
2 Limba Románá 


IDENTITATEA LIMBII 
SI A POPORULUI NOSTRU 


Acţiunea „moldovenistă” sovietică s-a prezentat totdeauna 
şi explicit ca avînd în primul rînd un scop politic, în aparenţă, 
generos şi nobil: acela de a afirma şi a promova identitatea 
naţională specifică a poporului moldovenesc dintre Prut şi 
Nistru (şi de dincolo de Nistru). E adevărat că scopul a fost 
în primul rînd, ba chiar exclusiv, politic. Dar de generozitate, 
nobleţe, naţionalitate etc. nu poate fi vorba dacă ţinem seama 
de premisele reale ale acestei acţiuni şi de sensul în care ea 
a înţeles identitatea (anume ca neidentitate). Identitatea unui 
popor nu se afirmă negindu-i-o şi suprimindu-i-o. Nu se afir- 
mă identitatea poporului ,,moldovenesc" din stînga Prutului 
separîndu-l de tradiţiile sale autentice — reprezentate în primul 
rînd de limba pe care o vorbeşte —, desprinzindu-l de unitatea et- 
nică din care face parte, tăindu-i rădăcinile istorice şi altoindu-l 
pe alt trunchi ori în vid. Aceasta nu e afirmare, ci, dimpotrivă, 
anulare a identităţii naţionale, istorice şi culturale, a poporului 
,moldovenesc": e ceea ce în Republica Moldova se numeşte, 
cu un neologism binevenit, ,,mancurtizare". Şi ,mancurtizarea" 
e genocid etnico-cultural. Din punct de vedere politic, promo- 
varea unei limbi „moldoveneşti” deosebite de limba română, cu 
toate urmările pe care le implică, este deci un delict de genocid 
etnico-cultural, delict nu mai puţin grav decit genocidul rasial, 
chiar dacă nu implică eliminarea fizică a vorbitorilor, ci numai 
anularea identităţii şi memoriei lor istorice. 

Ni se spune însă că, cel puţin pentru o parte din ,,moldo- 
venişti”, problema limbii nu s-ar mai pune în aceşti termeni, 
ci numai ca o chestiune de nume: se ştie şi se recunoaşte 
că limba română şi limba moldovenească sînt una şi aceeaşi 
limbă şi se propune numai să se numească cu două nume 
diferite („română” în România, „moldovenească” in Republica 
Moldova). 

Dar şi această versiune „discretă” e lipsită de funda- 
ment. Limba română n-a fost niciodată numită — si nu se 
poate numi — „română” sau „moldovenească”, fiindcă ro- 

mán, románesc si moldovean, moldovenesc nu sint termeni 
de acelasi rang semantic (moldovean, moldovenesc se aflá 
la nivelul termenilor muntean, oltean, bănăţean, ardelean, 
maramureşean, pe cînd român, românesc e termen general 
pentru toată limba română istorică şi pentru limba română 
comună şi literară); a fost numită cîndva, mai ales de străini, 
„moldavă sau valahă”, ceea ce nu e acelaşi lucru. Si, în ling- 
vistică, moldovenesc, cu privire la limbă, se aplică numai unui 
grai (în cadrul dialectului dacoromân) a cărui arie nu coincide 
cu Moldova (deşi cuprinde o mare parte din ea); dar limba 
„moldovenească”, fiind identică cu limba română, nu poate 
fi identică cu acest grai şi nu trebuie confundată cu el. Pe de 
altă parte, „moldoveni” nu sînt numai locuitorii bástinasi din 
Republica Moldova, ci şi locuitorii Moldovei „mici” din dreapta 
Prutului, şi românii bucovineni; şi aceştia nu numesc limba 
lor comună şi literară „moldovenească”, ci „română” sau „ro- 
mânească”. Singurul argument care se prezintă în favoarea 
denumirii duble e că aceeaşi limbă se vorbeşte în două state 
diferite. Dar nu e un argument valabil. Limba germană nu se 
numeşte „austriacă” în Austria şi cea engleză nu se numeşte 
„australiană” în Australia, „statouniteană” (?) în Statele Unite 
etc. Pe lîngă aceasta, limba română nu se vorbeşte numai 
în România şi în Republica Moldova, ci şi în afara graniţelor 
acestor ţări, şi ne întrebăm, dacă se admite denumirea dublă, 
cum ar trebui să se numească limba vorbită de românii din 
Ucraina, din Ungaria, din Serbia, din Bulgaria. 

Pe de altă parte, denumirea dublă duce la aceleaşi confuzii 
ca şi teoria celor două limbi diferite şi poate implica aceleaşi 
urmări cît priveşte identitatea etnică şi culturală a vorbitorilor... 

A promova sub orice formă o limbă moldovenească 
deosebită de limba română este, din punct de vedere strict 
lingvistic, ori o greşeală naivă, ori o fraudă ştiinţifică; din 
punct de vedere istoric şi practic, e o absurditate şi o utopie; 
şi, din punct de vedere politic, e o anulare a identităţii etnice 
şi culturale a unui popor şi, deci, un act de genocid etnico- 
cultural. 


Acad. Eugen COŞERIU 

PROFESORUL NOSTRU 


Nu mai este! A plecat dintre noi Eugen Coseriu, cel care a iubit atît de 
mult acest pămînt numit Basarabia, cel care ne-a iubit chiar fiind mai mult de 
jumătate de veac departe de ai săi, înstrăinat printr-o diabolică conjunctură 
istorică. Acolo, la Milano, sau, mai tîrziu, la Montevideo şi la Tubingen, cu 
gîndul de a face cît mai mult pentru Neam şi tăinuind o aprigă dorinţă, care, în 
cele din urmă, se pare, se va împlini (De má voi întoarce în ţară, ceea ce cred 
că nu se va întîmpla curînd, am de gînd să încep o vastă mişcare culturală, 
spre a răsturna multi colosi cu picioarele de lut şi spre a da românilor o viziu- 
ne exactă asupra multor fapte), a acceptat drama înstrăinării, a izolării pentru 
a rămîne ceea ce plămădise din el familia şi satul Mihăileni, liceul din Bălţi, 
unde aflase adevăruri pe care avea să le respecte toată viaţa: Nu-mi schimb 
ideile din oportunism, prin revoluţie, ci prin evoluţie... neîmpins de nimeni şi 
fără nici un interes material imediat. Se documentează şi îşi pregăteşte febril 
ascensiunea în ştiinţă, îşi însuşeşte cu o rapiditate fenomenală mai multe 
limbi, diferite, devenind în scurt timp specialist de o impresionantă notorietate. 
Publică studii, articole, monografii. Se va constata mai tîrziu, peste decenii, că 
scrie pagini „atît de timpuriu magistrale”. Despre Introducere în lingvistică, de 
exemplu, apărută ca o primă parte a unui manual destinat studenţilor, Juan M. 
Lope Blanch din Ciudad de Mexico, la începutul anilor '80, avea să remarce: 
„După 30 de ani ea (cartea) păstrează întreaga sa valoare, fapt singular în 
epoca noastră”. Devine un nume de referinţă în lingvistică, incit fără opera 
sa această ştiinţă e de neconceput. E tradus, comentat, interpretat în zeci de 
limbi. Numeroase universităţi îl invită în calitate de Invátátor si fin cunoscător 
al diverselor probleme de stringentă actualitate ştiinţifică. Numai cei de acasă 
tac. Numai în limba maternă nu are posibilitate să-şi prezinte exegezele. Il sfişie 
drama însingurării (Vorbeam în limba română cu mine însumi). 

Abia după 52 de ani de absenţă din Ţară a ţinut prima dată o prelegere în 
limba română, la Universitatea din laşi, unde începuse /ucrarea ştiinţifică. Anume 
aici, în vechea capitală a Moldovei, fiind student la Universitate, acest simbol 
al culturii româneşti şi universale, îi apar primele lucrări ştiinţifice, redactate 
în limba română (Limbă şi folclor din Basarabia, în Revista Critică, laşi, 14, 
1940, nr. 2-3, p. 159-173; Material lingvistic basarabean, în Arhiva, laşi, 47, 
1940, p. 93-100). Subiecte basarabene va aborda (ce coincidenţă, de parcă 
s-a închis un cerc, un destin?!) şi în ultimele două prelegeri ale regretatului 
nostru profesor (Credinţă, sacrificiu şi destin, în Limba Română, Chişinău, 
2002, nr. 4-8, p. 32-37, şi Politici lingvistice — conferinţă susţinută la Colocviul 
Internaţional de Ştiinţe ale Limbajului, ed. a IV-a, Suceava, 20 octombrie, 2001, 
text inedit, publicat în acest număr de îndurerat omagiu). 

De altfel, profesorul Eugen Coseriu a fost mereu lîngă dragi; lui basarabeni, 
cum îi plăcea să zică. S-a implicat ca nimeni altul în apărarea idealurilor noastre, 
în „elucidarea” problemelor legate de numele autentic al limbii şi al poporului 
nostru (Noi, țăranii din Tara de Sus si cei din Tara de Jos, ... întotdeauna am 
fost vorbitori de limbă română). Convins cá ura nu poate fi un principiu de viață, 
oricît de crudă ar fi realitatea, a apelat doar la argumente strict ştiinţifice, militind 
pentru afirmarea adevărului neglijat si pîngărit de nişte politici antinationale. De 
fapt, activitatea lui Eugen Coseriu, după 1989, nu-i altceva decit o confirmare şi 
fundamentare a mişcării de renaştere spirituală din Basarabia, avînd drept scop 
major emanciparea românilor de la Est de Prut. Articolele, studiile, conferințele, 
prelegerile legitimează intuiţia şi efortul desperat al conationalilor săi de a-şi găsi 
în sfîrşit identitatea naţională. In calitate de membru al colegiului de redacţie al 
publicaţiei noastre, ulterior şi în cea de membru al consiliului director al Casei 
Limbii Române, Eugen Coseriu ne-a îndrumat tutelar, cuvîntul Profesorului fiind 

pentru noi pavázá si sprijin. Colaborează la revistă si ne vizitează. În Limba Ro- 
mână sint publicate pentru prima dată tulburátoarele poeme Jandarmul român 
bătea si Sîngele nostru, pe care le citise anterior la întrunirile de la Casa Limbii 
Románe. Acceptá cu bucurie si emotie ideea de a marca cea de-a 80-a aniversare 
din ziua nasterii sale si jubileul de 10 ani de la întemeierea revistei noastre în 
cadrul uneia şi aceleiaşi şedinţe festive, ce s-a produs pe 21 mai 2001, în Sala 
Mare a Academiei de Ştiinţe din Republica Moldova, în prezenţa unui numeros 
public: lingvisti şi literati, profesori, studenti, alti intelectuali. Pe 15 iunie 2001, la 
trei săptămîni după revenirea Domniei Sale la Tubingen, îi scriam: 


lubite Domnule Profesor, 

A trecut aproape o lună de cînd ne-am despărţit, dar ecoul vizitei Dum- 
neavoastră în Basarabia mai dăinuie. Dovadă sînt nu numai referinţele din 
presă, dar şi influenţa benefică pe care continuaţi să o aveti în sufletele celor 
ce stau de strajă la hotarele limbii. După manifestările la care aţi participat, 
ne simţim mai puternici şi dificultăţile nu mai par invincibile. Continuati să ne 
încurajați de departe, indemnindu-ne să rămînem cu demnitate, în pofida 
realităţi triste ce ne înconjoară. Dumneavoastră, de unul singur, într-o lume 
atît de complicată şi complexă ati învins, devenind un simbol al Basarabiei şi 
al întregii Românii. lată de ce noi, fiind mai mulţi şi acasă, nu avem dreptul să 
desperăm, să ne pierdem încrederea în noi. Toate în lumea asta sînt trecătoare 
şi doar sufletul este veşnic şi de el trebuie să ne îngrijim. lar cum limba este 
sufletul Neamului, nu avem dreptul să lăsăm de izbelişte această comoară. 
Cu sprijinul Dumneavoastră, sîntem siguri, limba română va intra în drepturile 
sale şi aici, în Republica Moldova. 

Domnule Profesor, de aici, de la Chişinău, Vă aducem cele mai sincere 
plecáciuni pentru tot ce ati făcut, ca lumea să înțeleagă (mă refer la cei ce nu 
constientizau încă fenomenul) care este rostul unei publicaţii de felul „Limbii 
Române”. Ati spus-o răspicat, cu durere şi argumentat, aşa încît sperăm ca 
atitudinea faţă de noi să se schimbe... 


...Oricit aş vrea, nu pot accepta să vorbesc la trecut despre Profesorul 
nostru, al tuturora. Pentru lingvistica lumii, trecerea lui Eugen Coseriu la cele 
veşnice înseamnă pierderea întemeietorului lingvisticii ca ştiinţă a culturii, a unui 
autor de lucrări cu valoare inegalabilă, iar pentru noi înseamnă pierderea celui 
mai mare lingvist român din toate timpurile. Datoria celor care l-au cunoscut, 
care-i ştiu şi îi apreciază opera este de a valorifica patrimoniul scris de eruditul 
cărturar în mai multe limbi, de a-l „întoarce acasă” continuu pe celebrul om de 
ştiinţă şi de cultură. 

Prezentul număr de revistă este un îndemn în acest sens, iar colectivul 
redacţiei îşi onoreazá o obligatiune morală faţă de Marele Dispárut. 


Alexandru BANTOŞ 


P.S. Exprim şi pe această cale sincere mulţumiri celor care şi-au dat concursul la 
pregătirea acestui număr comemorativ: acad. Silviu Berejan, prof. dr. hab. Anatol Ciobanu, 
acad. Mihai Cimpoi, prof. dr. Dumitru lrimia, prof. dr. Stelian Dumistrăcel (laşi), prof. 
dr. Eugenia Bojoga (Cluj-Napoca), prof. dr. Gh. Moldoveanu şi prof. dr. Aculina lacob 
(Suceava); ing. Boris Mihalache, director adjunct al Editurii „Universul”, Viorica Cibotaru, 
Grigore Novac, Silvia Dimitriiciuc, Oleg Ordinat, Anatol Pilipetchi (tipografi), Boris 
Harcenco şi Victor Lavric (foto), precum şi colegilor mei Raisa Belicov, Vlad Pohilă, 
Elena Istrati, Veronica Rotaru şi Oxana Bejan. 

De asemenea, aducem cuvenitele mulţumiri autorilor care au încredinţat redacţiei 
articole, studii, fotocopii şi alte materiale documentare, fără de care apariţia prezentului 
număr de revistă ar fi fost imposibilă. 


A.B. 

REMEMBER 


Sâmbăta, 7 septembrie, s-a stins din viaţă la Tübingen, după o scurtă, 
dar grea suferinţă, unul dintre cei mai mari lingvişti contemporani, profe- 
sorul Eugeniu Coseriu. 

Născut la Mihăileni, în fostul judeţ Bălţi din România anului 1921, şi-a 
început studiile la şcoala primară din acest sat şi a terminat Liceul “lon 
Creangă” din Bălţi. Studiile universitare le-a făcut la laşi şi la universităţile 
din Roma, Padova şi Milano, susţinând doctoratul în litere (1944) şi în filo- 
zofie (1949). 

Primele studii le publică, încă în 1940, pe când era student, la publica- 
tiile ieşene “Revista critică” şi “Arhiva” (sunt singurele lucrări redactate în 
română). Stabilit ca profesor la Montevideo, publică acolo o serie de lucrări 
devenite clasice: Sistema, norma y habla (1962), La geografía lingüística 
(1956) si Sincronía, diacronía e historia (1958). Din aceeasi epocá sunt si 
alte titluri ajunse lucrári de bazá: Teoría del lenguaje y lingüística general 
(Madrid, 1962), Sincronía, diacronía y tipología (Madrid, 1968). Lista lucrá- 
rilor ar putea continua. 

Dupá stagiul din Uruguay se stabileste in Germania, unde organizeazá, 
la Universitatea din Tübingen, o excelentă şcoală de lingvistică romanică şi 
generală. A ajuns ca astăzi peste jumătate din cei mai cunoscuţi romanisti 
germani să fie elevii săi. Meritele sale se datorează metodelor moderne de 
analiză a limbajului, studiilor sale de filozofia limbajului şi contribuţiilor în 
domeniul istoriei lingvisticii, fiind, fără îndoială, cel mai cunoscut şi recu- 
noscut specialist din aceste domenii. 

Ales membru al multor academii şi onorat cu titlul de Doctor Honoris 
Causa a peste 30 de universităţi din toată lumea, se mândrea totdeauna 
cu titlurile respective obţinute în România (am avut ocazia să ajung la 
Tubingen, în 1971, la câteva zile după acordarea titlului de Doctor Honoris 
Causa al Universităţii din Bucureşti). A declarat atunci şi a repetat de mai 
multe ori cá pentru el reprezintă cel mai important titlu. In aceeaşi ordine 
de idei l-a bucurat nespus când a devenit membru de onoare al Academiei 
Române (1992). 

Eugeniu Coseriu, care a scris mai ales în spaniolă şi germană, este 
lingvistul contemporan tradus în cele mai multe limbi: de la rusă la japoneză, 
de la engleză la finlandeză, cehă şi coreeană. In ultimii ani o serie de lucrări 
au fost traduse în română. 

Ca romanist care m-am ocupat de limba română din perspectivă ro- 
manică subliniez că în ultimii ani limba română a fost adesea menţionată 
în lucrările sale, aducând probe incontestabile pentru explicarea unor fapte 
româneşti ca rezultat al evoluţiei interne a limbii române. 

As termina cu caracterizarea făcută lui Eugeniu Coseriu la 70 de ani 
de colegul N. Saramandu: “O impresionantă putere de cuprindere a ma- 
teriei şi o concepţie umanistă profund originală caracterizează gândirea 
lingvistică a lui E. Coseriu. Beneficiind de o formaţie enciclopedică puţin 
obişnuită (lingvistică, filozofie, logică, estetică, literatură etc.), E. Coşeriu a 
fundamentat un sistem coerent de concepte, pe care l-a îmbogăţit si nuantat 
continuu, din dorinţa constantă de a-l face cât mai adecvat obiectului de 
studiu - limba, ca fenomen al culturii —, adică, în exprimarea autorului, “de 
a spune lucrurile aşa cum sunt”. 

Altfel spus, parafrazând pe unul dintre discipolii săi, Hans Helmut 
Christmann, când vorbim de Eugeniu Coseriu “trebuie să recunoaştem că 
avem de-a face cu un gigant”. Păcat că si gigantii trec în altă lume. 


Acad. Marius SALA 
8 septembrie 2002 

ÎNDOLIAT OMAGIU 


Savantul care a revoluţionat lingvistica modernă, orientindu-i evoluţia 
pentru secolul al XXI-lea, cunoscut şi apreciat în întreaga lume, s-a născut 
la Mihăileni — Bălţi şi şi-a început studiile universitare la laşi, apreciat, 
aici, de profesori de seamă, printre care lorgu lordan şi Petru Caraman. 
Cu o bursă oferită de Statul italian, a plecat, în anul 1940, în această ţară, 
unde, după absolvirea Facultăţii de Filosofie la Universitatea din Roma, 
şi-a trecut doctoratele în Litere, la Roma (în 1944), şi în Filosofie, la Milano 
(în 1949). 

Între anii 1951 şi 1963 a fost profesor la Universitatea din Montevi- 
deo (Uruguay, ţară a cărei cetăţenie a păstrat-o pînă la moarte); aici, a 
modernizat învățămîntul filologic şi a iniţiat cercetarea ştiinţifică de profil. 
A venit, prin ,,chemare", la Universitatea Eberhard-Karls din Tübingen, 
unde a functionat pinà la pensionare, dezvoltind directii de cercetare si 
creînd o şcoală lingvistică ce s-a impus pe plan mondial. Ca profesor 
invitat, a tinut cursuri de lingvisticá generalá si de romanisticá la cele 
mai prestigioase universitáti din Europa, America Latinà si din Japonia. 

Prestigiul stiintific i l-au adus, pentru inceput, publicarea unor im- 
portante lucrări de teorie, consacrate temelor „Sistem, normă şi vorbire” 
(1952), „Sincronie, diacronie şi istorie” (1958), urmate de cele intitulate 
„Teoria limbajului şi lingvistica generală” (1962), „Pentru o semantică 
diacronică structurală” (1964), „Universaliile lingvistice” (1974) şi multe 
altele. Este considerat întemeietorul lingvisticii ca ştiinţă a culturii, rea- 
ducînd în primul plan al domeniului raportul dintre om şi limbă şi funcţia 
comunicativă a limbajului. După 1990, din perspectiva filozofiei culturii, 
a apărat cu tenacitate identitatea românească în limbă şi cultură, peste 
graniţe politice efemere, prin studii, conferinţe, pamflete în versuri şi în 
proză. 

Lista lucrărilor lingvistului numără peste 50 de volume şi cîteva sute 
de studii şi articole, publicate în limbile spaniolă, germană şi franceză, 
traduse, apoi, în engleză, rusă, dar şi în coreeană sau japoneză (la Tokyo 
i-au apărut, prin grija şi în traducerea discipolilor de aici, şapte volume 
masive). In ultimii zece ani, a fost tradus si în limba română (12 volume, 
tipărite în România şi în Republica Moldova). 

La împlinirea a 60, 70, 75 şi 80 de ani, savanţi din întreaga lume 
i-au consacrat impresionante volume omagiale, cel din urmă fiindu-i 
prezentat la sărbătorirea, în mijlocul celor apropiaţi, a ultimei aniver- 
sări. Necroloage apărute în Germania îl prezintă drept unul dintre cei 
mai mari umanişti ai secolului al XX-lea. A fost înhumat, în ziua de 12 
septembrie, la Stadtfriedhof, Tubingen, unde se află şi mormintele lui 
Hólderlin, Uhland si al fostului cancelar Kissinger. 

Meritele de strălucit savant, promotor al reorientării cercetării 
lingvistice, i-au fost plenar recunoscute de timpuriu, si prin alegerea în 
conducerea celor mai prestigioase societăţi de profil din lume (Societe de 


* În România, pagini de Îndoliat Omagiu (sub îngrijirea prof. Stelian Dumistră- 
cel) au fost consacrate memoriei Savantului în publicaţiile ieşene Revista română 
(nr. 3, septembrie 2002) şi Cronica (nr. 9, septembrie 2002). Redacţia revistei 
Limba Română exprimă sincere mulţumiri dlui prof. St. Dumistrácel, care ni le-a 
pus la dispoziţie pentru publicare. 

Linguistique de Paris, Linguistic Circle of New York, Société de Linguis- 
tique Romane, Linguistic Society of America, Asociacion de Lingüistica 
y Filologia de America Latina, Modern Humanities Research Association 
etc.). A fost membru titular si membru de onoare al mai multor Academii 
(din Brazilia, Norvegia, Spania, Germania, Chile, Italia, Anglia). 

A fost, de asemenea, membru de onoare al Academiei Románe (1992) 
Si al Academiei de Stiinte a Republicii Moldova (1991) si Doctor Honoris 
Causa a 86 de universităţi din întreaga lume; acest titlu i-a fost conferit de 
Universitatea din Bucureşti in 1971, iar de Universitatea „Al.I. Cuza” in mai 
1992, la reluarea acestei tradiţii la laşi. Tot atunci, i s-a acordat şi titlul de 
„Cetăţean de Onoare al Municipiului laşi”. La împlinirea vîrstei de 80 de 
ani (la 27 iulie 2001), Preşedinţia României i-a conferit Ordinul Naţional 
„Steaua României”, în grad de „Cavaler”. Inalte ordine şi medalii i-au fost, 
de asemenea, decernate în Spania, în Germania şi în Republica Moldova. 

Revenit la laşi după trecerea a mai mult de cincizeci de ani de la 
plecarea din ţară, Magistrul Coseriu a ţinut, in Aula „Mihai Eminescu” a 
Universităţii, în anul 1992 şi, apoi, în 1993, mai multe cicluri de lecţii (relu- 
ate la universităţile din Suceava, Tîrgovişte, Chişinău şi Bălţi), publicate 
de Institutul de Filologie Română „Alexandru Philippide”, al Academiei 
Române, sub titlul „Prelegeri şi conferinţe”. Lingvistii şi filologii ieşeni, 
alături de cei din Basarabia, s-au bucurat, pînă în ultimul moment, de 
generoasa îndrumare şi prietenia superioară a Profesorului. 

O ultimă vizită de durată a lui Eugeniu Coseriu în România copilăriei 
şi tinereţii sale a avut loc între 10 şi 25 mai 2001, într-un itinerar ştiinţific şi 
de trăire sufletească, de la Tîrgovişte şi Sibiu, la Bălţi (unde s-a desfăşurat 
Colocviul Internaţional „Filologia secolului XXI”), Chişinău (lucrările celei 
de a doua ediţii a Colocviului Internaţional „Lecturi coşeriene”) şi Galaţi 
(conferirea titlului de Doctor Honoris Causa al Universităţii „Dunărea de 
Jos"). In octombrie, acelaşi an, tot aici s-au desfăşurat, în cursul ultimei 
prezenţe pe pămîntul României, Colocviile Filologice Gálátene, dedicate 
Profesorului Eugeniu Coseriu. Starea sănătăţii l-a împiedicat pe Profesor 
să revină la laşi în mai, anul acesta, pentru un simpozion ce-l avea ca in- 
vitat de onoare. 

Direcţia de cercetare a limbajului, iniţiată de Magistru, este astăzi 
dezvoltată de adevărate şcoli coşeriene în Germania, Italia, Franţa, SUA 
şi în România („Lingvistica integrală”, la Cluj-Napoca, respectiv, „Tehnica 
liberă a limbajului şi discursul repetat”, la laşi şi Galaţi). 


Stelian DUMISTRĂCEL 


SAVANT ŞI MUNCITOR AL LIMBII 


Înainte de al doilea război mondial, la Universitatea din laşi erau mai 
multi studenti basarabeni; la Chişinău funcționau doar două Facultăţi — una de 
Agronomie, alta de Teologie —, ambele făcînd parte din structura Universităţii 
ieşene. Prin anul 1938, venise de peste Prut un tînăr zvelt, înalt, comunicativ, 
originar din Mihăileni (Bălţi), unde rude ale sale trăiesc şi astăzi. Tînărul care 
avea să atragă curînd stima colegilor şi atenţia profesorilor se numea Eugen 
Coseriu; urmase Liceul la Bălţi, remarcîndu-se la disciplinele umaniste. Viitorul 
lingvist de notorietate mondială, poliglot cu mari disponibilitáti de teoretizare, a 
găsit în profesorul lorgu lordan un susţinător consecvent. Publica în „Jurnalul 
literar” al lui G. Călinescu versuri (o dată în latină) şi note critice de orientare 

modernă. În ,preatinárul basarabean”, directorul ,Jurnalului..." vedea un per- 
sonaj „turbulent, dar lesne orientabil în toate ramurile culturii” (/storia literaturii 
române de la origini până în prezent, 1941). 

Coleg la Facultatea de Litere, Eugen Coşeriu se manifestă energic 
pentru cauza Basarabiei invadate. A crezut că poate face mai mult în acest 
sens, plecînd în Occident; după doi ani de studii la laşi, se instala vremelnic 
în Italia, unde, căsătorit cu o fiică a lingvistului Pisani, şi-a reluat activitatea, 
obţinînd întîi un doctorat în litere, apoi un altul în filozofie. Ajuns, ulterior, cu 
familia, în Uruguay, numit profesor la Universitate, drumul său spre construcții 
monumentale era deschis. Ritmic, s-au succedat volume substanţiale, cu 
puternic impact în ştiinţa momentului; lucrări din care selectăm: The Theory 
of Speech and Language (1951); Determinación y entorno. Dos problemas 
de una lingüística del hablar (1956); Sincronía, diacronía e historia (1958): 
Les structures lexématiques (1968); Die Lage in der Linguistik (1972); Text 
linguistik. Eine Einführung (1981); Pour et contre l'analyse sémique (1983); 
Pour une semantique diachronique structurale (1986) si altele. Profesor, apoi, 
la Universitatea din Tübingen (fixat definitiv acolo), participant la congrese şi 
reuniuni de specialitate în toată lumea, distins cu numeroase titluri de Doctor 
Honoris Causa, Eugen Coseriu a fost unul dintre cei mai reprezentativi învăţaţi 
români ai timpului său. 

L-am revăzut, după mulţi ani, la Congresul Internaţional de Filologie 
Romanică de la Strasbourg (23-25 aprilie 1962). Ne-am imbrátisat. Fusesem 
invitat să particip cu delegaţia română din care făceau parte academicienii lorgu 
lordan şi Al. Rosetti, alţii de asemenea. Preşedinte de onoare al Congresului 
era spaniolul Ramon Menendez Pidal (mort la 99 de ani); preşedinte activ a fost 
ales germanul Ernst Gamillscheg, iar vicepreşedinte al Societăţii Internationale 
— lorgu lordan. Am asistat la o convorbire între profesorul Alf Lombard (de la 
Universitatea din Lund — Suedia) şi Eugen Coseriu; pe Alf Lombard îl audiasem 
în Aula Magna a Universităţii din laşi vorbind despre disponibilitátile expresive 
ale limbii române; mai tîrziu a publicat un amplu studiu — Le verbe roumain. 

Intîlniri, după 1990, la laşi (unde i s-a conferit titlul de Doctor Honoris 
Causa) şi la Suceava, la a doua ediţie a Colocviului International de Ştiinţe ale 
Limbajului, organizat de către Universitatea „Ştefan cel Mare”. La Suceava, 
Eugen Coseriu a prezentat, la 17 octombrie 1993, comunicarea “Competența 
lingvistică: ce este ea în realitate?” Se făcea distincţie între conceptele langue 
şi parole. Cu un grup de invitaţi, am fost, atunci, împreună, la Cernăuţi. 

Anul trecut, tot la Suceava, Eugen Coseriu si eu primeam, în Aula Uni- 
versitátii sucevene „Ştefan cel Mare”, titlul de Doctor Honoris Causa. Suferind, 
vădit bolnav, Eugen Coseriu se exprima cu greutate. Cînd la 7 septembrie, anul 
acesta, radioul răspîndea ştirea morţii lui, am simţit o ruptură. Se stingea unul 
dintre savanții români de rezonanţă deosebită. Renumele în posteritate i-l va 


asigura marea-i operă. 
Constantin CIOPRAGA 


PATRIAE ET SCIENTIAE SACRUM 


Eugen Coşeriu este, fără îndoială, cel mai mare lingvist român din toate 
timpurile şi unul dintre cei mai celebri reprezentanţi ai spiritului românesc 
pe meridianele lumii. El a realizat în ştiinţa limbajului, aşa cum s-a spus, o 
„revoluţie coperniciană”. Filosof al limbajului, fondator al lingvisticii integrale 
ca ştiinţă a culturii universale, Eugen Coseriu a fost dublat de un scriitor 
eminent. In fiinţa sa renascentistă, cutezanta ştiinţei s-a îmbinat armonios cu 
neliniştea metafizică a beletristicii. Cunoscător fără pereche al limbilor clasice 


10 Limba Románá 


si moderne, Eugen Coseriu dialogheazá acum, peste timp si loc, cu magistrii 
săi Platon, Aristotel si Hegel, întru eternitate. 

Integrat în aristocrația culturii europene, încoronat cu lauri academici şi 
înalte premii internationale, savantul Eugen Coseriu a purtat în sufletul sáu, 
într-un exil de peste jumătate de veac, valorile culturii româneşti şi soarta 
tragică a patriei sale. Prin modelul vieţii sale şi prin opera sa fără egal, 
demiurgul Eugen Coseriu nu este numai un autor, ci un continent spiritual. 
Valoarea emblematică a operei sale ne obligă să o integrăm, cît mai curînd, 
în circuitul limbii române şi să medităm, la acest început de mileniu, la destinul 


european al culturii româneşti. 
Traian DIACONESCU 


APĂRĂTOR AL UNITĂŢII ŞI IDENTITĂŢII LIMBII 
ŞI CULTURII ROMANEŞTI 


Întîlnirea cu opera lingvistului Eugen Coseriu este hotáritoare pentru 
cine vrea sá pátrundá esenta raportului dintre om si limbajul sáu, dar rámine 
indirectă si, de aceea, oarecum neutră. 

Intîlnirea cu Profesorul Eugen Coseriu exprimîndu-şi ideile în amfiteatre 
de toate zilele, în aule solemne sau în condiţii neformale, este fascinantă. 
M-am bucurat de o asemenea şansă în mai multe rînduri în aceşti ultimi zece 
ani, între două extreme, aş spune: pentru prima oară, în 1992, în Aula „Mihai 
Eminescu” a Universităţii „Al. |. Cuza”, cu ocazia decernării titlului de Doctor 
Honoris Causa, şi, pentru ultima oară, în 2001, în Aula Magna - străjuită, la 
intrare, de două reprezentări, una în marmură, alta în frescă, ale stolnicului 
Constantin Cantacuzino — a Universităţii din Padova, care îl înscria pe savantul 
român între personalităţile ştiinţei mondiale cărora li se recunoscuse de-a lungul 
mai multor secole, în acelaşi spaţiu, cea mai înaltă poziţie. 

Intre aceste două intilniri, altele, mai apropiate, în amfiteatrele Facultăţii 
de Litere, în săli de conferinţe, la laşi, Cluj, Suceava, Constanţa sau dincolo 
de Prut, la Chişinău, Cernăuţi. Cîteva din acestea din urmă aveau să-mi releve 
straturi profunde, bine apărate, din personalitatea lui Eugen Coseriu, om si 
savant, ipostaze de nedespártit. Au fost prilejuri de a-i cunoaşte extraordinara 
disponibilitate în a impleti sau alterna fermitatea argumentării, cu ascutimea 
verbului sau cu umanitatea discursului. 

In primăvara lui '92, intervenţia Profesorului la Conferinţa Internaţională 
consacrată problemelor studierii Limbii şi Literaturii Române în şcoala româ- 
nească din regiunea Cernăuţi, scurtă, fermă, cu o impecabilă logică a argu- 
mentării, a demonstrat caracterul exclusiv politic al „tezei”, în întregime falsă, 
a existenţei unei limbi moldoveneşti, distinctă de limba română. La sfîrşitul 
conferinţei, reprezentantul puterii centrale, împrumutînd ceva din fermitatea 
Profesorului, a rostit, cu stilul imperativ al omului politic: „De astăzi înainte 
să nu mai aud pe nimeni sustinind această nerozie a existenţei unei limbi 
moldoveneşti. In Ucraina există o minoritate românească care vorbeşte limba 
română, ca şi românii din România şi din Republica Moldova.” 

Un an mai tîrziu, în şedinţa solemnă a Consiliului Municipal, cu ocazia de- 
cernării titlului de cetăţean de onoare al municipiului Chişinău, Profesorul Eugen 
Coseriu avea să răspundă, încărcat de emoție, celor care îi multumiserá pentru 
a fi făcut cunoscute lumii şi a fi apărat „existenţa, specificul şi geniul poporului 
român”: „Nu trebuie să-mi mulţumiţi mie. Multumirile vi se cuvin dumneavoastră 
tuturor, celor care ati rămas aici. Eu, după cîţiva ani de dificultăţi, mi-am croit 
drum în toată libertatea şi m-am dezvoltat ca om de ştiinţă în toată libertatea 

şi mi-am apărat fiinţa umană în toată libertatea. Dumneavoastră, intelectualii, 
Valentin Mândâcanu, Mihai Cimpoi, lon Dumeniuk, Grigore Vieru, ţăranul român 
din Basarabia, Anatol Ciobanu, Silviu Berejan, poetul D. Matcovschi, profesorul 
de la catedră, aţi apărat, vreme de peste 50 de ani, fiinţa limbii române, fiinţa 
noastră naţională, cu toată cizma rusească pe grumaz." 

In 1994, în şedinţa solemnă de la Chişinău a Congresului al V-lea al Filolo- 
gilor Români, început la laşi, la 6 iunie, Profesorul Coseriu, într-un context politic 
marcat din nou de antiromânism, avea să susţină o conferinţă foarte clară, din 
punct de vedere ştiinţific, extrem de severă în denuntarea falsificării în scopuri 
politice a adevărului lingvistic şi istoric privind identitatea şi unitatea limbii şi 
poporului român, din România şi Republica Moldova, din regiunea Cernăuţi şi 
Ţinutul Hertei: „A promova sub orice formă o limbă moldovenească deosebită 
de limba română este, din punct de vedere strict lingvistic, ori o greşeală naivă, 
ori o fraudă ştiinţifică; din punct de vedere istoric şi practic e o absurditate şi o 
utopie; iar din punct de vedere politic e o anulare a identităţii etnice şi culturale 
a unui popor şi, deci, un act de genocid etnico-cultural." Conferinţa savantului 
avea să fie ascultată în direct, datorită unor oameni extraordinari de la Radio- 
televiziunea Republicii Moldova, spre uimirea şi bucuria milioanelor de români 
care refuzau să accepte că procesul de Renaştere naţională poate fi suspendat. 


Dumitru IRIMIA 


NE-A MARCAT EXISTENŢA... 


Desi produsă la o vîrstă cînd despártirile sînt cumva inerente, moartea 
profesorului Eugen Coseriu, savant de prestigiu mondial, m-a tulburat mai 
mult decît aş putea spune aici. Ne-am intersectat numai de cîteva ori în viaţă, 
dar întîlnirile noastre au fost dintre cele care marchează în mod semnificativ 
existenţa. Prima a avut loc spre finele anului 1973, la Freiburg, cu ocazia unui 
colocviu „Cantemir”, în cadrul căruia, prezidînd o sesiune de comunicări, l-a 
întîlnit pe fostul său profesor, Petru Caraman, ajuns acolo, ca şi mine, prin stă- 
ruinta altui mare compatriot, Paul Miron. Felul în care l-a prezentat pe reputatul 
etnolog, elogiul adus ştiinţei şi culturii române în ansamblu m-au impresionat 
adînc şi au produs parcă în asistenţă un frison benefic, unul de care se leagă 
întrucîtva si propria-mi evoluţie de mai tîrziu în lumea germană. Abia după 
aceea am cunoscut o parte din lucrările reputatului lingvist, cele de un interes 
mai evident pentru istoriografie. 

L-am reîntilnit, după schimbarea de regim politic, la laşi, unde am avut 
şi onoarea să spun cîteva cuvinte de preţuire, cu ocazia omagierii savantului 
în aula Academiei Române. Se adunase acolo, în clădirea de pe bulevardul 
Copou, mai tot ce era reprezentativ pentru ştiinţa şi cultura română din partea 
locului. Nu bănuiam că proxima ocazie avea să fie postumă şi de aceea mai 
tulburătoare. Mă consolează numai gîndul că opera sa e un suport destul de 
solid pentru alte întîlniri, poate mai fecunde încă. 

Al. ZUB 


ÎNVĂŢAT, SAVANT, POLIGLOT, OM 


Cu moartea — sîmbătă, 7 septembrie, după orele de prînz, la 81 de ani, de 
cancer de prostată — a lui Eugen Coșeriu dispare, din viaţa páminteascá, un mare 
învăţat, un savant strălucit, un poliglot rar si un om deosebit prin calităţile sufletesti. 

Invátat, fiindcă Eugen Coseriu cunoştea, în ansamblu şi în amănunt, 

istoria si cultura multor popoare civilizate, antice si moderne, ca dovadă stînd 
numeroasele referinţe etnologice (baza celor istorice), în conexiune cu acelea 
lingvistice, din lucrările sale, cunoştea, mai ales, istoria lingvisticii, milenară, 
amplă, variată şi incitantă, el fiind lingvistul cu, probabil, cele mai multe citări 
de nume şi de lucrări din toate epocile. 

Savant, fiindcă în opera sa vastă — cunoscută şi apreciată, cel puţin deo- 
camdată, mult mai bine în străinătate decît în spaţiul românesc — a demonstrat, 
constant şi convingător, necesitatea lingvisticii integrale, aptă să dea seama, 
în măsură maximă, de expresia, specifică prin limbaj, a realităţii obiective sau 
subiective, istoria lingvisticii apărînd astfel ca fundal şi ca efort, care trebuie 
continuat şi sublimat în sensul acestei, necesare, lingvistici integrale. 

Poliglot — unul dintre rarii savanţi poligloti contemporani, el citind si vor- 
bind fără greşeală în peste zece limbi vechi şi moderne, de la elină şi latină şi, 
trecînd prin limbile romanice şi dialecte ale lor, inclusiv sud-americane, pînă 
la germana utilizată ca profesor la mai multe universităţi germanofone. Acest 
fapt este evident din miile de exemple din lucrările sale. 

La congresul de romanistică de la Palermo, din 1995, l-am urmărit, cu 
admiraţie, intervenind în mai multe limbi romanice, după limba referentului sau 
conlocutorului, acest fapt dovedind şi un grad înalt de politeţe profesională. Stu- 
dentilor sicilieni aşezaţi la aceeaşi masă, de prînz sau de cină, cu noi, românii, 
le explica, prompt, în idiomul lor sicilian, ce voiau aceştia să afle despre limba 
română, percepută de ei ca limbaj apropiat de al lor. La masa finală festivă, 
sute de participanţi din zeci de ţări şi-l disputau voios pentru fotografii de grup. 
De la N. lorga, nici un alt român nativ nu s-a bucurat, în străinătate, de atita 
audienţă şi stimă adevărată, ca Eugen Coseriu. 

Om, fiindcă dialoga binevoitor, fără emfază şi fără atitudini de superiorita- 
te, faţă de interlocutori, indiferent de nivelul lor intelectual. Printr-un productiv 
concept propriu, e/ sabér originário — cunoaşterea, corectă, cel mai adesea, 
deşi neconceptuală, a propriei limbi native, şi chiar a altor limbi, de către vor- 
bitorul nelingvist — si prin afirmaţia (şocantă pentru tiranii normelor lingvistice 
imuabile) după care „vorbitorul (comun) are întotdeauna dreptate”, el a relevat, 
ca lingvist, rolul primordial — nu numai cronologic, cît si, mai ales, axiologic — al 
individului în inovaţia lingvistică, dovedind-o benefică, cel mai adesea. 

Memoria savantului şi prețuirea învățatului, poliglotului şi omului Eugen 
Coseriu — apreciat de importanti oameni de ştiinţă ca „lingvist pentru secolul 
XXI” — vor fi deci, neîndoielnic, perene. 

Petru ZUGUN 


COSERIU, AŞA CUM L-AM CUNOSCUT 


Inainte de a-l fi cunoscut personal, în urmă cu mai bine de zece ani, Euge- 
nio Coseriu îşi înscrisese deja numele în rîndul marilor personalităţi din istoria 
lingvisticii. Ca student, la sfîrşitul anilor '70, îi văzusem numele citat în cîteva 
studii de semantică, dar adevărata întîlnire s-a petrecut cînd am citit o culegere 
în limba italiană a celor mai importante dintre textele sale teoretice, pe care mi-a 
împrumutat-o profesorul D. Irimia, abia întors din Italia. Lectura acestei cărţi a 
fost decisivă pentru orientarea mea definitivă către cercetarea lingvistică. Imi 
însuşisem ceea ce găsisem mai bun de la profesorii mei din facultate şi de la 
colegii de la Institutul “Philippide”, citisem cu atenţie pe cîţiva din autorii clasici ai 
disciplinei, dar nicăieri (cu excepţia, poate, a textelor lui Saussure şi Hjelmslev) 
nu mai trăisem sentimentul că mă aflu în fata unei gîndiri inovatoare, autentice 
şi originale, care a produs o teorie lingvistică adecvată, credibilă, completă, 
limpede, fundamentată pe concepte proprii, perfect articulată, frumoasă chiar 
în arhitectura internă a diferitelor ei componente şi, mai ales, aplicabilă în prac- 

tica lingvistică. Întrucît la ora aceea o parte dintre cele mai importante si mai 
recente studii ale sale, in special cele de filosofie a limbajului si de lingvistica 
textului, erau publicate doar in limba germaná, m-am apucat cu fervoare sá 
învăţ această limbă, pentru a le putea citi. In cîţiva ani mi-am procurat şi am 
citit aproape toate lucrările importante ale profesorului de la Tübingen, al cărui 
profil uman începusem deja să mi-l conturez, din relatările colorate ale lui Gh. 
Ivănescu, de a cărui atenţie şi, cred, simpatie, începusem să mă bucur; acesta 
îl cunoştea din anii tinereţii ieşene comune şi îl vizitase recent în Germania. 
Aşa încît, pe la jumătatea anilor '80, formarea mea ca lingvist se încheiase 
în linii mari şi mă consideram un membru al “şcolii lingvistice ieşene” ca do- 
meniu de preocupări şi etică a cercetării, dar şi un discipol al lui Coseriu în 
ceea ce priveşte baza teoretică şi instrumentarul conceptual. Mi-am format 
atunci convingerea că, fără înţelegerea funcţională de tip coserian a concep- 
telor lingvistice cheie (sistem, normă, vorbire, sincronie, diacronie, sens, 
semnificaţie, desemnare etc.), orice încercare de investigare a fenomenelor 
lingvistice este sortită eşecului. 

Cînd, cu prilejul primelor două veniri ale sale la laşi (în 1991, la colocviul 
omagial organizat în cinstea sa, şi în 1993, cînd a ţinut o serie întreagă de 
prelegeri şi conferinţe, publicate ulterior), l-am cunoscut personal, mi-am întregit 
imaginea pe care deja mi-o formasem despre dimensiunile universale ale staturii 
sale simbolice, cu trăsăturile omului: forță vitală aproape neverosimilă (suporta, 
fără să dea semne de oboseală, discuţii de peste zece ore, condimentate din 
plin cu “fructele pămîntului”), luciditate, simţul umorului, un amestec de gene- 
rozitate si intransigentá, de protecţie “maternă”, ironie şi sarcasm faţă de cei 
pe care îi considera discipoli. Doi dintre aceştia, romanişti cunoscuţi la două 
importante universităţi din Germania, aveau să-mi relateze ulterior că magistrul 
Coseriu îşi “chinuia” în intimitate elevii dîndu-le adesea sarcini covírsitoare, dar 
îi susţinea şi apăra în public necondiţionat, uneori pînă la limita subiectivismului 
inacceptabil. Că îşi definise si perfectionase o adevărată strategie de sustinere 
a celor pe care îi considera demni de sprijinul său, aveam să constat la un 
congres de romanistică la Palermo, în 1994: în momente potrivite, m-a luat 
de mînă şi m-a prezentat, în termeni elogioşi, persoanelor care contează în 
domeniul nostru. Aveam să constat ulterior, mai întîi cu perplexitate, apoi cu 
firească satisfacţie, ponderea uriaşă a cuvintelor sale de recomandare! 

Ce mi-a mai reţinut atenţia au fost unele trăsături ale personalităţii sale pe 
care le remarcasem şi la Gh. Ivănescu: atitudinea critică permanentă şi disprețul 
manifest (uneori zgomotos!) pentru impostură, pe de o parte, şi conştiinţa clară 
a propriei valori, pe de altă parte. Cînd i-am pus întrebarea, aparent banală, 
despre punctele forte ale “Şcolii Coseriu”, a formulat mai întîi întrebarea reto- 
rică “Ce este aceea o şcoală?”, după care s-a lansat într-o amplă digresiune, 
din care am înţeles că, în fapt, socotea că la umbra marilor arbori nu creşte 
decît iarbă sau buruieni neînsemnate! Cu altă ocazie, am constatat că făcea 
o deosebire clară între asimilarea, afirmarea sau aplicarea creatoare a ideilor 
sale şi gesturile encomiastice interesate sau lichelismul. Avea un instinct sigur 
în această privință! Deşi părea că o acceptă, hagiografia care s-a dezvoltat în 
jurul persoanei sale în ultimii ani îl irita şi îl indispunea. O accepta ca pe un rău 
necesar sau un efect nedorit al procesului de asimilare a ideilor sale în România. 

In timpul uneia din lungile întrevederi pe care mi le-a acordat, i-am pre- 
zentat un exemplar, îngălbenit de vreme, al versiunii primare a importantului 
său studiu Determinación y entorno, pe care i-l trimisese cu peste 40 de ani 
în urmă prietenului sáu Gh. Ivănescu, cu dedicatia: "Lui Gh. Ivănescu, ca unui 
frate mai mare!" Fără nici un cuvînt, a luat stiloul si a adăugat, cu cerneală 
proaspătă: “Lui E.M., ca unui frate mai mic!”. M-am întrebat atunci si mă întreb 
încă o dată: prin ce putem răsplăti privilegiul şi darul făcut de soartă de a ne fi 
aflat, fie şi doar cîteva zeci de ore, în preajma Geniului? 


Eugen MUNTEANU 

„SĂ SPUNEM LUCRURILE ASA CUM SÎNT” 


Întreaga viaţă mi-am dorit să-l întîlnesc pe acela pe care să-l pot numi 
maestrul de gîndire sau, simplu, Maestrul. După ce l-am ascultat pe marele 
Eugen Coseriu, după ce am mai citit cîte ceva din extraordinara-i operă, si-apoi 
iar l-am citit, mi-am dat seama cit de puţine ştiam despre cît de mult voiam. 

Un mare elev al său, Hans Helmut Christmann, spunea despre savantul 
român care şi-a trăit ultimii ani de viaţă la Tübingen: „Dacă e «să spunem lu- 
crurile aşa cum sînt», atunci trebuie să recunoaştem că avem de a face cu un 
gigant.” Poate această afirmaţie să explice de ce întîlnirea cu Eugeniu Coseriu 
şi cu opera lui poate să aibă, pentru cel apt să primească, forţa şi violenţa unei 
convertiri: anumite cărţi şi gînduri le párásesti pentru totdeauna, cu altele mergi 
pînă la capăt. 

„In vremuri atît de sărace” pentru cultura umanistă, Eugen Coşeriu este 
— păstrînd felul de a vorbi al lui Heidegger — cel care vine din viitor. Mutatiile 
sávirgite de opera sa în lingvistică şi în ştiinţele culturii, în general, sînt puţin 
cunoscute, ba chiar abia bănuite de către cei mai mulţi, însă acestea, sîntem 
convinşi, îşi vor revela adevărata măsură în secolele care vin, mai mult decît 
şi-au arătat-o în secolul în care savantul şi-a trăit cea mai mare parte a vieţii. 

Noi, cei care l-am şi văzut la laşi, la Chişinău sau la Suceava, la Bălţi 
şi, — acum un an - , în Mihăilenii natali ai Basarabiei, cu o escală la Suta de 
Movile, a cărei legendă savantul ne-a spus-o la faţa locului, noi am fost iubiţi 
de zei, ca să ne exprimăm în limbajul anticilor, atît de dragi marelui dispărut. 

Astăzi, la plecarea dintre noi a savantului, cei care s-au simţit iubiţi de zei 
în preajma lui rămîn fideli durerii si nu vor să fie consolati, pentru că nu mai e... 


Lucia CIFOR 


DIMENSIUNE A NEMURIRII 


Coordonatele unei personalităţi puternice ca aceea a savantului lingvist 
Eugen Coseriu se modifică în timp depăşind dimensiunile unei receptári imedi- 
ate. Nu ne referim aici la corpusul operei sale, ori la deschiderea generoasă a 
acestei opere spre social, sau la amplitudinile filosofice ale cărţilor savantului. Ne 
gîndim la forța personalităţii omeneşti care a influenţat esenţial cîteva generaţii 
nu numai de filologi. Respectiva influenţă s-a produs şi se va produce inegal, 
neaşteptat, continuu. Pentru că, în afara unei nemuriri care s-a conturat în mod 
vizibil în faţa ochilor noştri, nu avem de unde cunoaşte direcţiile în care se va 
desfăşura receptarea viitorimii. Nu putem decît cu greu presupune care dintre 
teoriile lingvistului, dintre celebrele lucrări ori dintre explozivele sale conferinţe 
vor germina noi şcoli, polemici, idei. Cu certitudine însă toţi cei care au avut 
şansa de a-l cunoaşte pe acest intransigent umanist îşi dau seama cu deplină 
claritate că prezenţa eminentă care i-a marcat pentru totdeauna aparţine unei 
secvenţe temporale care frizează veşnicia. 

Eugen Coseriu ştia să găsească relevante ştiinţifice în “nisipurile mişcă- 
toare” ale limbilor lumii. Şi cîtă vreme limba română îşi va păstra conturul, printre 
penelurile geniale care-i vor sustine culoare lingvistică va fi nemuritorul Coseriu. 


Cristina FLORESCU 

Portret realizat in bronz dupá model (mai 2001). 
Autor: lon Zderciuc. 


FĂRĂ MAGISTRU, 
O LUME MAI MULT DECÎT SĂRACĂ... 


Profesorul Eugeniu Coseriu a dat sens vieții mai multor generații de 
lingvisti din întreaga lume, imbogátindu-le mintea, orientindu-le eforturile de 
cunoaştere şi infrumusetindu-le expresia în respectul adevărului şi al încrederii 
în puterea şi responsabilitatea comunicării. Pentru cei cărora le-a fost dat să 
i se afle în preajmă şi să li se încredinţeze realizarea unor proiecte, influenţa 
Magistrului a fost definitivă: însăşi existenţa fiecăruia dintre ei se desparte în 
anii de dinainte şi de după Coseriu, la fel cum filozofia şi ştiinţa limbii au devenit 
altele după creaţia coşeriană. 

Dar nici lumea lingviştilor nu va mai avea, de acum, strălucirea pe care 
i-a insuflat-o cuprinderea, pătrunderea şi spiritul universal ce au ilustrat o minte 
genială şi o dăruire incomparabilă. 

Prin moartea savantului, a inteleptului, o conştiinţă critică, recuperatoare şi 
integratoare a lingvisticii, şi ca manifestare fără egal a sentimentului de obligatio 
faţă de menire şi profesie, omenirea nu pierde, din perspectivă antropologică, 
doar un individ, ci se va resimti de dispariţia unei sinteze, de asemuit cu o 


adevărată specie pentru totdeauna apusă. . 
Stelian DUMISTRACEL 

ÍNTRISTATI PRIETENI, 


Trecerea in Nefiintá a colegului meu Eugen Coseriu m-a 
îndurerat profund. Am fost coleg, la Liceul „lon Creangă” din 
Bălţi, cu Eugen Coșeriu. El era cu o clasă mai mare ca mine, 
când au năvălit ruşii în iunie 1940, eu terminasem clasa a 
şaptea şi el terminase clasa a opta. 

Nu am fost coleg de clasă cu el, şi afară de asta eu eram 
la „secţia ştiinţifică”, iar el era la „secţia literară”, însă Eugen 
Coseriu era cunoscut în toată (ara ca un eminent, deci şi eu 
I-am cunoscut foarte bine. Lua cele mai mari distincţii la toate 


disciplinele la care participa, în cadrul Concursului Naţional 
Tinerimea Română, concurs ce se ţinea în fiecare an şi la 
care participau cei mai buni elevi din toată ţara. Era un băiat 
modest şi bun coleg, fiind iubit de toată lumea, adică de lice- 
eni şi de corpul profesoral. A fost şi va fi pentru vecie mândria 
Liceului „lon Creangă” din Bălţi şi totodată mândria Basarabiei 
noastre scumpe, pământ românesc. 


Dragă Eugen, Dumnezeu să te odihnească în pace, şi să 
îndeplinească visul nostru pe care tu îl ştii! 


Ing. Ovidiu CREANGĂ 
16 septembrie 2002 
Toronto, Canada 


Acest mesaj, primit prin Internet exact la nouă zile după stingerea 
din viaţă a Marelui Lingvist, a fost primul venit de la un om care l-a cu- 
noscut încă din copilărie pe Eugen Coseriu. 

Am citit în rândurile dlui Ovidiu Creangă nu doar o sinceră îndure- 
rare pentru irecuperabila pierdere, ci şi o mărturie vie despre geniul cu 
care l-a hărăzit Cel-de-Sus pe viitorul savant de talie mondială, originar 
din Nordul Basarabiei. 

Deplângând tragica dispariţie a lui Eugen Coseriu, împreună cu 
fostul său coleg de liceu, spunem si noi crestinescul "Fie-i ţărâna uşoară! 
Dumnezeu să-l odihnească în pace în Impárátia Sa". Si fie ca să se 
realizeze cât mai curând acel vis a doi liceeni de altădată, din Bălţi. Vis 
pe care-l ştim şi noi, pentru că-l purtăm mereu în suflet... 

Grigore VIERU 


DOUĂ NEÍMPLINITE 
DORINTE ALE LUI 
EUGEN COSERIU 


A murit Eugen Coseriu, savantul 
lingvist de renume mondial. Preacu- 
viosul părinte Vlad Mihăilă spusese 
la parastasul de la Uniunea Scriitori- 
lor că Eugen Coseriu este alesul lui 
Dumnezeu. Credem că are dreptate. 
Dumnezeu îi dăruise un har de excep- 
tie. L-a ajutat să-şi împlinească opera, 
dăruindu-i şi 81 de ani de viaţă. 

Mărturisesc, cunosc puţine lucrări 
ale creatorului de geniu care este Eu- 
gen Coseriu. Mărturisesc cá pe unele 
nici nu le înţeleg până la capăt. Ştiu 
însă prozele sale şi o parte din poeme 
care imi plac foarte mult. lată unul din 
ele intitulat „Sângele nostru”: „Din sân- 
gele nostru / s-au hrănit câteva popoa- 
re. / Din sângele nostru / s-au născut 
/ poeti şi cărturari ruşi. / Mai ruşi decât 
ruşii / Din sângele nostru / s-au născut / 
voievozi şi regi maghiari,/ hatmani de ca- 
zaci, / fruntaşi albanezi, / fruntaşi sârbi, 
/ fruntaşi chirgizi. / Din sângele nostru / 
s-au născut / cármuitori, / eroi si vládici 
greci. / Mai greci decát grecii. / Dar sá 


nu vă temeti! / Nu! Nu vă cerem să ni-l 
dati inapoi / - sángele / pe care vi l-am 
dáruit / la nord si la sud de Dunáre! / 
Vă rugăm numai să nu ni-l cereti / si pe 
cel / pe care îl mai avem. / Lásati-ne si 
nouă măcar câteva picături / ca să ne 
putem infátisa cu ele / ca noi înşine / 
la judecata de apoi." Eminentul om de 
ştiinţă nu s-a rusinat să fie si patriot în 
versurile sale. 

Cred ce afirmă somitátile lingvisti- 
ce planetare: cá Eugen Coseriu este cel 
mai de seamă lingvist modern al lumii. 

Născut în Basarabia, a ţinut cu 
toată fiinţa sa la această chinuită pal- 
mă de pământ. Nu ştiu dacă cunoştea 
bine viaţa Academiei de Ştiinţe din R. 
Moldova, dar ştiu că pretuia pe lingvistul 
Silviu Berejan. Şi asta îi era şi ne era 
de ajuns. Nu ştiu dacă era la curent cu 
activitatea Uniunii Scriitorilor, dar ştiu 
că ţinea foarte mult la cărturarul de 
excepţie Mihai Cimpoi. Şi asta îi era şi 
ne era de ajuns. Nu ştim dacă o fi cer- 
cetat mersul lucrurilor la Universitatea 
noastră de Stat. Dar ştim ataşamentul 
său faţă de profesorul şi lingvistul 
Anatol Ciobanu. Şi asta îi era şi ne 
era de ajuns. Nu ştim dacă cunoştea 
tot ce a scris consăteanul său Valentin 
Mândâcanu. Dar ştim că-l pretuia mult 
pentru istoricul eseu „Veşmântul fiinţei 
noastre”. Şi asta îi era şi ne era de 
ajuns. Nu ştim dacă citea cu regularitate 
„Literatura şi Arta”. Dar ştim că îl avea 
la inimă pe Nicolae Dabija care este 
sufletul publicaţiei noastre naţionale. Şi 
asta îi era şi ne era de ajuns. Nu ştiu 

dacá a rásfoit toate numerele revistei 
„Limba Română”, dar ştiu cá, pretuind 
mult pe redactorul-sef al ei, Alexandru 
Bantos, a încredinţat revistei două ex- 
ceptionale poeme, unul dintre ele l-am 
citat mai sus. Un poet postmodernist 
de la noi se bucura copiláreste într-un 
articol cá Eugen Coseriu ar fi găsit în 
creaţia mea numai trei-patru poeme. 
Mateevici a rămas în literatura română 
cu un singur poem —- cu „Limba noas- 
tră”. Eu de ce m-aş amări dacă, potrivit 
opiniei marelui savant, istoria literară 
îmi va accepta numai trei-patru poe- 
me?! Vroiam să spun că l-am cunoscut 
bine pe Eugen Coseriu şi am cunoscut 
şi prețuirea care-mi dădea. M-am în- 
tâlnit cu el de câteva ori la Chişinău şi 
Bucureşti şi în casa distinsei doamne 
lulia Coseriu, sora savantului, care 
locuieşte în preajma Bucureştiului. 
Sunt fericit cá pretuia osteneala mea 
poetică şi socială. Mai mult, mă ruga 
deseori să încerc să împac oamenii de 
cultură. Nu am reuşit să-i împac. Nu a 
reuşit nimeni să-i împace. Aceasta a 
fost una din neîmplinitele dorinţe ale 
lui Eugen Coseriu. 

Mă întorceam nu de mult de la 
Husi impreuná cu minunatul nostru in- 
terpret al cántecului popular Mihai Cio- 
banu. Mihai fmi povestea cáte piedici i 
s-au pus în calea sa de cântăreţ. Il as- 
cultam amărât. În drum spre Chişinău 
ne tăiau mereu drumul mari cârduri de 
gâşte. l-am spus la un moment dat lui 
Mihai: „lată ce trebuie să scriem pe pra- 
gul casei multor compatrioți: ,Prostilor! 
Până şi gâştele se tin grámadá...". Cred 
că acelaşi lucru ne-ar fi spus în gând 
şi Eugen Coşeriu. Dar cu alte cuvinte. 
Bineînţeles că durerea cea mare a lui 
era că nu şi-a văzut împlinit celălalt vis 
care, de fapt, nu era al doilea, ci primul: 
reunirea Basarabiei cu Ţara. 

In afară de harul său lingvistic de 
excepţie, Eugen Coseriu avusese şi 
alte minunate calităţi. Una din ele a fost 
modestia. Vorbea aproape în şoaptă ca 
şi cum se temea să nu deranjeze pe 
cineva. Nu l-a auzit nimeni niciodată să 
declare că face parte din elita lingvistică 
a lumii. Deşi el însuşi era o întreagă 
elită. La această atât de rară insusire 
la români am adăuga încă două, la fel 
de rare: fanatica dragoste pentru pro- 
fesiunea sa şi nemărginita capacitate 
de muncă — moartea l-a găsit, numai 
piele şi oase (era slăbit de o nemiloasă 
boală), la masa de scris. 

Apreciem gestul domnului lon 
lliescu, Preşedintele României, care, 


la sugestia noastră, a reparat o veche 
nedreptate şi i-a conferit marelui sa- 
vant, cu prilejul jubileului de 80 de ani 
de la naştere, Steaua României. Pute- 
rea (oricare ar fi fost ea, oricare ar fi), 
chiar dacă uneori sau chiar permanent 
nu le-a iubit, a respectat întotdeauna 
marile valori de cultură. Cu excepţia lui 
Stalin. Le-a respectat fie din stimă, fie 
din teamă de ele. Ne-am bucurat că sa- 
vantul de geniu Eugen Coseriu n-a re- 
fuzat să primească “Ordinul Republicii” 
din mâinile ex-preşedintelui Republicii 
Moldova Petru Lucinschi, după cum n-a 
refuzat să primească o înaltă distincţie 
un alt strălucit compatriot al nostru, 
Valeriu Rusu, şeful Departamentului 
de Limbi Romanice de la Universitatea 
Aix-en-Provence din Franţa. De fapt, nu 
veţi găsi în toată Basarabia un om de 
cultură care ar fi refuzat să primească 
din mâinile guvernantilor vreo distincţie 
sau Premiul Naţional pentru literatură, 
muzică, pictură, ştiinţă. Dimpotrivă, 
mulţi dintre ei s-au bătut şi se bat pentru 
onoruri, ceea ce nu putem afirma des- 
pre Eugen Coseriu şi Valeriu Rusu. Vro- 
iam să spun, însă, altceva: că Puterea 
trebuie atacată, dar nu şi atunci când 
face şi lucruri bune. Şi-apoi, nu cred că 
chiar orice om de cultură ori de ştiinţă 
are dreptul moral să o atace. Trebuie să 
fi realizat tu însuţi ceva pentru naţiune 
ca să ai acest drept. Devii ridicol când, 
fiind o nulitate, fti umfli pieptul. Ridicol, 
pentru că nici Puterea, nici cei din jur 
nu te iau în seamă. Artistul adevărat 
loveşte Puterea atunci când trebuie şi 
cum trebuie. 

Evident, marele savant a fost 
însoţit permanent şi de un mare noroc, 
venit şi el de Sus, de la Dumnezeu: 
norocul de a fi vietuit în străinătate. 
Dacă locuia printre noi, nu rămânea 
de mult nici oscior din el — îl mâncau în 
primul rând confrații. Românul poate cu 
adevărat să pretuiascá numai valoarea 
refugiată în stráinátáti sau numai pe 
cea care s-a dus în mormânt. Stiind 
asta, marele savant plecase la timp din 
Tară. Dar îndureratul său gând a fost 
întotdeauna îngemănat cu destinul ei. 

,SÁ-I PÁSTRÁM ÍN SUFLETELE NOASTRE 
PE CEI PLECATI..." 


Emilia GHETU: „...Eu reprezint, într-un fel, problema care ne preocupă, 
fiind román moldovean si tocmai din actuala Republica Moldova. Eu am crescut 
ca român si pe vremea copilăriei şi adolescenţei mele petrecute în Basarabia — 
în Tara de Sus —, nu se punea această problemă a unei limbi moldoveneşti 
şi nu ne închipuiam că ea s-ar putea pune cîndva şi cumva, fiind neştiutori de 
ceea ce se întîmplă dincolo de Nistru, unde se pregătea despărțirea limbii ro- 
mâne din Basarabia de limba română ca atare în totalitatea ei”. Aceste cuvinte 
aparţin distinsului lingvist Eugeniu Coseriu, care ieri, sîmbătă, 7 septembrie, în 
orele după amiezii, s-a stins din viață la Tübingen, Germania, în vîrstă de 81 
de ani. Trista veste mi-a dat-o, în dimineaţa acestei zile de duminică, prietenul 
meu, ziaristul şi lingvistul practician Vlad Pohilă. De aceea ne-am gîndit să 
realizăm această emisiune în memoria lui Eugen Coseriu, cel care, în ultimii 
zece-doisprezece ani, putind deja reveni în Basarabia, a fost atît de aproape 
de ceea ce trăiam, visam şi vroiam noi. Vlad Pohilă, bine ai venit la emisiunea 
„Viaţa cărţilor”. — 

Vlad POHILA: Bine v-am găsit şi mulţumesc pentru invitaţie, Emilia. 

Tin să fac, din capul locului, o precizare pentru cei care concep — în mod 
firesc — ziua de azi ca una de odihnă, de agrement, o zi a destinderii, a bunei 
dispoziţii chiar şi aşteaptă o emisiune ca atare. Schimbarea tonalitátii emisiu- 
nii de azi derivă, fireşte, dintr-o obligaţie sufletească, morală, dacă vreţi — şi 
civică a noastră, de a comemora această personalitate marcantă, cum sunt 
probabil prea puţine în mulţimea de basarabeni înstrăinaţi, din exil, şi pe care-i 
cunoaştem, bunăoară, datorită unei generoase contabilizări” făcute în cărţile 
lui lurie Colesnic. Mă refer la acei basarabeni care au dus gloria Neamului 
nostru departe de Chişinău, de Prut şi Nistru, de România chiar. lar Eugeniu 
Coseriu este gigantul, personalitatea numărul unu a lingvisticii din lume — nu 
se mai spune nimic în lingvistică fără trimiteri la opera sa. Si el e páminteanul 
nostru, románul basarabean despre care stie o lume, cel putin lumea savantá, 
filologicá; e cel cu care ne putem míndri oriunde. 

Dacá e nevoie, totusi, si de alte motivári pentru aceastá emisune, iatá-le, 
din Cugetárile marelui Nicolae lorga. ,Pe morti nu-i cáutati la morminte, ci in 
inima voastră”, considera celebrul nostru istoric si gînditor, parcă făcînd, pentru 
reflectia citată deja, următoarea precizare: „Gîndul morții să-ţi slujească în orice 
clipă pentru a înțelege prețul vieţii”. Tocmai pentru ca să poată înţelege — şi alţii 
care şi-o doresc — preţul vieţii şi faptei unui om de excepţie, pentru a scoate 
în evidenţă, a reaminti ce a făcut în viaţa sa acest extraordinar pámintean al 
nostru am acceptat să vin la emisiune, profund emoţionat, după ce am aflat 
ştirea despre decesul lui Eugeniu Coseriu. Această dureroasă pentru noi ştire 
mi-a comunicat-o de la Bucureşti, extrem de tulburată, răvăşită, doamna Matil- 
da Caragiu-Marioteanu, renumita lingvistă de origine aromână. li dădusem un 
telefon ca să aflu dacă a primit un colet poştal cu ultimele numere ale revistei 
„Limba Română” şi chiar eram pe punctul de a-i ridica dispoziţia cum într-un 
număr este un eseu aniversar despre ea, ceea ce s-a dovedit a fi imposibil, dar 
şi absurd. Această stare de tristeţe s-a transmis şi se va transmite, neîndoios, 
şi altor oameni, poate chiar tuturor celor care l-au cunoscut într-un fel sau altul 
pe Eugeniu Coseriu, comunicind cu el sau măcar cu opera sa, avînd o idee 

despre ce a făcut Eugeniu Coseriu în lingvistică, în filozofie, în literatură, în 
cultură şi în genere pentru spiritualitatea românească, dar poate cu deosebire 
pentru cea din Basarabia. 

E. Gh.: Se face apel la opera lui Eugeniu Coseriu care este, totuşi, încă 
puțin cunoscută în spaţiul nostru cultural, dar opera lui urmează a fi valorificată, 
tradusă din multe limbi ale lumii în care a scris reputatul nostru lingvist, inclu- 
siv lucrările sale literare şi despre artă, pe care le-a scris în limba italiană sau 
multiplele sale studii de lingvistică, scrise în spaniolă. S-au făcut deja primele 
încercări — de către Editura Ştiinţa şi Editura ARC — de a pune la dispoziția 
celor interesaţi culegeri de texte din opera coşeriană, dar la acest subiect vom 
reveni. Să evocám aşadar figura lui Eugen Coseriu, în primul rînd, lingvist 
de notorietate mondială, profesor ce a predat la diverse universităţi din lume 
începînd cu Milano şi terminînd cu Tiibingen, acolo unde a creat o şcoală de 
lingvistică modernă. 

VI. P.: La Tübingen s-a şi stins din viață sîmbătă, pe la ora trei, ora noas- 
tră, a României. Este oraşul de care şi-a legat patru decenii de viaţă, ultimele. 
S-a născut însă Eugeniu Coseriu la 27 iulie 1921, în Nordul Basarabiei, si a 
fost de o vitalitate admirabilă pînă mai anul trecut. Puţini ştiau că suferea de 
cancer şi, aşa cum mi s-a spus, de la oameni apropiaţi lui Coseriu, a murit 
în chinuri groaznice, avînd cancer generalizat, galopant în ultima fază... S-a 
născut, aşadar, la Mihăileni, judeţul Bălţi, acolo a făcut şcoala primară avîndu- 
| ca profesor pe Roman Mândâcanu, tatăl distinsului nostru cărturar Valentin 
Mândâcanu. De altminteri, această afinitate a constituit întotdeauna obiectul 
unei justificate mindrii a dlui V. Mándácanu. In continuare, Eugeniu Coseriu a 
făcut cu brio Liceul „lon Creangă” la Bălţi, acolo a debutat, cu scrieri literare si 
filologice, la revista „Crenguţa”, a liceenilor. A făcut apoi studii la Universitatea 
„Al.I. Cuza” din laşi. Se sustine că în această perioadă a simpatizat cu mişcările 
de dreapta... Oricum, nu avea vreun motiv pentru a simpatiza cu cele de stînga, 
despre care credea — aşa cum a declarat mai tîrziu într-un interviu —, că adepţii 
lor sapă la zidirea României Mari, ceea ce s-a şi adeverit mai apoi, nu-i aşa?... 

Obţinînd o bursă, în timpul celui de al doilea război mondial a făcut studii 
solide în Italia, la universităţile din Roma, Padova si Milano. A studiat limbile 
clasice, germanice, slave şi totodată filozofia, luîndu-şi doctoratul în litere, la 
Roma, apoi şi în filozofie, la Milano. Avea la primul doctorat 23 de ani, iar la 
cel de-al doilea — 28 de ani! In cercetarea ştiinţifică s-a afirmat încă în timpul 
aflării la laşi, apoi, şi mai impresionant — la Milano. 

A scris, în mod firesc, iniţial despre limba română, şi mai exact — despre 
limba şi folclorul din Basarabia, în 1940, în articolele sale de debut. A recurs 
la materialul lingvistic basarabean şi ceva mai tîrziu, deşi curînd după debuturi 
fusese captivat de limbajul poetic al lui lon Barbu. Predilectia pentru acest poet, 
această curioasă apropiere a tînărului Coseriu de un scriitor neconsacrat încă, 
bizar în unele privinţe... o înţeleg astfel: lon Barbu a fost un matematician-poet, 
aşadar, un creator cu o structurare mai deosebită a minţii, a viziunii. 

Eugeniu Coşeriu a devenit un lingvist prin excelenţă, capabil să facă o 
revoluţie în lingvistică tocmai, cred eu, şi datorită faptului că avea structurată 
matematiceşte gîndirea, viziunea. De mai de mult se fac nişte paralele clare şi 
justificate între matematică şi lingvistică, şi ultima fiind considerată ca o ştiinţă 
modelatoare a creierului uman. 

La începutul anilor '50 abandonează Europa şi pleacă în America Latină, 
unde a activat în calitate de profesor de lingvistică generală şi indo-europeană 
la Universitatea din Montevideo, Uruguay. Tocmai în această ţară îndepărtată 
a scris o mulţime de lucrări cu care s-a impus definitiv în lingvistică, acestea 
începînd să fie traduse în limbi de circulaţie universală, pe lîngă cele în care 
a scris el. Pentru că E. Coseriu a scris în spaniolă, germană, franceză, mai 
puţin în engleză, portugheză, iar lucrările sale au fost traduse în vreo 20-30 de 
limbi, inclusiv în limbi exotice: să zicem, în japoneză au apărut nu mai puţin de 
10 volume; apoi în finlandeză, slovenă, maghiară, coreeană, ebraică... Oricit 

ar părea de paradoxal, la noi, in Basarabia, pînă pe la 1990 opera lui Coseriu 
era mai accesibilă în traducere rusească: desi episodic, se tipárise cîte ceva 
din scrierile sale, bunáoará, intr-un anuar, numit ,Ce e nou in lingvistica din 
stráinátate". Eu, cel putin, acolo am citit prima datá un studiu de Coseriu, dar 
şi mai multe referinţe la scrierile sale, si m-am bucurat enorm cá e apreciat la 
Moscova, atît de îndocirinată, un savant de origine basarabeană, stabilit in Vest. 

In „perioada latino-americaná" (1951-1963), Eugeniu Coseriu a scris cîteva 
lucrári deosebit de importante, fárá de care nu se mai poate concepe lingvistica 
moderná: Sistem, normá si vorbire, Sincronie, diacronie si istorie, apoi 
Teoria limbii si lingvistica generală, iată doar cîteva volume de referinţă in do- 
meniu. Încă pe cînd se afla peste Ocean, fusese invitat ca profesor la universităţi 
din Europa, mai întîi în Portugalia, la Coimbra, apoi în Germania, la Frankfurt 
pe Main. Din 1963 se stabileşte definitiv în Germania, la Tübingen — oraş de 
care îi va fi legată o jumătate de viaţă şi, iată, acest dramatic sfîrşit. La Univer- 
sitatea din Tubingen a fost profesor de filologie romanică, apoi de lingvistică 
generală; a mai fost profesor asociat la Universitatea din Strasbourg, Franţa, 
şi profesor invitat la o groază de universităţi — de la Madrid la Rio de Janeiro, 
de la Varşovia la Tokio, de la Paris la Moscova, în alte centre universitare de 
pe toate continentele. Ca o recunoaştere a meritelor sale greu de asemuit în 
dezvoltarea lingvisticii şi filologiei Eugeniu Coseriu a fost ales membru, membru 
de prestigiu, membru onorific la cîteva zeci de universităţi; vicepreşedinte sau 
preşedinte la numeroase asociaţii: de fonetică, de romanistică, de lingvistică 
generală; a fost preşedinte şi vicepreşedinte al Societăţii Lingvistice Europene, 
preşedinte al Asociaţiei de Cercetări Umanistice Moderne. | s-a acordat titlul 
de Doctor Honoris Causa la vreo 30 de universităţi şi titlu de academician — fie 
membru plin, fie onorific — la vreo 40 de academii sau instituţii pur academice. 
Precizez aici că a fost ales şi membru al Academiei de la Chişinău, în 1991, 
ceva mai înainte de a fi devenit membru al Academiei Române, deşi Univer- 
sitatea din Bucureşti îi acordase calitatea de Doctor Honoris Causa încă la 
începutul anilor '70. A mai fost Doctor Honoris Causa al universităţilor din laşi, 
Cluj, Constanţa, Craiova, Timişoara, precum şi al Universităţii de Stat din Mol- 
dova, al Universităţii Pedagogice "lon Creangă” din Chişinău şi al Universităţii 
Pedagogice din Bălţi, oraş de care era legată adolescenţa sa. 

Eugeniu Coseriu a fost sărbătorit cu onoruri deosebite la 60, 70, 75, 80 
de ani, cînd i s-au dedicat culegeri speciale de articole şi studii "In honorem 
Eugenio Coseriu” — vreo opt ediţii —, s-au organizat diverse sesiuni ştiinţifice 
omagiale cu participarea a sute de lingvisti şi filologi din peste 50 de ţări. 

După această sumară prezentare, aş recurge la un citat, la o apreciere 
extraordinară a domnului academician Silviu Berejan, lingvistul nostru pe care 
de altminteri l-a apreciat foarte mult Eugeniu Coseriu - ca fiind cel mai mare 
savant din Republica Moldova, în domeniul umanistic. Aşadar, zice Silviu Be- 
rejan că: „rezultatele muncii sale titanice (a lui E. Coseriu, - n.n.) depăşesc cu 
mult ceea ce ne putem imagina că e posibil a realiza într-o viaţă de om”. Si 
dl acad. S. Berejan a spus-o în cunoştinţă de cauză, fiind un cercetător de 
seamă, un om care cunoaşte bine lingvistica contemporană, în plus — nu spune 
ceva fără a fi convins de justetea celor afirmate. 

E. Gh.: In Calendarul Naţional pe 2001, atunci cînd Coseriu împlinea 80 
de ani, ai redactat un amplu articol, urmat de o bogată bibliografie selectivă, 
inclusiv ce s-a tradus din opera lui E. Coseriu atît în România, cît şi în Republica 
Moldova şi ce s-a scris despre el, în special o serie de interviuri pe care le-am 
găsit în presa de la Chişinău, de la Bucureşti, de la laşi, de la Cluj-Napoca. 
Foarte multă lume era curioasă să ştie mai multe despre Coseriu, măcar în anii 
90, căci aşa cum ai spus, era mai bine cunoscut în străinătate decit la el acasă. 
lar Eugeniu Coseriu a venit întotdeauna — cînd a fost posibil deja — cu plăcere 
la Chişinău: Congresul Filologilor Români din 1994 de la Chişinău l-a avut 
oaspete de onoare, în 1997 i se decerna “Ordinul Republicii”. Şi la aniversarea 
sa, a 80-a, în anul trecut, era aici, la Chişinău, în mijlocul filologilor, în mijlocul 

celor care il pretuiau intr-adevár. Mi-aduc aminte cà atunci criticul de artá Tudor 
Braga a avut o idee inspirată de a-l invita pe Coseriu la Centrul Expozitional 
“Constantin Brâncuşi”, invitind în acelaşi timp si artişti plastici, pictori si sculptori 
care în cîteva ore au reuşit să ia schiţe ca să realizeze portrete ale lui E. Coseriu 
pe care le vom vedea în expoziţii viitoare. A fost fericită această idee, pentru 
că Eugeniu Coseriu rămîne aici peste ani si ani prin scrierile sale, dar s-a ţinut 
mult să rămînă şi chipul lui aici, în mijlocul nostru, lucru pe care îl vom pretui 
acum şi mai mult. Cu ocazia diverselor aniversări Coşeriu era mereu omagiat 
în străinătate, era mereu invitat acolo, dar în ultimii ani prefera să fie „printre 
ai săi”, cum îi plăcea să spună. Nu s-a despărțit niciodată de Mihăileni, iată 
că această comună, bastina sa, a rămas înscrisă în toate enciclopediile lumii. 

VI. P.: Pînă a aborda mai amanuntit subiectul Mihăileni, vreau să spun 
că ai dat un amănunt extraordinar, acesta cu pictorii care i-au eternizat chipul. 
Este nemaipomenită iniţiativa, care ar mai fi valabilă, probabil, şi pentru alte 
celebrităţi de la noi. Cît priveşte omagierea personalităţii lui Coşeriu printr-o 
expoziţie de artă, iată că a şi apărut acest trist prilej — deşi o expoziţie come- 
morativă ar fi primită cu mult interes oricînd. 

E. Gh.: Mai mult decit atít Tudor Braga avea de gind să traducă scrierile 
lui Eugeniu Coseriu despre artă, care au apărut la Milano: sunt scrierile sale 
din tinereţe, pentru că era şi un mare pasionat de artă. 

VI. P.: E o altă idee admirabilă... Eugeniu Coseriu poate nici n-a ştiut că 
a fost apreciat atit de mult de oameni din diverse sfere, nu numai de lingvisti 
şi de literati; că a frapat prin personalitatea-i atitia oameni. 

Despre Mihăileni... Tirziu, foarte tîrziu, cînd a fost posibil, Eugeniu Coseriu 
a revenit acasă, fiind extrem de mult, sincer ataşat de baştină. In genere a fost 
sincer în tot ce a făcut şi a spus, prea puţini s-au îndoit de sinceritatea lui, încît 
a fost acceptat chiar şi de autorităţile de la Chişinău care aveau alergie la unele 
idei de ale lui Coseriu. Prea sincer şi onest fiind, cum am zis, tocmai lor le-a 
dezvăluit un subiect extrem de delicat, încercînd să-i dumereascá cu aberatia 
aceasta privind „limba moldovenească”. La drept vorbind, Coseriu era cel mai în 
drept s-o facă, măcar şi din motivul că era basarabean... era din Mihăileni... iar 
numele acesta geografic, Mihăileni, a intrat, figurează în practic toate enciclope- 
diile din lume, e un toponim ce ne-a dus în lume gloria, împreună cu numele lui 
Eugeniu Coseriu... Mi s-a părut memorabilă o declaraţie a lui Coseriu, făcută 
într-un interviu: „N-am părăsit niciodată Mihăilenii, ci m-am ridicat deasupra lor 
să spun lumii că vin din Mihăileni”, Mihăilenii în cazul acesta identificîndu-se cu 
Basarabia. Cine o fi avut asemenea ataşament faţă de toate valorile bastinii 
sale basarabene? — mă gindeam venind la această emisiune comemorativă. 
Căci originari din Basarabia sunt multe somităţi risipite de soartă prin lume. 
Unii vor invoca acum, imediat, bunăoară, numele lui Alexei Şciusev, arhitectul 
care a făcut nu numai mausoleul lui Lenin, dar şi impozante edificii cu destinaţie 
socială şi culturală, ba chiar şi biserici, şi nu numai în Rusia, dar şi la Chişinău. 
Insă zidirile sale tac... Originari de la noi mai sunt şi ,revolutionarul" Trotzki, si 
omul de stat Golda Meir, mulţi actori şi regizori de la Hollywood, dar ei nu au 
nici o treabă cu noi, cu spiritualitatea noastră. Cumva comparabilă cu Eugeniu 
Coseriu ar fi, consider eu, Maria Cebotari care, cu talentul ei, cu farmecul ei a 
înnebunit Europa şi acum gloria ei s-a extins în toată lumea. Maria Cebotari, 
fiind o interpretă de talie mondială, într-o lume cosmopolită nu numai că nu 
şi-a ascuns originile, dar a declarat deschis, franc: „Sunt româncă, originară 
din Basarabia”, atunci cînd, pe culmile gloriei fiind, o revendicau şi italienii, şi 
nemţii, şi austriecii... Sper să-mi fie înţeleasă corect această paralelă făcută 
între doi basarabeni mari, aparent atit de diferiţi. 

E. Gh.: In primăvara anului curent Editura Ştiinţa a tipărit într-un volum 
studii, consideraţii, amintiri despre Eugeniu Coseriu, cartea se intitulează „Un 
savant pentru secolul XXI”. Tocmai despre acest aspect aş vrea să vorbim 
acum: în ce măsură opera lui E. Coseriu răspunde necesităţilor vremii, nece- 
sităților lingvistice actuale. 

VI. P.: La Chişinău s-a manifestat o anumită atenţie pentru opera lui 
Coseriu, editîndu-se cîte ceva în aceste condiţii grele. A edita o carte, chiar 
a lui E. Coşeriu, cu un destinatar foarte redus numeric la noi, e un mare risc 
financiar. Bravo Editurii Ştiinţa, bravo şi celor care au tradus, îngrijit, tipărit şi 
mai înainte din vasta şi înțeleapta operă a lui Coşeriu — la Chişinău, editurile 
Ştiinţa şi ARC, alte case de editură de la Bucureşti, Cluj-Napoca, laşi, Timişoa- 
ra... Cum ai zis de la bun început, opera lui E. Coşeriu urmează a fi valorificată 
încă şi — adaug eu ca un om cu o brumá de cunoştinţe lingvistice — urmează 
a fi înţeleasă, pentru că nu este dintre cele mai accesibile, lingvistica modernă 
fiind în genere o ştiinţă destul de sofisticată, complexă şi complicată. Cînd am 
zis că lingvistica e comparabilă întrucîtva cu matematica, am avut în vedere şi 
acest aspect — cá nu e accesibilă oricui. Dar, din fericire, pentru a se înţelege 
măreţia unui lingvist ca Eugeniu Coseriu, nu trebuie să citeşti musai scrierile 
sale strict savante, căci are şi lucrări întru totul accesibile. 

In primul rînd, cele beletristice, care ar merita puţină atenţie chiar si în 
cadrul acestei discuţii. Coşeriu a debutat ca poet, dar şi cu eseuri, la laşi fiind 
remarcat de George Călinescu — nici nu se putea altfel, doar colabora tînărul 
Coseriu şi la Jurnalul literar diriguit de Călinescu. In /storia literaturii române 
basarabean Eugen Coseriu, turbulent, dar lesne orientabil în toate ramurile 
culturii”, aşezîndu-l la un loc de cinste, în „noua generaţie”, alături de viitori 
critici literari de seamă ca Al. Piru sau G. lvascu. Peste aproape o jumătate de 
secol, acad. M. Cimpoi l-a inclus pe E. Coşeriu în /storia deschisă a literaturii 
române din Basarabia, într-un capitol aparte, intitulat E. Coseriu, un precursor 
al absurdului. Versurile lui Coseriu se situau pe linia lui Lucian Blaga. Dar a 
scris şi proză, nişte nuvele foarte curioase, cum ar fi, de exemplu, Cai negri pe 
drumul Petersburgului sau Lupii, în ultima tratînd motivul reîncarnării — care pe 
atunci părea nu numai absurd, era chiar o erezie pentru acele timpuri. In prozele 
sale, adunate în volumul Anotimpul ploilor, apărut la Cluj, este frecvent şi 
motivul anxietátii si al morţii, autorul scoate în evidenţă nişte paradoxuri, nişte 
frămîntări din cauza unor neîmpliniri. Dar moartea şi înstrăinarea au rămas 
motivele de bază în creaţia literară a lui Coseriu. Cum la această emisiune 
omagială nu putem despărţi pe învățatul şi creatorul Coseriu de omul Coseriu, 
tin să mai invoc acum un amănunt: cînd starea sănătăţii i se agravase mult 
şi cînd se afla deja în agonia morţii, la căpătii i-a stat sora sa de la Bucureşti, 
lulia Coseriu, din cîte ştiu — refugiată din Basarabia ocupată de sovietici, acum 
şi ea cu probleme de sănătate, dar a mers în Germania şi a stat lîngă frate 
pînă la ultima lui suflare. Motivul morţii nu cred că a fost o obsesie pentru un 
om atit de vivace cum era Eugeniu Coseriu, dar iată cum îmbină el, într-o sin- 
gură strofă de poezie, mai multe motive: si al morii, şi al înstrăinării, dar şi al 
afecțiunii de care a fost lipsit — dragostea de Patrie, de plaiul natal basarabean 
inclusiv. Aşadar, scria Eugeniu Coseriu într-o poezie: „La nord de cercul polar / 
rătăcesc moldovenii prin noapte / In căutare de sălaşuri de iarnă / Se poticnesc 
şi cad în troiene / Lupii miloşi din Karelia / Le sfişie pieptul cu colții / Nu-i lasă 
să moară de frig”. Este unul dintre cele mai zguduitoare poeme despre drama 
basarabenilor ocupati de către sovietici şi duşi ca să se prápádeascá la mii de 
kilometri de patrie. Această scriere a intrat pe merit în istoria literaturii noastre, 
inclusiv graţie acad. M. Cimpoi, dar ea trebuie înmagazinată pentru vecie şi în 
memoria noastră, adeseori prea mioapă şi prea de toate iertătoare. 

Om de o cultură apreciabilă, vastă, E. Coseriu s-a manifestat, precum 
vedem în mai multe domenii, chiar dacă cel mai tare şi-a spus cuvîntul în 
lingvistică. Ziceam că opera sa lingvistică nu este chiar atit de accesibilă, dar, 
din fericire, are Eugeniu Coseriu si studii, articole întru totul accesibile, clare 
cam pentru toată lumea. Mă gîndesc la acele articole în care autorul se referă 
la limba română — bunăoară, la unitatea limbii noastre, demonstrindu-ne cu 
lux de amănunte, surprinzător de precis şi plastic, pentru unii, că dintre limbile 
romanice — româna este cea mai unitară si în timp şi în spaţiu, şi de-a lungul 

secolelor, si ca geografie. De la actuala lugoslavie si piná la Bug, de la Marea 
Neagră si pînă la Carpaţi româna este aceeaşi, înţeleasă de toti vorbitorii ei si 
de străinii care o învaţă. Tot astfel, româna din sec. XVI-XVII, bunăoară, este 
înțeleasă fără mari dificultăţi de noi, trăitori în sec. XX-XXI. 

Nu mai puţin inteligibil, adică la fel de clar a scris Eugeniu Coseriu şi despre 
aşa-zisa limbă „moldovenească” — el nu a spus/scris altfel decît „aşa-zisa”, cu 
referire la limba „moldovenească” şi la poporul „moldovenesc”, în scris punînd 
obligatoriu ghilimelele pe care le simtiti în voce, cînd nu le vedeţi aievea. Fac 
această precizare, pentru că se vor găsi neapărat unii să spună: cine e Vlad 
Pohilă, cine e Emilia Ghetu să susţină aşa ceva, să-şi permită atîta „lipsă de 
respect faţă de limba noastră, faţă de poporul nostru" — ,moldovenesti", evident. 
Tocmai de aceea voi cita exact ce spune, cu toată claritatea, despre problema în 
cauză — de fapt, inventată chiar de cei care-şi fac atîtea probleme cu ea, iertată 
să-mi fie repetarea —, o autoritate recunoscută în toată lumea, inclusiv la Chişinău, 
pentru că nu i s-a dat lui Eugeniu Coseriu “Ordinul Republicii” de flori de cuc, 
nu pentru a-l măguli. Mai mult, din cîte ştiu, Eugeniu Coşeriu, care evident nu 
avea nevoie de nici un fel de medalii de niciunde, nici de la Chişinău, a acceptat 
“Ordinul Republicii”, în speranţa că prin această apropiere a sa de baştină se 
va înlătura nebunia cu cele “două limbi şi două etnii” distincte; că astfel poate 
se va pune punct stuporii şi durerii ce se întrevăd în mai multe scrieri şi luări de 
atitudine ale lui Coşeriu şi cu care ai început atît de reuşit această emisiune co- 
memorativă: că el nu credea niciodată că se va pune şi se va discuta în prostie, 
şi la începutul noului secol şi mileniu, despre aşa-zisa “limbă moldovenească”. 

E. Gh.: La 75 de ani ai săi E. Coseriu se afla la Chişinău într-o sesiune 
omagială. Era şi atunci apreciată opera sa de mai multi lingvisti şi filologi, între 
care era şi prof. univ. dr. Nicolae Mátcas, care mai tirziu şi-a expus consideratiile 
în revista „Limba Română” — există, de altfel, două numere ale acestei reviste, 
consacrate aproape ín întregime aniversărilor Eugeniu Coseriu, la 75 şi la 80 
de ani. Aş vrea să citez din Nicolae Mătcaş: „Trebuie să fi avut tenacitatea şi 
ambiția unui Brâncuşi acest moldovean îndirjit ca să pornească din pragul 
casei părinteşti din Mihăileni, poposind pentru un timp la Bălţi şi laşi, pentru a 
ajunge în cele din urmă în mult rivnita Cetate Eternă. Dar şi temeritatea unui 
Magellan pentru a acosta pentru mai multă vreme la ţărmul Uruguayului, ca 
peste ani să revină ca cetățean al universului cu inimă şi suflet de român 
pe continentul european şi să se retragă în universul atît de benefic pentru 
activitatea sa creatoare pe care i-l oferă acest miraculos de ordonat şi plin de 
viaţă şi de elan tineresc burg cu nume baladesc: Tiibingen. Oraş în care încă 
nu s-a aşezat praful de pe urmele lui Hólderlin. Magul din Tübingen trăieşte 
în împărăţia cărţilor, avînd poate cea mai mare bibliotecă din lume, o bună 
parte din care o constituie chiar studiile sale. Studenţii de la Universitatea din 
Tiibingen sunt cei mai fericiţi din lume, pentru că-l au totdeauna alături, spre 
deosebire de studenții din alte universităţi, care trebuie să-i jinduiască sosirea”. 

VI. P.: E spus admirabil, este frumos, emotionant şi această recitire a unui 
fragment din eseul dlui prof. dr. Nicolae Mătcaş se înscrie de minune într-un 
omagiu adus personalităţii marcante a lui E. Coseriu. 

E. Gh.: Evocîndu-l pe Coseriu, nu putem să nu amintim si de Şcoala 
lingvistică de la Tiibingen, unde marele învăţat a reuşit să reunească în jurul 
său cercetători români, veniţi în Germania sau în altă ţară din Vest. l-a atras 
în cercul său, astfel multi dintre ei devenind discipoli ai unuia dintre cei mai 
originali creatori ai ştiinţei moderne despre limbi, cel care a creat noi direcţii 
în filozofia limbajului, în semantică, geografie lingvistică, sociolingvistică, et- 
nolingvistică şi încă alte atitea domenii pe care nu vom izbuti să le evocám 
astăzi, dar probabil vor exista diverse initiative ale filologilor, lingviştilor care vor 
vorbi, vor scrie mai amănunţit, mai pe îndelete despre cel care a fost Eugeniu 
Coseriu şi despre opera sa. 

VI. P.: Am ajuns la concluzia cá opera lui Eugeniu Coseriu urmează a mai 
fi valorificată, inclusiv scrierile care îl prezintă în această ipostază, de filozof al 

limbajului, al limbii. Acum, însă, tin să amintim ori să reamintim ascultătorilor 
nostri doar o afirmaţie de-a lui Eugeniu Coseriu, vizînd o problemă cu mult mai 
simplă, mai puţin filozofică: perseverarea la noi cu îndărătnicie, pînă la prostie 
în promovarea aşa-zisei “limbi moldoveneşti”. lată ce spunea marele nostru 
pámintean la Chişinău, la Congresul al V-lea al Filologilor Români: „Nu se afirmă 
identitatea poporului „moldovenesc” din stînga Prutului, separîndu-l de tradiţiile 
sale autentice — reprezentate în primul rînd de limba pe care o vorbeşte —, 
desprinzîndu-l de unitatea etnică din care face parte, tăindu-i rădăcinile istorice 
şi altoindu-l pe alt trunchi ori în vid. Aceasta nu e afirmare, ci, dimpotrivă, anulare 
a identităţii nationale, istorice şi culturale a poporului ,moldovenesc": e ceea ce 
în Republica Moldova se numeşte cu un neologism binevenit, *mancurtizare". Si 
"mancurtizarea" e genocid etnico-cultural. Din punct de vedere politic, promo- 
varea unei limbi „moldoveneşti” deosebite de limba română, cu toate urmările 
pe care le implică, este, deci, un delict de genocid etnico-cultural, delict nu 
mai puţin grav decît genocidul rasial, chiar dacă nu implică eliminarea fizică a 
vorbitorilor, ci numai anularea identităţii şi memoriei lor istorice”. Şi dacă aş şti 
că mai am la dispoziţie un minut-două, aş cita încă o spusă de-a lui Eugeniu 
Coseriu, adresată guvernantilor noştri, îndemn de care a luat notă, de exemplu, 
ex-preşedintele Republicii Moldova dl Mircea Snegur, dar se pare cá era prea 
tîrziu cînd a constientizat adevărul conţinut in acest înţelept, fratern apel al lui 
Coseriu. Deci, din păcate, rămîne foarte actuală, încă valabilă, această spusă 
a lui E. Coseriu: „Tocmai, dacă respectám acest Parlament, sîntem datori să-l 
considerăm de buná-credintá, doritor de a stabili şi a promova adevărul şi doritor 
de a respecta identitatea etnică şi culturală a poporului băştinaş majoritar din 
republică, cel puţin în măsura în care respectă identitatea etnică şi culturală 
a populațiilor minoritare conlocuitoare; si avem datoria să-l ferim de riscul de 
a se acoperi de ridicol şi ocară în faţa istoriei”. Astfel că delicatul şi generosul 
nostru basarabean Eugeniu Coseriu le-a oferit o şansă de a scăpa de ruşine 
şi ocará tuturor rátácitilor sau celor de rea-credintà, inclusiv guvernantilor care 
nu pot sau nu doresc să înţeleagă de a nu se face de ris în fata lumii, de a 
nu chema asupra-le durerea si supárarea celor umiliti, insultati prin minciuni, 
falsuri şi tertipuri pseudostiintifice privind denumirea corectă a limbii noastre 
române şi adevărata noastră istorie, care nu poate fi ruptă de cea a tuturor 
românilor. Acestor ,basne" — vorba cronicarilor noştri, li s-ar pune capăt, aşa 
cum a sugerat şi regretatul deja Eugeniu Coseriu, modificîndu-se art. 13 din 
Constituţia Republicii Moldova, în care să se indice clar că limba de stat în 
Republica Moldova este o limbă literară, „exemplară”, în termenii lui Coșeriu, 
deci, româna; şi nu un dialect, cel moldovenesc. Parcă nu s-ar face mai bine 
dacă s-ar pune punct discuţiilor istovitoare şi absurde despre limba „moldove- 
nească”, canalizîndu-se energiile debordande ale unor lideri de la noi pentru 
ameliorarea gravei stări economice în care se zbate acest popor care merită un 
destin mai fericit, un popor care a dat lumii personalităţi ca Eugeniu Coseriu?... 

E. Gh.: Ai avut ocazia să-l întilneşti pe Eugeniu Coseriu la Chişinău, ai 
stat de vorbă cu el. 

VI.P.: Ca să vezi că nu. L-am văzut doar de la distanţă, din depărtare 
chiar şi aşa îmi va rămîne în memorie: cumva sus, măreț, chiar dacă l-am simţit 
foarte aproape prin cele ce a scris — şi beletristică, şi lingvistică, cu deosebire 
atunci cînd se referea la limba care ne uneşte, româna. Regret că nu este şi 
Eugeniu Coseriu printre personalităţile, destul de multe, pe care am avut no- 
rocul să le cunosc, dar aceasta, repet, nu înseamnă că nu l-am avut aproape 
sufletului. Şi acum, iată, fiind prezent la această emisiune comemorativă, am 
trăit o uşurare sufletească, o împăcare, o mare satisfacţie morală pentru că 
am participat la evocarea unei personalităţi atit de márete, cu adevărat strálu- 
citoare. Fie-i tárina uşoară celui care a fost Eugeniu Coseriu. Generatii la rînd 
îl vor pomeni cu mîndrie şi recunoştinţă. 

Silviu BEREJAN, 

dr. hab. în lingvistică, 

prof. univ., 

cercet. princip. la Inst. de Lingv., 
membru titular al A.S.M. 


CU EUGENIU COSERIU, 
IN PROCES DE LUCRU 
SI DE SIMPLA COMUNICARE 


Editánd acest numár de revistá, comemorám, aici, la bastiná, pe ilustrul 
nostru compatriot, reprezentant de elitá al spatiului románesc, care s-a impus 
de-a lungul multor ani în ştiinţa lingvistică mondială, ducând pe toate meridi- 
anele lumii faima omului pornit din Mihăilenii Basarabiei. 

Opera “lingvistului numărul 1 de pe planeta Terra” e cunoscută practic 
de toti cei care şi-au consacrat viaţa şi activitatea studierii “limbilor istorice 
concrete” (termenul îi aparţine) sau “limbajului ca fenomen”. 

Eugeniu Coşeriu, plecat de curând dintre noi, acest eminent doctor în 
lingvistică, profesor a numeroase universităţi din lume, multiacademician şi 
multidoctor onorific, s-a făcut cunoscut şi recunoscut şi la baştina sa, în Re- 
publica Moldova, acordándu-i-se, nu fără anumite dificultăţi, cele mai înalte 
distincţii existente: Membru de Onoare al A.Ş.M. (cu diploma nr. 1), Doctor 
Honoris Causa al Universităţii de Stat din Moldova, al Universităţii “A. Russo” 
din Bălţi, al Universităţii "I. Creangă” din Chişinău, Cavaler al “Ordinului Re- 
publicii”, Cetăţean de Onoare al Municipiului Chişinău (Cetăţean de Onoare 
al Municipiului Bălţi însă nu a ajuns să fie — cu toate că anume acolo a înce- 
put afirmarea sa... Nu a ajuns pentru că în Consiliul Primăriei opoziţia a fost 
foarte puternică, iar în ziarul “Golos Bălţi” din 25.02.'98 el a fost numit «filosof 
national'nogo otciujdenia», ceea ce l-a afectat mult, după cum şi în ziarul 
chişinăuian “Glasul Moldovei” i s-a spus, ceva mai înainte, şi mai neobrăzat: 
«mahárul de la Tübingen»). 

Desi ultimele patru decenii a activat si a trăit în Germania (la Tübingen), 
E. Coseriu a fost şi rămâne în continuare consángeanul, conationalul nostru 
mult iubit si venerat, un conational inegalabil, despre care si în republica noastră 
(ca şi în multe-multe alte ţări de pe toate continentele) s-a vorbit şi s-a scris în 
ultimul deceniu deosebit de mult (sursele în care a fost omagiat şi popularizat 
şi la noi constituie deja o întreagă bibliografie). 

După toate cele spuse, scrise şi publicate până în prezent nu se cere 
parcă să se demonstreze ab initio valoarea perenă a imensei opere ştiinţifice, 
literare şi sociale a profesorului nostru al tuturora Eugeniu Coseriu. Îmi voi 
permite totuşi, şi cu această ocazie, să recapitulez (foarte succint, evident) 
anumite momente, legate de viaţa şi activitatea Domniei Sale (deosebit de 
importante în special pentru cei ce i-au fost în preajmă în procesul muncii şti- 
intifice si al simplei comunicări umane, printre care se numără şi subsemnatul). 


1. Născut în anul 1921 în judeţul Bălţi din România, de curând reîntregită, 
în familia unui intelectual, viitorul lingvist şi-a făcut studiile la şcoala primară 

din satul sáu natal Mihăileni (unde l-a avut drept prim învăţător pe Roman 
Mândâcanu, tatăl temerarului publicist şi lingvist Valentin Mândâcanu, bine 
cunoscut în viaţa culturală a Republicii Moldova). Şi-a continuat studiile, după 
cum era şi firesc, în cel mai apropiat centru de cultură, oraşul Bălţi, la Liceul "I. 
Creangă” (pe care l-a considerat drept unul dintre cele mai prestigioase licee 
din România de atunci). Au urmat studiile, întâi la Universitatea "Al. |. Cuza” 
din laşi, apoi, pe baza unei burse, în Italia (la Universitățile din Roma, Padova 
şi Milano). Doctoratul în litere şi-l ia la Roma, în 1944, iar cel în filozofie la 
Milano, în 1949. Cu acest bagaj de cunoştinţe pleacă peste Ocean cu intenţia 
fermă de a se manifesta plenar ca specialist în studiul limbilor, stabilindu-se 
cu traiul în Uruguay, unde funcţionează la Universitatea din Montevideo ca 
profesor titular, iar apoi şi ca director al Institutului de Lingvistică din ţară, 
semnând încă acolo primele sale lucrări de răsunet în sferele de profil, lucrări 
traduse ulterior într-o serie de limbi din America, din Europa şi Asia, lucrări 
fără de care astăzi nu mai poate fi concepută istoria lingvisticii. 

Mai târziu, după anul 1963, când se stabileşte cu traiul la Tubingen 
(Germania), continuă să publice studii şi cercetări de lingvistică teoretică 
şi romanică, de lexicologie şi semantică, de gramatică funcţională, lista de 
lucrări ştiinţifice ale sale depăşind câteva sute de denumiri, inclusiv câteva 
zeci de cărţi — volume de autor, precum şi studii remarcabile în presa de 
specialitate (bibliografia Verzeichnis der Schriften von Eugenio Coseriu. 
A) Sprachwissenschaftliche Verâffentlichungen pe 26 pag., unde lucrările 
ştiinţifice sunt numerotate până la cifra 303 încă în 1995), care devin, în scurt 
timp după apariţie, lucrări de referinţă pe toate meridianele (după 1995 s-au 
mai adăugat câteva zeci de studii apărute în special în România şi Republica 
Moldova, lucru pe care maestrul îl fixează personal, la sfârşitul listei). 

2. S-au tipărit până acum numeroase studii de proporţii şi sute de arti- 
cole, consacrate special concepţiei lingvistice expuse în scrierile profesorului 
Coseriu (printre autorii lucrărilor de acest fel figurează, după cum te poti con- 
vinge uşor, parcurgând lista despre care am vorbit mai sus, şi destui lingvişti 
români!), iar în legătură cu împlinirea a 60, 65, 70, 75 şi 80 de ani de viaţă 
i-au fost dedicate ediţii de omagiere, care întrunesc în cele aproape 6000 de 
pagini ale lor studiile a mai bine de 400 de specialişti (lingvişti şi oameni de 
cultură) din aproximativ 75 de ţări de pe glob. Printre aceste ediţii omagiale 
sunt cărţi speciale în mai multe volume, culegeri, tomuri şi numere ale unor 
periodice consacrate în întregime aniversărilor respective. 

3. Cu un sentiment de legitimă mândrie, aş vrea să evidentiez doar 
faptul că la alte publicaţii de prestigiu ce au consemnat pe parcursul anilor 
prodigioasa activitate ştiinţifică a ilustrului nostru conational, prof. E. Coseriu, 
s-au alăturat si periodicele noastre de profil filologic, Revistă de Lingvistică si 
Ştiinţă Literară şi Limba Română, care au găzduit atât o serie de cercetări ale 
maestrului însuşi, cât şi materiale speciale şi rubrici aparte despre activitatea 
sa ştiinţifică. Au fost tipărite şi ediţii speciale, dedicate pământeanului nostru. 
Ultima a fost cartea Un lingvist pentru secolul XXI, apărută în 2002 la Edi- 
tura “Ştiinţa” (aici a fost publicată şi prima sa carte în traducere românească 
apărută în Republica Moldova). Volumul nominalizat însumează materialele 
Colocviului Internaţional “Filologia secolului XXI”, pregătit şi realizat de Uni- 
versitatea bálteaná, cu prilejul aniversării a 80-a din ziua nasterii savantului 
(Bălţi, 18-19 mai 2001), materiale îngrijite de filologii de la Bălţi dr. prof. Gh. 
Popa, dr. conf. M. Sleahtitchi şi dr. N. Leahu. 

E cazul să menţionăm în mod deosebit, că studiul introductiv la acest ultim 
volum omagial, intitulat Eugeniu Coseriu: drumurile vieții şi ale confirmării şi 
semnat de prof. dr. Gheorghe Popa, este, după părerea mea, una dintre cele 

mai reusite sinteze a biografiei si operei ilustrului nostru conational din cáte au 
fost publicate in decursul ultimului deceniu in Basarabia (si au vázut lumina 
tiparului destule incercári de acest fel). In Tará sintezele cele mai merituoase 
privind creatia stiintificá a marelui nostru lingvist apartin profesorilor Mircea 
Borcilă de la Cluj si Nicolae Saramandu de la Bucureşti, considerati, pe bună 
dreptate, cei mai vechi si mai profunzi cercetátori románi ai operei coseriene. 

4. Volumul de rapoarte şi comunicări, prezentate la Colocviul báltean 
din 2001, a fost lansat exact peste un an în cadrul Simpozionului Internaţional 
de la laşi (17-18 mai 2002) privind identitatea limbii, la care, spre marele nostru 
regret, principalul invitat n-a putut să ia parte din motive de sănătate (a fost 
prima oară, din câte ştim noi, când maestrul s-a anunţat ca participant al unei 
manifestări ştiinţifice din Ţară şi n-a venit). A trimis însă scuzele de rigoare şi 
părerea sa de rău că nu e prezent la Simpozion alături de colegii şi prietenii din- 
totdeauna, cărora le-a urat mult succes. Mesajului Domniei Sale i s-a dat citire la 
prima şedinţă (de inaugurare) şi s-a luat decizia unanimă de a-i expedia volumul 
omagial, lansat la Simpozion, cu semnăturile tuturor celor prezenţi, ceea ce s-a 
şi realizat tot atunci. A fost un moment mişcător, deşi nu ne imaginam atunci 
că profesorul nostru al tuturor nu va mai veni niciodată la laşi şi că minunata 
noastră întâlnire de la Suceava din toamna anului precedent, 2001, la ediţia a 
Vl-a a Colocviului International de Ştiinţe ale Limbajului, al cărui iniţiator a fost în 
1992 (împreună cu lingvistii ieşeni, suceveni si chişinăuieni), va fi cea din urmă 
întâlnire, iar clipele pe care le-am petrecut acolo împreună vor fi ultimele. Nu 
ne rămâne decât să ne resemnám: că atât ne-a fost hărăzit să fim în preajma 
inegalabilului savant de talie universală şi inimosului nostru concetátean care 
de fiecare dată a venit în mijlocul nostru cu sufletul larg deschis. 

5. |n afară de colocviile prezentate mai sus, de la Bălţi şi Suceava, 
întruniri ştiinţifice cu tematică coşeriană şi cu participarea personală a ma- 
estrului au fost multe în ultimii zece ani atât în Republica Moldova, cât şi în 
România. Am consemna cel puţin câteva dintre ele: Congresul al IV-lea al 
Filologilor Români (Timişoara, 1991), Colocviul Omagial "Eugen Coseriu, un 
mare lingvist contemporan” (laşi, 1992), Colocviul Internaţional de Ştiinţe ale 
Limbajului (Suceava, 1992), Congresul al XVIII-lea ARA (Chişinău, 1993), 
Congresul al V-lea al Filologilor Români (lasi-Chisináu, 1994), Şedinţa lărgită 
a Prezidiului A.Ş.M. cu tema: "Eugen Coseriu — un titan al gândirii lingvistice 
moderne” (Chişinău, 1994), Sesiunea ştiinţifică de comunicări “Limba română 

e Chişinău, 1994 (Institutul de Lingvistică al A.S.M.): prezidiul Congresului 
al V-lea al Filologilor Români. 


Pácat cá si gigantii trec in altá lume... 29 


si varietátile ei locale" (Bucuresti, 1994), Congresul al XX-lea ARA (Tárgoviste, 
1997), Colocviul interdisciplinar "Lingvistici coseriene" (Constanţa, 1997) s.a. 
Se cer evidenţiate, în mod special, cele două ediţii ale Colocviului Internatio- 
nal "Lecturi coseriene" de la Chisináu (1998 si 2001), care speram cu totii sá 
deviná traditionale la noi. Cu regret, disparitia fizicá a protagonistului acestui 
simpozion a zádárnicit planurile noastre. Desi suntem siguri cá o asemenea 
manifestare stiintificá, cu aceeasi denumire, poate sá aibá o continuare be- 
neficá pentru lingvistica din republicá. 

6. Am amintit până aici manifestările lingvistice de la noi (din Ba- 
sarabia si din Tará) si, in primul ránd, acelea la care ne-am aflat aláturi de 
Eugen Coseriu, figuránd impreuná in programele publicate si asistánd reci- 
proc la luárile de cuvánt, de cele mai dese ori cu schimburi de opinii asupra 
celor prezentate de noi si/sau comunicate. Dar au fost manifestári si pe alte 
meridiane, la care am lucrat cot la cot în zilele de muncă încordată la şedinţe 
şi am comunicat curat omeneste în orele de repaos, mai cu seamă în timpul 
excursiilor planificate de fiecare dată de organizatori. 

7. Mi s-au întipărit în memorie în special cele două Congrese Inter- 
nationale de anvergură: de Lingvistică şi Filologie Romanică de la Bucureşti 
(1968) şi de Lingvistică Generală de la Berlin (1987), la care am avut onoarea 
să-l prezint pe prof. E. Coseriu lui G.V. Stepanov (viitor academician al A.S. 
din U.R.S.S. şi director al Institutului de Lingvistică din Moscova), lui |. N. 
Karaulov (membru cor. al A.Ş. din U.R.S.S., director al Institutului de Limbă 
Rusă din Moscova), lui St. V. Semcinski (cunoscut romanist şi românist de la 
Kiev, şef al catedrei de limbi clasice a Universităţii ucrainene “T. Şevcenko”) 
şi altor membri ai delegatiilor sovietice, din care făceam parte şi eu. Despre 
întâlnirile noastre la aceste două congrese am relatat destul de amănunţit în 
prefata mea la cartea maestrului Lingvistică din perspectivă spaţială si 
antropologică. Trei studii, Chişinău, 1994. 


* Berlin, 1987. La o recepţie de la Congresul International al Lingvistilor 
(de la dreapta spre stângă): E. Coseriu (Germania), St. Semcinski (Ucraina), 
M. Sala (România), S. Berejan (Moldova) si G. Lambrini (Italia). 

8. O altă întâlnire de neuitat a fost cea din orăşelul bavarez Tutzing 
din preajma Münchenului, unde în primăvara anului 1993 şi-a ţinut lucrările 
Simpozionul Rumänisch: Typologie, Klassifikation, Sprachcharakteristik, 
organizat de romanistii de la Universitatea din München. S-au pus în discuţie 
problemele románisticii europene într-o ambianţă foarte plăcută de lucru si 
de agrement. Am memorizat, în primul rând, întâlnirile din fiecare seară ale 
lingviştilor români, continuate până mult după miezul nopţii, cu colegii germani 
(Klaus Heitmann, Rudolf Windisch, Luminiţa Fassel şi alţi prieteni ai românilor). 
La aceste "sezátori" participa foarte activ, bineînţeles, şi conationalul nostru de 
la Tübingen, care se afla în epicentrul discuţiilor. In al doilea rând, acolo am 
avut parte de plăcerea câtorva excursii la Munchen şi în împrejurimi, printre 
care şi la o mănăstire foarte originală ca arhitectură, din Alpii Bavariei. 

9. Deosebit de utilă pentru noi, cei din R. Moldova, a fost şi Sesiunea 
ştiinţifică de comunicări de la Secţia de Filologie şi Literatură a A.R., care a 
avut loc la Bucureşti in Sala de festivități a Prezidiului Academiei, în octombrie 
1994, căci s-a discutat pe larg problematica corelatiei “român: moldovenesc” 
(materialele întrunirii sunt publicate în culegerea Limba română şi varietă- 
tile ei locale, Bucureşti, 1995). Raportul de bază al acestei Sesiuni, intitulat 
Unitatea limbii române - planuri şi criterii, a fost cel al prof. E. Coseriu, 
membru de onoare al Academiei Române. 


* Bavaria, 1993 (de la stânga la dreapta): A. Cerneak (St.Petersburg), 
S. Berejan, L. Fassel (Tübingen), E. Coseriu, C. Dimitriu (laşi), V. Hristea (Bu- 
curesti). 


10. Suita de colocvii sub genericul "Stiinte ale Limbajului", organizate 
(la început anual, apoi o dată la doi ani) de Universitatea "Stefan cel Mare" de 
la Suceava, care a ajuns în toamna anului 2001 la cea de a Vl-a ediţie (ediţia 
întâi, inaugurală, a avut loc în octombrie 1992), ne-a marcat într-un fel aparte, 
pentru că aici am avut posibilitatea reală de a comunica, şi în zilele lucrătoare, 
şi în neuitatele zile de excursii (devenite tradiţionale) la mănăstirile din Nordul 
Moldovei, din Bucovina, mai ales că ne însoțea cel care era sufletul grupului 
nostru de excursionişti, prof. E. Coşeriu, oaspetele de onoare al Universităţii 
şi al Sucevei. Am vizitat în tihnă, fără grabă, principalele mănăstiri din zonă 
(Dragomirna, Putna, Suceviţa, Moldoviţa, Arbore, Voroneţ, Humor), precum 
şi pitorestile localităţi montane de pe traseu (Câmpulung-Moldovenesc, Gura 

Humorului, Fălticeni ş.a.), ne-am afundat în atmosfera istorico-culturală a 
locaşurilor sfinte, ceea ce ne apropia si mai mult. 

11. Am avut şi perioade mai lungi de contacte zilnice cu profesorul, 
când eram angajaţi la acţiuni ştiinţifice şi culturale comune. În context, amintim 
special aflarea în republică timp de nouă zile (de la 23 septembrie până la 1 
octombrie 1998) a profesorului, care, la invitaţia Academiei, a Universitátilor 
din Chişinău şi Bălţi şi cu susţinerea instituţiei prezidenţiale, a realizat atunci 
în Republica Moldova un program foarte divers. Acesta cuprindea înmânarea 


*. "d" 


A aty- 


“Ordinului Republicii” (distinctie guvernamentală conferită prof. E. Coseriu prin 
decret prezidențial: “Pentru contribuție substanțială la dezvoltarea lingvisticii 
moderne, în semn de înaltă preţuire a meritelor deosebite în opera de renaş- 
tere a culturii nationale"), participarea la Colocviul ştiinţific “Lecturi coseriene", 
acordarea titlului de D.H.C. al Universităţii din Bălţi, vizitarea comunei Mihăileni 
(Ráscani), unde s-a născut si a copilărit viitorul lingvist, excursia la Soroca si 
Orhei, precum si în împrejurimile cu mare trecut istoric si cultural. 

Această călătorie prin republică (Bălți, Mihăileni, Soroca, Orhei) a fost 
memorabilă pentru toti membrii delegaţiei ce îl însoțea pe eminentul om de 
ştiinţă (printre care era şi singura sa soră, mai tânără decât el, lulia Coșeriu) 
Si a produs o impresie agreabilă asupra distinsului oaspete, întregind tabloul 
aflării sale la baştină. 

12. O impresie profundă au lăsat in memoria celor prezenţi ceremoniile 
de acordare neîntrecutului nostru conational a titlului de D.H.C. al Universităţii 
de Stat din Moldova, al Universităţii Pedagogice "I. Creangă” din Chişinău si 
al Universităţii “A. Russo” din Bălţi. Ele au urmat după ceremoniile similare de 
la universităţile din laşi şi Suceava — ca să le numim doar pe acelea la care 
am participat şi noi, consângenii celui omagiat. De fapt însă, marele nostru 
cărturar s-a învrednicit de 35 sau 36 de diplome de D.H.C., căci în ultimul 
sfert de secol numeroase universităţi de pe toate continentele i-au acordat, 
rând pe rând, înaltul titlu onorific universitar, recunoscându-i astfel meritele de 
lingvist notoriu (Institutul de Lingvistică al A.Ş.M. se află în posesia majorităţii 
cópiilor de pe diplomele respective, puse la dispoziţia noastră de-a lungul 
anilor personal de prof. E. Coseriu — lipsesc doar ultimele trei sau patru, pe 
care n-a reuşit să le expedieze). 

13. Una din ultimele manifestări ce ne-a adunat pe toţi în jurul neuitatului 

nostru maestru a avut loc în luna mai 2001, cu ocazia aniversării revistei Limba 
Română: s-au împlinit atunci 10 ani de la apariţia primului ei număr. In Sala 
Mare a Academiei de Ştiinţe (care în acea zi s-a dovedit a nu fi atât de mare ca 
să găzduiască pe toţi doritorii de a participa la solemnitate) s-a dat citire unui 
număr record de mesaje de salut, inclusiv de la cele mai înalte instanţe oficiale 
(Preşedinţia României, Academia de Ştiinţe a R.M., ministerele educaţiei din 
R.M. şi din România, Uniunea Scriitorilor din Moldova, organele de presă), de 
la instituţii culturale şi ştiinţifice româneşti (institutele academice de profil din 
republică si din Ţară, redactiile multor ziare şi reviste, Consiliul Suprem pentru 
cercetare-dezvoltare etc.), precum şi de la mulţi oameni de ştiinţă şi de cultură, 
printre care si conationalul nostru de la Universitatea Provence (Franţa) prof. 
Valeriu Rusu cu întreaga sa familie. 

Printr-o fericită coincidenţă, în şedinţa de la Academie s-a sărbătorit nu 
numai revista Limba Română, ci şi lingvistul de excepţie al neamului românesc, 
Eugeniu Coseriu, care îşi marca tocmai în acele zile cea de a 80-a aniversare 
(la Universitățile „A. Russo” şi „|. Creangă”, la Institutul de Lingvistică al A.S.M., 
la Casa Limbii Române şi-au desfăşurat lucrările simpozioane şi colocvii de 
Tnáltátoare omagiere a ilustrului savant). La şedinţa festivă, îngemănată, de 
la Academie, a fost citit textul decretului Preşedintelui lon Iliescu, prin care 
sărbătoritului i s-a conferit Ordinul suprem „Steaua României” (în grad de 
„Cavaler”), fiindu-i, de asemenea, înmânată medalia Academiei din Chişinău 
„Dimitrie Cantemir”. 

Prof. E. Coşeriu a rostit în faţa numerosului public un discurs cu semni- 
ficativul titlu Credinţă, sacrificiu şi destin, consacrat împlinirii unui deceniu 


CONSILIUL 
MUNICIPAL 
CHISINAL 

Chisináu, 1993: Eugen Coseriu dupá acordarea titlului de cetátean de 
onoare al municipiului Chişinău. 

de la fondarea revistei Limba Románá, ce cuprindea emotionante cuvinte 
despre necesitatea stringentá a aparitiei acestei publicatii pe teritoriul dintre 
Prut şi Nistru si despre marea ei misiune — bătălia pentru limbă (vezi LR, nr. 
4-8, 2001 cu o serie întreagă de poze expresive, prin care Magistrul parcă îşi 
ia rămas bun de la noi). 

14. N-am vrea să încheiem acest articol de comemorare a celui care 
a fost Eugeniu Coseriu, marele lingvist al contemporaneitátii, pe care l-am 
avut şi aici, printre noi, cu noi şi alături de noi, fără să constientizám acest 
memento: că am vietuit în aceeaşi perioadă istorică cu acest conaţional unic, 
celebru om de ştiinţă şi profesor al tuturor profesorilor, şi că avem sacra datorie 
de a pretui în modul corespunzător această favoare a sorții, pătrunzându-ne 
de marea bucurie omenească de a fi adus încă în timpul vieţii sale omagiile 
noastre celui ce ne-a reprezentat în lume cu înaltă demnitate, ca un adevărat 
Ambasador al Națiunii şi al Basarabiei, pe care le iubea ca un fiu. 

În ultimii ani am reuşit, din fericire, în câteva rânduri, să-l onorăm după 
merit şi la baştină. Am fost martori oculari la mai multe episoade de viaţă 
care ne fac cinste — şi atunci când l-am ales ca prim Membru de Onoare al 
Academiei noastre, şi atunci când i-am acordat titlul de prim Doctor Honoris 
Causa al Universităţii din Chişinău şi al Universităţii din Bălţi; şi când i-am 
conferit primul titlu de Cetăţean de Onoare “în capitala Patriei sale mici”, cum 
obişnuia să spună el însuşi; şi când l-am onorat cu modestele noastre studii 
şi comunicări la diverse întruniri ale elitei intelectuale din republică (indiferent 
dacă Domnia Sa era sau nu prezent la faţa locului). Toate acestea le realizam 
însă, fiind mereu conştienţi de faptul cá el ESTE, undeva acolo, la Tübingen, 
în Germania sau în vreo altă ţară din Europa sau din lume, că va afla despre 
ele cu firească bucurie de frate. Acum este prima dată când simţim cu durere 
în suflet că nu-L mai avem, că nu va mai afla niciodată de cuvintele noastre 
pline de afecţiune, mândrie şi recunoştinţă. Noi însă le vom rosti întotdeauna 
cu sfinţenie. 

Sit tibi terra levis, Profesore drag, sânge din sângele neamului românesc! 


AICI... 


Lui Eugen Coseriu, 
in memoriam 


...Aici toate ne sunt sfinte: 
şi izvorul, şi ţărîna; 

iar copiii spun cuvinte: 
parcă ar săruta lumina. 


...Aici vesnicia creşte, 
mugurii cînd prind să fiarbă. 
Si-ntelege româneşte 
fiecare fir de iarbă. 


Nicolae DABIJA 

Acad. Nicolae 
CORLATEANU 


PERSONALITATE 
DE NEUITAT 


S-a stins din viatá Luceafárul 
nu numai al stiintei lingvistice, al 
filozofiei limbajului, geografiei lingvis- 
tice, al istoriei limbii románe, ci si al 
poeziei si culturii noastre nationale. 
In perioada cánd atentia unor po- 
poare e îndreptată spre cucerirea de 
milioane, de către oameni este uitat 
faptul că nu atât bogăţiile, materia- 
lul trebuie să domine, ci spiritualul, 
posibilităţile de ridicare a culturii şi 
civilizaţiei umane la un nivel demn 
de fiinţa omenească. 

Deşi Republica Moldova de 
astăzi (Basarabia istorică) s-a aflat 
multă vreme în condiţii nu atât ma- 
teriale, cât mai mult spirituale destul 
de precare, totuşi de aici au pornit 
intelectuali cu renume mondial — în 


secolul al XIX-lea — B. P. Hasdeu, 
născut în Cristinestii Hotinului in 1838 
şi trecut în lumea celor drepţi în 1907, 
care a dus gloria tinuturilor sale natale 
departe în lumea întreagă ca scriitor, 
lingvist, folclorist, istoric. 

În secolul al XX-lea, în 1921, 
în Mihăilenii din judeţul Bălţi a văzut 
lumina zilei Eugen Coseriu, care şi-a 
adus obolul, neîntrecut până acum de 
nimeni, nu numai din viţa noastră ro- 
mânească, ci şi a lumii întregi, pe tă- 
râmul lingvisticii şi filologiei, filozofiei 
limbajului, istoriei limbii române, dar 
şi cel al creaţiei poetice, al literaturii 
artistice şi culturii. 

Principiul de bază al lui Eugen 
Coseriu era că limbajul funcţionează 
nu prin lingvisti şi pentru lingvisti, ci 
pentru vorbitori si prin vorbitori si cá 
cel care scrie o operá literará sau 
publicá o lucrare stiintificá trebuie sá 
se gándeascá totdeauna la prezen- 
ta altora, să observe dacă gândul, 
imaginea şi sentimentul său poate 
apărea în faţa cititorului, dar nu în 
mod trecător, ci să devină gândul şi 
sentimentul acelui cititor. 

Toate aceste calităţi ale opere- 
lor sale au făcut ca Eugen Coşeriu 


H 3 Cota 
Chisináu, 1998 (de la stánga la dreapta): prof. A. Ciobanu, acad. E. Coseriu, 
scriitorul |. Burghiu, prof. V. Botnarciuc şi acad. N. Corláteanu. 


Evocári. Márturii. Impresii. 

Sá activeze si sá aibá discipoli nu 
numai într-o ţară, într-un anumit oras. 
Lucrările lui fundamentale au făcut 
ocolul lumii întregi, fiind publicate 
şi studiate în Italia, Germania si în 
alte ţări europene. Au ajuns ele şi în 
America Latină. În Uruguay a avut şi 
are o şcoală întreagă de adepţi şi dis- 
cipoli. Mai multe volume ale operelor 
coseriene au fost traduse şi publicate 
şi în Japonia. Bineînţeles, de o mare 
circulaţie se bucură lucrările distinsu- 
lui nostru compatriot în România, în 
Republica Moldova şi în majoritatea 
ţărilor europene. 

La 6 septembrie 1992, în sala 
mare a Academiei de Ştiinţe a Repu- 
blicii Moldova, cu ocazia alegerii sale 
ca membru de onoare al acestui for 
academic, Eugen Coseriu şi-a expus 
crezul ştiinţific ce poate fi aplicat, de 
fapt, nu numai în cercetările lingvis- 
tice, ci şi în oricare altă disciplină 
ştiinţifică. E vorba în acest credo 
de cinci principii: al obiectivitátii, al 
umanismului, al tradiţiei, al antidog- 
matismului, al utilității şi binelui public. 
De aceste principii s-a condus el în 
bogata-i activitate în domeniul litere- 
lor şi al ştiinţei despre limbă. 

|. Potrivit concepţiei filozofului 
antic grec Platon, principiul general 
al obiectivităţii pretinde a-l exprima în 
mod obiectiv în vorbe simple, a spune 
lucrurilor pe nume, aşa cum sunt ele. 

II. Principiul umanismului, în 
cazul limbajului, este principiul de 
bază al vorbitorului. Lingvistul trebuie 
să plece de la vorbitorul ca subiect 
al limbajului, de la acei vorbitori care 
sunt mai ales mari creatori de limbă, 
adică de la scriitori — începând cu 
cei antici (greci, latini etc.), trecând 
pe la clasici (la noi — Eminescu) şi 
ajungând la contemporanii noştri. 
De la cunoaşterea intuitivă, de care 
dispune scriitorul, se trece la cea 
reflexivă, abstractizată a lingvistului, 
tinzând a capta universalitatea în 
fapte concrete. 

III. Principiul tradiţiei include 
ideea că în domeniul limbii, ca şi în 
cultură în genere, inovațiile înseamnă 


o dezvoltare a celor predate nouă 
de inaintasii nostri. E. Coseriu se 
exprima simplu si direct: "Cine spu- 
ne numai lucruri noi, nu spune nimic 
nou. Noutatea adevărată în ştiinţele 
umaniste şi în genere în cultură este 
noutatea în cadrul tradiţiei”. 

IV.Când vorbea despre prin- 
cipiul antidogmatismului, Eugen 
Coseriu avea în vedere faptul că toti 
lingviştii de bună credinţă au spus 
adevărul cu privire la limbaj şi că în 
fiecare teorie găsim un sâmbure de 
adevăr, deci să nu ne grăbim a res- 
pinge teoriile care nu ne plac, ci să 
încercăm a înţelege care este acel 
sâmbure de adevăr, pe care-l conţin. 

V. Lingvistul nu poate şi nu tre- 
buie să rămână izolat în turnul său de 
fildeş. El e chemat să pună în dezba- 
tere şi să participe nu numai la rezol- 
varea problemelor teoretice profunde, 
ci şi a celor de politică şi practică ling- 
vistică, didactică a limbilor. În această 
privinţă Eugen Coseriu apelează la 
maxima marelui om de ştiinţă german 
Gottfried Wilhelm Leibniz: “Ştiinţa, cu 
cât este mai teoretică, cu atât e mai 
practică”. Deci, cel de-al cincilea la 
Eugen Coseriu este principiul utilității 
publice sau al binelui public, ceea ce 
înseamnă — aplicat la lingvişti — că ei 
sunt chemaţi să se exprime pe inte- 
lesul celor mulţi, al tuturor vorbitorilor 
limbii date, să creeze lucrări de largă 
circulaţie, îndrumare, manuale etc. 
Principiile promovate de E. Coseriu 
sunt deosebit de instructive pentru 
toti vorbitorii limbii date, dar, mai ales, 
pentru tinerii noştri cercetători — ling- 
vişti şi nu numai, al cărora este viitorul 
ştiinţei date. 

În general vorbind, E. Coseriu 
a fost şi rămâne un lingvist şi literat 
de talie universală. Unii dintre foştii 
lui profesori (lorgu lordan ş.a.) au 
recunoscut că pământeanul nostru 
este “cel mai erudit dintre lingvistii 
contemporani” şi că “un lingvist ca E. 
Coşeriu se naşte la o sută de ani”. Nu 
trebuie uitat nici faptul că el a fost şi 
rămâne un mare patriot al pământului 
nostru strámosesc basarabean. 

Valeriu RUSU 
Aix-en-Provence - Marsilia 


SIMPLE AMINTIRI 
DESPRE 
EUGEN COSERIU 


Despre Eugen Coseriu, savan- 
tul si distinsul lingvist, stiam, de mult, 
o seamă de lucruri, unele discrete, 
chiar “foarte discrete” (era suficient 
pentru aceasta faptul că era un “fugit”, 
cum i-ar spune astăzi un critic literar 
“apolitic”), de la profesorii mei de la 
Facultatea de Litere din Bucureşti, 
în anii 1953-1958: Al. Rosetti, lorgu 
lordan, Boris Cazacu... 

Chiar şi la lucrările sale stiintifi- 
ce, accesul nostru, al tinerilor cerce- 
tători, nu era deloc uşor. Trebuia să 
trecem multe "vámi". 

In vara lui 1965, am fost in- 
vitat la Seminarul Internaţional de 
Lingvistică Teoretică şi Aplicată de 
la Besançon (Franţa), organizat de 
profesorii Quemada şi Culioli. 

Aveam masa şi casa asigurată 
la Cite Universitaire... şi atât. Reu- 
şisem să obţin, prin schimb, de la 
Banca Română, o sută de franci... pe 
care îi făcusem “uitaţi”, ca să pot ră- 
mâne, la întoarcerea de la Besançon, 
două-trei zile la Paris. 

Cu avionul, până la Paris, apoi 
cu trenul până la Besangon. Ajung 
la gară la ora 23.30. Nimeni nu mă 
aştepta (deşi îmi anuntasem sosirea 
prin telegramă). Şeful gării îmi dă voie 
să telefonez organizatorilor semina- 
rului: nimeni. Cu un taxi, ajung la Cite 
Universitaire (suta de franci a fost, 
în parte, sacrificată!). Mă instalez. A 
doua zi încep cursurile. Totul, în plan 
Ştiinţific şi cultural, era excepţional. 

Cu două remarce: după masă, 
toată lumea cobora la bar să ia ca- 
feaua (care nu era inclusă în bursă). 
Pretextam, de două ori pe zi: nu beau 
cafea, îmi face rău! Apoi, sâmbăta, 
duminica, toţi plecau cu maşinile la 
Besangon, în Elveţia... Eu, pe jos — 


pretextánd cá-mi place plimbarea! — 
până la Besangon - ca să vizitez 
oraşul — şi înapoi. Profesorul Bertil 
Malmberg, care trecea în maşina-i 
luxoasă, zâmbind, îmi scosese şi 
vorba: că sunt îndrăgostit, romantic... 

După o săptămână de la înce- 
perea cursurilor, se face mare "zarvá" 
printre participanţii la seminar: era 
anunţată sosirea, în fine, a profeso- 
rului Eugen Coşeriu, ca invitat (care 
tocmai se instalase în Europa, la 
Tubingen, Germania, după şederea 
în America Latină). Era chiar în ziua 
sa de naştere. La prânz, organizatorii 
seminarului au făcut masă festivă 
pentru a-l sărbători. S-a mâncat, s-a 
băut şampanie, s-au ţinut discursuri. 
Şi, deodată, îl văd pe profesorul Co- 
şeriu ridicându-se şi, luând două pa- 
hare de şampanie, se îndreaptă spre 
masa la care mă aflam. M-a întrebat: 
“Dumneata eşti domnul Rusu?” (în- 
trebase pe organizatori dacă sunt şi 
români la seminar). Mi-a dat un pahar 
de şampanie şi, în picioare, am ciocnit 
şi i-am spus, româneşte: “La mulţi ani 
şi să fiti sănătos!”. M-a întrebat de 
unde sunt. Când i-am spus că sunt 
din Niorcanii Sorocii, mi-a răspuns: 
"Da' ştii că suntem ca şi vecini. Vreau 
să ne vedem, să vorbim”. 

In paranteză: toti participanţii 
au remarcat, fără îndoială, scena. 
Veneau toţi să vorbească cu mine, 
má invitau si la cafea, şi chiar să 
călătoresc cu maşinile lor. Nu mai 
eram tânărul cercetător (30 de ani!), 
venit de dincolo de “perdeaua de fier”! 

Seară de seară, când spiritele se 
mai linişteau, spre ora 22.30, profesorul 
Coseriu venea, má lua si ne plimbam 
până după miezul nopţii. M-a întrebat 
de toate şi de toţi. Dânsul îmi recita 
pagini întregi din Eminescu, Blaga, 
Arghezi, Sadoveanu... Şi, pe un ton 
sugubát-ságalnic, îmi adresa întreba- 
rea care, evident, nu aştepta răspuns: 
“Nu-i aşa cá nu am uitat româneşte?!”. 

Adoua zi după “aniversare”, vine 
să mă invite şi la cafea. Scot “explicaţia” 
mea: “Nu beau cafea, îmi face rău”. 
Răspunsul a fost prompt: “Lasă, Vale- 
riu, ştiu că n-ai bani, asta este soarta 
românilor, vino!”. Ajunşi la bar, i-a spus 
chelnerului: “De azi îl servesti cu cafea 
pe domnul Rusu, este invitatul meu 
permanent. I| treci în contul meul”. 

l-am spus că la întoarcerea de 
la Besançon vreau să vizitez Parisul. 
A cerut unei tinere asistente să-mi 
găsească un hotel convenabil. A venit 
chiar el la Gare de Lyon să mă caute 
cu maşina. Când ne-am despărţit, 
profesorul Coşeriu m-a întrebat câţi 
bani vreau: “Mă plătesc bine aici”, şi 
mi-a arătat un teanc de sute de franci. 
Mi-a dat câteva sute şi mi-a spus să 
dau contravaloarea în lei părinţilor 
săi şi surorii sale, care locuiau, din 
întâmplare, pe şoseaua Afumaţi, nu 
departe de locuinţa părinţilor mei 
(Voluntari, şoseaua Colentina). 

Când i-a trimis pe cei doi băieţi 
să-şi vadă bunicii, la Bucureşti, m-a 
rugat să-i iau de la Aeroport, să-i duc 
în şoseaua Afumaţi... le-am fost chiar 
şi interpret, căci atunci ei nu ştiau 
româneşte. 

La Besangon, la despărţire, 
m-a mai întrebat profesorul Coseriu: 
“Ce zici, dacă vin în România, mă 
aresteazá?". l-am spus că dacă e 
invitat de lorgu lordan şi de Al. Ro- 
setti nu poate să i se întâmple nimic 
neplăcut în România. Aşa a şi fost, 
dar ceva mai târziu, în 1968, la un 
Congres Internaţional, organizat la 
Bucureşti. 

Apoi, o vreme îndelungată, valu- 
rile vieţii ne-au tinut de o parte... O regá- 
sire, totusi, la Congresul International 
de Lingvisticá si Filologie Romanicá, 
organizat, in 1984, la Aix-en-Provence, 
de colegul si prietenul Jean-Claude 
Bouvier. Profesorul Coseriu era, fără 
să ştiu de ce, si nu numai pentru mine, 
schimbat mult de tot... 

In 1996 primesc o scrisoare 
de la profesorul Anatol Ciobanu de 
la Chişinău, care, aflând că sunt 
basarabean, mă roagă să-i fac o 
invitaţie, căci obținuse o “bursă”, dar 
pentru eliberarea vizei franceze avea 
nevoie de această hârtie. l-am trimis 
invitaţia solicitată, chiar a doua zi... 
Când, peste vreo lună, am primit o 
scrisoare de la profesorul Coseriu, 
în care îmi recomanda pe profeso- 
rul Anatol Ciobanu pentru ca să-l 
invit la Aix, explicându-mi de ce nu 
putea să-l invite la Tubingen... l-am 
răspuns că invitaţia se afla deja la 
Chişinău... li propuneam, în schimb, 
să organizeze, la Tubingen, un co- 
locviu consacrat Latinităţii Orientale 


şi îi promiteam să vin cu profesorul 
Anatol Ciobanu la Tübingen. N-a fost 
să fie aşa! De ce? 

Profesorul Anatol Ciobanu a 
sosit la Aix-en-Provence, peste 
câteva luni, aducându-mi, aşa cum 
îl rugasem, afară de prietenia sa, 
un pumn de pământ şi o ramură de 
măr din Niorcanii din Soroca, satul 
bunicilor mei dinspre mamă, satul 
copilăriei mele, sfâşiate în acea zi de 
19 martie 1944. 

Am aflat că atunci când Pre- 
şedintele Petru Lucinschi i-a prins la 
piept un ordin, cu ocazia primei sale 
vizite în locurile natale, Eugen Coşe- 
riu a spus... aşa, ca să se stie: “Să nu 
credeţi, însă, domnule Preşedinte, că 
acest ordin mă va face să-mi schimb 
părerea că în Republica Moldova se 
vorbeşte româneşte”. 

Prin dispariţia lui Eugen Co- 
şeriu, lingvistica mondială pierde 
pe unul dintre cei mai reprezentativi 
savanţi ai secolului al XX-lea, iar noi, 
românii de pretutindeni... şi o mare 
inimă de Român! 

Pierderea pentru lingvistica 
românească este însă cu atât mai 
mare, cu cât Academia Română, pe 
de o parte, a suprimat, pur şi simplu, 
funcţia de “şcoală de cercetare şi 
de creaţie” a institutelor academice 
de specialitate, şi, pe de altă parte, 
refuză reintegrarea reală şi demnă 
a atâtor cercetători de prestigiu care 
lucrează, de ani de zile, cu cele 
mai bune rezultate, în universităţi şi 
centre de cercetare din străinătate... 
aplicând consecvent criteriul “apolitis- 
mului” (cu rare, foarte rare excepții... 
dar şi atunci cu rezultate catastrofa- 
le... cum s-a procedat, de altfel, şi cu 
Eugen Coseriu). 

Opera lui Eugen Coseriu aş- 
teaptá, de acum încolo, şi chiar mai 
mult decât până la dispariţia Maestru- 
lui, editori onesti (nu mánati de mirajul 
cástigului!), cercetátori avizati si un 
tineret avid de stiintá, pentru a lumina, 
prin efortul tuturor, calea noastrá spre 
Tmplinire culturalá si moralá, spre uni- 
rea, "in cuget si simtire", a románilor, 
în noua etapă a revenirii noastre, 
demne, eficace şi semnificative în 
comunitatea europeană. 

Restul e destin, cum spunea 
Lucian Blaga. 

“NU UITA IMAGINEA VIE A AUTORULUI” 


Reîntors la baştină, Eugen Coseriu părea cá nu ne va mai părăsi niciodată, 
însă tocmai când începusem să ne obişnuim cu gândul acesta, el a plecat dintre 
noi, neaşteptat de repede, lăsând în sufletul basarabenilor săi indurerati un gol 
imens... De acum încolo îl vom avea pe Eugen Coseriu, cu alte cuvinte, va fi 
al nostru în măsura în care îi vom cunoaşte opera. Dar cei care l-au cunoscut 
au rămas cu o imagine vie pe care sunt datori să n-o uite şi să o dezvăluie şi 
altora. Fără voie îmi revine în minte un autograf memorabil pe care mi l-a scris 
pe ultimul său volum criticul şi istoricul literar Vasile Coroban, originar şi el, ca şi 
Eugen Coseriu, din Tara de Sus: „Păstrează această carte si nu uita imaginea 
vie a autorului". 

Cea mai vie imagine a ilustrului lingvist mi s-a întipărit în memorie la bastina 
sa, Mihăileni, pe care a vizitat-o în anul 1998. Era o zi însorită de toamnă, desi 
rácoroasá, si la scoala din sat era mare fremátare: venea acasá consáteanul lor 
plecat in lume de mai multe decenii. Miháilenarii, cum fi numea el cu dragoste, 
în frunte cu pedagogii din sat, au făcut tot posibilul pentru a-l primi şi impresiona, 
cum numai ei ştiau, pe venerabilul musafir. În sala în care avea loc manifestarea 
mă aflam în primele rânduri, aşa încât îi puteam citi pe faţă emoţiile stăpânite cu 
demnitate şi cu o eleganţă bărbătească, verificată de valurile vieţii şi de o cultură 
vastă. Într-o pauză Eugen Coseriu a coborât în sală şi s-a apropiat de un grup din 
câţiva bărbaţi vârstnici, topiti de ani, însă mai mult de nevoi, şi, adresándu-i-se 
fiecăruia pe nume, a început să-şi amintească împreună cu ei de şotiile pe care 
le făceau la şcoala primară. Am regretat atunci că nu aveam o cameră de filmat 
care ar fi putut fixa talentul lui Coseriu de a topi distanţa de timp şi spaţiu dintre 
el, un munte de om, savantul cu renume mondial, si bătrâneii aceia coplesiti de 
grijile unei vieţi obişnuite de la ţară. Talentul acela, de fapt, era dictat în primul 
rând de dorul de baştină, pe care atunci, la acea întâlnire, prea poate că şi l-a 
potolit mărturisindu-le consătenilor săi că în absenţa casei părinteşti, demult 
demolată, nucul de la poarta curţii în care a copilărit l-a aşteptat fidel. Stând sub 

el, i-a ascultat soapta si in acel moment in adáncul sufletului sáu zbuciumat s-a 
simţit împăcat. Insă, în general, gândul la Basarabia lui natală, cu vesnicile ei 
probleme spinoase, nu avea cum să-i dea linişte. Mi-a fost dat să cunosc pe viu, în 
două rânduri, felul său de a se implica în aceste probleme. O dată, la Congresul 
al V-lea al filologilor români, care şi-a ţinut lucrările la laşi şi la Chişinău în anul 
1994. Mi-a revenit atunci misiunea de a duce la laşi două mesaje în apărarea 
limbii române din Basarabia, pentru a fi adoptate la acel for important. Ajunsă la 
Universitatea „Al. |. Cuza” şi aflând că Eugen Coseriu este prezent la Congres, 
l-am contactat, transmitándu-i, totodată, documentele respective. l-am explicat 
că e foarte important pentru destinul limbii române în Basarabia să se ia atitudine 
faţă de problema limbii, rugându-l să intervină, dacă va fi cazul. Si ,cazul" a fost. 
După ce s-a dat citirii documentul despre denumirea corectă a limbii în Republica 
Moldova, academicianul lon Coteanu s-a ridicat la tribună şi a spus: „Noi ştim cu 
toţii ce limbă se vorbeşte în Republica Moldova, dar nu avem dreptul să-i spunem 
Parlamentului de acolo cum să o numească”. După aceasta a ieşit la tribună Eugen 
Coseriu care a ţinut un discurs exceptional din punct de vedere al argumentării si 
al tonalități, încheindu-l astfel: „Dacă respectám Parlamentul Republicii Moldova 
şi pe membrii acestui Parlament, datoria noastră de savanţi este să le spunem 
că denumirea corectă a limbii vorbite în Republica Moldova este limba română”. 
Această frază urma să aibă un efect de potolire a firilor, în general prea încinse, 
ale intelectualilor basarabeni care ard pe termen scurt, de încurajare a stăpânirii 
de sine şi mai ales a puterii de a fi stăpâni pe situaţie. 

Al doilea moment tine de ultima vizită a lui Eugen Coseriu la Chişinău, în 
mai 2001, când a fost omagiat la aniversarea a 80-a, concomitent cu sărbătorirea 
unui deceniu de apariţie a revistei Limba Română. In ajunul manifestării, la a 
cărei organizare am luat parte, am avut ocazia să discut cu Domnia Sa despre 
aceeaşi situaţie, mereu complicată, a limbii române din Basarabia, spunându- 
i, între altele, că iarăşi avem nevoie, de susţinere. Omagierea sa a avut loc la 
Academia de Ştiinţe, în aula mare, care era arhiplină (ca dovadă că nu suntem 
atât de laşi cum ar vrea unii să creadă), într-o atmosferă de zile mari, electrizantă 
datorită prezenţei, dar mai ales discursului său elocvent (publicat ulterior în nr. 
4-8, 2001, al revistei). In seara aceleiaşi zile, după o întâlnire la Casa Limbii Ro- 
mâne, la despărţire, Eugen Coseriu, surâzător ca de obicei, cu chipul înseninat 
de gândul unui fapt împlinit, m-a întrebat cu voce blândă, molcomă: „Doamnă, 
v-a plăcut cum am vorbit?” 

...Dupá plecarea sa, aceeaşi întrebare, parafrazată acum, coboară către 
mine ca o lumină de la Dumnezeu: "Dragii mei basarabeni, v-a plăcut să-l aveţi 


pe Eugen Coseriu printre voi?". 
Dr. Ana BANTOS 


Eugen Coseriu la muzeul ce-i poartá numele (satul Miháileni, judetul Bálti). 

lon BORSEVICI, 
prof. univ., acad. 


LEGĂMÂNT 
EXISTENTIAL 
PENTRU FIINTA 
NAŢIONALĂ 


L-am cunoscut personal pe ex- 
ceptionalul profesor, savantul lingvist 
de talie mondială, Eugen Coseriu, în 
două întâmplări fericite. 

Prima — la sediul Casei Limbii 
Române de la Chişinău, în redacţia 
unde apare renumita, în tot arealul 
românităţii, revistă „Limba Romá- 
nă”. Întâlnirea a avut loc la 21 mai 
2001. M-am recomandat şi am ră- 
mas surprins de ampla informaţie pe 
care o deţinea referitor la condiţiile 
adoptării la noi a legislaţiei lingvistice 
de la 1989. Domol, cu o bunăvoință 
aleasă, caldă şi cu o susţinută atenţie, 
a ţinut să afle, în discuţia ce s-a legat 
între noi, despre împrejurările istorice 
ale proceselor de renaştere nationa- 
lă, despre liderii acesteia, precum şi 
despre prima Mare Adunare Nationa- 
lă de la 27 august 1989. S-a interesat 
amănunţit despre personalităţile care 
au contribuit lucrând timp de nouă luni 
la elaborarea şi apărarea legislaţiei 
lingvistice. Mi-a zis că ar dori să cu- 
noască numele celor care au formulat 
în ultimă instanţă documentul respec- 
tiv. l-am îndeplinit dorinţa, precizând 
că din grupul constituit pentru elabo- 
rarea acestei legislații au făcut parte 
deputaţii: subsemnatul — preşedinte; 
V. Prohin, scriitor; S. Lozovan, mun- 
citoare. Din comisia de experţi făceau 
parte: P. Barbalat, jurist şi filolog; V. 
Ivanov, jurist; S. Berejan, N. Mátcas, 
A. Evdoşenco, lingvişti; D. Tanasoglu, 
specialist în filologia turcică; VI. Be- 
şleagă, scriitor; E. Mândâcanu, lingvist 


şi traducător; V. Ciubotaru, informati- 
cian, politolog; A. Eremia, specialist în 
toponimie şi antroponimie. Tot atunci 
i-am comunicat interlocutorului meu 
despre mecanismul legăturilor noastre 
permanente de ordin consultativ cu 
U.S.M., cu M. Cimpoi, asigurate prin 
intermediul poetului |. Hadárcá si al 
fraţilor Gh. şi M. Ghimpu. 

În timpul acelei întâlniri i-am 
mărturisit profesorului că o impresie 
puternică asupra mea a produs dis- 
cursul “Credinţă, sacrificiu şi destin”, 
rostit de dânsul în aceeaşi zi, în Sala 
Mare a A.S.M. La festivitatea prilejuită 
de împlinirea a zece ani de la funda- 
rea publicaţiei chişinăuiene Eugen 
Coseriu subliniase: „Revista trebuie 
să trăiască mai departe şi să ne 
ajute cum ne-a ajutat până acuma la 
afirmarea culturii româneşti şi la cul- 
tivarea limbii române”. Mai departe, 
marele exeget al filologiei romanice, 
cunoscând bine vremurile sumbre în 
care trăim, a precizat: „Dacă dispare 
această revistă... atunci ne-am tră- 
dat cultura naţională, ne-am trădat 
identitatea spirituală”. Am putea zice 
că savantul basarabean, patriot ne- 
pereche, ne-a lăsat nouă şi viitoarelor 
generaţii acest testament spiritual de 
sorginte existenţială întru apărarea fi- 
intei noastre nationale, iar noi trebuie 
să nu uităm ce ne povátuia Eugen 
Coseriu! 

A doua oară m-am întâlnit cu 
Domnia Sa în prezidiul senatului 
Universităţii Pedagogice de Stat „lon 
Creangă”, în calitatea mea de rector de 
onoare, cu ocazia conferirii lui E. Co- 
şeriu a titlului Doctor Honoris Causa. 
M-a surprins modestia în discuţia cu 
studenţii filologi care erau încântați 
de prestanta Domniei Sale. Savantul 
a remarcat: „În Eul fiecăruia din noi 
stă ascunsă marea, nesecata putere 
a demnităţii, o obţinerii acesteia prin 
carte, prin continuă intelectualizare a 
ființei noastre”. 

Astăzi însă, el fiind în înălțimile 
cerului, rugăm Bunul Dumnezeu să-l 
odihnească în pace! 

Acad. Petru SOLTAN 


UN BOURBAKI AL LINGVISTICII 


Eugen Coseriu... Academicianul Silviu Berejan, a zis despre acest colos 
al domeniului lingvistic următoarele: „...rezultatele muncii sale titanice depăşesc 
cu mult ceea ce ne putem imagina că e posibil a realiza într-o viată de om”. 
Domnia sa are tot dreptul moral a afirma ceea ce a scris — si ca specialist ce i-a 
studiat opera, si ca persoană ce l-a cunoscut si a întreținut relații cordiale curat 
omeneşti si de colaborare pe parcurs de decenii. Ce-i rămâne însă celui care 
vine din Babilonul Matematicilor ca, fiind la mare depărtare de aceste rezultate, 
să poată lega în mod inteligent câteva cuvinte de omagiu? Cu siguranță, prea 
puţin! Dar subconstientul mă obligă: „Excelenţa Sa Lingvistul" e un reprezentant 
al neamului tău — hărțuit şi chinuit de vicisitudinile prealungului fir al timpului 
istoric. Doar experiența vieții m-ar putea salva, potrivind vreo analogie mai 
adecvată. Ceea ce si încerc să fac în rândurile ce urmează. 

Până la Euclid, marele gânditor elen (Alexandria, prima jumătate a sec. 
III î.d.H.), matematica consta dintr-o mulţime de „oaze”, pe unde mai chircite, 
pe unde mai înfoiate, însă fără cărărui între ele. O viață întreagă, prin eforturi 
istovitoare, Euclid reuşeşte să inchege o armatură logică între aceste ,oaze" 
şi să le prezinte într-un tratat din 13 cărți sub denumirea comună ,Elemente", 
care aveau un aranjament special — mai întâi definițiile, apoi axiomele şi la urmă 
teoremele, ce decurgeau din primele. Astfel matematica şi-a luat avânt. Timp 
de peste două milenii ea devine nu un arbore stufos şi înălţat spre ceruri, ci o 
adevărată junglă în care te rătăceşti uşor. 

Ce era de făcut? Şi iată că pe la finele primei jumătăţi a sec. XX un grup 
de matematicieni francezi, tineri şi talentaţi, cu numele Nicolas Bourbaki, se 
încumetă a face ordine în această „junglă”, perfectionánd metoda lui Euclid. 
Astfel „jungla” devine un ansamblu de sisteme matematice, de unde şi terme- 
nul de „matematici”. Fiecare sistem porneşte cu noţiunile luate fără definiţii, 
apoi se formulează axiomele acestuia, după care într-un mod strict logic se 
deduc teoremele. Acest ansamblu e plasat pe un alt sistem-fundament, numit 
metamatematică (matematica matematicilor). Noul tratat genial poartă de- 
numirea Elemente de matematică. El constă dintr-o mulţime de cărţi (unele 
numerotate, altele nu), însă editate cu sutele. Tratatul n-a avut şansa să fie 
terminat: era imposibil a împacheta un infinit multidimensional ce fuge înaintea 
matematicienilor. De aceea autorul acestuia, Nicolas Bourbaki, a fost nevoit „să 
decedeze”. Aceste ghilimele indică faptul că în realitate numele autorului este 
un pseudonim. A existat într-adevăr un general francez cu un astfel de nume, 
care, luptând în Grecia, colectiona basoreliefe devastate şi le renova. Prima 
carte a lui Bourbaki — grupul de matematicieni are drept motto o imagine: un 
basorelief cu două figuri — una de bărbat, deteriorată, şi alta întreagă, repre- 
zentând o frumoasă aristocrată, constituind scopul tratatului. 

După părerea mea, Eugen Coseriu a făcut şi el din „jungla lingvistică” un 
ansamblu de teorii bine fundamentat, aplicând consecvent metoda sistemelor. 
Dar, deşi a publicat sute de studii, ansamblul e... încă neincheiat. Rămâne ca 
discipolii săi, răspândiţi prin Lume, bizuindu-se pe geniala-i Operă, să demon- 
streze că „Excelenţa Sa” n-a decedat: ei continuă să alerge după un infinit, 
analog celui menţionat mai sus. 

Las pe seama cititorului versat să-mi judece opinia. Acum, ţinând cont de 
adevărul exprimat de domnul academician Silviu Berejan, îmi permit să afirm 
metaforic: EUGEN COSERIU, UN BOURBAKI AL LINGVISTICII. 

Prof. univ. dr. hab. 
lon DUMBRAVEANU 
LINGVISTUL 
DE GENIU AL 
CONTEMPORANEITATII 


Am avut fericita ocazie să-l 
cunosc pe ilustrul nostru conati- 
onal în timpul mai multor întâlniri 
desfăşurate la Chişinău şi la laşi. 
Cea mai impresionantă si de neui- 
tat a fost prima din toamna anului 
1991, cánd septuagenarul Eugen 
Coseriu îşi revázuse patria sa, Ba- 
sarabia, după 51 de ani de la párá- 
sirea meleagurilor natale. Intálnirea 
avea loc la Facultatea de Litere a 
Universitátii de Stat din Moldova 
(U.S.M.). Studentii si profesorii de 
la aceastá facultate si de la Facul- 
tatea de Limbi si Literaturi Stráine 
l-au întâmpinat pe marele lingvist 
al contemporaneitátii cu buchete 
de flori şi aplauze. Maestrul urcă 
treptele de marmură ale edificiului 
Facultăţii de Litere trecând sub o 
adevărată arcadă de flori. Ochii îi 
sclipeau de bucurie, faţa îi radia şi 
cu greu îşi stăpânea emoţiile. Mai 
târziu márturisise că nicăieri în lume 
nu a fost întâlnit ca la Universitatea 
chişinăuiană. Profesorul Anatol 
Ciobanu rostise o alocutiune des- 
pre viaţa şi opera marelui lingvist. 
Luă cuvântul şi lingvistul Valentin 
Mândâcanu, consăteanul lui Eu- 
gen Coseriu, al cărui tată, Roman 
Mândâcanu, fusese primul dascăl 
al viitorului lingvist. 

Peste doi ani, în toamna anu- 
lui 1993, profesorul Eugen Coseriu 
revine la Chişinău şi ţine un ciclu 
de prelegeri pentru profesorii şi 
studentii-filologi ai Universităţii. 
Tot atunci acceptă cu plăcere o 
invitaţie la Facultatea de Limbi şi 
Literaturi Străine, unde a avut o 
întâlnire cu studenţii şi corpul pro- 


fesoral. Ne-a mărturisit multe lucruri 
interesante din viaţa sa de până la 
1940. Indeosebi, îşi amintea de anii 
când făcea studiile la Liceul „lon 
Creangă“ din Bălţi. Ne-a copleşit 
prin sinceritatea, generozitatea şi 
modestia sa. Nu uit nici azi o frază 
adresată studenţilor: „Măi băieţi, 
învăţaţi, studiati, eu voi să vă măr- 
turisesc că în viaţa mea încă de pe 
când eram student la liceu, la Bălţi, 
am avut un singur vis — să ajung o 
zi să-i învăţ carte pe nemti... şi visul 
mi s-a împlinit...“. Câtă simplitate, 
sinceritate şi, mai ales, demnitate 
în această frază! Am dialogat cu 
Eugen Coseriu în mai multe rân- 
duri: în română, spaniolă şi italiană, 
abordând diverse probleme. Trecea 
cu uşurinţă de la o limbă la alta. Te 
coplesea dexteritatea de a utiliza 
limbile. Nici umbrá de superioritate, 
desi constientizai cá te afli in preaj- 
ma unui adevárat colos al stiintei 
lingvistice. 

Ne-am revăzut apoi, în iunie 
1994, la laşi, în Aula Eminescu a 
Universităţii „Al. |. Cuza“, la Con- 
gresul al V-lea al Filologilor Români. 
Am fost fericit să obţin autografele 
maestrului la cele două lucrări apă- 
rute şi la Chişinău, şi la laşi, conco- 
mitent, în limba română — Prelegeri 
şi conferinţe şi Lingvistică din 
perspectivă spaţială şi antropo- 
logică, pe care le păstrez ca pe 
cele mai de preţ relicve în biblioteca 
personală. 

...Acum un deceniu, la una 
din întâlnirile cu Eugen Coseriu, 
cineva dintre vorbitori îi dorise 
ilustrului compatriot o sută de ani 
de viaţă, la care Eugen Coseriu 
invocă replica unui cardinal de la 
Roma, rostită cu ocazia unei urări 
similare: „Non poniamo limite alla 
Provvidenza!“ (Să nu punem limită 
celor hărăzite de Cel-de-Sus!). Cine 
ar fi crezut că destinul va fi atât de 
crunt! Astăzi îmi vine greu să mă îm- 
pac cu gândul că marele lingvist al 
contemporaneităţii, compatriotul si 
conationalul nostru, Eugen Coseriu, 
nu mai este printre noi. Dar i-a ră- 

mas opera mereu actuală, dovadă 
a harului savantului şi a forţei lui de 
muncă. Eugen Coseriu a revoluti- 
onat lingvistica secolului XX. După 
Ferdinand de Saussure nu a existat 
un alt lingvist care ar fi făcut atâta 
pentru dezvoltarea ştiinţei despre 
limbă. Având o excepţională pre- 
gătire şi cultură filologică, în sensul 
clasic al cuvântului (cunoştea în 
profunzime limbile clasice — greaca 
şi latina — scria şi vorbea curent mai 
multe limbi europene — spaniola, ita- 
liana, franceza, germana, engleza), 
Eugen Coseriu a pătruns în esenţa 
faptelor şi fenomenelor glotice. A 
fost un mare filozof al lingvisticii 
moderne. S-a străduit permanent 
să pătrundă în „esenţa esenței“ (în 
,quid-ul quid-ului“). Dacă în lingvisti- 
ca saussuriană şi post-saussuriană 
s-a insistat mai mult asupra diho- 
tomiilor limbă/vorbire, sincronie/ 
diacronie, Eugen Coseriu a funda- 
mentat si lansat ideea trihotomiei 
— sistem — normă — vorbire, punând 
îndeosebi accentul pe conceptul de 
normă. Deşi despre normă într-un 
fel sau altul s-a vorbit şi până la E. 
Coseriu, conceptul în cauză era 
abordat oarecum izolat, în afara 
altor entităţi ontologice. Savantul 
defineşte norma în strânsă corelaţie 
cu conceptul sistemului glotic, ca o 
realizare a acestuia (a sistemului 
limbii), adică norma este concepută 
ca o realizare (sau, eventual, multi- 
ple realizări) a sistemului. 

In orice compartiment sau 
sferă a ştiinţei lingvistice unde a 
activat maestrul a lansat noi teze, 
gânduri şi idei originale. Niciodată 
nu a respins din start ideile şi con- 
ceptiile predecesorilor, accentuând 
faptul că lingvistul sau, în genere, 
cercetătorul care pretinde să creeze 
ceva cu totul nou nesprijinindu-se 
pe nimic, adică respingând sau 
ignorând ceea ce s-a scris până 
la el, nu numai că nu este original, 
dar nici nu va fi în stare să creeze 
ceva, nu va spune nimic nou. Toto- 
dată, E. Coseriu îi avertiza pe tinerii 
savanti-lingvisti cá ar fi o eroare de 


principiu să încerci să scrii şi să 
tratezi faptele glotice într-un mod 
simplist, cu un aparat terminologic 
rudimentar, adică „pe înţelesul tutu- 
ror“. Lingvistul, fie şi începător, nu 
trebuie să coboare, ci, dimpotrivă, 
să urce pe o treaptă superioară, ai- 
doma unui matematician care, dacă 
se vrea cu adevărat savant, trebuie 
să abandoneze domeniul aritmeticii 
şi să urce cu paşi temerari în sferele 
matematicii superioare. 

Pe parcursul a mai bine de 50 
de ani de muncă ştiinţifică, Eugen 
Coseriu a reuşit să abordeze practic 
toate sferele şi compartimentele 
ştiinţei lingvistice şi să trateze în 
profunzime probleme de lingvistică 
generală, semantică, tipologie, isto- 
ria limbilor şi a filologiei romanice, 
lexicologie, gramatică (logicism şi 
antilogicism în gramatică), sintaxa 
funcţională, filozofia limbajului, 
limbajul poetic. Un interes aparte 
în prelegerile şi conferințele ţinute 
în faţa studenţilor şi profesorilor (la 
universităţile din laşi şi Chişinău) a 
suscitat problematica arhitectonicii 
şi structurii limbii, unităţii lingvistice 
şi unităţii naţionale în special, cea 
a competenţei lingvistice (el saber 
linguistico), a conceptului de limbă 
şi limbi istorice. 

Problematica ce ţine de con- 
ceptul de limbă, dialect, limbă istori- 
că şi limbă funcţională a fost tratată 
în profunzime de către E. Coseriu 
în lucrările sale dedicate geografiei 
lingvistice, în special, problemelor 
de dialectologie romanică şi gene- 
rală. Dat fiind că problematica în 
cauză poate fi extrapolată şi asupra 
situaţiei glotice din extremitatea de 
est a lumii romanice, adică a limbii 
române, ţinem să cităm câteva 
opinii coşeriene în acest sens. Cu 
privire la conceptul şi statutul de 
limbă (de limbă, în general), limbă 
istorică şi dialect, E. Coşeriu afirmă 
următoarele: „... un mod comun şi 
tradiţional de a vorbi este un sistem 
de izoglose realizabil în vorbirea 
însăşi şi un sistem de izoglose 
„complet“, adică realizabil — direct 

sau indirect — ca activitate lingvis- 
tică, este o limbă“ (Lingvistică 
din perspectivă spaţială şi an- 
tropologică. Chişinău, „Ştiinţa“, 
1994, p. 94) şi în continuare: „Orice 
sistem care ar putea funcţiona în 
actul vorbirii (ori ar putea fi dedus 
din funcţionarea sa în activitatea 
lingvistică) este o „limbă“. Aceasta 
înseamnă că şi conceptul de „dia- 
lect“ cade sub incidenţa conceptului 
general de „limbă“ şi că între dialect 
şi limbă nu există o diferenţă de 
natură sau „substantivală“. În mod 
intrinsec, un dialect este pur şi 
simplu o limbă: un sistem fonetic, 
gramatical şi lexical (ibidem, p. 95). 
S-ar părea, la o primă lectură, că se 
pune semnul egalităţii între limbă 
si dialect. Mai jos, însă, E. Coseriu 
revine la această teză specificând 
şi afirmând următoarele: „Aşa în- 
cât, în sens „obiectiv“ (prin ceea 
ce desemnează termenul dialect — 
contrar unei opinii foarte răspândi- 
te — nu are altă semnificaţie decât 
aceea a termenului de limbă. Dar 
dacă orice „dialect“ este o limbă, nu 
orice „limbă“ este un dialect (subl. 
n. — 1.D.). Într-adevăr, atât în uzul 
curent, cât şi în lingvistică, vorbim 
de „dialectele spaniolei" (ale limbii 
spaniole), ale “italienei“, ,francezei" 
etc., adică subordonăm dialectele 
unor anumite „limbi“. In aceste ca- 
zuri folosim un concept particular de 
„limbă“ care cade şi el sub incidenţa 
conceptului general de limbă ca 
„sistem de izoglose“, fără a coincide 
însă cu acela al unui sistem lingvis- 
tic imediat realizabil în vorbire. Este 
vorba de conceptul de limbă istorică 
sau idiom, adică de limbi ale căror 
limite nu se stabilesc ad-hoc [...], ci 
sunt stabilite istoriceşte ca atare de 
propriii lor vorbitori şi de vorbitorii 
altor limbi, ceea ce se manifestă de 
obicei prin faptul că aceste limbi „au 
nume“ (se desemnează printr-un 
adjectiv „propriu“ sau „identificator“: 
„limba spaniolă“, „limba portughe- 
ză“, „limba franceză“ etc.“ [ibidem]. 
Cu alte cuvinte „termenul de dialect, 
în măsura în care se opune celui de 


limbă, desemnează o limbă minoră 
care se distinge în cadrul (sau este 
inclusă) unei limbi majore, care 
este o limbă istorică (un „idiom“)* 
[ibidem]. Nu întâmplător, credem, 
în cazul limbilor romanice occiden- 
tale tradiţional s-a impus termenul 
de idiom care precedă glotonimul 
(adjectival) respectiv pentru desem- 
narea acestor limbi (care de obicei 
se omite, dar se conţine în mod 
implicit în respectivele glotonime), 
de exemplu al espafiol (= el idioma 
espafiol), o portugués (= o idioma 
portugués), le français (= l'idiome 
frangais), l'italiano (= l'idioma itali- 
ano) etc. Cu privire la conceptul si 
termenul idiom (cu sensul de limbă 
istorică) E. Coseriu într-o notă la 
lucrarea mai sus citată specifică 
următoarele: „In spaniolă cuvântul 
idiom are adesea exact această 
valoare (de limbă istorică, n.n.). 
Astfel, „limba lui Cervantes“ poate fi 
o varietate a spaniolei (modalitatea 
particulară a spaniolei întrebuința- 
te de Cervantes în operele sale), 
în timp ce „idiomul lui Cervantes" 
este spaniola ca limbă istorică şi 
se opune ,idiomului lui Dante“, „idi- 
omului lui Camões”, „idiomului lui 
Shakespeare” care sunt, respectiv, 
italiana, portugheza, engleza, ca 
limbi istorice. Tot astfel, se spune 
idiomul spaniol, idiomul german 
etc...” [ibidem, p. 119]. Vorbind des- 
pre unitatea lingvistică şi unitatea 
naţională în legătură cu conceptul 
de limbă comună şi limbă istorică 
cu aplicare la arealul daco-român, 
E. Coşeriu subliniază următoarele 
fapte şi teze, demne de reţinut (mai 
cu seamă pentru rátácitii şi ráuvoito- 
rii limbii noastre naţionale): „Numim 
limbă română limba istorică română 
cu toată varietatea ei şi cu toate di- 
alectele ei din ţară si din afara ţării. 
Numim apoi limbă română comună 
în forma ei daco-română vorbită de 


* Este clar că dacă un dialect nu 
este atribuit nici unei „limbi“ de rang su- 
perior, el însuşi constituie o limbă istorică 
prin sine (p. 119). 


Evocári. Márturii. Impresii 


45 


toti vorbitorii, cu o anumită varietate, 
din Basarabia până în Banat si din 
Dobrogea până în Maramureş, sau, 
aş spune, din Transnistria până 
în Banat. Numim limbă română, 
de exemplu, într-o gramatică de 
limbă română, o formă exemplară 
a limbii române, o formă standard 
a limbii române, adică de fiecare 
dată aceste trei straturi se numesc 
în acelaşi fel: limbă română, toată 
limba română, cu toată varietatea 
ei, limba română comună şi limba 
română care se propune ca normă 
pentru toate regiunile româneşti 
şi pentru toată extensiunea limbii 
istorice“ (Prelegeri şi conferinţe, 
laşi, 1994, p. 186). 

Eugen Coseriu a fost un aprig 
şi consecvent apărător al limbii 
române. In acest sens, lipsa lui se 
va lăsa simțită mereu în Basarabia 
înstrăinată. Cumpătat şi bonom din 
fire, Domnia Sa devenea aspru de 
fiecare dată când cineva atenta la 
adevărul ştiinţific. Imi amintesc de 
replica sa necruțătoare, plină de 
sarcasm, la adresa susținătorilor 
„limbii moldoveneşti“, care se stră- 
duiau să „descopere“ nişte diferenţe 
(de ordin lexical) între varianta 
basarabeană şi cea de peste Prut 
a limbii române. „Vedeţi, domniile 
voastre, aceşti domni-tovarăşi ne 
învaţă că aici, în Basarabia, se zice 
cleioancă şi nu muşama, baistruc şi 
nu bastard, sârnice dar nu chibrituri. 
Ce aş putea să le răspund? Cu o 
cleioancă, cu un baistruc şi cu trei 
sârnice nu faci limbă moldoveneas- 
că“. In cadrul unei conferinţe, sa- 
vantul accentua că problema limbii 
române, comune tuturor vorbitori- 
lor acesteia, nici n-ar trebui să se 
mai discute: „Aceste lucruri nu le 
putem discuta! Dar putem arăta noi 
mereu cá 2 + 2 nu fac 5, nici 3, nici 
6, nici 8 s.a.m.d., dat fiind că ştiu 
şi aceşti răuvoitori că 2 + 2 fac 4“. 
Mai limpede şi mai convingător nici 
că se mai poate spune! 

In încheiere, vreau să sub- 
liniez, că e de datoria noastră şi 
a generaţiilor viitoare de a cinsti 


memoria marelui lingvist român-ba- 
sarabean, să studiem şi să valorifi- 
căm vasta-i operă lingvistică, opera 
acestui adevărat gigant al ştiinţei 
filologice, conationalul si patriotul 
acestui neam încă nedreptăţit, cel 
care a fost şi va rămâne mereu în 
ştiinţă şi în memoria noastră — Eu- 
gen Coseriu. 

Prof. univ. dr. 
Andrei CRIJANOVSCHI 


DESTINE 
BASARABENE 


Trista veste, parvenitá din Ger- 
mania, despre moartea Profesorului 
Eugen Coseriu ne-a cutremurat pe 
toti până în adâncul sufletului. Este cu 
totul de neimaginat ca Omul — simbol 
al demnităţii noastre, care — acum 
zece ani — părea recuperat definitiv, 
să ne părăsească de data aceasta 
pentru totdeauna. 

Pe noi, cei de acasă, “teroarea 
istoriei” ne-a marcat cu un destin 
vitreg: imperiile ne-au făcut mai mici, 
mai neajutorati, párásiti, instráinati, 
prizonieri ai conştiinţei în propria 
noastră casă, pe propriul nostru 
pământ. 

Tocmai de aceea, revenirea, 
după o absenţă de peste 50 de ani, a 
Profesorului Eugen Coseriu acasă, în 
patria chica, (adică mică, în spaniolă) 
a fost pentru noi ca o rază de lumină 
în bezna unei nopţi nespus de lungi. 

Cât de mult ne bucuram de 
soarta compatriotului nostru aflat şi 
realizat plenar pe alte meleaguri! Cu 
câtă mândrie şi recunoştinţă admirăm 
aprecierile şi recunoaşterea internati- 
onală a operei sale lingvistice! 

Şi cât de paradoxală pare situa- 
tia în care limba română de la noi se 
află într-o stare lamentabilă — cauzele 
sunt foarte bine cunoscute — de vre- 
me ce acest popor a dat lumii pe cel 
mai mare lingvist al epocii! 

Mă consider un om fericit, chiar 
în condiţiile noastre, pentru că Provi- 
denta a dispus ca, în tinereţea mea, să 
aleg, ca specialitate, limba, literatura şi 
cultura spaniolă, pe care le-am studiat 
şi apoi profesat mai bine de 20 de ani 
în mai multe universităţi. Spun fericit, 
pentru că în această fascinantă limbă, 
preţ de jumătate de secol, a gândit 
şi şi-a scris operele fundamentale 


Profesorul Coseriu, al cărui nume 
l-am purtat în subconstientul meu, 
binecuvântându-i creaţia. Aceasta 
îmi servea mereu în modesta mea 
activitate, mă făcea să fiu perseverent 
în acţiunile mele şi intransigent faţă 
de oribila situaţie în care ne aflam. 

Deja în anii de studenţie (1962- 
'67), m-au preocupat problemele de 
istoria limbii spaniole şi dialectologie 
spaniolă, precum şi de istorie a celor- 
lalte limbi romanice şi, în mod special, 
a limbii române. Ca temă a tezei mele 
de licenţă am avut “Spaniola şi româ- 
na, arii laterale ale Romaniei”, scrisă 
sub îndrumarea regretatului profesor 
Vitalie Sorbală, un bun filolog şi mare 
român. |n această teză am aplicat cu- 
noscuta teorie şi metodă a geografiei 
lingvistice, elaborată şi promovată de 
reputatul lingvist italian Matteo Bartoli 
şi care, ulterior, a fost magistral am- 
plificată de Eugen Coseriu. Teza am 
sustinut-o cu succes, deşi nu a fost 
“agreată” de conducerea universităţii. 
Este limpede de ce! După absolvirea 
universităţii, am predat la aceeaşi 
catedră “Istoria limbii spaniole” şi “Di- 
alectologia spaniolă” sau “Geografia 
lingvistică în Spania şi în America 
Latină”, iar în 1972 am scris şi am 
publicat un Manual elemental de 
gramática istórica española. 

Un mare noroc al meu a fost sá 
am (in afará de Vitalie Sorbalá) ca 
profesor si apoi coleg de catedrá pe 
exceptionalul prof. dr. Nicanor Rusu, 
fost coleg cu Eugen Coseriu în Italia. 
Prof. N. Rusu ne-a povestit multe 
lucruri, fireşte "in soaptá", despre anii 
de studii în Italia şi despre colegul 
sáu Eugen Coseriu, care, spunea N. 
Rusu, “a avut minte şi noroc să nu 
se întoarcă în Basarabia”, stabilin- 
du-se ulterior la Montevideo pentru 
a atinge piscurile ştiinţei filologice. 
Ştiam cât l-a costat pe profesorul N. 
Rusu revenirea în Basarabia în toiul 
războiului — opt ani de deportare în 
Siberia — un pret prea scump pentru 
studiile la Roma! Aşadar, deja în anii 
'60, noi, cei de la spaniolă, ştiam 
despre basarabeanul Eugen Coseriu. 
Mi se umplea sufletul de admiraţie şi 

bucurie pentru acest om, mai ales cá 
la Montevideo am avut si o mátusá, 
emigratá în 1929, în unul din primele 
valuri de emigrație a românilor — din 
Ţara întregită. 

In 1963 am avut posibilitatea de 
a lua cunoştinţă de primul studiu co- 
şerian de mare rezonanţă în cercurile 
ştiinţifice: Sistema, norma y habla, 
publicat în limba rusă în culegerea 
"Novoe v lingvistike" care se tipărea 
anual la Moscova. 

Avánd un crez stiintific bine 
şi definitiv conturat în ce priveşte 
limba română vorbită de populaţia 
românească din Basarabia şi ne- 
acceptând politica antinaţională a 
conducerii R.S.S.M., fapt pentru 
care am fost scos din învăţământul 
superior, fireşte, sub diferite pretex- 
te camuflate, am fost nevoit să-mi 
părăsesc patria mică. 

La Moscova, unde m-am stabilit 
în 1978, am predat limba română şi 
spaniola la Academia Diplomatică, la 
Institutul de Limbi Străine “M. Thorez” 
şi la Academia de Comerţ Exterior. 
Acolo am avut posibilitatea să consult 
în original, în bibliotecile ştiinţifice ale 
metropolei, opera de bază a marelui 
nostru compatriot. 

Schimbările survenite în anii 
1990-1991, după destrămarea Impe- 
riului roşu, nu puteau fi prezise, cred, 
nici de cel mai frumos vis. Ceea cea 
urmat este cunoscut de toată lumea: 
unele realizări, dar mai multe ratări 
amare, care ne-au împiedicat enorm 
să profităm de şansa istorică. 

Prima vizită a Profesorului 
Eugen Coseriu la Chişinău, imediat 
după proclamarea independenţei, 
a fost pentru mine o fericită şi in- 
opinată ocazie de a mă întâlni cu 
celebrul lingvist, cu Omul-legendá, 
basarabean get-beget. La înapoie- 
rea D-sale în Germania via Moscova, 
în ziua de 4 septembrie 1991, l-am 
întâmpinat, în calitatea mea de şef 
de Protocol al Ambasadei R.M. în 
metropolă, pe aeroportul Vnukovo, 
pentru a-l însoţi până la aeroportul 
Seremetievo. Intálnirea a fost deo- 
Sebit de emotionantá pentru mine si 


interesantá, cred, pentru Profesor, 
plácut surprins de cunostintele mele 
în domeniul hispanisticii. Am avut o 
conversaţie de cel puţin patru ore, pe 
teme foarte variate: de la lingvistică 
la politică. Am putut constata că dl 
Profesor este un interlocutor foarte 
agreabil şi extraordinar de informat 
asupra chestiunilor politice. 

La sugestia mea ca opera D- 
sale să fie pusă, în limba română, la 
îndemâna cercetătorilor şi tineretului 
studios din Basarabia şi România, 
Profesorul mi-a răspuns prompt: 
“Consider că cei mai indicaţi să tra- 
ducă din lucrările mele sunteţi dvs. 
şi colegii dvs. hispanisti si lingvisti- 
románisti din Chişinău”. Am simţit cá 
ne-am asuma o prea mare răspun- 
dere, în acest caz, spunând: “Ar fi 
păcat să vă alterám opera, nefiind pe 
potrivă nivelul nostru de cunoaştere a 
limbii române”. Răspunsul meu scep- 
tic nu a fost acceptat de dl Profesor. 

Când în anul 1993 Institutul de 
Lingvistică a programat editarea, 
în limba română, a primului volum 
de scrieri ale ilustrului nostru com- 
patriot (este vorba de cartea Ling- 
vistică din perspectivă spaţială şi 
antropologică. Trei studii, Chişinău, 
1994), dl acad. S. Berejan mi-a soli- 
citat colaborarea. Am acceptat-o cu 
ezitare, nu înainte de a-i reda dlui 
Berejan discuţia, avută la Moscova 
cu E. Coseriu, referitoare la proble- 
ma traducerii lucrărilor sale în limba 
română, şi, în special, reticenta 
mea în această privinţă. Am tradus 
pentru acest volum La geografia 
lingüística (1956), un important 
studiu din prima perioadá, cea mai 
fecundá, a creatiei coseriene la Mon- 
tevideo (cuprinzánd anii 1952-1962), 
cánd au fost scrise lucrárile originale 
de amploare: Sistema, norma y ha- 
bla (1952), Forma y sustancia en 
los sonidos del lenguaje (1954), 
Logicismo y antilogicismo en la 
gramática (1957), Determinación 
y entorno (1957), Sincronía, dia- 
cronía e historia (1958) si Teoría 
del lenguaje y lingüística general 
(1962). Tin sá mentionez cá studiul 


48 


Limba Románá 


Geografia lingvisticá, pe care l-am 
tradus eu (în sumarul cărţii, în locul 
numelui meu, din greşeală, figurează 
numele colegului T. Balaban), mi-a 
fost familiar şi foarte drag sufletului, 
întrucât ideile şi metodele de in- 
vestigatie le-am utilizat atât în teza 
mea de licenţă, cât şi în “Cursul de 
dialectologie spaniolă” pe care l-am 
predat la Facultate. Mai mult, fiind 
pasionat de materia disciplinei, am 
avut răbdarea să copiez, de mână, 
pe foi format mare, toate hărţile dia- 
lectale după Atlas Lingüístico de la 
Península Ibérica. 


* kk 


O problemă de maximă impor- 
tantá pentru noi este cea a educației 
Si corectitudinii lingvistice. Dezba- 
terea si mai ales solutionarea ei, la 
ora actualá, se impune cu necesitate 
având în vedere situaţia gravă a 
limbii române vorbite în Basarabia, 
situaţie creată în ultimele cinci-şase 
decenii ca urmare a unor factori 
extralingvistici nefavorabili. Avem 
cunoştinţă, de la autorul însuşi, 
despre lucrarea El problema de la 
corrección idiomâtica, anunţată 
la prestigioasa editură madrilenă 
GREDOS, la care au fost publicate 
toate operele mai importante ale 
Profesorului, scrise în limba spaniolă. 
Este o carte în care sunt abordate di- 
ferite aspecte ale problemei enunțate, 
precum: politica lingvistică, predarea 
limbii, educaţia lingvistică, justificarea 
limbii literare ş.a. Până nu de mult, 
constată autorul, problema normelor 
literare s-a considerat ca una secun- 
dară, ca o problemă a puriştilor, nu 
ca o problemă ştiinţifică. Profesorul 
Eugen Coseriu propune o atitudine 
nouă în acest sens, subliniind că pro- 
blema educaţiei lingvistice trebuie să 
presupună în primul rând învăţarea 
normelor limbajului în general, nu 
numai predarea unei limbi. 

Amintim în acest context că şi 
lucrarea noastră Dicţionar de dificul- 
táti ale limbii române are ca finalitate 
cultivarea limbii, concepută ca un act 
de conformare la normele literare. 


* kk 


În aceste triste zile de despăr- 
tire de Eugen Coseriu mi-am amintit 
de o altă mare personalitate, cu un 
destin aparte, român oltean, fost co- 
leg de doctorat cu compatriotul nos- 
tru, având două doctorate susținute 
la Roma, stabilit în 1994 la Madrid: 
George USCATESCU (1919-1995), 
filozof, scriitor si profesor universitar. 

L-am cunoscut personal în 
timpul celor două vizite la Madrid (în 
1989 si 1990), unde mi-a acordat si 
un amplu interviu (publicat in "L.A.", 
16 august 1990). 

Rugat sá evoce figura fostului 
sáu coleg, G. Uscátescu a accentuat: 
Am fost colegi la doctorat in Roma, 
la începutul decadei 40. Si am fost 
colegi nu numai la sectia de filologie 
romanică, unde i-am avut în calitate de 
profesori pe G. Bertoni, A. Schiaffini, N. 
Sapegno etc., ci am şi locuit în aceeaşi 
“Casa dello studente” la Roma... După 
ce şi-a trecut doctoratele, a plecat în 
Uruguay, la Montevideo. Acolo şi-a 
continuat activităţile, fiind un om ex- 
traordinar de dotat pentru lingvistică, 
filologie în general, pentru cunoaşterea 
limbilor. Studia limbile cele mai varia- 
te..., a fost un om cu o pregătire foarte 
solidă; şi în filozofia limbii, şi în lingvis- 
tica pură are un loc de cinste prietenul 
şi aproape fratele meu Coseriu. 

George Uscătescu a fost con- 
stant preocupat de destinul bătrânului 
nostru continent, de cultura şi civiliza- 
tia umană, de om. 

Destine si destine... 

latá trei destine umane: 

Nicanor Rusu, George Uscátes- 
cu, Eugen Coseriu. 

Destinul lui Nicanor Rusu a fost 
fránt de un regim crunt si inuman. 

Destinele lui George Uscátescu 
şi lui Eugen Coseriu au stat sub zodia 
norocului şi a împlinirii. 

Destinul Basarabiei noastre 
dragi îl ştim mereu însoţit de celebra 
strofă eminesciană: 


Auzi!... departe strigă slabii 
Si asupritii către noi: 

E glasul sfintei Basarabii, 
Ajunsá-n ziua de apoi. 


Evocări. Mărturii. Impresii 

Despre pătimitul nostru ţinut 
Eugen Coşeriu zice: “Destinul Basa- 
rabiei îl văd cu speranţă şi cu mare 
teamă... Trăiesc intens acest destin 
şi mă doare în mod constant”. 

Destinul nostru, al oamenilor 
acestui pământ, rămâne mereu sub 
zodia speranţei. Lung e drumul spe- 
rantei noastre! 


* kk 


La despărțirea de marele om 
de stiintá şi marele român care a 
fost Eugen Coşeriu nu trebuie să 
ne stăpânească disperarea, căci ma- 
rile personalități nu dispar o dată cu 
moartea lor biologică. Cu noi, si după 


noi, cu generatiile viitorului rămâne 
inestimabila lor moştenire gravată 
în cărți, aceste veşnice izvoare de 
cunoştinţe. 

Monumentala operă lingvistică 
a lui Eugen Coseriu trebuie să devină 
un bun al poporului din care a făcut 
parte. 

Traducerea integrală în limba 
română şi punerea ei în circulaţie 
largă trebuie să constituie o urgenţă 
şi un deziderat de interes naţional. 
Acesta va fi cel mai frumos omagiu 
al nostru adus memoriei luminoase a 
marelui dispărut. 


U/micersitatea rr Stat 
dim Moldova 
Senatul Universttáris de Stat 
din Moldova 


conferă 


profeyozutui dockor 


Lugen oseni 


titlul de 


DOCTOR 
HONORIS CAUSA 


al Universități! de Stat 
din AMoldoca 
puntea deosebita cometa 4 
dizwéLaeea Stiinte 


depte p 7 
Amdaea unae drecli noi în 
Înpristică genza si 

Romanucă. y 
Presedintele senatulut, 
Rectorul, 
doctor habilitat. 


profesor 


CHIŞINĂU 1995 

Prof. univ. 
Vasile MELNIC 


ÍN MEMORIA LUMII 
SI A PATRIEI SALE 


Nimeni nu vrea să creadă că 
unul dintre cei mai mari lingvişti ai 
lumii, Eugen Coseriu, ne-a părăsit. 
Nu, marele savant a rămas pretu- 
tindeni, unde a muncit, a activat şi 
a scris operele sale de o valoare in- 
contestabilă ce vor supravieţui tutu- 
ror timpurilor. Domnia Sa a plecat în 
ceruri mai aproape de Domnul, căci 
are şi el, Bunul, nevoie de apostoli 
înţelepţi, plini de dragoste de carte 
şi credinţă creştină. 

Savantul şi scriitorul Eugen Co- 
şeriu există şi va exista mereu la Mi- 
lano, Montevideo, Madrid, în Canada, 
Argentina, Chile; la Tubingen, Sofia, 
Bucureşti, laşi şi Cluj, Chişinău, Bălţi, 
Mihăileni etc. Domnia Sa a rămas, 
cum spune poetul N. Dabija, “în fie- 
care fir de iarbă”, “în izvorul şi ţărîna” 
baştinei sale, în sîngele românilor 
basarabeni. 

Oriunde destinul i-a purtat paşii, 
Eugen Coseriu a rămas credincios 
Basarabiei, străvechi pământ româ- 
nesc, a muncit cu sacrificiu în numele 
patriei noastre comune - Limba 
Română. 

Celebrul lingvist S. Puşcariu 
spunea undeva că a fi savant mare 
înseamnă a fi învăţat mult. Cu talentul 
te nasti, însă acest dar dumnezeiesc 
trebuie răsplătit prin muncă. Valo- 
roasele şi multiplele studii ale acad. 
Eugen Coseriu sînt o confirmare 
elocventá in acest sens. 

Se stie cá numeroasele cursuri 
ţinute la universităţile din Europa şi 
din America aveau drept axá cele 


mai importante si mai stringente 
probleme ale lingvisticii moderne, 
contemporane. 

Nefîntrecutul dascăl, după măr- 
turisirea exegetilor care i-au cercetat 
viaţa şi opera, a fost, în acelaşi timp, 
şi un Om de o rară bunătate a inimii, 
un mare patriot şi prieten al românilor 
de pretutindeni. Domnia Sa a ştiut să 
semene sămînţă sănătoasă discipolilor 
săi, dragoste şi dăruire pentru cerce- 
tările ştiinţifice, pentru carte, pentru 
credinţă şi pămîntul străbun. Poate 
anume de aceea oraşul german Tubin- 
gen a devenit un mare centru de studii 
excelente în domeniul romanisticii, 
germanisticii, lingvisticii generale etc. 

Anii de activitate şi muncă asi- 
duă a renumitului savant formează o 
adevărată epocă în istoria filologiei 
contemporane. 

Încrederea în forţa argumentu- 
lui ştiinţific a constituit pentru acad. 
E. Coseriu o conduită a întregii sale 
vieţi. Cu dorinţa de a servi ştiinţa 
limbii, de a vedea limba română în 
culmea înfloririi sale şi în Basarabia 
(dovadă stau luările de atitudine în 
problema denumirii limbii utilizate 
la est de Prut în cadrul întrunirilor 
ştiinţifice desfăşurate pe parcursul 
ultimului deceniu la Chişinău, Bălţi, 
laşi, Suceava etc.), prof. Eugen Co- 
şeriu rămîne pentru vecie în memoria 
lumii şi a Patriei sale. 

În aceste zile care ne-au în- 
durerat pe toţi, cei de o limbă şi o 
credinţă cu Eugen Coseriu, zicem: 
noi vá purtám în suflet, căci sîntem 
plámáditi din acelaşi sînge, pe care 
vrem să-l avem şi la “judecata de 
apoi”, aşa cum aţi dorit şi cum ne 
rugaţi în poezia “Sîngele nostru”. 

Ne închinăm în faţa chipului 
luminos al acestui mare savant şi 
patriot, model de profundă şi înaltă 
ţinută ştiinţifică, exemplu de muncă 
neobosită pe ogorul filologiei univer- 
sale şi al celei româneşti. 


Evocári. Márturii. Impresii 

TESTAMENTUL 
LUI COSERIU 


Dintre toate aventurile spiritului 
Limba (Cuvántul) rámáne a fi drept 
cea mai fascinantá si mai aproape 
de mila divinitátii aventură spirituală, 
comunicarea, desăvârşirea sau mân- 
tuirea prin cuvânt fiind trepte organice 
ale devenirii noastre umane şi ale 
deosebirii faţă de celelalte făpturi 
minunate împlinite de Creator. 

Aceste gânduri mă copleşeau 
la Te Deum-ul organizat de Uniunea 
Scriitorilor în memoria lui Eugen 
Coseriu, unde s-au spus cuvinte din 
inimă, dar s-au împărtăşit si nelinisti, 
pe de o parte, faţă de postumitatea 
testamentară a operei, casei şi bibli- 
otecii coşeriene, solicitându-se un 
demers de protecţie a lor sub patro- 
natul Guvernului României; pe de 
altă parte, ironia sorții a dorit ca toc- 
mai în aceste zile anumiţi semidocti 
ministeriali să zgândărască din nou 
problema identităţii lingvistice, după 
13 ani (!) de ne-functionare a limbii de 
stat în acest spaţiu, prezentându-se 
drept mari şi generoşi aventurieri ai 
Adevărului politizat. Am considerat, 
acolo si aici, că este o impietate faţă 
de memoria lui Coşeriu să mai venim 
azi cu “inovaţii lingvistice”, când o 
lume întreagă ştie cine suntem şi ce 
limbă vorbim, chiar datorită autorităţii 
indubitabile pentru lingvistica mondi- 
ală a marelui Eugen Coseriu. 

Eugen Coseriu... O traiectorie 
harismatică i-a marcat în ascendență 
destinul. Coborâtor dintr-o veche si 
uitată provincie daco-romană, copilul 
Eugen are noroc, încă la Mihăileni, 
satul său de origine, de “extraordina- 
rul dascăl” Roman Mândâcanu, care 
profetea astfel: “creşte un munte pe 
moşia satului nostru”(!). Apoi Liceul 
“lon Creangă” din Bălţi, Universitatea 
din laşi şi bursa la Roma, Padova, 
Milano... Este chiar dinamica initiati- 
că, vorba lui Mircea Eliade, dinspre 


periferie spre Centru! Cele două 
doctorate, în slavistică (Roma, 1944) 
şi filozofie estetică (Milano, 1949) îi 
dau conştiinţa deplinei libertăţi inte- 
lectuale, America Latină oferindu-i 
chiar libertatea consistentei formative 
independente (“La Montevideo... eu 
m-am format mai mult prin mine, 
mi-am dezvoltat concepţia sau am 
arătat care era ea”, afirmă E. Coseriu 
în amplul interviu realizat de Nicolae 
Saramandu Lingvistica integrală, Ed. 
FCR, 1996). Acolo sunt elaborate 
două din lucrările fundamentale ale 
lingvisticii mondiale contemporane: 
Sistema, norma y habla [1952] şi 
Sincronia, diacronia e historia [1958]. 
Astfel, încât intrarea în Tubingen s-a 
făcut firesc şi cu demnitate, Germa- 
nia, patria “întemeietorilor” Friedrich 
Diez, Wilhelm von Humboldt şi Franz 
Bopp recunoscându-l decisiv şi impu- 
nându-l categoric elitelor occidentale. 

Sporadic, survenea nostalgia 
originilor şi atunci spera că Măria 
Sa Intâmplarea, prin Bucureşti sau 
Moscova, îl va aduce mai aproape 
de casă, poate chiar... Insă “cortina 
de fier” funcţiona diabolic. Până în 
anii '90 şi numele îi era interzis în 
propria patrie! 

Deşi îl cunoscuse anterior pe 
dl acad. Silviu Berejan, la un Congres 
internaţional de la Bucureşti, în 1968, 
bucurându-se ca un copil să afle veşti 
“de la ai săi”, abia în august 1991, 
după 51 de ani (!) îşi vede Mihăilenii 
copilăriei, precum relatează prietenul 
sáu S. Berejan în eseul-prefatá Un 
rege al lingvisticii pornit de pe plaiuri 
moldave la prima carte de E. Coseriu 
“Lingvistică din perspectivă spatia- 
lá şi antropologicá" lansată în spaţiul 
natal, basarabean, de către Editura 
“Ştiinţa” în 1994: “dându-şi frâu liber 
sentimentelor, îşi ia în grabă bilet la 
avion şi soseşte la baştină pentru a 
trăi împreună cu conationalii săi mo- 
mentele ináltátoare din acel sfârşit de 
august; şi vine [anume atunci], nu spre 
sfârşitul lui septembrie, când fusese 
invitat de Academie”. 

Atunci l-am cunoscut personal 
pe Eugen Coşeriu, “legenda vie” a 
lingvisticii mondiale, vorbitorul abso- 
lut şi maşina-translatoare a cuvintelor 
lumii. Am rămas uimit că ne cunoştea 

pe fiecare, ce am scris si ce am rostit 
pe la Adunárile Nationale, reproducea 
idei si fragmente de versuri, intra 
simplu si aparent accesibil in dialog, 
numai in umbra pupilelor se citea 
bezna cunostintelor, pulsatia neli- 
nistitá a laserului alergánd neobosit 
peste tomuri, biblii, cripte, hrisoave si 
piramide încă nedescifrate... 

Cu greu, dar sincronismul co- 
municării exterioare se închega 
treptat. In anul 2000 Editura ARC îi 
lansează aici un nou volum de pură 
teorie critică a manifestărilor prin 
limbaj: Lecţii de lingvistică generală, 
urmată de o fericită antologie de 
texte-comunicări la Colocviul Interna- 
tional de la Bălţi (18-19 mai 2001), or- 
ganizat cu prilejul a 80 de ani din ziua 
nasterii lui E. Coseriu — Un lingvist 
pentru secolul XXI (Ed. "Stiinta"); 
comunicarea interioará, adicá lectura 
si intelegerea depliná incá urmánd a 
se produce în constiintele noastre... 

De exemplu, Limba română în 
fata Occidentului: De la Genebrardus 
la Hervás, o importantá culegere de 
studii si comunicări omagiale, alias 
Contribuţii la istoria cunoaşterii limbii 
române (şi implicit, a poporului român 
n.n. I. H.) în Europa Occidentală, carte 
apărută iniţial în germană, la Tubin- 
gen, în 1980, şi mai apoi, în 1994, la 
Cluj-Napoca, în prestigioasa colecţie 
“Bibliotheca romanica Lingua et 
traditio”, fondată de regretatul prof. 
Marian Papahagi. Volumul cuprinde 
o perioadă puţin cunoscută, mai bine 
zis, puţin explorată în romanistică, şi 
anume, secolele XVI-XVIII, când au 
activat invátatii-poligloti, care într-un 
mod sau altul (succint, aproximativ 
sau amplu şi bine documentat) au 
promovat în lumea occidentală mărtu- 
riile savante ale latinităţii limbii române 
şi ale originilor daco-latine ale unui 
popor, care în acele vremuri era prea 
puţin cunoscut, fiind încă în drum spre 
libertatea, recunoaşterea şi consacra- 
rea sa în modernitate. Astfel, Gilbert 
Genebrard (cca 1537-1597), învățatul 
benedictin din Auvergne şi profesorul 
de la College Royal din Paris, iar 
apoi arhiepiscop de Aix-en-Provence, 
este unul din primii cărturari occiden- 
tali, care scoate la lumină şi pune în 
valoare fondul latin al limbii române, 


identitatea ei romanică şi de înrudire 
cu limbile italică, galicá şi hispanică (^... 
Latina Italicae, Valachicae, Gallicae & 
Hispanicae")! Acesta este pasaportul 
nostru de identitate, fixat in lucrarea lui 
Genebrard Chronographia, apărută la 
Paris (1580), Köln (1581), Paris (1585), 
Lyon (1609). Spaniolul Andres de 
Poza, germanul Hieronymus Megiser, 
suedezul Georg Stiernhielm, italianul, 
sau italo-austriacul, Franz [Francesco] 
Griselini, Martin Opitz, Andreas Müller 
sau Lorenzo Hervás y Panduro sunt 
alte nume de savanţi, vieţile şi lucrările 
cărora sunt migălos studiate şi profund 
interpretate de ilustrul nostru lingvist. 
Nu în zadar am scris “migălos 
studiate”, deoarece în cazul lui Me- 
giser (1554-1619), dar şi Stiernhielm, 
Eugen Coseriu combate strălucit niş- 
te incoerente sau chiar neadevăruri 
grave, cu lux de amănunte restabilind 
ab initio tot contextul informational, 
ce din pácate a fost ignorat sau citat 
cu aproximatie chiar de unii lingvisti 
redutabili, cum ar fi Lazár Sáineanu 
sau Carlo Tagliavini, cu tot respectul 
pentru opera lor de ansamblu. In ca- 
zul lui Megiser, Eugen Coseriu face 
apel la sursá, lucrarea Specimen XL 
linguarum, elaboratá de H. Megiser 
între anii 1593-1603, în care se publi- 
cá 40-47 de versiuni-"specimene" ale 
rugăciunii Tată/ Nostru în tot atâtea 
limbi de pe glob, inclusiv în română 
(!), lucrare pe care Lazăr Şăineanu, 
pare-se, nu a consultat-o direct, za- 
darnic ironizând pe seama autorului 
german, precum că ar fi confundat 
româna cu chineza! Eroarea a fost 
preluată de prestigiosul Tagliavini, 
care în Panorama di storia della lin- 
guistica zice, pe urmele lui Sáineanu: 
“il Megiser, nell'opera citata, scambia 
il testo del “Pater noster” rumeno, 
pubblicato sotto il n. XLI, con quello 
cineze, pubblicato sotto il n.XLVI". 
Inláturánd confuziile, Coseriu 
face o altă precizare importantă — că 
primul Tatăl Nostru apărut în afara 
României este totuşi cel favorizat de 
Luca Stroici şi publicat cu nouă ani 
înaintea lui Megiser. Oricum, anume 
textul lui Megiser “a fost preluat în 
multe alte culegeri poliglote de Tatăl 
Nostru, mai întâi de Wilkins şi de An- 
dreas Miller, apoi de fiecare dată până 

la Hervás si Adelung-Vater”. Textul lui 
Stroici rámánánd total necunoscut 
Occidentului, E. Coseriu face o altă 
demonstraţie de excepţie în eseul 
Stiernhielm, limba română şi ciudatul 
destin al unui Tatăl Nostru..., aducând 
argumente în favoarea lui Nicolae Mi- 
lescu Spătarul, cel care prin 1666 a 
fost în solie la Stockholm, astfel făcân- 
du-se posibilă cunoştinţa cu celebrul 
Stiernhielm! Drept argument decisiv 
Coseriu pune în valoare o altă sursă 
inedită (!), scrisoarea lui Milescu din 
dec. 1669 către capelanul ambasadei 
engleze Thomas Smith, cinci file între 
altele conţinând şi un Tată/ Nostru 
românesc, aceste file aflându-se şi 
astăzi în Biblioteca Oxford, rătăcite 
printr-un manuscris turcesc! Compa- 
ratia textului autograf al lui Milescu 
cu cel reprodus de Stiernhielm este 
frapantă şi decisivă. Două concluzii 
se cer pentru această demonstraţie, 
expusă aici ceva mai desfăşurat. 
Prima, că orizontul de cunoaştere 
a bibliotecilor occidentale de către 
Eugen Coseriu este practic nelimitat, 
conform paradoxului coşerian: “este 
foarte important tot ce e al nostru, însă 
ceea ce este şi al altora este încă mai 
important pentru că este încă mai al 
nostru”! A doua, că aceeaşi metodă 
doctă şi exhaustivă Coseriu o aplică şi 
în cercetarea, nu doar filologică, ci şi 
literară, istorică, teologică, a originilor 
şi a unităţii limbii şi literaturii române, 
cercetarea rugăciunii Tatăl Nostru fiind 
şi o perlă exemplară de studiu, dar şi 
un indiciu fericit, poate chiar de esenţă 
divină, al integrităţii noastre naţionale 
şi al minunii dăinuirii prin timp, graţie 
unei vocatii cristice a vesnicei reînvieri, 
despre care distinsul nostru savant a 
vorbit în termeni extrem de economi, 
exemplul operei şi vieţii zbuciumate a 
Domniei sale fiind, de fapt, o rarisimă 
ilustrare a acestei vocatii. 

...Pentru a-i cunoaşte opera vas- 
tă, in mare parte needitată în română, 
pentru a valorifica temeinic întreg 
tezaurul de informaţii, demonstraţii 
logice, aforisme, contribuţii lingvistice 
şi idei filozofice, umaniste, ale acestui 
mare lingvist, înţelept şi profesor al 
umanităţii, care este Eugen Coseriu, 
Se cere timp, aplecare si dragoste 
pentru munca pliná de sacrificiu a celui 


care nici pentru o clipá nu si-a uitat si 
nu şi-a întinat izvoarele. 

“Dacă e “să spunem lucrurilor 
aşa cum sîn?’ atunci trebuie să re- 
cunoaştem că avem de-a face cu 
un gigant” o spunea distinsul savant 
german Hans Helmuth Christmann, 
încă în 1981, la sărbătorirea lui Eugen 
Coseriu, cu ocazia împlinirii celor 60 
de ani. Intr-o recentă emisiune de 
evocare la “Europa Liberă” directorul 
Institutului de Lingvistică al Academi- 
ei Române dr. Marius Sala sublinia 
că jumătate din lingviştii germani 
moderni se consideră discipolii lui 
Coseriu, nemaivorbind de numeroase 
şcoli de pe mapamond ce şi-l reven- 
dică drept profesor al lor! 

Acesta mi-ar fi omagiul, tardiv, 
adus întemeietorului consacrat al 
conceptului integralitátii, creativităţii 
şi alteritátii ştiinţei moderne a limbii. 

Perseverent în escaladarea 
Everestului academic, consecvent 
în afirmarea Adevărului, modest şi 
corect în relaţiile sale cu prietenii, 
discipolii sau oponenții de idei, si 
fierbinte în dragostea-i pentru huma 
natală, Eugen Coşeriu rămâne a fi 
cunoscut peste ani drept un prin- 
cipiu guvernator, de conştiinţă mo- 
delatoare şi de tutelare a identităţii 
noastre de limbă, istorie şi civilizaţie 
pentru viitorime. Anume despre o 
asemenea identitate poate fi vorba 
într-o constituţie morală ghidată de 
instanţa cea mai înaltă a expresiei 
sale etno-, lingvo- şi filogenetice. In 
acest context, bineînţeles că şi Lim- 
ba Română poate fi identică, dar nu 
limbii “moldoveneşti” şi nu minciunii, 
ci doar Măriei Sale, Sfântului Adevăr! 

Oricare ar fi conţinutul Testa- 
mentului notificat de Eugen Coseriu, 
datoria noastră de compatrioti si cea 
mai constructivă formă de omagiere 
ar fi sá-i aducem toatá opera acasá 
Si sá-i cinstim memoria prin aceste 
trei definitii testamentare coserie- 
ne: Limba Románá, Tatál Nostru 
(Crezul) si lubirea de Neam si de 
Pámántul care si-a rostit intreaga sa 
dramă, prin cea mai izgonită limbă 
de pe glob, răzbunându-şi ursita prin 
cel mai mare lingvist al modernităţii! 


17 septembrie 2002 

lulian FILIP 


MORTII NOSTRI 
NECESARI 


Cât e omul viu, cum îl ascultăm? 
Dar de auzit, cum auzim omul viu? 
La un moment... se bate clopotul, se 
bate alarma, se declanşează spectacolul 
fariseic la patul de moarte al omului drag, 
pe care în viaţă l-am ascultat pe / 
apucate, iar de auzit l-am auzit N 
şi mai rar: veniţi repede şi f^ 
ascultati ultimul cuvânt,  _—— 
că-i pe moarte! / MN E 
Cuvânt de om / > TN 
viu si cuvánt de om ^h 
pe moarte... Cuvin- RI y 
tele mortilor necesari, / Fh 
care ajung cu lumi- N N 
na lor aidoma stelei f 


eminesciene — dacá 
ajung... 

Adevárat: mai f 
mulți vii mitraliază 
roiuri-roiuri de vor- 
be, lăsând cuvinte- ( 
lor foarte putine urechi 
proaspete, nelehămetite — de 
auzire. Purtátorilor, lansatorilor f 
de cuvinte pline, miezoase, po- = | 
trivite începuturilor, adeseori (de Y ! 
cele mai multe ori!) abia trecerea 
dincolo le facilitează utilitatea optimală, 
valorificarea, aprecierea, prețuirea. 

Ori şi acestea în mod fariseic, 
considerându-se mortul absent, lipsă, 
chiar lipsă. 

Toate se trag de la cuvânt. Dacă 
avem noroc la început de cuvântul potrivit 
începuturilor, cuvântul ce exprimă adevă- 
rul, ca să nu vorbim degeaba, urmează 
— în temeiul cuvintelor potrivite, pline de 
adevăr — şi o gândire pe potrivă, în teme- 
iul căreia se realizează o viaţă de calitate, 
pe potriva calităţii gândirii şi vorbirii. 

Ne umilim pe noi înşine, cunoscând 
adevărul şi minciuna, pornind şi susţinând 
războiul cuvintelor limbii noastre, limbii ro- 
mâne, având patronajul celei mai indicate 
treimi în domeniu: Eminescu, Mateevici, 
Coseriu. 

Sá nu roim vorbe-vorbe. Să se 
audá El, care unanim ne-au indemnat 
să nu pierdem timpul. 

De câte ori îl pomenim şi îl punem 
la lucru pe Eminescu, i se aude reprosul, 
îndemnul, semnul hotărât de adevăr lim- 
pede: şi punctum! 


es 


De cáte ori e pus la treabá Matee- 
vici, de câte ori rásuná imnul Republicii 
Moldova, de atâtea ori se aude îndemnul 
preotului poet: să nu vorbim degeaba! 

Eugen Coseriu ne îndemna să nu 
pierdem timpul cu demonstrarea adevă- 
rului — să o facă cei care afirmă că 2 plus 
2 fac 5 ori chiar 7. 

Timpul mult, pierdut în intermina- 
bile înşirări de argumente pentru convin- 
gerea celor cu aritmetica de la culinarnâi 
tehnicum (vă amintiţi bancul notoriu?) e 
necesar de folosit în programe adevărate, 
din care să ne alegem cu alte adevăruri, 
cu noi auzitori şi purtători, şi trăitori în 
adevăr. 

Pământeanul nostru, báltea- 
nul, mihăileneanul, chişinăuianul 
N de onoare, cavalerul Ordinului 
Republicii si al Stelei Româ- 
niei Eugen Coseriu nu era 
adeptul alarmelor fariseice 
— nu ne-a speriat cu clopote 
Si nu ne-a deranjat sá-i venim 
" la cuvántul de om pe moarte: 
^, ne-a lásat toate cuvintele de 
M om foarte viu, cuvinte roind de 
y | plinátate şi lumină, îndemnân- 
V || du-ne sá incheiem rázboiul 
|| cuvintelor, cá-i rázboi rusinos. 
| ...Ar fi cea mai cresti- 
neascá pomenire şi cinstire a 
treimii noastre de nobleţe — 
Eminescu, Mateevici, Coşeriu 
— înțelegerile până la capăt si 
punerea cuvintelor adevărate şi în 
Constituţia Republicii Moldova, la noi 
acasă, unde cel mai tânăr a acceptat 
să vină, a acceptat să primească cea 
mai înaltă distincţie, având încredere că 
va fi auzit. 

Dumnezeu să-i ierte pe cei trei, 
iar cei trei să ne ierte pe noi, iar noi... să 
ştim ce iertăm. Dar ceea ce nu se uită 
să nu uităm. 


DRUM SPRE ARPINO 


Poartă-n piatră. 
Trepte-n pietre... 
Tertătorul să mă certe. 
Stiutorul să mă ierte. 

Valentin MÂNDÂCANU 


UN HOMO 
SCIENTIFICUS 
AJUNS PE OLIMP 


Recunosc din capul locului 
că nu dispun nici pe departe de 
calităţile necesare unui biograf 
al lui EUGEN COŞERIU. Despre 
viaţa si mai ales despre opera 
acestui savant legendar s-au 
scris până acum sute de lucrări, 
dar, din păcate, prea puţine îmi 
stau la dispoziţie. Sunt înarmat 
doar cu calda memorie a copi- 
láriei, cu niste interviuri apárute 
în revistele ,, Tribuna" (Cluj) si 
,Cronica" (laşi), cu un număr 
din ,,Dacoromania" lui Paul Mi- 
ron siín special cu stima pe care 
o port acestui basarabean care, 
izolat prin forţa unor împrejurări 
ostile de viaţa culturală a popo- 
rului său, a urcat zi de zi Olimpul 
ştiinţei mondiale. 


Nu-i este dat oricui să se nască 
în acelaşi sat, în aceeaşi perioadă cu 
un om care avea să-şi poarte paşii 
pe cărările întortocheate a două con- 
tinente, avea să adune bob cu bob 
mărgăritarele cunoaşterii umane şi 
avea să aureoleze cu prinosul său 
de suflet cele mai înalte piscuri ale 
ştiinţei universale. 


Diferenţa de ani dintre noi (Eu- 
gen e cu nouă leaturi mai în vârstă) 
reduce aria amintirilor mele despre 
viitorul savant la două-trei veri de 
până la război şi la prima vară a 
cumplitei conflagrații mondiale, când 
Eugen venea de pe la cele învățături 
la Mihăileni, să-şi mai vadă şi să-şi 
mai ajute părinţii la treburi şi, fiind 
aproape învecinaţi cu casele, îl vizita 
numaidecât şi pe tata, fostul său în- 
vátátor la clasele primare, punându-l 
în curent cu evenimentele tot mai 
precipitate din lume şi în special cu 
frumoasele-i succese pe tărâmul li- 
teraturii şi al ştiinţei. Tata, si el fiu de 
ţăran, urmărind, ca mai toti învățătorii 
de pe atunci, doar luminarea sáte- 
nilor si culturalizarea satelor, tinea 
foarte mult la Eugen si se mándrea 
cu faptul cá din máinile lui iesise un 
băiat atât de capabil. Numai ce-l au- 
zeai spunându-i mamei: „lrină dragă, 
creşte un munte pe moşia satului 
nostru”. Bineînţeles că nu contenea 
să mi-l dea pe Eugen ca exemplu de 
cumintenie şi sárguintá la învăţătură: 
„la pildă de la Eugen” sau: „Dacă 
vrei să ajungi ca Eugen...". Tot de 
la tata am aflat cá Eugen avea o 
,extraordinará tinere de minte" si era 
un adevărat copil-minune, fiindcă 
ceea ce alţii învățau într-un an, el 
învăţa — curat ca-n poveste — într-o 
săptămână. Pretuirea era reciprocă. 
Eugen Coseriu, la rândul său, nu- 
trea un respect profund pentru tata, 
considerându-l părinte sufletesc şi 
adevărat îndrumător al celor tineri. 
Peste ani şi ani savantul de renume 
mondial avea să mărturisească într- 
un interviu: „Chiar în şcoala primară 
am avut un învăţător dotat exceptio- 
nal, Roman Mândâcanu”... 

Eu credeam cu neclintire în 


Prezentul eseu are deosebitul merit de a-l fi readus acasă, in Basarabia, 
pentru prima dată, în perioada postbelică, pe Eugen Coseriu. 

Plăsmuită într-o vreme de răscruce pentru românii basarabeni, această 
emoţionantă scriere a dlui V. Mândâcanu a fost publicată în revista Orizontul, 
nr. 9 din 1989 — practic, concomitent cu istorica Mare Adunare Naţională de 


la Chişinău şi cu adoptarea în Moldova a legislaţiei lingvistice. 

Mai e de reţinut un detaliu semnificativ: deşi pe atunci Orizontul, ca şi 
alte publicaţii basarabene, se tipărea încă în grafie chirilică, prin grija redac- 
torului-şef al revistei, scriitorul Victor Dumbrăveanu, acest eseu consacrat 


lui Eugen Coseriu a apărut cu litere latine... 

sárguinta lui Eugen şi nu puneam 
la îndoială minunile săvârşite de 
el pe altarul învăţăturii. Cât despre 
cumintenia lui, aveam, ştiţi dumnea- 
voastră, unele rezerve, impuse de 
nişte întâmplări banale, pe care vi le 
voi istorisi chiar cu riscul de a-l cobori 
nitelus pe dumnealui în ochii... opiniei 
publice internaţionale... 

Luam apă de la aceeaşi fântâ- 
nă, care se afla în dreptul casei lor 
(casa a fost demolată, iar fântâna, nu 
se ştie de ce, astupată). Fântâna era 
cu val din lemn de stejar, valul avea 
fixat pe el un ,hlantug" lung de vreo 
zece metri si, desigur, era inzestrat 
cu o coarbá. Intr-o zi de vară, cum 
trebăluiam pe lângă fântână, îl văd pe 
Eugen că vine şi el cu căldarea. După 
moldovenescul schimb de cuvinte: 
„La apă?” — „La apă! — ce-i trece prin 
minte ditai scriitorului şi savantului 
în devenire? Isi pune cáldarea în 
cârlig, dă drumul valului, frânându-i 
rostogolirea cu palmele, se incredin- 
teazá dintr-o smuciturá de lant că s-a 
umplut găleata, apoi se întoarce către 
mine, bătu-l-ar norocul, şi-mi zice cu 
un aer de taină: ,Amusi ai să vezi ce 
n-ai mai văzut”. Şi unde-şi propteşte 
podul palmei în vârful rotunjit al 
părţii orizontale a coarbei şi prinde 
a învârti valul sub ochii mei cáscati 
de mirare-admiratie, şi l-a tot învârtit 
aşa, în puterea palmei, până s-a 
arătat căldarea plină cu apă în gura 
ghizdelelor. Ma-a-re minune! Dar 
Eugen al meu n-are de lucru şi-mi 
zice: „Amu fă şi tu ca mine!”. Nu eram 
omul care să se lase mai prejos. 
Mi-am sprijinit şi eu podul palmei în 
vârful coarbei, am învârtit-o de vreo 
câteva ori, până a ieşit căldarea din 
apă, am mai învârtit-o de două ori 
cu căldarea grea „în aer” şi, nemai- 
putând îndura durerea din palmă, 
am scăpat-o „di tăt”. In dezvártirea 
ei, foarte violentă, coarba era cât pe 
ce să mă lase fără dinţi. Eugen s-a 
cam speriat şi nu mai ştia cum să-mi 
potolească întărâtarea de cocoş scos 
din fire. M-am ogoit numai după ce 
l-am „obligat” să-mi scoată cáldarea 
din fântână şi după ce a avut obraz 
să mă pofteascá în casă la dânsul 
pentru a-mi arăta „nişte cărţi”, căci 


la tipărituri mă trăgea şi pe mine 
ata. „Conflictul” s-a aplanat pe cale 
pasnicá, dar peste vreo săptămână 
am pátit cu Eugen, tot la fântână, 
o dandana atât de mare (după pă- 
rerea mea), încât a fost nevoie de 
intervenţia împăciuitoare a tatei. S-a 
întâmplat că scápasem cáldarea în 
fântână. Nu m-am pierdut cu firea, 
am dat o fugă până acasă şi m-am 
întors cu o cange special făcută pen- 
tru asemenea rânduieli. După mai 
multe bâjbâituri cu cangea prin apă 
am simţit la un moment dat că am 
prins „ceva”. Am tras încetişor de 
fránghiutá şi — ce să-mi vadă ochii? 
Nu, nu era cáldarea mea, era o 
găleată cât toate zilele, nou-nouţă, 
vopsită pe dinafară într-un verde în- 
chis. M-am priceput îndată că am în 
faţă o căldare cazoná, pe care o va 
fi scápat in fántáná vreun rus, cáci 
cu puţin în urmă se retráseserá prin 
satul nostru niste unitáti sovietice... 
Si cum stam si-mi admiram ,prada 
de război”, hop că iese pe portità 
acelaşi Eugen şi îşi îndreaptă paşii 
spre mine. Se protápeste în fata mea 
si-mi declará sus si tare: ,Cáldarea 
asta e a mea". Cum ,a ta", pácatele 
mele, dacá am prins-o eu, cu cánguta 
mea, şi-i ,rusasci". Nu, că-i a lui. Eu 
— că-i a mea, el — că-i a lui. Eu — că-i 
laie, el — că-i bálaie. In sfârşit, mai cu 
zbárlita, mai cu frumuselul, mi-a luat 
bunátate de gáleatá si dus a fost. 
Ce era de fácut? Sá má las pungásit, 
eu, care aveam sfánta dreptate ín 
mână? Ba bine că nu. Am alergat 
acasă şi l-am adus la faţa locului pe 
tata, să ne fie judecător. „Măi Eugen, 
face tata, care înţelesese dintr-o 
privire că scumpul său învățăcel 
umblă cu fofârlica, ce-ţi pui mintea 
cu un copil prost? Dă-i cáldarea!" Si 
mi-a dat-o, fiindcă toate drepturile 
constituţionale, ca să zic aşa, erau 
de partea mea. Bucuria, ce-i drept, 
îmi era adumbrită de cu totul nechib- 
zuita vorbă a tatei — „copil prost”. 
Copil — o fi, însă de ce şi prost? Dar 
aşa eram noi pe vremea aceea, nu 
le puteam întoarce oamenilor mai în 
vârstă cuvântul: Eugen, bietul, n-a în- 
drăznit să se încontreze cu dască- 
lul său, iar eu n-am cutezat să-i cer 

socoteală tatei pentru depreciativul 
epitet. M-am răcorit, în schimb, pe 
Eugen zicându-i înciudat: "hi, pentru 
behehe ai prăpădit şi pe mihoho!”. 

Ei, dar câte sfădălii nu se pu- 
teau isca între doi vecini ambitiosi — 
un copil care se străduia să adune 
mintea cea de toate zilele, dar nu 
prea prospera în această nobilă 
lucrare, şi un flăcăuan care făcea 
versuri — e-he, de când, vorbea lati- 
neşte ca un patrician sadea şi stâr- 
nea suspinele domnişoarelor italiene 
(pe atunci Eugen era deja student în 
Italia), dar nu se lăsase cu totul nici 
de zburdálniciile adolescenţei... 

De fapt, am cam anticipat lu- 
crurile. Intâmplările de mai sus au 
avut loc în vara lui 1941, deci sunt 
dator sá revin la anii de liceu ai lui 
Eugen, fiindcá de acolo i-a inceput 
ascensiunea. 

...Pe lângă Liceul „lon Crean- 
gă” din Bălţi apărea o revistă nici cá 
se poate mai bine denumită — Cren- 
guía, organ al Societăţii de lectură 
„B. P. Hasdeu”, al cărei preşedinte 
era elevul Coseriu. In această revistă 
Eugen debutează (1937) cu poves- 
tirea Suflet de vultur — mărturisire 
în stil romantic, legată de viaţa lui 
intimă, din care se desprinde „por- 


N 


tretul” autorului: „Sunt moldovean din 
oastea lui Ştefan Vodă, mă cheamă 
Oprea Rázesul şi-s pus de strajă 
aice pe scală, să-i apăr pământul”. 
Impresionează talentul peisagistic 
al condeierului în vârstă de şaispre- 
zece ani: „E verde pădurea, e verde 
Ocea care curge-n vale, sărind din 
piatră în piatră, e verde stânca de 
muşchiu, şi-i verde şi plin de viaţă 
şi sufletul meu... Măreţia priveliştii 
nu-ţi îngăduie să te gândești la ceva 
melancolic, ci te sileşte să rămâi mut 
de admiraţie şi să priveşti pierdut”. 
In acelaşi an şi în acelaşi 
număr de revistă îi apare studiul 
Cronicarii, în care se vădesc preocu- 
pările lui de filolog bine informat. El 
analizează, în scopuri pur didactice, 
viaţa socială, religioasă şi culturală, 
descrisă în cronicile moldovenilor 
Grigore Ureche, Miron Costin, lon 
Neculce, Dimitrie Cantemir şi, dată 
fiind unitatea de cultură a tuturor 
românilor, face incursiuni, indispen- 
sabile într-o lucrare de sinteză, şi prin 
cronografia munteană. Crescut din 
curăţenia sufletească a ţăranilor de la 
Mihăileni, Eugen Coseriu consideră 
că revenirea la „filele îngălbenite ale 
letopisetelor" ne va aduce salvarea 
morală, căci „...tineretul nostru se 

zbate in ghearele maculaturii por- 
nografice si ordinare a romanului 
de aventuri si a tuturor fascicolelor 
ieftine, dar veninoase, cu care streinii 
vor să ne demoralizeze Neamul”. 

Observațiile elevului de liceu 
despre limba cronicarilor sunt va- 
labile şi azi, deoarece cronicile îşi 
păstrează prospetimea si izul de 
busuioc din grindá, mirosul de támáie 
si de lumánare din locasurile sfinte 
de odinioará. Dintre toti autorii de 
cronici si letopisete Coseriu îl scoate 
în evidenţă pe lon Neculce, si nu-i de 
mirare, cáci Neculce, prin talentul sáu 
de scriitor, îi depăşeşte pe toti cei ce 
au scris páná la el in limba románá. 
Cronicarul moldovean, ne spune 
Coseriu, „...are cea mai frumoasă si 
mai armonioasá limbá". 

Invátámántul liceal îi oferă lui 
Eugen şi posibilitatea de a încerca 
populara îndeletnicire de actor. Fi- 
ind elev în clasa a Vl-a de liceu, el 
interpretează rolul titular în dramati- 
zarea ,Povestii lui Harap Alb” de lon 
Creangă sub îndrumarea profeso- 
rului său Gheorghe Cártu, cunoscut 
şi ca autor al unui manual de limbă 
română. Măştile pentru spectacol au 
fost confecţionate de Lazăr Dubino- 
vschi, care preda desenul la Liceul 
„lon Creangă”. 

In această perioadă, pe fâşia 
de pământ din partea stângă a Nis- 
trului, la care avea să ne alipească 
„pe cale paşnică” tătucul Stalin, erau 
în toi teroarea şi vărsarea de sânge. 
Mii de oameni mai mult sau mai 
puţin luminati deveneau pe nepusá 
masă „duşmani ai poporului”, zeci 
de intelectuali modesti, printre care 
multi basarabeni de-ai noştri, au fost 
exterminați numai pentru faptul că 
avuseseră îndrăzneala de a fi promo- 
vat limba română literară şi alfabetul 
latin. Au triumfat forţele întunericului 
de peşteră, care n-au ezitat să dea 
drept limbă literară „moldoveneasca” 
lor înfiorătoare, un gretos talmes- 
balmes de cuvinte luate din trei limbi 
(rusa, ucraineana şi... romána!). 
Atunci a fost „asasinată” însăşi ideea 
de creaţie, căci cu o asemenea ,lim- 
bă” şi într-o astfel de atmosferă, când 
erai silit să proslăveşti „binefacerile” 


aduse poporului de un paranoic, nu 
se putea crea nimic binecuvântat de 
pronia cerească. 

Nu pot să nu fac aici o paralelă 
cu atmosfera de efervescenţă cultu- 
rală ce domnea, în această durată 
de timp, la noi în Basarabia. Era o 
ambiantà de ridicare spre lumină, de 
încurajare a talentelor, de cultivare a 
frumosului. Limba română a moldo- 
venilor basarabeni era grădinărită cu 
grijă în aşezămintele de învăţământ 
de toate tipurile, pe care le puteau 
frecventa toţi copiii acestui ţinut, indi- 
ferent de naționalitatea lor (am avut şi 
mai avem o mulţime de ucraineni, ruşi, 
evrei, găgăuzi, bulgari, polonezi — oa- 
meni culti, care au învăţat româna în 
condiţii fireşti, fiind puşi obiectiv în faţa 
necesităţii de a o învăţa). Deosebit de 
populare şi democratice erau şcolile 
normale, la care umblau să se facă 
învăţători mai cu seamă fiii de ţărani, 
cum a fost şi tatăl meu, care străbătea 
pe jos, în opincute si sumăieş, drumul 
ce-l ducea la „şcoala de învăţători” din 
Botoşani şi-l aducea de acolo la Mi- 
hăileni, unde lăsase singurei o soră 
şi un frate mai mic. La licee se făcea, 
de asemenea, carte bună şi se pu- 
neau baze solide pentru dezvoltarea 
ulterioară a personalităţii. Ne-o spune 
însuşi E. Coseriu în mărturisirile lui 
de peste ani: „Şcoala românească 
mi-a dat foarte mult. Invátámántul li- 
ceal a fost pentru mine de importanţă 
excepţională. Mi-am dat seama mai 
târziu, umblând prin multe ţări, chiar 
dintre cele mai înaintate, şi luând 
contact cu mulţi oameni, cât de mult 
ştiam eu din liceu în domeniul isto- 
riei, al literaturii franceze, al limbii şi 
literaturii latine”. 

Comparatia cu malul stâng al 
Nistrului se impune de la sine, deoa- 
rece falsificatorii autohtoni ai istoriei 
noastre prezintă lucrurile taman cu 
susul în jos, arătând că acolo, la mol- 
dovenii ,malurostánjiinisi" (dau capul 
cá mult incercatul E. Coseriu va 
rámáne perplex la vederea unei po- 
doabe lexicale ca aceasta), infloreau 
cum nu s-a mai văzut limba, literatura 
şi arta, în timp ce aici, în Basarabia 
ocupată de „boiero-români” (altă „cre- 
atie" lingvistică), analfabetismul era 

de aproape sută la sută, nu existau 
biblioteci publice, cultura naţională 
(moştenită de la... ţar!) degrada în 
ritm rapid, iar românii mai că nu-i 
mâncau de vii pe basarabenii care 
se încăpăţânau să nu înveţe româna, 
adică... propria lor limbă. 

In anul 1938, când Eugen Co- 
şeriu debuta in Crenguta cu versuri, 
proză, critică şi traduceri din Horaţiu, 
el nu avea de unde să stie că, de fapt, 
potrivit „concepţiei” savanților închi- 
puiti de dincolo de Nistru, „trădase” 
limba strămoşilor săi si îmbrăţişase 
o limbă „străină”. Voi reproduce doar 
trei secvenţe poetice din poemul în 
metru antic Vers de noapte al ele- 
vului Coşeriu, ca să se vadă cât de 
„periculoasă” este limba română cu 
care sperie lumea mancurtii de toate 
speciile: 


Plouă încet diamante pe razele 
lunii de aur, 
Cântă păsări în cráng; 
flori stau s-adoarmá tăcut... 


Ape s-azvárl în prápástii, 
sárind peste stánci furtunoase, 
lar jos în vale aleargă pe prună, 
se-nconvoaie sub maluri... 


Vântul şopteşte poveşti cu haiduci, 
feti frumoşi, zmei si záne... 


Ín frámántatele noastre vre- 
muri, cánd apare cerinta imperioasá 
a revenirii cu râvnă către vesnicele 
valori general-umane, au o semnifi- 
catie deosebită ideile moralizatoare 
ale lui Eugen Coseriu. În eseul sáu 
Necesitatea credinţei pentru viaţa su- 
fletească, apărut în aceeaşi Crengu- 
tă, moralistul însetat de cunoaşterea 
adevărului porneşte pe drumul aflării 
unui Dumnezeu dizolvat nu atât în 
sufletul nostru, cât în totul unitar 
şi coerent al naturii, considerând 
că spiritul omului „...are nevoie de 
Divinitate ca de o hrană sufletească 
de care nu se poate lipsi cum nu se 
poate lipsi de hrana cea materială”. 

In toamna anului 1939 Eugen 
Coseriu se înscrie la Facultatea de 
Litere a Universităţii din laşi, roman- 
tica urbe care mai păstra în parfumul 


teilor nimbul de lumină al marilor 
înaintaşi Mihai Eminescu si lon 
Creangă, leagănul unei intense vieţi 
spirituale, din care s-au înfruptat sute 
de basarabeni, zburătăciţi mai apoi ca 
fluturii — care către apus, unde şi-au 
păstrat zilele şi au găsit un mediu de 
cultură şi de omenie, plătind, desigur, 
inevitabilul tribut de pelin al înstrăina- 
tilor de ţară, — care către răsărit, în 
infernul stăpânit de „părintele tuturor 
popoarelor”, unde îi aştepta cea mai 
crâncenă înjosire a demnităţii umane 
şi simfonia macabră a pocnetelor de 
pistol. 

In revistele ieşene Cuget mol- 
dovenesc, Arhiva, Revista critică, dar 
mai ales în Jurnalul literar, studentul 
E. Coşeriu găseşte un mediu foarte 
prielnic valorificării multiplelor sale 
aptitudini. 

Din „inteligenţa ardentá" a tână- 
rului mihăilenean se revarsă ca din 
cornul abundenței versuri, material 
folcloric, eseuri, studii de lexicologie 
şi articole de limbă, acestea din urmă 
anunţându-l pe lingvistul care avea 
să culeagă laurii celebrităţi. 

Versurile lui — Cerc larg, Ron- 
delul corăbiei ce vine dinspre nord, 
Voia ta, Basm, Plâns etc. sunt de un 
suav ton elegiac şi poartă amprenta 
de nostalgie a stihurilor eminesciene. 
Tristetile juvenile ale eului liric, nuan- 
tele melancolice ale vârstei vădesc 
existenţa voit dramatizată a poetului 
„rănit ca o carte cu filele rupte”. Lim- 
bajul sáu poetic şi prospetimea figu- 
rilor de stil („vorbe de iascá", „m-au 
zápezit amintirile”, „mormânt de apă 
cerbii adapă” etc.) pun în evidenţă 
frumuseţile limbii române, farmecul 
graiului din satul natal, această aşe- 
zare de oameni harnici şi înţelepţi, 
care i-au dăruit zestre de minte şi 
suflet pe toată viaţa. 

Un lucru demn de remarcat 
este că studentul Eugen Coseriu a 
publicat în Jurnalul literar şi o poe- 
zie în limba... latină. Este vorba de 
poezia Revelatio, scrisă la îndemnul 
lui George Călinescu, din care voi 
reproduce un fragment spre a se ve- 
dea că nici latina nu-i de speriat. Cu 
un pic de efort, cititorul nostru, chiar 
neinitiat în tainele limbii lui Vergiliu, 

va sesiza unele afinitáti de sens si, 
cum spunea Cálinescu, ,melancolia 
eminesciană în vers latin": 


Super tecta et dolores, 
Super templa et amores, 
Ingens flamma cecidit, 
Mihi verbum redidit... 


Ín studiul Limbá si folclor din 
Basarabia, apărut în Revista critică, 
Eugen Coseriu dă dovadă de interes 
pentru valorificarea patrimoniului 
popular, cercetând în plan lingvistic 
şi explicând, în comparaţie cu feno- 
menele similare ale altor popoare, 
obiceiuri, superstiții, eresuri si des- 
cântece culese din satul Mihăileni. 

Un studiu de certă valoare 
ştiinţifică este Material lingvistic ba- 
sarabean, publicat în revista Arhiva. 
Scris pe baza unor fapte de limbă 
adunate de la oamenii din acelaşi 
sat, acest studiu este însoţit de un 
glosar în care se explică semnificaţia 
vocabulelor ce definesc bolile, dere- 
glările fiziologice, culorile, felurile de 
îmbrăcăminte de la ţară. 

Dar pasiunea cea mare a 
tânărului Coseriu erau limbile, pe 
care le învăţa „în serie” pentru a 
putea savura în original frumuseţile 
literaturii universale şi pentru a cu- 
noaşte mai bine viaţa popoarelor. La 
Bălţi şi la laşi îşi însuşeşte limbile 
franceză, germană, latină, greacă şi 
îşi îndreaptă privirile asupra limbilor 
slave, în special asupra polonezei. 
La Roma studiază temeinic toate 
limbile slave şi toate limbile roma- 
nice, adăugându-le persana, turca, 
albaneza, maghiara, suedeza etc. La 
Montevideo, pentru a se desăvârşi 
ca specialist în lingvistica generală 
şi teoretică, studiază limbile amerin- 
diene. Circulă tot felul de legende în 
legătură cu calităţile de poliglot ale 
savantului Eugen Coşeriu. Se spune, 
de pildă, că dumnealui răspunde tot- 
deauna în limba în care este întrebat, 
chiar dacă este întrebat în suahili. 

Studenţii ieşeni aveau o vorbă 
pe cát de hazlie, pe atât de amară: 
„Se hrăneşte cu mure şi cu Critica 
raţiunii pure”. Amarul acestei vorbe 
l-a răzbit, în cele din urmă, pe Eugen, 


fiul ţăranilor lon si Zinovia Coseriu, 
„ortodocşi cu întâia cununie” din Mi- 
hăileni. Trebuie să vă spun că părinţii 
lui, intretinánd la învăţătură si o fiică, 
lulia, şi neavând vreo avere cât de 
cât îndestulătoare, duceau o viaţă 
destul de grea, care nu se putea să 
nu se răsfrângă şi asupra studentului 
Eugen (cu atât mai mult cu cât acesta 
da mai toţi banii pe cărţi). Aşa se face 
că după un an de studii (1939-1940) 
Eugen Coseriu solicită decanului 
facultăţii o bursă pentru Italia. Din 
cererea respectivă desprind cel mai 
semnificativ pasaj: „...cu onoare vin a 
vă ruga să binevoiti a dispune să mi 
se acorde o bursă de studii, întrucât, 
starea materială fiindu-mi cu totul 
slabă, întreţinerea la Universitate 
mi-ar fi imposibilă fără acest ajutor”. 

Faptul că Eugen cerea o bursă 
de studii în Italia má face să presupun 
că cetatea universitară de la laşi era 
prea strâmtă pentru el, chiar şi cu 
profesori de talia lui |. lordan, G. Că- 
linescu, P. Caraman, D. Găzdaru şi 
alţii asemenea. Adevărul este, cred 
eu, că Eugen, având o neostoită sete 
de cunoaştere şi aptitudini exceptio- 
nale pentru limbi străine, aspira de 
pe atunci spre un ideal urmărit cu 
perseverenţă, spre culmile cele mai 
înalte ale ştiinţei. Unul dintre cei care 
l-au ajutat să-şi îndeplinească visul a 
fost distinsul savant |. lordan, care ne 
mărturiseşte acest lucru în Memoriile 
sale: „Pot aminti, deşi mi-a fost stu- 
dent numai un an şi câteva luni, pe 
Eugen Coseriu, unul dintre marii ling- 
vişti ai lumii, care, înscris la Facultatea 
de Litere în toamna anului 1939, cu 
gândul de a se forma ca istoric şi critic 
literar, şi-a schimbat preferinţele, după 
propria-i afirmaţie, sub influenţa mea”. 

Oricum, în următorul an aca- 
demic (1940-1941) studentul Eugen 
Coseriu îşi continuă învăţătura la Uni- 
versitatea din Roma, unde studiază 
limba şi literatura bulgară, filologia 
slavă, limba şi literatura română, 
filologia romanică, istoria limbii ita- 
liene şi alte materii înalte. La Roma 
susţine prima sa lucrare de doctorat, 
intitulată „Problema influenţei poeziei 
epice franceze şi italiene asupra 
poeziei epice populare a slavilor de 

sud”, iar la Milano, unde a studiat 
filozofia, obţine cel de-al doilea titlu 
de doctor cu lucrarea „Dezvoltarea 
ideilor estetice în România”. Mediul 
italian i-a stimulat la maximum voinţa 
de a înlătura unele lacune care îm- 
piedicau formarea lui ca teoretician. 
Tânărul savant alcătuieşte o Antolo- 
gie a poeziei suedeze, o Antologie 
a nuvelei bulgare şi o Antologie a 
poeziei lirice moderne croate, care, 
din păcate, au rămas netipărite. Tot 
în Italia publică lucrările: G/otologia şi 
marxismul, Limba lui lon Barbu etc. 
„Aparţin mediului lingvistic italian”, 
avea să spună, mai târziu, savantul. 

După o şedere de mare folos 
(pentru el şi pentru societate) la 
Roma, Padova şi Milano, Eugen 
Coşeriu pleacă în 1950 la Montevi- 
deo (Uruguay). La Universitatea din 
Montevideo, ca profesor şi ca director 
al Departamentului de Lingvistică, 
„colonistul european” (cum figura 
el în scripte) predă o multitudine de 
discipline — estetica, filozofia limbaju- 
lui, lingvistica generală, romanistica, 
latina, istoria limbii spaniole ş.a. 

In 1963 Eugen Coseriu se 
reîntoarce in Europa si se stabileşte 
in Republica Federalá Germania, 
care iesise din dezastrul rázboiului 
şi trecea printr-o mare criză de ca- 
dre. Se angajează la Universitatea 
din Tubingen, unde a activat până 
la sfârşitul vieţii în calitate de şef 
al catedrei de filologie romanică şi 
lingvistică generală. Ca savant de 
prestigiu (unii admiratori nu se sfiesc 
să-i atribuie calificativul de „geniu”), 
profesorul Coseriu a adus contribuţii 
inestimabile pe tărâmul structuralis- 
mului şi al filozofiei limbajului, este 
doldora de lucrări teoretice profunde, 
pe care le citează oamenii de ştiinţă 
din întreaga lume. 

In 1952, la numai 31 de ani, îi 
apărea lucrarea Sistem, normă şi 
vorbire, care i-a adus atât de timpuriu 
celebritatea, în 1958 vede lumina ti- 
parului tratatul Sincronie, diacronie si 
istorie, in 1962 — Teoria limbajului si 
lingvistica generalá, in 1964 — Pentru 
o semantică diacronicá structurală, 
în 1970 si 1972 - Istoria filozofiei 
limbii (2 vol.). 


Toate acestea constituie doar o 
parte infimă a operelor sale... 

Cu prilejul împlinirii vârstei de 
şaizeci de ani, strălucitul om de sti- 
intá Eugen Coseriu este sărbătorit la 
Universitatea din Tübingen, unde le 
împărtăşeşte celor tineri din comoa- 
ra cunoştinţelor sale (ca profesor, a 
crescut pentru diferite ţări numerosi 
specialişti în lingvistică şi filologie), 
este omagiat în Japonia, în Penin- 
sula Pirineică şi în multe capitale din 
Europa si America Latină. El culege 
florile de recunoştinţă pe care i le-au 
închinat discipoli, prieteni şi colegi din 
toate continentele: la Madrid, Berlin 
şi New York apare în cinstea lui un 
monumental Omagiu, în cinci volume, 
sub genericul Logos Semantikos. 
Studia Linguistica in honorem 
Eugenio Coseriu. Această lucrare 
colectivă este contribuţia de spirit 
a unei pleiade din 198 de lingvisti 
care, în linii mari, şi-au axat eruditia 
pe conceptele teoretice coşeriene, 
dezbătând probleme de istorie a filo- 
zofiei si a lingvisticii (vol. I), de teorie şi 
filozofie a limbii (vol. II), de semantică 
(vol. III), de gramatică (vol. IV), de 
istorie şi arhitectură a limbilor (vol. V). 

Pretuit şi omagiat pe toate 
meridianele globului pământesc, 
Eugen Coseriu trebuia să fie sár- 
bátorit si la Universitatea din lasi, 
unde si-a inceput studiile superioa- 
re, insá colocviul programat acolo, 
şi la care îşi anuntaserá prezenţa 
peste o sută de savanţi din toată 
lumea, n-a mai avut loc. O parte din 
referatele ce urmau să fie ţinute la 
laşi au fost înmănuncheate de către 
cunoscutul savant Paul Miron (Frei- 
burg, R.F.G.) într-un volum omagial 
Dacoromania (N 5, 1979-1980). 

Omenia elementară a unui stat 
civilizat ar fi condus — si în republica 
noastră — la unele manifestări jubilia- 
re (poate că mai de amploare decât 
oriunde) în onoarea basarabeanului 
care a purtat făclia ştiinţei prin toate 
colţurile lumii. Guvernul nostru, la 
inițiativa lingvistilor, era dator să orga- 
nizeze festivități la Mihăileni, la Bălţi si 
la Chişinău, invitându-l, bineînţeles, si 
pe marele sărbătorit. N-a făcut-o din 
simplul considerent că echipa guver- 

namentalà de la sfársitul anilor '70 
şi începutul anilor '80 avea o alergie 
pronunţată la tot ce-i românesc şi din 
motivul că ea îşi mângâia auzul cu 
cântarea de darabană a unor succese 
închipuite şi nu ştia (nu voia să ştie!) 
că există peste hotare basarabeni de 
înaltă cultură, fugiţi de urgia stalinistă, 
care, dacă ar fi rămas aici şi dacă ar fi 
scăpat de glontele enkavedeului (în 
popor — „încăivide”), ar fi pus umărul 
la făurirea unor succese adevărate şi 
de mare priinţă poporului. Politica an- 
tinaţională a multor guvernanti, pentru 
care istoria Moldovei nu este decât 
o părticică (şi ea falsificată) a istoriei 
Rusiei, iar lingvistica moldovenească 
purcede din capul conceptual inca- 
lificabil al unor pseudosavanti ostili 
propriei lor limbi, această politică, zic, 
a făcut ca numele lui Eugen Coseriu 
să rămână aproape necunoscut nu 
numai la Bălţi, dar şi în satul său natal. 

Proverbiala secretomanie îi 
poate face pe unii să-mi ceară so- 
coteală pentru aceste „dezvăluiri”. 
La ce bun, adică, să afle savantul de 
renume modul în care a fost tratat, în 
tara lui de baştină, în perioada „soci- 
alismului dezvoltat?” Să fie pe pace 
vigilentii, Eugen Coseriu cunoaşte 
din surse sigure nenorocirile ce s-au 
abátut asupra noastrá si nici nu se pu- 
tea astepta la un alt soi de tratament. 
Oare nu este demnă de încredere 
sursa principală şi directă — comu- 
nicările ,stiintifice" ale unor savanţi 
moldoveni vânduți, care se fáleau 
pe la simpozioanele romanistilor din 
lume, fără să roseascá în fata com- 
patriotului lor, cu istorica neghiobie a 
unei limbi noi, nici tu slavă, nici tu ro- 
manică? Oare să nu fi aflat Coşeriu de 
jalnica existenţă a Jlexwá Coserynyă 
Cynpem a Pecny6nuuui Cosernme 
Counanucre MonnoBeneuTb 
nun 10 cespanv 1941 «[ecnpe 
Tpeuieps ckpncynyň MonnoBeHeck 
na anaBury pyc»? 

Prin aceastá metamorfozá 
forțată, prin această fărădelege tipic 
stalinistă, care ,legifera", în afara ori- 
cărei înţelegeri umane, existenţa unei 
limbi moldoveneşti „sinestătătornice” 
şi condamna la pieire limba română, 
fuseseră programate cu mişelească 


intenţie călcarea în picioare a dem- 
nitátii nationale, păcatul de neiertat 
al renegárii de frate si distrugerea 
culturii cládite cu atáta trudá de mosii 
Si strámosii nostri. 

Astăzi îl putem bucura pe Eu- 
gen Coşeriu cu informarea că, în 
sfârşit, după aproape cinci decenii de 
încleştare pe viaţă şi pe moarte cu 
tot felul de vârcolaci, sub presiunea 
intelectualilor progresişti, susținuți cu 
entuziasm de masele largi populare, 
această odioasă „lege” e declarată — 
oficial — drept nulă şi neavenită. S-a 
confirmat în cele din urmă adevărul 
că dovezile asupritilor sunt, în general, 
mai puternice decât cele ale asupritori- 
lor, întrucât primii îşi oblojesc rănile cu 
leacuri din spiteria umanului, pe când 
cei ce se cred mari şi tari năvălesc cu 
„argumente” din arsenalul inumanului. 

A suferit un eşec lamentabil 
încercarea mârşavă de a orienta po- 
pulaţia basarabeană spre o exprimare 
haotică, spre un limbaj amestecat, 
spre „cu cât mai rău, cu atât mai bine”. 
A fost înlăturată, în principiu, o stare 
de lucruri, aş zice, preistorică, o ruşine 
naţională, un ,moft" deloc inofensiv, 
care a dus de-a lungul anilor la dez- 
naţionalizarea parţială a poporului, la 
deformarea conştiinţei de limbă şi de 
neam a unui mare număr de oameni, 
la nimicirea multor destine umane. A 
triumfat limba română — sfântul grai 
al lui Eminescu şi Caragiale, al lui 
Creangă şi Sadoveanu. A triumfat de- 
ocamdată pentru un cerc de oameni 
culti si onesti, fiindcă mai avem destui 
ráuvoitori sau ignoranti care nu pot ori 
nu vor să înţeleagă un lucru elemen- 
tar — că Eminescu n-a fost scamator 
să scrie cu dreapta româneşte şi cu 
stânga moldoveneste şi cá basara- 
benii nu mai sunt chiar atát de geniali 
să înveţe într-o singură noapte (27 
spre 28 iunie 1940) o limbă cu totul 
nouă — „moldoveneasca”. 

li destăinuiesc toate acestea 
consăteanului meu nu pentru că nu 
le-ar cunoaşte, ci pentru a-i da putin- 
ta de a pătrunde întreaga tragedie a 
limbii, culturii şi istoriei acestui popor. 
Cum spunea un bătrân filozof din 
antichitate: „Nu plânge, nu râde, ci 
caută să înţelegi”. 


Evocári. Márturii. Impresii 


63 


Paul MIRON 
Freiburg 


LA O ANIVERSARÁ 


La 27 iulie 1981 Eugenio Cose- 
riu a împlinit 60 de ani. Sărbătorit în 
Germania, la Tubingen, de străvechea 
universitate de pe malul Neckarului, 
unde predă, sărbătorit în Japonia şi în 
Iviria, ca si în diferite capitale ale Ame- 
ricii Latine, domnia sa dovedeşte că 
ocupă un loc de frunte în lingvistica de 
astăzi, mai mult chiar, după cum spune 
elevul său Trabant, „este unul dintre ini- 
tiatorii cei mai importanti al deosebitului 
interes actual pentru istoria disciplinii 
pe care o reprezintá". O márturisesc si 
cele cinci volume omagiale — Logos 
Semanticos — oferite de numerosii sái 
învăţăcei şi prieteni. La Universitatea 
din laşi, unde Coseriu şi-a început 
anii de ucenicie, trebuia să se ţină un 
colocviu la care se anuntaserá peste 
100 de savanti stráini, dar nu s-a mai 
tinut. Cáteva din contributiile de acolo, 
câte au mai rămas, le publicăm în 
acest volum“, cinstind întârziat dar cu 
neschimbată fervoare personalitatea 
fiului meleagurilor româneşti. 

Despre opera lui Coşeriu s-au 
scris sute de lucrări, despre viaţa lui 
nu o să se scrie niciodată tot. Dar 
privit din acest capăt de lume, unde a 
văzut lumina zilei, drumul învățatului 
îndeamnă la tot felul de întrebări şi ur- 
neste pârghiile feluritelor intelepciuni 
şi eresuri în care ne-am zidit. 

Os de plugar şi cimotie de vlădi- 
că, Eugeniu din anii copilăriei s-a de- 
osebit, după mărturiile consătenilor şi 
după trebuintele legendei, de frátànii 
sái de joacá numai prin aceea cá se 
impunea întotdeauna drept căpetenie 
şi imbold. Strámosii descinseseră, 
cum dovedeşte istoricul ieşean |. Ca- 
proşu, din îndepărtata Transilvanie, 


* Dacoromania, vol 5, 1979- 
1980, Hommage au Professeur Eugenio 
Coseriu. Herausgegeben von Paul Miron 
(nota red.) 


precum cândva, luminătorul acelor 
plaiuri, Gabriel Bănulescu-Bodoni, 
dar se solidarizaseră cu lumea de 
codru şi câmp, cu ritmul iernilor grele 
şi al verilor mănoase, pe traiectoria 
terestră păzită din cer de Calea Lac- 
tee, numită aici în fel şi chip, deschisă 
între mişcătoarele sălaşuri tátáresti si 
burgurile neclintitilor Carpaţi. 

Invăţătorul satului îl descoperă din 
primele ore ale abecedarului şi se price- 
pe să-i capteze îndârjirea din sânge spre 
carte. Multă vreme, în anii adolescenţei, 
lupta aceasta în adâncirea de sine i-a 
primejduit ascensiunea. Inzestrat cu o 
hipersensibilitate istorică, caracteristică 
locuitorilor din ţinuturi mărginaşe, învăţat 
de înţelepciunea satului să presimtă în 
fiecare dimineaţă ce ascunde binefă- 
cătorul soare în orice răsărit, Coşeriu a 
optat pentru drumul ce i-l arătase das- 
călul, a optat pentru propria-i stea care 
i se desluşea şi cu care se împrietenise. 
Ispita celuilalt pol, care l-ar fi dus spre 
mormântul unui Hâncu, cine stie în ce 
stepă fără nume, s-a sublimat într-o 
bună rânduială gospodărească a posi- 
bilului. Neadulând viciul sofisticării, un 
„Nu” ca acela al junelui ,Saint-Savien" 
lonesco, ar fi devenit pentru Coşeriu o 
tragedie fără izbăvire. 

Câteva imagini dintre Mihăilenii 
copilăriei şi Bălții liceului ni-l infáti- 
şează conducând treieratul grânelor, 
împărțind tainul lucrătorilor pe arie 
sau strălucind în cenacle literare, re- 
dactii de reviste şi adunări scoláresti, 
totdeauna printre premiaţi. 

Una din cele mai solide com- 
ponente ale carierei savantului a fost 
liceul românesc. Liceul l-a format. O 
spune chiar el într-un interviu acordat 
lui N. Saramandu şi publicat în revista 
„Cronica” din laşi. „Şcoala româneas- 
că mi-a dat foarte mult. Invátámántul 
liceal a fost pentru mine de importan- 
tá excepţională. Mi-am dat seama 
mai târziu, umblând prin multe ţări, 
chiar dintre cele mai înaintate, si lu- 
ând contact cu mulţi oameni, cât de 
mult ştiam eu din liceu... ”. Câţi ar mai 
putea spune acelaşi lucru? 

Arhivele universităţii din laşi mai 
păstrează câteva lucrări strălucite ale 
tânărului student, cu care mai apoi, 
foştii lui profesori au început să se 
mándreascá. Il aflăm printre colabo- 

ratorii „Arhivei” si ai „Jurnalului literar”. 
Un stipendiu italian îl salvează la 
timpul cuvenit de participarea la groaz- 
nicele prăbuşiri ce-şi întindeau umbra 
spre acele părţi de lume. In Italia, nu se 
multumeste sá supravietuiascá doar, 
ci isi cládeste, piatrá cu piatrá, edificiul 
ascensiunii. Nu anecdotica diferitelor 
profesiuni exersate aici fascineazá, 
cát tenacitatea fidelitátii fatá de pro- 
pria-i stea. Norocul devine, ca în an- 
tichitate, o virtute. Emigrantul de mai 
târziu spre lumea nouă n-are nimic 
din umanitatea tragică a unui Charles 
Chaplin; ni-l închipuim, din contră, 
cum purta în conştiinţa sa pecetile 
imperiale ale lui Cezar, admonestând 
luntraşul ce-l ducea către glorie. La 
Montevideo, în veşmânt de colonist 
european, descarcă generos coşurile 
cu înțelepciune agonisite în Italia. Cele 
patru catedre universitare pe care le-a 
onorat acolo au slujit desigur patriei 
care i-a dat o identitate civică formală 
dar i-au încheiat şi postamentul de pe 
care a păşit în elita lingvistilor lumii. 
Apoi s-a întors în Europa. Stabilirea 
în Germania n-a fost o întâmplare 
ci o tot atât de chibzuită concluzie a 
dialogului cu steaua sa. In limbajul 
strămoşilor descălecând cândva, la 
Mihăileni, s-ar putea spune, aici era 
de arat, de semănat, aici era de trudit 
astfel ca secerişul să fie o dreaptă şi 
cinstită recompensă. Bătrânii cetăţii 
se stinseseră sau nu depăşiseră 
neliniştea eliberării din izolare, pe cei 
mai mulţi dintre moştenitori îi împrăş- 
tiase războiul dincoace sau dincolo de 
moarte. Lipseau marii învăţători care 
ar fi putut înnoda firele răvăşite ale 
trecutului. Coseriu a venit şi a rămas. 
Or fi existat si tentaţiile academice 
ale intrării dintr-o dată într-un areopag 
nesmintit de cutremure, altundeva. 
Dar acolo, între mástile celebrităţi, 
cetățeanul uruguaian imigrat, nu ar 
fi gustat deliciile pulsului din palmele 
bătătorite si nici lumina asfintitului 
peste farina sa, în rod. 

Intr-o tará cultural descentra- 
lizatá, fiecare universitate mai pás- 
treazá farmecul medieval al unei lumi 
mici, de provincie, în care evadárile 
se produc ca la Fálticeni, fie in spirit, 
fie in nimic. Desi, ca nimeni altul, 
îmbiat să preia alte catedre, în alte 


centre universitare, Coşeriu a rămas 
printre robotnicii suabi de la Tubin- 
gen, de unde călătoreşte enorm şi 
unde se întoarce neclintit. 

Episodul americo-latin rămâne 
totuşi nedesluşit. A fost o strategie a 
traiectoriei individuale sau izbucnirea 
unei spaime, când continentul nostru 
părea sfârşit? 

Si fiindcă volumul acesta omagi- 
alia fiinţă pe pământul care l-a născut, 
se cuvine întrebarea despre partea 
românească în destinul savantului 
sărbătorit. Singurul răspuns clar e că 
a plecat de aici. Contribuțiile sale la 
filologia românească pot fi găsite în 
bogata-i bibliografie. Cine îl cunoaşte 
mai bine, va putea relata într-adevăr, 
că toată fizionomia maestrului se lu- 
minează de o rară căldură interioară, 
când descoperă frumuseti literare de 
la lon Barbu la Ştefan Bănulescu, că, 
discutând probleme de limbă româ- 
nească, e posedat de o pasiune tine- 
rească în care pierde ceasuri şi chiar 
zile de studiu, altcum economicos 
organizate. Cândva, când trecerea 
timpului va măsura lumina necesară 
asupra vieţii şi operei lui Coseriu, se 
vor putea face analize mai izbutite 
asupra locului său între români. Se 
va descoperi că a refuzat să creadă în 
cuvântul cronicăresc: „nu sunt vremu- 
rile sub cârma omului”, după cum nu a 
acceptat profesiunea de contemplator 
al istoriei, în care toate se rezolvă de 
la sine, ca într-o dumbravá a vesnicei 
reintoarceri. Mai apropiat de Cantemir 
care zicea: ,Inteleptii întâi nevoia si 
apoi treaba caută”, va fi cercetat în 
primul rând ca filozof. Dar verigile de 
rudenie cele mai strânse se vor afla 
într-o exegeză a operei sale în legă- 
tură cu opera unui alt genial om de 
cultură român, în legătură cu marele 
joc secund barbian, în care miezul 
luminos al gândirii este dublat de o 
țesătură extraordinar de armonios 
închegată a enuntului, în care ,focul" si 
,umbra" sa, întregindu-se în continua 
miscare, par cá isi revendicá reciproc 
prioritatea. Astfel si în lingvistică, 
unde, între functionalismul elveţian 
şi formalismul rus, Coşeriu a deschis 
noi drumuri, locul savantului va putea 
primi cu sau fără voia domniei sale 
partea de cer românească. 

OSCOALÁ . 
EXTRAORDINARÁ 
CU ABSOLVENTI 
PE POTRIVÁ. 
ANI DE LICEU 


Dialog: Nicolae CAZACU — 
Eugen COSERIU 


— Stimate Domnule Profe- 
sor, ín mai multe luári de cuvínt, 
inclusiv în interviuri, vorbind des- 
pre ascensiunea Dumneavoastră 
intelectuală, menţionaţi valoarea 
studiilor făcute la Liceul de băieţi 
"Jon Creangă” din Bălţi, numindu-l 
“Liceu de excepţie”, “excelentă 


LI 


şcoală românească”. 


— E adevărat! Am vorbit de 
mai multe ori despre valoarea de 
excepţie a Liceului “lon Creangă” 
din Bălţi. Insă ceva mai semnificativ 
putem reafirma şi cu această ocazie. 
La Liceul “lon Creangă” am primit 
o pregătire cu totul fundamentală 
pentru cariera mea ulterioară în toate 
materiile umaniste, literare şi filolo- 
gice. Spuneam mai de mult, într-un 
interviu, că mult mai tîrziu, asistînd în 
diverse ţări la examenele universitare 
de literatură franceză, constatam fără 
echivoc că eu aş fi putut răspunde la 
majoritatea întrebărilor cu cunostinte- 
le acumulate la Liceul “lon Creangă” 
din Bălţi. Mai ales, la întrebările pri- 
vitoare la literatura franceză clasică, 
ceea ce înseamnă că nivelul instruirii 
la acest Liceu corespundea nivelului 
universitar. 

Alt exemplu. La examenul de 
limbă latină susţinut la Universitatea 
din laşi am avut ca temă o traducere 
din lulius Caesar — a unui fragment 
pe care noi il studiasem deja la Liceu 
în clasa a Vl-ea. Alte exemple, dacă 
vreţi, care mă privesc şi pe mine şi 
pe alţi colegi de ai mei. Exista renu- 
mita Societate culturală “Tinerimea 
Română” şi de cîte ori am participat 
la concursurile de literatură română, 
organizate de această societate, 


Eugen Coseriu, licean. 


am luat de fiecare datá cel putin un 
premiu, iar uneori si douá premii. 
Eu personal m-am învrednicit de 
premiul Il pe Ţară şi pe întreg spaţiul 
românesc la literatura română. Sem- 
nificativ este faptul că elevii premiaţi 
de la diferite materii erau apoi invitaţi 
la Bucureşti pentru a pleca într-o 
excursie prin Ţară. 

Lucrul cel mai curios în legătu- 
ră cu acest concurs este cel ce s-a 
întîmplat cînd eram în clasa a VIII-a. 
Sosind la Bucureşti pentru a participa 
la concursul de literatură română, am 
aflat că se va promova şi un concurs 
naţional la geografie. Atunci eu şi 
colegul meu de liceu Petru Medvetchi 
ne-am încumetat să încercăm şi noi 
dacă ne vor accepta, deşi nu eram 
pregătiţi special şi pentru geografie. 

Ne-am prezentat ceva mai îna- 
inte şi am rugat să ne înscrie şi pe 
noi. Am fost acceptaţi. Examinator 
ne-a fost vestitul geograf Simion Me- 
hedinti. Ne-au dat ca temă “Dobrogea 
şi însemnătatea ei geografică şi eco- 
nomică pentru România”. Răspunsul 
l-am dat în scris şi ne-am întors la Băl- 
ti. După două săptămîni, pe numele 
Direcţiei Liceului a sosit o scrisoare, 
în care se anunţa cá amîndoi luasem 
premii: eu premiul | pe Ţară şi P. Med- 

vetchi premiul Ill pe Ţară. Această 
înştiinţare era însoţită de o scrisoare 
a marelui savant Simion Mehedinţi 
cu înalte elogii pentru Directie, cor- 
pul didactic al Liceului şi, mai ales, 
pentru premianti. In scrisoarea, sa 
S. Mehedinţi îşi exprima admiraţia 
pentru faptul că ambii elevi ai Liceului 
au primit aceste premii. 

S. Mehedinţi n-a ştiut că noi 
am nimerit la concurs din întîmplare, 
nepregátiti; să fi ştiut si asta, elogiile 
ar fi fost probabil si mai deosebite. Si 
tot S. Mehedinţi ne trimitea cărţi, în 
special mie, tratatul lui de geografie 
Terra, şi mă sfătuia să studiez geo- 
grafia, asigurîndu-mi toată susţinerea 
pentru a-mi face studiile la Bucureşti. 

Tot cu ocazia concursului “Tine- 
rimea Română”, un alt elev de la Li- 
ceul “lon Creangă”, Vodislav Valeriu, 
originar din Oltenia, a prezentat ca 
dar al delegaţiei noastre o hartă mare 
a Ţării efectuată de el însuşi. Deşi nu 
era atunci concurs la geografie, i s-a 
dat un premiu extraordinar: dreptul de 
a merge împreună cu elevii-premianti 
ai concursului în excursie. 

Nivelul şi intensitatea invátámin- 
tului la Bălţi erau deosebit de mari. 
Deopotrivă cu Liceul de băieţi “lon 
Creangă” mai funcționau Liceul de 
fete “Domnița Ileana”, Liceul mixt 
evreiesc, Şcoala Normală de învă- 
tátori, Gimnaziul industrial de băieţi, 
apoi, în a doua jumătate a anilor '30 
s-au înfiinţat Liceul comercial şi Liceul 
industrial de fete. 

Un alt semn al nivelului de 
excepţie al Liceului “lon Creangă” 
este şi fenomenul apariţiei revistelor 
pentru elevi: “Spre lumină” — revistă a 
Societăţii “Unirea”, “Aurora” — revistă 
literară, "Crenguta" — revista Socie- 
tátii literare “G. Coşbuc”, apoi “B. P. 
Hasdeu” (preşedinte al căreia era Eu- 
gen Coseriu — N. C.), societăţi care, 
prin concursul profesorilor de limbá 
románá, activau deosebit de fructuos. 
Sá tinem cont cá denumirea revistei 
noastre “Crenguţa”, fiind unica în 
toată Ţara, printre toate revistele pen- 
tru elevi cu acest nume atît de drag 
nouă, era cea mai reuşită asociere 
cu numele clasicului literaturii noastre 
lon Creangă. “Crenguta” se difuza pe 
adresele liceelor similare din Ţară, iar 


din partea lor soseau la liceul báltean 
diverse publicaţii de acest gen. De 
fapt, nu fiecare liceu din Basarabia, 
inclusiv din Chişinău, se putea mîndri 
cu asemenea publicaţie ca revista 
bălţeană "Crenguta" (şi după conti- 
nut, şi după durata apariţiei ei). 

Alt aspect care arată importanţa 
Liceului e că unii profesori au devenit 
şi scriitori, autori de cărţi şi articole. 
Anume prin concursul lor, din 1932 
a început să apară revista “Cuget 
moldovenesc” cu nivelul ei regional 
şi chiar naţional, avîndu-l ca prim- 
redactor pe Petru Stati, cunoscut 
poet şi traducător, înalt apreciat şi 
de George Călinescu, autor al mai 
multor volume de poezii, ca director 
pe Marcu Văluţă, administratori M. 
Horn si S. Várzaru. 

Profesorul de latină N. Páláma- 
ru a scris un manual de limbă latină, 
iar profesorul de limbă română Gh. 
Cîrţu, fiind unul dintre cei mai fecunzi 
autori ai revistei “Cuget moldove- 
nesc', a înmănuncheat o parte din 
articolele sale în volumul “Bălăcenii”. 


— Am dori să ne spuneţi ceva 
mai mult despre profesorii de la 
“lon Creangă”, să ne prezentaţi 
o caracterizare ceva mai vastă a 
activităţii lor. 


— Da, cu plăcere. La limba româ- 
nă l-am avut pe profesorul M. Certan, 
care pe vremea ruşilor a fost profesor 
de limba rusă, dar fiind o fire capabilă 
a ştiut să se recicleze şi a devenit un 
bun profesor de română. Mai apoi 
i-am avut pe Petru Stati, Miron Holban 
şi Gheorghe Cîrţu — toti profesori la 
cel mai înalt nivel. Miron Holban a 
fost cel care ne-a iniţiat să organizăm 
Societatea literară “G. Coşbuc”, tot el 
cu sufletul său mare ne-a îndemnat să 
scoatem revista “Crenguţa”. 

Gh. Cîrţu, şi el un profesor de 
excepţie, aş zice un adevărat apostol 
al románismului, a ştiut să ne atragă 
la înscenarea basmului “Harap Alb” 
de |. Creangă, jucată cu deosebit suc- 
ces în Teatrul “Sapho”, la 18 aprilie 
1937, în care eu am avut rolul central. 

Cit priveşte P. Stati, a fost 
un profesor incomparabil, profe- 
sor aproape pentru toate materiile 

umaniste: cu deosebit succes preda 
româna şi latina, dreptul si filozofia. 
Eu personal l-am avut la filozofie în 
cl. VI şi la drept în cl. VII. P. Stati a 
mai fost şi un rarissimus traducător al 
unor valoroase opere din limba latină. 

La franceză foarte buni pro- 
fesori mi-au fost Elena Cucer şi D. 
Socoliuc, care din 1941 a devenit 
profesor la Universitatea din Cernăuţi. 

De asemenea, un foarte bun 
profesor la germană în cl. V — VIII mi-a 
fost A. Engler, care, fiind evreu, avea 
o ţinută de neamt. Adesea îi plăcea 
să ne spună: dacă vreţi o notă mai 
mare, luaţi o carte din bibliotecă în 
limba germană şi faceţi rezumatul ei. 
Eu am luat mai multe cărţi şi am făcut 
astfel de rezumat. Profesorul a rămas 
foarte mulţumit, lăudîndu-mă mult. 

La istorie l-am avut pe Constantin 
Poleanschi, de prin părţile Hotinului, 
şi pe directorul Liceului Marcu Válutà. 
Primul, un profesor ceva mai plin la 
exterior şi care nu prea bine poseda 
limba română, era poreclit "bomba". 
Stiind despre aceasta, el spunea une- 
ori: “Dacă eu sunt bomba, voi proceda 
cu voi ca bombele”. Al doilea a fost un 
profesor extraordinar: foarte exigent 
faţă de profesori, elevi, dar şi faţă de 
sine, se bucura de o mare autoritate în 
tot oraşul, fiind un luptător consecvent 
pentru întregirea neamului românesc. 

La geografie, ani la rînd a fost 
profesor Mihail Horn, originar din 
Bucovina, foarte exact în materie. A 
fost foarte mîndru cînd a aflat despre 
premiul meu la geografie, de care 
m-am învrednicit la Bucureşti. 

Dar să ştiţi că primul meu 
succes s-a produs în cl. | la zoo- 
logie, profesoară fiind Valentina 
Caminschi. Am susţinut atunci 
prima lucrare de teză. Venit de la 
ţară, eram foarte timid printre cei din 
oraş, deşi ştiam bine materia la toate 
disciplinele. Cînd profesoara ne-a 
adus lucrările, a început prezentarea 
rezultatelor cu cele mai proaste, a 
mea lucrare fiind nominalizată ulti- 
ma, ca cea mai bună. Mi-a făcut o 
amplă analiză, un adevărat elogiu, 
apreciindu-mă cu nota 10. După acel 
moment s-a schimbat raportul meu 
cu elevii din clasă şi nu numai. Au 
urmat celelalte succese. 


Cuvinte bune am şi pentru 
profesorii Colesnicov (limba grea- 
că), Gh. Brun (ştiinţele naturii), A. 
Rîbalco (desen si caligrafie), A. 
Erhan (gimnasticá). 


— Am fi curiosi sá aflám si 
despre unele activităţi extraşcolare. 


— Astfel de activităţi au fost mul- 
te. Un loc aparte în activităţile mele ex- 
traşcolare era colaborarea cu revista 
"Crenguta", în care de fapt s-a produs 
debutul meu literar. Insă cea mai mare 
pasiune a mea a fost lectura, pasiune 
care m-a însoţit mereu pe parcursul 
vieţii. Liceul dispunea de o bogată 
bibliotecă, din care am citit un număr 
mare de cărţi din diverse domenii, în 
primul rînd literatură română şi univer- 
sală. Ştiam să-mi organizez raţional 
timpul liber. Preferam, de exemplu, 
să asist la şedinţele Căminului cultural 
orăşenesc, la care se discutau diverse 
probleme de ordin cultural, unde luau 
cuvîntul distinse personalităţi, inclusiv 
unii din profesorii noştri. Manifestam 
un interes deosebit şi faţă de confe- 
rintele susţinute de Episcopul Visarion 
Puiu, de profesorul ieşean D. Găz- 
daru. Emotii de neuitat mi-a produs 
şi solemnitatea splendidă ce a avut 
loc cu prilejul sfințirii Catedralei Sfinţii 
Constantin şi Elena la 2 iulie 1935, 
la care am fost prezent împreună cu 
elevii de la Liceu. 


— De numele căror elevi de la 
Liceul bălţean Vă mai amintiţi? 


— O, dle Cazacu, mi-aţi ráscolit 
sufletul. Aflîndu-mă pe diferite meridia- 
ne ale globului, adeseori îmi amintesc 
de Petru Medvetchi, Stefan Gabor, 
Valeriu Gafencu, Anton Antonovici, 
Boris Cazacu, Sergiu Grosu, Vlad 
Bejan, Vadim Pirogan, Ştefan Ciocan, 
Nicolae Lopuşanschi şi de mulţi alţii. 


- Domnule profesor Eugen 
Coseriu, dar despre bacalaureatul 
susținut la finele studiilor liceale 
ce ne puteţi spune? 


- Bacalaureatul e o pagină 
deosebită în viaţa mea. Examenul de 
bacalaureat l-am susţinut la Soroca 

în anul 1939 în sesiunea de vară, 
unde, pe lîngă elevii de pe loc, s-au 
prezentat şi elevii de la liceele din 
Bălţi. Am luat cel mai bun rezultat 
cu media 9,20, fiind clasat primul pe 
listă. Către vremea aceea gîndurile 
îmi erau de acum la laşi, la Facultatea 
de litere, de unde am pornit în lumea 
mare a ştiinţei. Dar despre anii mei 
de studenţie să revenim într-un alt 
interviu, poate cînd vin la Bălţi. 


— Arfi minunat. În încheiere, 
Vă rog să adresaţi un mesaj pentru 
Liceul de azi “lon Creangă”, reînfi- 
intat in 1995. 


— [i doresc să-şi reia tradiţiile 
vechi de Liceu excepţional, să facă 
onoare numelui clasicului literaturii 
române lon Creangă. lar daca s-ar 
putea reinfiinta si revista "Crenguta", 
m-as bucura nespus de mult. 


— Vá multumesc! 


— Vă mulţumesc si eu. Din 
toate interviurile acordate, acesta 
este închinat totalmente Liceului meu 
drag. 


(Interviu realizat la 28 iulie 1997, 
la Bucureşti) 


*** 


În contextul celor expuse e de 
remarcat că Liceul din Bălțiul inter- 
belic, apreciat de marele maestru ca 
liceu “de excepţie”, “de elită”, a avut 
corespunzător şi elevi care îndrep- 
tátesc aceste calificative. Un elev cu 
adevărat de excepţie a fost însuşi 
Eugen Coseriu, care, despre sine, din 
modestie, a vorbit mai puţin. Tocmai 
de aceea, ţinem să punctăm citeva 
momente din anii săi de liceu. 

Atunci cînd, din martie 1939, Mi- 
nisterul Educaţiei Naţionale a României 
solicita, prin ordinul nr. 27419 / 1939, 
ca fiecare liceu din Ţară să comunice 
numele celui mai bun elev din clasa a 
VIII-a (însoţit de situaţia la învăţătură), 
Liceul “lon Creangă”, prin demersul cu 
nr. 1993 din 27 martie 1939, l-a desem- 
nat pe Eugen Coşeriu (elev bursier). 

Eugen Coşeriu a contribuit 
deosebit de mult la editarea revis- 


tei “Crenguţa”, publicînd o serie de 
scrieri (eseuri, poezii, traduceri) cu 
diverse subiecte, unele din ele im- 
presionează şi azi prin valenţele lor 
artistice şi semantice. Merită în mod 
deosebit să fie remarcat articolul 
“Cronicarii” — un studiu cu adevărat 
solid pentru un elev din clasa a VIl-a 
de liceu. 

Incă în anii de liceu îşi încerca 
puterile şi în arta traducerii. Astfel, 
Eugen Coseriu traducea la Bălţi în 
limba română fragmente întregi din 
operele unor vestiti autori latini. 

Pentru meritele sale deosebite 
a fost ales in functia de Presedinte al 
Comitetului de conducere a Societăţii 
literare "B. P. Hasdeu” a elevilor de la 
Liceul “lon Creangă”. Prezint in conti- 
nuare titlurile lucrárilor lui Eugen Co- 
şeriu publicate în revista "Crenguta": 

Suflet de vultur, nr. 1, 1937, 
p. 8-10; 

Sinceritatea, ibidem, p. 29-33; 

Cronicarii, ibidem, p. 38-49; 

Necesitatea credinţei pentru 
viața sufletească, nr. 2, 1937, p. 
10-11; 

Vers de noapte, ibidem, p. 44; 

Horaţiu. Epistole I, VI, ibidem, 
p. 54-56; 

lată eu stau la uşă şi bat, nr. 3, 
1938, p. 9-10; 

Drum, ibidem, p. 18. 

Din clasa a VIII-a de liceu 
Eugen Coseriu a început să scrie 
la “Jurnalul literar”, editat la laşi de 
către remarcabilul critic literar George 
Călinescu. A fost probabil unicul elev 
din toată Ţara care şi-a văzut nume- 
le pe paginile acestei prestigioase 
reviste, alături de personalităţi ale 
culturii româneşti. Debutul s-a pro- 
dus la 19 aprilie 1939, cînd în nr. 15 
al “Jurnalului literar” apare Rondelul 
corăbiei ce vine dinspre nord, semnat 
de Florea — Eugen Coseriu. 


Vine o corabie din nord, 
Incet, cu pînzele lăsate, 
Cu feţe dure'ntunecate, 
Cu marinari bolnavi pe bord. 


Începe-un cînt în trist acord, 
Cu dor de ţări îndepărtate. 
Vine o corabie din nord, 
Incet, cu pînzele lăsate. 

Ea poartá trupul unui lord, 
Nebun, sfîrşit într-o cetate 
Cu flamuri negre, sfişiate, 
Din neguros, străfund fiord. 


Vine o corabie din nord. 


Eminentul savant Eugen Co- 
şeriu era mereu aşteptat la Liceul 
său drag, reînfiinţat după mai mult 
de cincizeci de ani de refugiu. Vor 
dăinui pe viitor în analele de istorie 
a Liceului cele două vizite făcute de 
Dumnealui aici, la Liceul din Bălţi, ca 
evenimente deosebit de importante: 
prima — la 25 septembrie 1998 şi a 
doua — la 18 mai 2001. 

In semn de profundă recunos- 
tintá şi aleasă admiraţie pentru opera 
Domniei Sale profesorii de la Liceul 
"lon Creangă” din Bălţi, cu ocazia 
împlinirii a 80 de ani de la naştere, 
i-au făcut o surpriză extraordinară: 
au amenajat o splendidă clasă cu o 
sumedenie de materiale ilustrative 
despre viaţa şi activitatea eminentului 
elev de altădată al Liceului din Bălţi 
(coordonator subsemnatul), care îi va 
purta mereu numele — “Clasa Eugen 
Coseriu". La deschiderea solemnă a 
clasei omagiale, unica de acest fel 
pînă la ora actuală, care a avut loc 
la 18 mai 2001, a fost prezent fostul 
licean Eugen Coseriu, plăcut surprins 
de acest eveniment. Domnia Sa a 
fost însoţit de numeroşi participanţi 
la Colocviul Internaţional “Filologia 
secolului XXI”, consacrat operei sale, 
organizat de Facultatea de Filologie 
a Universităţii de Stat “Alecu Russo”. 

A doua zi, 19 mai 2001, după 
acel impresionant colocviu, Eugen 
Coseriu i-a invitat pe toti participanţii, 
discipoli ai şcolii sale, să-l însoţească 
într-o excursie, pe care de mult şi-o 
dorea, la Suta de Movile situate în 
preajma Riîşcanilor, iar apoi să mear- 
gă, la fel cu toţii, în Mihăilenii săi dragi 
şi scumpi. 

Si toată lumea cu dragoste l-a 
însoţit. A fost un pelerinaj de neuitat. 
Insă nimeni nu bănuia că aceasta era 
ultima vizită a marelui învăţat la el 
acasă, la baştină. Nimeni, nici Dum- 
nealui. Numai unul Dumnezeu ştia. 


N.C. 


ANII DE STUDENTIE. 
PRECIZARI 
DOCUMENTARE 


Regret nespus de mult că n-am 
reuşit să iau de la marele savant 
Eugen Coseriu interviul preconizat 
despre anii Dumnealui de studenţie. 
Şi totuşi, Slavă Domnului, că dispu- 
nem de citeva date unicale despre 
studiile sale la Universitatea din 
laşi (1939-1940) şi la cea din Roma 
(1940-1941), ce-i drept, mai puţine. 
Sunt nişte informaţii depistate din 
Arhiva da Stat din laşi, cu ajutorul 
colaboratorilor acestei instituţii, că- 
rora le aducem sincere mulţumiri şi 
pe această cale. 

La 2 octombrie 1939, absolven- 
tul Liceului “lon Creangă” din Bălţi 
Eugen Coseriu depunea cerere către 
decanul Facultăţii de Litere şi Filozofie 
a Universităţii din laşi (pe atunci — Uni- 
versitatea Mihăileană), în care ruga 
să fie înscris în anul |, secţia “Limba 
Română şi Limba Franceză”. În ace- 
eaşi zi şi-a completat Fişa de înscriere 
la examenul de admitere la Facultate. 

Însă la 10 noiembrie 1939, vii- 
torul savant depune o altă cerere, în 
care roagă să fie înscris ca student 
în anul | secţia “Filologie moder- 
nă”, specialitatea “Limba română”, 
considerînd această secţie mai cu 
perspectivă. Locuia tînărul student 
pe strada Belvedere nr. 9. 

Fiind aprobată şi aceasta ce- 
rere, Eugen Coseriu se adresează 
respectuos decanului Facultátii de 
Litere si Filozofie cu rugámintea sá i 
Se acorde o bursá de studii. Motivatia 
era următoarea: “Întrucît starea mate- 
rială fiindu-mi cu totul slabă, întreține- 
rea la Universitate mi-ar fi imposibilă 
fără acest ajutor. La examenul de 
bacalaureat ţinut la Soroca în iulie 
1939 am obţinut nota medie 9,20". 

La examenele din iunie 1940 
studentul Eugen Coseriu a obtinut re- 
zultate excelente la toate disciplinele de 

specialitate, avind pe cei mai renumiti 
profesori de la Universitatea ieseaná. 

Unul din primele examene l-a 
sustinut la limba si literatura italianá, 
pe 4 iunie 1940, la profesorul Giusep- 
pe Petrinio, luînd nota foarte bine. Au 
urmat alte examene: 

Limba şi literatura latină, 7.VI.1940, 
prof. I. M. Marinescu, foarte bine; 
Istoria literaturii române, sec. XVIII. 
Cronicarii + D. Cantemir, 7.VI.1940, 
foarte bine (trei bile albe); Limba şi 
literatura spaniolă, 10.VI.1940, prof. 
D. Hazdan, foarte bine cu distincţie; 
Istoria literaturii române vechi, prof. 
Gr. Pascu, foarte bine; Istoria litera- 
turii române moderne, 10.VI.1940, 
prof. Octav Botez, foarte bine; Limba 
română, 14.VI.1940, foarte bine; 
Statistica, 20.VI.1940, prof. Petru 
Caraman, foarte bine; Estetica şi cri- 
tica literară, 22.VI.1940, prof. George 
Cálinescu, foarte bine. 

Impresionează în mod deosebit 
examenul la Filologia română (stilisti- 
că), susţinut la 13 iunie 1949, printr-o 
lucrare scrisă cu subiectul “Forme 
verbale cu valoare stilistică”, la ves- 
titul şi exigentul profesor lorgu lordan. 
Alcătuită din cinci părţi si apreciată 
cu nota foarte bine, lucrarea reţine şi 
azi atenţia prin expunerea concretă 
a materiei la temă, prin nivelul de 
cunoaştere a diverselor forme de 
exprimare ale verbului cu valoare sti- 
listică, prin exemple bine gindite atît 
din literatura veche românească, cît 
şi din cea modemă şi contemporană. 

Ar fi binevenit ca specialiştii în 
materie să analizeze această lucrare 
a studentului Eugen Coseriu şi să fie 
publicată. E una din lucrările sale de 
debut ştiinţific de la laşi, din care încă 
de atunci se întrezăreau capacităţile 
excepţionale de viitor cercetător în 
domeniul lingvisticii, care cu adevărat 
a impresionat toată lumea. Aceasta 
ar fi de folos, de ce nu, şi pentru stu- 
dentii de azi. 

În octombrie 1940, Eugen Co- 
şeriu a susţinut cu succes examene 
şi la Istoria românilor, avînd de ase- 


menea profesori remarcabili ca llie 
Minea si Andrei Oțetea. 

Dar studentul Eugen Coseriu 
paralel cu studiile la facultate se implica 
pregnant şi în alte activităţi, la fel ca şi la 
Liceul din Bălţi, ce-i drept de acum prin- 
tr-o dimensiune cu mult mai avansată. 
În primul rînd, continua să colaboreze 
la “Jurnalul literar ” al lui G. Călinescu. 
În acest sáptáminal de critică şi infor- 
matie literară i-au apărut cîteva scrieri 
interesante, poezii şi eseuri: Les 
Déracinés, nr. 48, 26.X1.1939, p. 1,3; 
Dadaism poporan, nr. 49, 3.X1I.1939, p. 
1,3; Revelation (poezie în limba latină — 
N.C.), nr. 50, 10.X1I.1939, p.1, ş.a., ca 
ultima să fie pozitiv comentată chiar 
de G. Călinescu, care după aceasta 
să-l includă pe E. Coşeriu în aşa-zisa 
Promoţie a “Jurnalului literar” (Echinox, 
nr. 10-11-12, 1996, Cluj, p.3). 

În anii de studenţie Eugen Co- 
şeriu a mai publicat cîteva poezii în 
“Cuget moldovenesc”, “Moldova” şi 
“Viaţa Basarabiei”. 

În anul 1940 Eugen Coseriu 
publică primele sale studii ştiinţifice: 
Material lingvistic basarabean, Arhi- 
va, laşi, nr. 1-2, 1940, p. 93-100 şi 
Material lingvistic şi folcloric, Revista 
critică, laşi, nr. 2-3, 1940, p. 159-173. 

Astfel s-a încheiat anul | de 
studii la Universitatea din laşi. 

La 13 octombrie 1940, conform 
regulilor învăţămîntului superior, a 
depus cerere de a fi înscris în anul 
II. Locuia atunci pe strada Sărăriei nr. 
189. Dar rezultatele obţinute în anul 
întîi de studii i-au permis lui Eugen 
Coseriu să se învrednicească de o 
bursá pentru a-si continua studiile in 
anul doi (1940-1941) la Universitatea 
Regală de Studii din Roma. Si aici 
rezultatele la învăţătură obţinute de 
Eugen Coseriu au fost nu mai puţin 
surprinzătoare. La Facultatea de Li- 
tere a acestei Universităţi a susţinut 
zece examene, la 7 discipline luînd 
nota maximală: treizeci/30, iar la 3 
discipline — treizeci şi laudă. 

Limba si literatura bulgară — 
treizeci/30 şi laudă; 

Filologia slavá — treizeci/30 si 
laudá; 

Geografia - treizeci/30; 

Filozofia morală — treizeci/30; 

Literatura traditiilor populare — 
treizeci/30; 

Literatura si limba románá — 
treizeci/30; 

Filologia romanică — treizeci/30; 

Istoria filozofiei — treizeci/30; 

Istoria limbii italiene — trei- 
zeci/30 şi laudă; 

Istoria religiilor — treizeci/30. 

Vom semnala şi faptul că tînărul 
Eugen Coseriu obținuse aceste rezul- 
tate în condiţiile cînd Basarabia fusese 
ocupată, neavînd absolut nici o ştire 
de la părinţi, de la sora lulia (elevă la 
Liceul de fete “Domnita Ileana” din 
Bălţi), de la nimeni din Mihăilenii dragi. 
Legăturile cu vatra strămoşească vor 
rămîne rupte pe mulţi ani înainte. 

Tabloul examenelor mai sus 
menţionate a fost extras din foaia ma- 
tricolă cu nr. 11648, fiind eliberat şi cer- 
tificat, la data de 4 septembrie 1941, 
de către Secretariatul Universităţii 
Regale de Studii din Roma şi avînd 
semnăturile Secretarului, Directorului 
Administrativ şi Rectorului Universităţii 
pentru a fi prezentate Universităţii din 
laşi, fiind vizate de către Legatiunea 
Regală a României la Roma cu sem- 
nătura şi ştampila respectivă. 

Revenit la laşi, Eugen Coseriu 
adresa, la 6 octombrie 1941, cererea 
de a fi înscris în anul III, anul de studii 
1941-1942. Concomitent a mai depus 
o cerere să i se echivaleze examene- 
le susţinute la Facultatea de Litere 
din Roma. 

Consiliul Facultăţii l-a împuterni- 
cit pe profesorul Andrei Oțetea să facă 
un raport faţă de cererea merituosului 
student. Reproduc integral raportul 
profesorului A. Oțetea: “Însărcinat de 
Consiliul Facultăţii de Litere din 23 
octombrie 1941 să raportez asupra 
cererii d-lui Coşeriu de a i se echivala 
examenele trecute la Facultatea de 
Litere din Roma, am onoare a vă îna- 
inta următorul raport: Eugen Coseriu 


a fost înscris în anul Il al Facultăţii de 
Litere din Roma, unde a susţinut zece 
examene, dintre care trei din materiile 
comune tuturor secţiilor (filozofia, is- 
toria filozofiei şi geografia), două din 
materiile de specializare (filologia ro- 
manică şi istoria limbii italiene) şi cinci 
din materiile complementare (lăsate la 
alegerea candidatului). Rezultă că DI 
Coşeriu a dat, cu cele mai mari note 
şi din mai multe materii decît îi cerea 
regulamentul, examene din materiile 
de un an. 

Propun deci să i se recunoas- 
că frecventarea anului Il, urmînd ca 
echivalarea examenelor să i-o facă 
profesorul de specialitate”. 

Performanţa intelectuală atinsă 
de către Eugen Coseriu vorbeşte cu 
certitudine de la sine. Împlinea doar 
20 de ani. 

...Dupá cum se stie, Eugen 
Coseriu şi-a continuat studiile în Italia, 
profitînd de fericita ocazie de a i se mai 
acorda o bursă din partea Guvernului 
acestei ţări, neavînd alte posibilităţi 
materiale. A studiat nu numai la Uni- 
versitatea din Roma (1940- 1944), dar 
şi la Universitatea din Padova (1944- 
1945) şi la cea din Milano (1945-1949). 
Nu numai a făcut studii universitare, 
dar a şi susținut două doctorate, la 
Universitatea din Roma — doctoratul în 
Litere (1944) şi doctoratul în Filozofie la 
Universitatea din Milano (1949). 

Ajuns peste vremuri “gigantul 
de la Tübingen", recunoscut în toată 
lumea, Eugen Coseriu avea să menţi- 
oneze de mai multe ori importanţa Ita- 
liei în devenirea sa ca savant: “Dacă 
România, prin liceu şi prin primul an 
de Universitate, mă orientase, eu pot 
să spun că Italia m-a format, atit prin 
libertatea extraordinară pe care au 
ştiut să o menţină Universitățile italie- 
ne..., cît şi prin spiritul critic traditional 
al ştiinţei şi al filozofiei italiene. Italia 
a orientat această sete de universa- 
litate..., a lărgit orizonturile mele...” 
(Echinox, ibidem). 


Nicolae CAZACU 

Prof. univ. dr. 
Nicolae MATCAS 


COLOSUL 
DIN TÜBINGEN 


Putini sunt cei care ajung sá 
devină legendă chiar în timpul vieţii. 
Ei bine, una dintre aceste legende în 
viaţă este ilustrul nostru compatriot, 
lingvistul numărul unu al contempo- 
raneitátii, marele filozof al limbajului 
uman Eugen Coseriu. 

Câtă vreme a existat cortina de 
fier a totalitarismului sovietic, chiar 
şi numele Domniei sale era interzis. 
Atunci cánd un studiu fundamental 
coserian fsi fácuse totusi drum prin 
sárma ghimpatá a gulagului spiritual 
totalitarist, apărând în prestigioasa 
serie moscovită “Novoe v lingvistike” 
poate numai gratie numelui sáu his- 
panizat (Eugenio Coseriu, pronuntat 
“Euhenio Coseriu”), inima mi-a tresál- 
tat de bucurie. A fost una dintre rarele 
bucurii pe care aproape că n-am avut 
cui s-o împărtăşesc. Puţină lume 
auzise până atunci de numele Dom- 
niei Sale, şi mai puţină manifesta 
vreun interes faţă de cercetările în 
domeniul lingvisticii generale. Ne- 
am indignat împreună cu confratele 
lon Dumeniuk, acum 35 de ani, când 
o pretinsă somitate lingvistică de la 
Moscova încercase a-i minimaliza 
opera pe care sunt convins că nu i-o 
citise pe de-a-ntregul. 

Că prof. univ. dr. Eugen Co- 
şeriu, membru de onoare a zeci de 
universităţi şi de academii din Europa 
şi din America, este titan al ştiinţei 
limbii şi o adevărată enciclopedie 
vie — aceasta o ştie astăzi o întreagă 
lume. Chiar şi japonezii cei proverbi- 
al de zgârciţi în aprecieri, care i-au 
tradus în mare opera, îl consideră o 
enciclopedie lingvistică a secolului. 
Noi mai avem nevoie de ani de zile 
pentru a aduce acasă opera lingvis- 
tică a lui Coseriu. In Patrie vreau să 
zic, adică în Limba Română. 


Trebuie să fi avut ambiția si 
tenacitatea unui Brâncuşi acest mol- 
dovean îndârjit ca să pornească din 
pragul casei părinteşti din Mihăileni 
(Râşcani), poposind pentru un timp 
la Bălţi şi laşi, pentru a ajunge în cele 
din urmă în mult râvnita Cetate Eter- 
nă. Dar şi temeritatea unui Magellan 
de a acosta pentru mai multă vreme 
la ţărmul Uruguayului, ca peste ani 
să revină, ca cetăţean al universului 
cu inimă şi suflet de român, pe con- 
tinentul european şi să se retragă 
în universul atât de benefic pentru 
activitatea sa creatoare pe care i-l 
oferă acest miraculos de ordonat şi 
plin de viaţă şi de elan tineresc burg 
cu nume baladesc: Tubingen. Oraş 
în care încă nu s-a aşezat praful pe 
urmele lui Hólderlin. 

Magul din Tübingen trăieşte 
in impárátia cártilor, avànd cea mai 
mare bibliotecă personală din lume, 
o buná parte din care o constituie 
chiar studiile editate ale Domniei sale. 
Studenţii de la Universitatea din Tu- 
bingen sunt cei mai fericiti din lume, 
pentru că îl au totdeauna alături, spre 
deosebire de studenţii din alte uni- 
versitáti, care trebuie să-i jinduiască 
sosirea. Aşa cum l-am aşteptat noi, 
studenţii şi învăţăceii români, timp de 
mai bine de cincizeci de ani, ca să-i 
ascultăm prelegerile şi conferințele 
în amfiteatrul “B. P. Hasdeu” de pe 
Edgar Quinet sau “William Shakes- 
peare" de pe Pitar Mosi din Bucureşti, 
în aula “Mihai Eminescu” de pe bd. 
Copou din laşi ori în sala Senatului de 
pe str. Mateevici din Chişinău. 

Coseriu-profesorul, poliglot de 
formaţie clasică, om de rară erudiție, 
este o enciclopedie vorbitoare pe care 
nu te saturi s-o asculti. Trece liber de la 
o limbă la alta, operează cu exemple 
din limbile de circulaţie internaţională, 
deşi nu exclude şi unele din idiomuri 
mai restrânse. A vorbit aproape o ju- 
mătate de secol de la catedră în alte 
limbi decât cea maternă. Altuia i-ar 
veni anevoie să expună materia de 
filozofie a limbajului în limba maternă 
după o asemenea despărţire. Maes- 
trul, însă, vorbeşte atât de corect în 
română, de parcă toată viaţa n-ar fi 
ţinut prelegeri decât în această limbă. 
Trebuie să reuşeşti să-i urmáresti 

gândurile care se învârtejesc aidoma 
apelor într-o bulboană, ca până la 
urmă să te fure totuşi în învolburarea 
lor şi să te ducă în lumea miraculoasă 
a constructelor, deductiilor, definiţiilor. 
Coseriu-vorbitorul nu este un orator 
care s-ar complácea in aceastá postu- 
ră şi ar încerca să epateze ascultătorii, 
aşa cum o fac unii. Domnia Sa renunţă 
la artificiu în numele accesibilităţii 
gândului pe care vrea să-l comunice, 
în numele apropierii ascultătorului, nu 
al detaşării de el. Coseriu-vorbitorul 
nu excelează, aparent, în oratorie. In 
schimb exceleazá in oratorie Cose- 
riu-scriitorul. Textul scris al profeso- 
rului Coseriu este într-atât de riguros 
structurat, este atát de dens ca fond, 
formulárile sunt atát de precise, le- 
gáturile dintre lexeme sunt atát de 
strânse, cuvintele sunt atât de la locul 
lor, stilul este atât de sobru, încât nu 
poti strámuta din loc o virgulă, necum 
o vocabulă. Orice propoziţie sau frază 
este o sentinţă, o maximă. Ascultaţi-l: 
“A promova sub orice formă o limbă 
moldovenească deosebită de limba 
română este, din punct de vedere strict 
lingvistic, ori o greşeală naivă, ori o 
fraudă ştiinţifică; din punct de vedere 
istoric şi practic, e o absurditate şi o 
utopie; şi, din punct de vedere politic, e 
o anulare a identităţii etnice şi culturale 
aunui popor şi, deci, un act de genocid 
etnico-cultural". 

Coseriu-filozoful nu stă într-o 
cadă cu apă să mediteze asupra 
rostului vieţii şi nici nu caută omul cu 
lumânarea ziua-n-amiaza mare pre- 
cum predecesorul său antic. Poate 
că ar aduce mai degrabă a Kant sau 
von Humboldt dacă nu l-ar trăda acel 
dor mioritic din privire şi acel început 
de surâs de soare de pe buze atunci 
când conversează cu interminabil de 
numerosul său auditoriu. Dorul incon- 
fundabil de românesc din privire şi 
vorba românească, dumnezeiesc de 
dulce, ce curge aci ca o apă zbuciu- 
mată de munte, aci ca una domoală 
de la şes, ni-l aduce mai pe lângă 
Lancrăm, Răşinari sau Păltiniş, mai 
aproape de Blaga, Cioran sau Noica. 

Coseriu-profesorul şi Coseriu- 
savantul e atât de mare, încât nici nu 
ti-ai fi putut imagina că ar fi în stare să 
ne accepte atât de uşor alături de el pe 


atât de putinteii cu duhul şi de săraci 
cu opera care suntem noi, istilalti. lată 
însă că în cazul Domniei Sale se ade- 
vereşte spusa conform căreia lângă 
un stejar falnic pot să-şi găsească o 
brumă de umbră şi răcoare şi un codru 
de lumină şi de soare şi câţiva arbuşti 
mai pirpirii. Temutul — ca performanţă 
lingvistică, distantul — ca mentalitate 
a celor mici despre orgoliul chipurile 
neînfrânat al celor mari, sobrul — ca 
ţinută profesionistă de pedagog şi ora- 
tor, olimpicul — ca realizare de geniu, 
glacialul — din punctul de vedere al 
unui neofit în ale alpinismului care se 
vede în vis prin zăpezile Kilimanjaro- 
ului, Coşeriu-Omul se dovedeşte a fi 
om ca toţi oamenii, sociabil, prietenos, 
comunicabil, amator de o vorbă de 
duh, glumet, încât de la o vreme te 
surprinzi că-i vorbeşti şi tu de la egal, 
că eşti ascultat, că nu te mai bâlbâi ca 
la început. Cine i s-a aflat în preajmă 
ar putea să-mi confirme spusele. Simt 
o mândrie inexprimabilă când îl aud 
pe acest frumos zeu coborât de pe 
Olimp vorbind despre prietenii noştri 
comuni, care, cu părere de rău, nu 
sunt la moment printre noi: “Fratele 
nostru lon Dumeniuk”, “Fratele nostru 
llie Ilaşcu”... 

S-ar părea că încercările vieţii, 
încrâncenările ei ar fi putut să-l facă 
mai colturos, mai dur, mai războinic. 
Când te gândeşti că timp de 50 de ani 
nici n-a putut să viseze la o revedere 
a locurilor natale! Nu l-au făcut. Dar 
nici nu l-au înfrânt. Niciodată ură. Tot- 
deauna bunătate. Totdeauna intele- 
gere, toleranţă. Apreciere solomonică 
a situaţiei. Dragoste de oameni. Un 
adevărat cult pentru adevăr. 

Ceea ce poate părea de-a drep- 
tul straniu e că lingvistul-rationalist 
Coşeriu e un mare visător şi romantic, 
chiar sentimental un pic. O pot con- 
firma cei care au avut fericirea să-l 
însoţească în mai multe rânduri în pe- 
lerinajul său prin locurile sfinte ale Mol- 
dovei din dreapta Prutului — la Putna, 
Suceava, Rădăuţi, Ipotesti, laşi — ori 
cei care i-au cunoscut opera artistică 
(inclusiv cea eseistică). Priviţi-i soarele 
din obraji şi scânteile din privire şi-i veţi 
înțelege originile, dar şi sfâşietor de 
dulcele-i dor de Ţară, dor de Basara- 
bia si de Bucovina. Ascultaţi-l cum ros- 

teste “Fratele lon Dumeniuk”, “Fratele 
Ilaşcu”, “Fratele Grigore” (ati ghicit, 
anume pe inimosul Gr. Vieru îl are în 
vedere), şi-i veţi înţelege dorul acestui 
om integru de oameni dintr-o bucată. 
Nu există întâlnire la care să participe 
(conferinţă, colocviu, simpozion, masă 
rotundă etc.) şi în cadrul căreia să 
nu-şi amintească de llie Ilaşcu si de 
camarazii săi de crez şi 
de suferinţă şi să nu-şi 
exprime convingerea 
că numai unirea efor- 
turilor noastre, numai 
solidaritatea noastră — a 
tuturora — ne-ar putea 
ajuta să-i smulgem pe 
eroii neamului româ- 
nesc de după gratiile 
smirnoviste. 

Paşnicul şi blaji- 
nul Coseriu devine însă 
un luptător neînfricat 
de îndată ce dă peste 
vreun rătăcit şi destárat 
de teapa lui P.P. Moldo- 
van, care atentează la 
numele de român şi de 
limbă română, adică la 
adevărul istoric şi cel 
ştiinţific. Cu începere 
de la 1988 încoace, 
de când am pornit lup- 
ta pentru renaşterea 
naţională şi pentru 
dezrobirea de imperiul 
răului din afară, dar şi 
din sufletele noastre 
întinate pe parcurs de 
decenii de timorare şi 
de întuneric, prof. E. 
Coşeriu e mereu cu noi 
pe baricade, în primele 
rânduri. Pentru că nu 
se poate împăca nici- 
decum cu ignoranta 
crasá, cu agresivitatea 
ei arogantă. 

Prof. Coseriu este 
un nobil cavaler al spa- 
dei ce se cheamá cuvánt. Cuvánt 
drept. Cuvânt cinstit. Cuvânt aşezat. 
Armă pe care Domnia Sa o mânu- 
ieşte măiestrit. Numai după cele mai 
stricte reguli ale jocului. Niciodată nu 
te va ataca din spate, totdeauna din 
faţă. Niciodată cu răutate încarnată, 

totdeauna întinzându-ţi mai întâi mâna 
a împăcare în numele recunoaşterii 
adevărului adevărat. Şi numai după 
ce i-ai respins-o cu obrăznicie, neîndu- 
plecatul gladiator îţi aruncă mánusa. 
Păzea! Nu se lasă până nu-ţi aplică 
lovitura de gratie pe care o meriti. 

Parcá ar fi un bloc monolit de 
granit. Parcă ar cobori de pe Acro- 


Adevărul despre noi 
Limba 
ROMANA 
este 
patria mea 


e) udii. 


Gomunicări. Documente 


Revista "Limba Română” 
Fundaţia Culturală "Grai şi Suflet" 


Antologia de texte publicate în revista Limba 
Română (Chişinău), 1991-1996. Volumul este dedicat 
ilustrului lingvist al contemporaneitátii cu prilejul 
aniversării a 75-a de la naştere. 


pole sau de undeva de prin Anzi. Dar 
mai ales parcă ar veni din Apuseni, 
din Tara Moților, acest crăişor din 
Ţara de Sus a Moldovei, colosul de 
azi din Tubingen. 


lulie, 1996 

«EUGENIU COSERIU ESTE UN OM UNIVERSAL, 
A CÁRUI ŞTIINŢĂ O ÎMPĂRTĂŞIM MULTE 
POPOARE ŞI, PRIN URMARE, 
FIECARE ÎL CONSIDERĂ CA FIIND „AL SÁU"» 


(Interviu cu B. García Hernández, profesor 
la Universitatea Autonomă din Madrid, Spania) 


DI Benjamin 
García Hernández, 
profesor de filologie 
clasicà si lingvisticà 
latină la Universitatea 
Autonomă din Ma- 
drid, se numără printre 
discipolii indirecti ai 
lui Eugeniu Coseriu. 
Familiarizíndu-se încă 
din anii de studentie cu 
teoria semanticá a lui 
E. Coseriu, profesorul 
madrilen va aplica mo- 
delul lexematicii la de- 
scrierea limbii latine, 
va dezvolta distinctiile 
metodologice coşeri- 
ene şi va inaugura o — 
directie de cercetare B. García Hernández 
în acest domeniu. 

În perioada 1965-1970 B. García Hernández studiază filologia clasică la 
Universitatea din Salamanca, unde va face si doctoratul pe care îl va sustine 
cu brio ín 1975. Profesor la universităţile din Salamanca, Córdoba si León, în 
1986 devine seful Catedrei de Limbi Clasice la Universitatea Autonomá din 
Madrid. Printre cărțile piblicate de B. García Hernández se remarcă: El cam- 
po semántico de "ver" en la lengua latina (1976), Semántica estructural y 
lexemática del verbo (1980), Descartes y Plauto. La concepción dramática 
del sistema cartesiano (1997), Gemelos y sosias. La comedia de doble 
en Plauto, Shakespeare y Moliere (2001). B. G. Hernández este membru al 
Comitetului International de Lingvistică Latină, membru al Comitetului interna- 
tional de studiere a latinei vulgare si tardive, cu sediul la Helsinki, membru al 
Societăţii spaniole de Studii Clasice, al Societăţii spaniole de Lingvistică şi al 
Societăţii de Lingvistică de la Paris. 

Din 1998 colaborează la Proiectul international Eugeniu Coseriu. Pre- 
gătirea pentru tipar a manuscriselor inedite, finanţat de Consiliul Superior 
de Cercetare al Germaniei, în plină desfăşurare la Universitatea din Tiibingen 
(Germania). 

Interviul care urmează a fost realizat cu ocazia Congresului Internaţional de 
Filologie Romanică desfăşurat între 24-30 septembrie 2001 la Salamanca, Spania. 


- Dle Profesor, ne aflăm la Salamanca în cadrul celui de al XXIII-lea 
Congres Internaţional de Lingvistică şi Filologie Romanică. Aţi afirmat 

adineauri cá pentru Dvs. acest congres este o ocazie în plus de a vá íntílni 
cu Eugeniu Coseriu. Aş vrea să evocati momentele-cheie ale întilnirilor 
Dvs. de pînă acuma cu Coseriu. Cînd l-ați “descoperit” pe Coseriu? 

— Faptul că l-am “descoperit” pe Coseriu îl datorez conducătorului tezei 
mele de licenţă, care ulterior a condus şi teza mea de doctorat — Luis Miche- 
lena Elissalt, primul profesor de lingvistică indo-europeană la Universitatea din 
Salamanca. Michelena a fost primul profesor de lingvistică indo-europeană din 
Spania, în acelaşi timp şi cel mai mare specialist în limba bască (după ce s-a 
pensionat, a plecat în Ţara Bascilor unde se ocupă de normalizarea acestei limbi). 
Deci, eram studentul lui Michelena şi frecventam cursurile sale de lingvistică 
latină şi lingvistică indo-europeană. Cursurile se axau în special pe fenomene 
de fonetică şi morfologie prezentate diacronic, adică din punct de vedere istoric. 
Pe mine însă mă interesa întîi de toate semantica şi, în general, studiul lexicului. 
Ei bine, i-am spus acest lucru prof. Michelena şi într-o zi, cînd trebuia să încep 
a lucra la teza mea de licenţă — eram în anul IV de facultate, adică în penultimul 
an de studii —, Michelena îmi aduce un extras al lui Coşeriu Pour une séman- 
tique diachronique structurale, spunîndu-mi: “Dacă vrei să te specializezi 
în domeniul semanticii, trebuie să citeşti studiile lui Coşeriu”. Impactul acestui 
extras asupra mea a fost decisiv, marcînd pentru totdeauna orientarea mea 
metodologicá. In acest sens, pe lîngă faptul cá am citit toate studiile coşeriene 
de semantică, mi-am asimilat principiile metodologice ale lexematicii şi le-am 
aplicat la descrierea limbilor clasice. Trebuie să spun că la Universitatea din 
Salamanca prof. Coşeriu era o persoană foarte cunoscută şi el, la rîndul său, 
cunoştea Universitatea noastră. Antonio Tovar, fostul rector al Universităţii din 
Salamanca, era un mare prieten al lui Coşeriu. Cînd A. Tovar a avut probleme 
din cauza regimului lui Franco, Coseriu a făcut tot posibilul şi l-a invitat pe 
postul de profesor de lingvistică indo-europeană la Universitatea din Tübingen. 

Apoi, în 1971, după ce terminasem teza de licenţă şi folosisem meto- 
dologia lui Coseriu — deşi vă imaginati cá nu intelesesem totul, eram doar un 
începător —, am avut şansa să particip la un curs de prelegeri pe care prof. 
Coseriu l-a ţinut la Universitatea noastră. Dat fiind că eu cunoşteam pînă la 
un anumit punct teoria semantică a lui Coşeriu, prezenţa Domniei Sale la Sa- 
lamanca a constituit un prilej de a-mi consolida cele învăţate de mine anterior 
în mod independent. 

— Văd că aveţi notițele de la acel curs de semantică ţinut de prof. 
Coseriu. 

— Exact. Pástrez cu mare grijá notitele pe care le-am luat la acel curs, 
notite care au si data cînd l-a început — 22 februarie 1971. Imi amintesc că 
Profesorul incepea expunerea cu semantica traditionalá, apoi trecea la pre- 
zentarea semanticii moderne structuraliste. Uitati-vá, urmeazá data de 23, 24, 
26 februarie 1971. 

— La acea datá, in 1971, Coseriu elaborase modelul teoriei sale se- 
mantice, numitá si lexematicá. 

— [ntr-adevár, la acea dată avea definitivat modelul lexematicii. De fapt, 
eu cred că modelul teoretic al lexematicii se conţine deja în primul său studiu, 
devenit celebru, Pour une sémantique diachronique structurale, pentru cá 
e un studiu programatic si contine o perspectivá istoricá extrem de interesan- 
tá. Cum evolueazá semnificatul in cadrul limbilor romanice si cum se poate 
ajunge, din aceastá perspectivá, la rezultate complet diferite, spre deosebire 
de studiul fonetic, morfologic sau sintactic. De exemplu, ín limbile romanice 
există cuvinte care din punct de vedere morfologic se prezintă ca fiind conser- 
vatoare. Din punct de vedere semantic, însă, aceste cuvinte sînt inovatoare. 
Cred că tocmai acest aspect semnalat de Coseriu ar trebui să fie studiat în 
cadrul lingvisticii romanice. Vă amintiţi, în acest studiu Coseriu demonstrează 
că o structură semantică se poate menţine în pofida substituirii semnificatelor. 
Astfel, franceza şi româna au substituit semnificatele latine pentru “oiseau” şi 
"moineau" (“avis” şi “passer”), respectiv "oiseau" < "avicellus" şi "moineau', 

"pasáre"« "passer" şi "vrabie" (împrumut din slavă), în timp ce italiana a con- 
servat "passer'> "avicellus"; însă, în pofida acestor substituiri şi a diferenţelor 
în expresie, structura semantică este aceeaşi ca în latină: în cele trei limbi 
există o unitate semantică "avis", căreia i se sobordonează o unitate "passer". 
Dimpotrivă, spaniola şi portugheza au conservat semnificantul latin “avis” (> 
sp., port. ave), însă în aceste două limbi s-a modificat structura semantică, 
deoarece unitatea „avis” s-a divizat în două unităţi: „pasăre non-micá" (ave) 
şi "pasăre mică” (sp. păjaro, port. păssaro). La prima vedere s-ar părea că 
spaniola este o limbă conservatoare, însă din punct de vedere semantic ea 
este inovatoare pentru că a creat opoziţia ave-păjaro. Deci, din punctul de 
vedere al conţinutului, în spaniolă avem a face cu o inovaţie. 

— Aşadar, interesul Dvs. pentru lexematicá este anterior cunoaşterii 
personale a Profesorului? 

— Interesul meu pentru semantică datează cu mult înainte de a-l cunoaşte 
pe Coseriu. In acest sens îi sînt foarte recunoscător profesorului meu Luis 
Michelena, care mi-a mijlocit “contactul” cu Coşeriu. lar acel curs de semanti- 
că ţinut de prof. Coşeriu la Universitatea din Salamanca mi-a oferit şansa de 
a-mi consolida cunoştinţele, de a-mi lărgi perspectiva stiintifico-metodologicà. 

Apoi, în 1972-73, am avut o bursă la Universitatea din Munchen, dar îna- 
inte de aceasta, în vara lui '72, am fost la Tubingen împreună cu un prieten şi 
discipol al meu, acum profesor de filologie clasică la UNED, ca să-l cunoaştem 
pe Coseriu în persoană, sau cum s-ar spune, “pe viu”. Fireşte, a fost o intreve- 
dere foarte scurtă, noi eram proaspăt absolvenţi, deci nişte necunoscuţi pentru 
Profesor. l-am spus că începusem teza mea de doctorat despre cîmpul semantic 
al vederii în latină. Profesorul mi-a mărturisit atunci că ceva similar se făcea şi în 
Germania, Busse lucra şi el asupra cîmpului lexical *aprehensión" în franceză. Ei 
bine, prof. E. Coseriu mi-a dat adresa lui Busse, pe care l-am contactat personal 
de la Munchen. Aceasta a însemnat nu doar stabilirea unui contact cu Marele 
Coseriu, ci şi cu Şcoala sa. Cu W.Busse sîntem prieteni şi astăzi. 

— Cunoasteti şi alti discipoli de-ai lui Eugeniu Coseriu? 

— Bineînţeles, acum cunosc mai multi “discipoli coserieni"; pe unii i-am 
cunoscut la acest Congres de la Salamanca. Pe Jurgen Lang l-am cunoscut în 
anii '80, pe Horst Geckeler mi l-a prezentat prof.Coseriu zilele acestea ş.a.m.d., 
apoi i-am cunoscut şi pe alţii. Adevărul e că are mulţi discipoli pentru că e un 
mare Profesor, e un Mare Maestru. Trebuie să spun că, fiind la Munchen, în 
1972-1973, am citit cu mare interes studiile lui Geckeler, iar atunci cînd a apărut 
traducera sa la editura Gredos, am recenzat-o într-o revistă de lingvistică. Prin 
urmare, m-a interesat şi mă interesează în continuare nu doar opera lingvis- 
tică a prof.Coseriu, ci si a Şcolii întemeiate de Domnia Sa, în mod special a 
discipolilor săi, care s-au ocupat de semantică. 

- Punctul de plecare al activităţii Dvs. de cercetare îl constituie asa- 
dar teza de doctorat „El campo semántico de „ver” en la lengua latina”. 
Ce a însemnat această lucrare pentru studiul limbilor clasice în Spania, 
dat fiind că Dvs. aţi întemeiat o şcoală de lexematică în acest domeniu? 

— Teza mea de doctorat într-adevăr a fost despre cîmpul ver şi am pre- 
zentat-o la sfîrşitul anului 1974. Adevărul e că la Universitatea din Munchen 
unde am avut norocul să studiez cu o bursă de şase luni, am lucrat în special 
la teza mea de doctorat, profitînd de bibliotecile germane. Am susţinut teza în 
1975 şi a fost apreciată cu calificativul maxim. Din momentul în care mi-am 
însuşit metodologia lui Coşeriu, nu am obţinut decit laude şi satisfacţii. Şi dacă 
investigaţiile mele au fost apreciate şi elogiate, cred că îi datorez acest lucru 
Maestrului Coseriu, care mi-a oferit metodologia de lucru, fără de care nu as fi 
realizat nici eu, nici discipolii mei ceea ce am reuşit să facem. In plus, aplicînd 
modelul teoretic al lexematicii la latină şi greacă, noi am “certificat” cu brio şi 
am verificat eficienţa teoriei semantice coşeriene. 

Anul 1977 a marcat o nouă etapă în relaţia mea cu prof. E. Coseriu. Deşi 
pentru el a fost un mare ghinion, pentru noi, lingviştii din Salamanca, a fost 

un MARE NOROC. Prof. Coseriu a avut un accident rutier cu Ana Agud, care 
era la volan, colega şi prietena mea, în drum spre Salamanca, în apropiere 
de Escorial. Eugeniu Coseriu şi-a fracturat o claviculă, a trebuit să fie internat 
urgent la spital, în Salamanca. Ei bine, acele două săptămîni au constituit un 
deliciu, la propriu, pentru toti lingvistii de aici. 

Imi amintesc că mergeam pe rînd la spital să-l vizităm pe Profesor, iar el 
era disponibil NUMAI PENTRU NOI. Ei bine, asta mi-a oferit ocazia să vorbesc 
pe îndelete cu Profesorul în acele zile, iar relaţia noastră mi-a inspirat foarte 
multă încredere. Dacă pînă atunci fusese o relaţie doar “oficială” sau colegi- 
ală — îl cunoscusem, vorbisem cu el, îi aplicasem teoria la descrierea faptelor 
de limbă latină, îmi însuşisem concepţia sa —, un contact personal direct nu 
avusesem. De atunci s-a stabilit, aş zice, o prietenie bazată pe o încredere 
reciprocă — umană şi intelectuală — care cu timpul s-a consolidat. In plus, de 
atunci Profesorul mi-a trimis toate lucrările sale, ceea ce mi-a permis să ur- 
măresc în de aproape “evoluţia” concepţiei sale lingvistice. La fel procedam 
şi eu, îi expediam lucrările mele şi în felul acesta am putut păstra un contact 
permanent cu Maestrul. 

Un alt moment semnificativ al relaţiei noastre l-a constituit anul 1993, Con- 
gresul International de Lingvistică Latină de la lerusalim. Atunci am avut norocul 
să prezint comunicarea mea în prezenţa lui Coseriu, deci avîndu-l ca moderator 
al secţiei noastre. Eu eram membru al Comitetului de Lingvistică Latină deja, 
prin urmare, nu am intervenit în organizarea Congresului, şi vreau să cred că 
prof. Coseriu a ales din proprie iniţiativă Secţia noastră. Atunci, am trăit emoția 
de a fi prezentat de către Profesor drept fiu intelectual al său. Vă daţi seama, 
pentru mine a fost nu numai o mare surpriză, dar şi o mare satisfacţie, fiindcă 
asta a însemnat o recunoaştere publică, cu voce tare, a colaborării şi prieteniei 
noastre. l-am răspuns atunci că e o mare onoare pentru mine să mă consider 
drept “fiu intelectual" al lui Coseriu si am adăugat că după mine vor interveni 
cu comunicări şi “nepoţii” Domniei Sale, întrucît la acel Congres participau şi 
unii din discipolii mei. In acest sens, Congresul mi-a prilejuit o mare satisfacţie, 
dat fiind că eu nu doar am aplicat teoria coşeriană, ci i-am îndemnat şi pe alţii 
să-şi asume metodologia coşeriană, adică această nouă cale în lingvistică. 

Prin urmare, am avut satisfacția să-l am alături pe Coseriu la acel Congres 
de la lerusalim: Profesorul nu doar a prezidat secţia noastră — a intervenit de 
mai multe ori —, dar a participat şi la o masă rotundă despre structurile lexicale 
organizată de clasiciştii francezi şi spanioli. La acea masă rotundă Coseriu a 
fost cel mai activ. Adevărul e că fiind vorba despre structurile lexicale, el ştia 
totul, ceea ce i-a impresionat pe toţi. 

In 1997 s-a organizat un Congres Internaţional de Semantică la Univer- 
sitatea din La Laguna, pentru a comemora centenarul apariţiei volumului La 
semantique al lui Michel Breal. La acest Congres au participat si alti lingvisti 
spanioli: Gr. Salvador (cel care a întemeiat Şcoala de Semantică de La La- 
guna), Marco Martinez Hernândez (profesor la Universitatea din La Laguna, 
traducătorul unor studii coşeriene, din germană în spaniolă, apărute la Gredos), 
Francisco Adrados (care concomitent cu B. Pottier şi cu E. Coseriu a dezvoltat 
o semantică foarte apropiată şi a făcut ca mulţi discipoli ai săi să-şi asume 
lexematica lui Coşeriu). Acest lucru merită să fie subliniat în mod special — eu 
cred că Spania, începînd cu anii '70, este ţara unde lexematica a fost cel mai 
bine cunoscută, aplicată şi dezvoltată. Incepind deci cu anii '70 în Spania începe 
să se impună o semantică ce îşi are rădăcinile în lexematicá. In consecinţă, 
modelul teoretic coşerian a constituit un fundament teoretic pentru descrierea 
structural-functionalá a vocabularului limbii spaniole, dar şi în domeniul limbilor 
clasice. Teza mea, aşa cum aţi remarcat, a servit ca model pentru o lexematică 
a limbii latine. Apoi, principiile metodologice ale lexematicii au fost aplicate în 
lingvistica franceză si cea engleză din Spania. 

In ce mă priveşte, am aplicat teoria semantică a lui E. Coseriu fiindcă 
mi s-a părut cea mai concludentă. Poate şi din considerentul că l-am simţit 


80 Limba Románá 


Si foarte aproape sufleteste pe Maestru — un román venit din Basarabia, din 
extrema cealaltă a Latinitátii, care s-a stabilit în Uruguay, şi-a scris studiile în 
spaniolă, deci şi-a însuşit spaniola ca limbă a ştiinţei. Celebrele sale lucrări din 
perioada de la Montevideo au fost redactate în spaniolă, s-au difuzat apoi în 
această limbă, ceea ce a contribuit mult la creşterea popularității lui E.Coseriu 
în primul rînd în America de Sud şi în toată lumea hispanică. De aceea cred 
că stabilirea lui Coseriu în Uruguay a fost un mare noroc pentru noi, vorbitorii 
de limbă spaniolă. 

După 1997 vine Proiectul de la Tubingen, finanţat de Deutsche For- 
schungsgemeinschaft. Dat fiind cá opera lui Coşeriu a avut un mare impact în 
lingvistica spaniolă, ne-am oferit — eu şi Jose Polo, distinsul meu coleg de la 
Catedra de lingvistică spaniolă a Universităţii Autonome din Madrid — să co- 
laborăm la acest Proiect. In paralel, am propus să i se acorde titlul de Doctor 
Honoris Causa la Universitatea noastră. 

Imi amintesc că prof. Coşeriu fusese in 1994 invitat al Universităţii noastre 
şi al Universităţii Alcala, cu un ciclu de prelegeri. Din păcate, eu avusesem un 
accident rutier şi nu am putut asista la Universitatea Autonomă din Madrid; 
deşi iniţiativa de a-l invita îmi aparținuse mie, nu am putut să-l prezint în cadrul 
propriei mele universităţi. In schimb, la Universitatea Alcala — fiindcă locuiesc în 
preajmă — am putut merge. Era prima mea ieşire după şase luni de imobilizare 
la pat. Pentru mine totdeauna a fost o mare plăcere, o mare satisfacţie, să-l 
ascult pe Coşeriu. Ei bine, pentru a compensa absenţa mea din 1994, mi-a 
revenit rolul de padrino (un fel de nas) în 1999, atunci cînd a fost făcut Doctor 
Honoris Causa al Universităţii noastre, adică eu l-am prezentat. Bineînţeles că 
textul prezentării — Laudatio — a fost conceput împreună cu excelentul meu 
coleg José Polo. In definitiv, cred cá Jose Polo cunoaşte mai bine şi mult mai 
mult despre Coseriu decît mine; el este mai îndrăgostit decît mine de lingvistica 
coserianá, o cunoaşte mai în profunzime... 

Acordarea titlului de Doctor Honoris Causa Maestrului nostru spiritual a 
constituit o mare onoare pentru noi. Pe de altă parte, acest eveniment a fost 
o modalitate de a-l prezenta public corpului profesoral şi studenţilor de la Uni- 
versitatea Autonomă din Madrid. Noi deja colaboram la Proiectul finanţat de 
D.F.G. de editare a operei inedite a lui Coşeriu. Doctoratul Honoris Causa a 
mai însemnat şi recunoaşterea meritelor pe care Maestrul le are în lingvistica 
spaniolă din sec. XX. Noi, spaniolii, am avut mari lingvişti în secolul trecut, 
însă lingvistul cel mai mare din punct de vedere teoretic care a scris în limba 
spaniolă este, indiscutabil, Eugeniu Coseriu. 

— Ştiţi că în lingvistica sovietică s-a crezut că E. Coseriu este spaniol? 
F.Berezin şi B.Golovin, de exemplu, autorii manualului Obscee jazykozna- 
nie (Moscova, 1979), notau: „Atenţia faţă de normă în calitate de corelat 
al limbii şi vorbirii esta legată de ideile cunoscutului filolog spaniol din 
sec. XX Eugeniu Coseriu”. 

— Spre deosebire de fosta U.R.S.S., unde nu s-a ştiut cá este român — sau 
poate nu s-a dorit să se stie că e originar din Basarabia — noi îl considerăm 
spaniol, dar ştim cá e originar din Republica Moldova, deci ştim cá e român. Imi 
imaginez că şi cei din Uruguay şi-l revendică, fiindcă Profesorul pînă în prezent 
e cetăţean uruguayan, are paşaport al acestui stat. Eu aş zice că Eugeniu 
Coseriu este un om universal, a cărui stiiintá o împărtăşim multe popoare din 
Europa si America şi, prin urmare, fiecare îl consideră ca fiind “al sáu": Dvs., cei 
din Rep. Moldova şi din România îl socotiți al Dumneavoastră, dar şi pentru noi, 
spaniolii, Coseriu este al nostru. In aceasta constă universalitatea lui Coseriu. 

De altfel, în Laudatio eu tocmai omagiam această universalitate a lui 
Coseriu, punctele geografice-cheie ale biografiei sale: pleacă din Basarabia la 
laşi, apoi în Italia. După mine, perioada din ltalia este fundamentală, dat fiind 
că în aceşti ani Coseriu “absoarbe” cunoştinţe, se formează ca umanist. Apoi 
vine marele noroc pentru lumea hispanică — el optează pentru Montevideo şi 
implicit pentru limba spăniolă. In finalul discursului meu eu comparam traseul 

lui Coseriu cu cel al împăratului Traian care pleacă de la Roma, cucereşte 
Arabia si apoi Dacia. 

In opinia mea, Coseriu realizează un drum în sens invers: pleacă din Da- 
cia, merge la Roma, studiază la Roma, se “romanizează”, pleacă la Montevideo 
de unde are toată panorama Romaniei; se transferă apoi în Germania unde 
gratie muncii sale merită titlul de Germanicus... De aceea cred că E. Coseriu 
ar putea fi numit un Traian al Literelor [...] 

Un alt moment al relatiei mele cu prof.Coseriu fl constituie anul 2000, 
cind impreuná am fost fácuti Doctori Honoris Causa ai Universitátii Valahia din 
Tîrgovişte. Desigur, si acest lucru i-l datorez lui Eugeniu Coseriu... 

Ultimul moment pe care aş vrea să-l evoc din traseul relaţiei mele cu 
Coseriu şi la care ati asistat şi Dvs. a fost Congresul de lingvistică romanică 
de la Universitatea din Salamanca: am călătorit împreună de la Madrid, de la 
aeroportul Barajas pînă la Salamanca şi de la Salamanca la Madrid. Aţi putut 
constata cît de agreabil e să cálátoresti cu el, cît de minunat e să petreci cîteva 
clipe alături de el. Coşeriu e un mare cozeur; e o persoană foarte agreabilă si 
foarte inteleaptá. Pe Coseriu îl poti întreba orice, pe orice temă lingvistică si 
el totdeauna îţi va răspunde în cunoştinţă de cauză, fiindcă ştie o mulţime de 
lucruri. Apoi, prof. Coşeriu cunoaşte bine lumea, fiindcă a călătorit foarte mult. 
Pe de-asupra e foarte glumet, stie o mulţime de bancuri în spaniolă — sînt sigur 
că şi în alte limbi — ceea ce presupune cunoaşterea la perfectie a acestor limbi. 

— Şi pe mine m-a impresionat această călătorie pe care am făcut-o 
de la aeroportul Barajas la Salamanca, în special cunoştinţele lui despre 
istoria Spaniei. Prof. Coşeriu a fost un fel de ghid pentru noi toţi, deoarece 
ne-a vorbit despre Reconquista, despreTordesillas, despre relaţia Spaniei 
cu Portugalia, explica toponimele... 

Cit priveşte istoria Portugaliei si a Spaniei, prof. Coseriu ştie mai multe 
lucruri decît mine, care sînt spaniol get-beget. E uluitor. Are o minte impresio- 
nantă şi o memorie fenomenalá. In acest sens v-aş sugera să-i luaţi un inter- 
viu chiar d-lui, nu numai discipolilor săi, fiindcă el păstrează, conservă multă 
învăţătură, multe cunoştinţe, multă ştiinţă de carte pe care niciodată nu o va 
aşterne pe hirtie şi e păcat să se piardă. Există teme pe care le are elaborate 
în mintea sa, în memoria sa şi încă nu le-a aşternut pe hirtie... O temă pe care 
am abordat-o cu el în drum de la Barajas la Salamanca - vă amintiţi? — a fost 
cea despre originea expresiei sangre azul (“sînge albastru”). Există în arhiva 
sa citeva fişe în acest sens. 

In general, atunci cînd aduci vreo temă în discuţie, Coseriu îţi redactea- 
ză deja articolul. Cred că este important să-l înregistraţi pe Profesorul însuşi, 
deoarece se va pierde multă ştiinţă de carte odată cu trecerea sa. 

— V-as ruga să reproduceti soluţia la expresia "sangre azul"... 

— Sangre azul se datorează unei greşeli de traducere. Coseriu are frag- 
mente din istoricul latin Tacitus, în care Agripina afirmă că ea este de sanguis 
aestesis. Traducători lui Tacitus in epoca medievală — nu-mi amintesc numele 
exacte ale acestora, însă Profesorul are numele lor exacte —, transpun encae- 
lestis în loc de divinus (sangre divina) — sanguis encaelestis — sangre azul. 
Prin urmare, e o eroare de traducere care a perpetuat si s-a difuzat. Coseriu 
are toate datele prin care demonstreazá cá e o eroare de traducere. Am aici 
registrul in care am clasificat manuscrisele din Arhiva Coseriu si se gáseste si 
menţiunea respectivă. 

— Cîteva cuvinte despre Proiectul Coşeriu. 

— Cit priveşte Proiectul, acesta se împarte în trei secţiuni mari: există o 
secţiune de literatură şi publicistică ce cuprinde creaţia sa literară: povestirile, 
eseurile şi poemele sale, precum şi traducerile literare şi critica literară. A doua 
secţiune o reprezintă activitatea sa universitară: manuscrisele cursurilor pe care 
le-a ţinut Profesorul, textele pe care le-a folosit sau le-a redactat, rapoartele pe 
care le-a făcut etc. A treia secţiune o formează activitatea sa ştiinţifică: opera 
de investigaţie a Profesorului. Aş menţiona întîi de toate Istoria lingvisticii ro- 

manice in germaná, cu un volum de 2500 de pagini, apoi manuscrise, articole, 
conferinţe, studii, notite şi proiecte. In plus, fiecare secţiune mai cuprinde încă 
diferite compartimente. Există de asemenea mult material în limba română. 
Trebuie să mărturisesc că deocamdată nu au fost înregistrate toate manus- 
crisele, toate notițele etc.; mai rămîn a fi înregistrate şi clasificate încă multe 
manuscrise şi fişe ale lui Coseriu. 

lată şi sangre azul, expresie clasificată de noi la compartimentul Ling- 
vistică romanică. Etimologia unor expresii. 

— In ce priveşte semantica lui Coşeriu, Dvs. ati elaborat un sistem 
de opoziții clasematice si ati făcut distincţia între trei nivele expresive de 
semnificat: semantica, sublexematica şi supralexematica. Semanticii i-ar 
corespunde analiza semnificatului lexical, sublexematicii — semnificatul 
categorial, iar semanticii supralexematice — analiza semnificatului sin- 
tactic. De asemenea, ati făcut diferenţierea între cîmpul lexical şi cîmpul 
semantic. Aţi putea comenta aceste lucruri? 

— Aţi observat foarte bine distincţia între cele trei nivele. Din semantica 
coseriană, ceea ce mi-a atras atenţia din capul locului, a fost tocmai distincţia 
fundamentală între desemnare şi semnificaţie. Anterior pentru mine nu era clar 
prin ce se deosebeşte semnificaţia de desemnare. In general, cînd afirmăm 


că un cuvînt semnifică ceva, subintelegem că desemnează un anumit lucru. 
Dar semnificatul e ceva mult mai complex, presupune o abstractizare a refe- 
rentului şi descoperirea unor elemente funcţionale. Anume Coseriu a propus 
această interpretare care le scapă multor semanticieni. De aceea semantica lui 
Coseriu este pentru mine diferită de toate celelalte, fiindcă ea contine aceste 
distincţii fundamentale de principiu, care nu se întîlnesc în alte teorii. In plus, 
este o semantică lingvistică, deoarece se ocupă de semnificat independent de 
referentul extralingvistic. Cum se ajunge la delimitarea semnificatelor, a izolării 
lor? Fireşte, prin intermediul opoziţiilor un cuvînt semnifică ceva fiindcă există 
alt cuvînt care i se opune şi care delimitează semnificatul. Aceasta e metoda 
lui Coşeriu, care coincide cu metoda fonologică, cu ceea ce este analiza mor- 
fo-sintactică funcţională. De fapt, clasificarea opoziţiilor semantice a avut ca 
model opozitiile fonologice, adică s-a trecut practic de la un nivel la altul, iar 
aceasta conferă unei limbii ideea de organicitate: cum se reproduc structurile 
lingvistice la nivelurile superioare şi inferioare. Totodată, aceasta îi conferă o 
mare coerenţă metodei lui Coşeriu. El aplică această metodologie, dezvoltată 


Evocári. Márturii. Impresii 83 


în fonologie si morfologie, la domeniul semanticii, la studiul lexicului care era 
considerat în mod tradiţional asistematic, nestructurabil. 

Aş remarca din semantica lui Coseriu, aşadar, distincţia între semnifi- 
catie şi desemnare şi conexiunea metodei semantice cu fonologia creată de 
Şcoala lingvistică de la Praga. In felul acesta putem vedea care sînt legăturile 
teoretice între Şcoala de la Praga si Coseriu, iar pornind de aici, propunerea 
pentru o analiză a structurilor lexicale. Dar ştim că există nivele inferioare celui 
lexematic, cum ar fi nivelul morfematic, şi aici putem vorbi de o sublexematică 
dacă luăm ca punct de referință lexematica şi există niveluri superioare cum e 
cel sintagmatic şi aici putem vorbi de o supralexematică dacă urmăm coerent 
principiile lexematicii. In cadrul structurilor lexematice, fără îndoială, structurile 
pe care Coseriu le numeşte primare sînt cîmpul lexical şi clasa lexicală. Apoi în 
cadrul structurilor secundare eu cred că în latină are o mare importanţă, — şi în 
alte limbii, la o adică în orice limbă — modificarea semantică. Eu m-am ocupat 
în special de cîmpul semantic şi de clasa semantică. Chiar primul meu studiu 
e dedicat unui cîmp semantic. 

Cit priveşte diferenţa dintre cîmpul semantic şi cîmpul lexical: cred cá prin 
cîmpul semantic ne referim la planul conţinutului, iar în cadrul acestui cîmp pot 
exista unităţi care nu sînt lexicale, adică sînt morfematice sau sintagmatice. 
lar dacă vorbesc de cîmp lexical, am în vedere întîi de toate expresia la nivel 
lexematic. Rezumind cele afirmate mai sus, Coşeriu a modernizat şi a dezvoltat 
teoria cîmpului elaborată de lingviştii germani. De aceea cred că lexematica 
reprezintă o mare teorie, care încă urmează să fie explorată şi aplicată. Cînd 
analizăm un cîmp semantic, ne dăm seama cum funcţionează limba cel puţin pe 
porţiunea respectivă din planul conţinutului. In ceea ce priveşte limbile clasice, 
analiza unui cîmp semantic permite unui cercetător achiziţia unei competenţe 
idiomatice care îi lipseşte acestuia fiindcă are de a face cu o limbă moartă. 
Deci, însuşindu-ne această teorie, „observăm” cum funcţionează structurile 
semantice în interiorul unui cîmp. Aş zice cá pentru latină, investigația cimpurilor 
semantice compensează lipsa de competenţă lingvistică activă. In ce priveşte 
clasa semantică, am dezvoltat un sistem clasematic care a apărut din cîmpul 
semantic Ver, iar mutatis mutandis se poate aplica la orice sistem semantic [...] 

— Aş vrea să vá referiţi la Şcoala de semantică pe care ati inteme- 
iat-o, dat fiind că teza Dvs. a servit drept model pentru discipolii Dvs. în 
descrierea unor cîmpuri semantice din latină şi greacă. 

La Universitatea din Córdoba — unde am obţinut postul după susţinerea 
tezei de doctorat — am început să am primii discipoli. Un profesor de latină, 
Santiago López Moreda, a făcut teza Los grupos lexemáticos de , facio" y 
,ago" en el latín arcaico y clásico cu mine. lar Pilar Muro Meléndez-Valdés 
a scris despre El campo verbal de la combustión en la lengua latina arca- 
ica y clásica. La Universitatea din Leon am avut alti doi discipoli: Francisco 
Domínguez Domínguez, autorul tezei EI campo semántico de ,,encontrar" 
en latín arcaico y clásico, si María Asunción Sánchez Manzano El campo 
verbal de la muerte en el latín arcaico y clásico. Lista ar putea continua, 
fireste. Dupá cum vedeti, dacá vine vorba despre tezele de doctorat ale dis- 
cipolilor mei, atunci toate se referá la semanticá. Un alt discipol din Sevilla, 
Antonio Martín Rodríguez, în prezent profesor titular la Universitatea din Las 
Palmas, a făcut o teză excelentă despre El campo semántico de „dar” en 
latín arcaico y clásico. Discipolii mei şi-au asumat pe deplin modelul teoretic 
coserian şi lucrează cu multă rigoare. Si la Universitatea Autonomă am condus 
mai multe teze de doctorat în acest domeniu. 

La Congresele de latină şi la cele de studii clasice au participat şi mulţi 
discipoli ai mei şi l-au cunoscut pe Coseriu în persoană. Ştiţi, Coseriu, printre 
multe virtuţi ale sale, o are şi pe aceasta, cunoaşte foarte bine limbile clasice, 
ceea ce înseamnă că e Maestru atit pentru latinisti cit şi pentru elinisti. 

— In cadrul Proiectului de la Tübingen pregătiţi pentru tipar volumul 
Introducere în latina vulgară de E. Coseriu. 

E. Coseriu, la Chisináu, intre rude si prieteni. 


— [ntr-adevár, pregátesc o antologie care va cuprinde toate studiile si 
manuscrisele inedite ale lui Coseriu despre latina vulgară, limba greacă si 
lingvisticá indo-europeaná. Gratie cunoasterii limbii grecesti, Coseriu este 
un mare cercetător al raporturilor între greacă si latina vulgară; a descoperit 
multe aspecte în care greaca influențează limbile romanice, prin intermediul 
traducerilor din Biblie, în special a Noului Testament. Structurile limbii greceşti 
se reflectă în aceste traduceri şi asta trece la latina vulgară. Coseriu e un mare 
cercetător al acestor aspecte. Deci, familiarizîndu-ne cu studiile lui Coşeriu, ne 
dăm seama de influenţa limbii greceşti asupra latinei vulgare şi apoi asupra 
limbilor romanice. lată cîteva texte ale lui Coseriu: El latin de Hispania, din 
epoca de la Montevideo, a cărui ediţie trebuie pregătită şi apoi există un curs 
de latină vulgară pe care l-a ţinut în semestrul de iarnă 1962 la Universitatea 
din Bonn. Există un alt curs ţinut de prof. Coseriu, care constă din 25-26 de 
prelegeri în germană, şi acestea ar trebui traduse în spaniolă. Apoi mai sînt 
multe studii neterminate, o mulţime de fişe, notițe. Tot acest material trebuie 
pregătit fie pentru un volum, fie pentru două volume. 

— Despre ce era vorba în aceste cursuri? 

— Să vedem împreună: latina vulgară — latina clasică; Forme vechi şi 
forme noi; Reconstrucţia latinei vulgare; Principiile (fundamentele) limbi- 
lor romanice; Structuri lingvistice romanice comune etc. Apoi despre latina 
vulgară există un curs pe care l-a ţinut în franceză, incorporat fiind ulterior în 
versiunea germană de la Bonn. Cred că aceste cursuri ar trebui să fie publicate 
urgent, ca specialiştii să poată profita de materialul coşerian extrem de bogat. 

Apropo de Congresele Internaţionale de lingvistică latină. La unele din 
aceste congrese a participat şi Gheorghe Bârlea, profesor la Universitatea din 
Tîrgovişte, care la început a fost surprins că un spaniol, adică eu, îl cunoaşte 
atit de bine pe Coseriu şi teoria sa lingvistică. Bârlea a fost încîntat să mă audă 
vorbind despre Coseriu şi în special utilizînd metodologia coşeriană. Cred cá 
am acest merit, de a-i fi trezit lui Bârlea interesul pentru Coseriu şi de a-l fi 
ajutat să-i cunoască studiile. Bănuiesc că aşa se explică faptul că am fost fă- 
cuti împreună cu Coseriu Doctori Honoris Causa ai Universităţii din Tîrgovişte. 

— Ce ştiţi despre România şi Republica Moldova? 

— România, desi e o ţară îndepărtată, reprezintă cealaltă extremă a La- 
tinitátii, iar eu o simt foarte aproape. Bineinteles cá fiecare latinist considerá 
limbile romanice ca limbi-fiice ale latinei vulgare. Dar cînd am fost la Tîrgovişte 
şi la Bucureşti, m-am simţit foarte unit din punct de vedere afectiv de România. 
In Republica Moldova deocamdată nu am fost. Apoi, există un fond istoric şi 
comun pe care îl împărtăşim spaniolii şi românii. Spania şi România mai au 
în comun această istorie de romanizare sub domnia lui Traian, un împărat de 
origine hispanică. De aceea cred că şi din punct de vedere istoric noi sîntem 
foarte aproape, deşi geografic sîntem relativ departe. Intr-un cuvînt, mă simt 
foarte aproape de România, iar acest lucru i-l datorez iarăşi prof. Coşeriu. 

— In România numele Dvs. este demult cunoscut clasiciştilor. Cu 
mai mulţi ani în urmă, lingivsta din Cluj Elena Popescu a scris o recenzie 
la una din cărţile Dvs. 

- [ntr-adevár, e o recenzie excelentă la cartea mea El campo semántico 
de „ver” en la lengua latina. Estudio estructural (1980), o carte care a fost 
foarte bine receptată în multe ţări. Cu ocazia vizitei mele în România, am ţinut 
o conferinţă la Bucureşti, la Societatea de Limbi Clasice unde am fost prezentat 
de prof. lancu Fischer şi m-am simţit ca acasă. In plus, în Spania există mai 
mulţi intelectuali români care s-au stabilit aici. 

— Care credeţi că este locul lui Coseriu în lingvistica actuală? 

— Pentru mine — poate că vorbesc cu pasiunea şi fervoarea discipolului — 
Coseriu este marele lingvist din a doua jumătate a sec. XX. Fireşte, dacă am 
intra în discuţii despre şcoli şi curente lingvistice, trebuie să recunoaştem că 
Eugeniu Coşeriu rămîne cel mai mare lingvist european din a doua jumătate a 
sec. XX. Dacă îi comparám pe Coseriu şi pe Chomsky, Chomsky, după mine, 
a avut marele avantaj de a trăi în Statele Unite, de a scrie într-o limbă de mare 
circulaţie cum e engleza, de a avea mijloacele necesare pentru a-şi comercializa 
produsele sale intelectuale. 

- In plus, Chomsky s-a lansat si prin activitatea sa politică. 

— Să trăieşti într-o ţară capitalistă şi să fii ideolog de stînga, presupune 
să profiti de tot ce-ţi oferă lumea capitalistă, iar tu să critici ideologia respectivă. 
Acesta e marele avantaj pe care îl are Chomsky. Dacă Eugeniu Coseriu ar fi 
scris şi s-ar fi lansat în Statele Unite, lucrurile ar fi fost complet diferite. Pe de 
altă parte, însă, Coseriu are multe avantaje în comparaţie cu Chomsky care 
nu ştie alte limbi în afară de engleză, ceea ce e inadmisibil pentru un lingvist. 
Coseriu e un lingvist al multor limbi diferite, cunoaşte structura internă a multor 
limbi, ceea ce conferă profunditate studiilor sale. Or, acest lucru îi lipseşte lui 
Chomsky. Din acest punct de vedere Coseriu cred cá e un lingvist unic, desi 
nu a avut avantajele materiale pe care le-au avut alţii. Plecînd în America de 
Sud, la Montevideo, apoi din 1963 la Tübingen şi tinind cursuri la multe univer- 
sitáti din lume, el şi-a făcut foarte multi discipoli. Multi din elevii lui Coşeriu sînt 
profesori în Germania; mă întreb dacă există vreo universitate germană unde 
să nu existe vreun discipol coşerian. De asemenea, are numeroşi discipoli în 
Spania, Italia, Portugalia, în America de Sud etc. Revenind la cele discutate de 
noi pe drumul de la Madrid la Salamanca, aş vrea să reiau ideea de a organiza 
un Congres despre Lingvistica Integrală, despre teoria lui Coşeriu, la care ar 
participa discipolii săi directi şi indirecti, inclusiv adversarii săi. Cred că ar fi cel 
mai frumos omagiu pe care am putea să i-l oferim Maestrului nostru. 

— Vă mulţumesc. 


Interviu realizat de Eugenia BOJOGA, 
septembrie 2001 

lorgu IORDAN 


EUGENIO COSERIU, 
TEORETICIAN AL LIMBAJULUI 
SI ISTORIC AL LINGVISTICII 


Din punct de vedere didactic, Eugenio Coseriu este romanist, unul dintre 
cei mai iluştri ai zilelor noastre. Şi-a început activitatea profesională în urmă 
cu 30 de ani, la Universitatea din Montevideo, de unde, după multi ani, revine 
în Europa. De destul de mult timp predă la Tübingen, ca şef al Catedrei de 
Filologie romanică. “Romanismul” sáu — îmi cer scuze pentru această... crea- 
tie — a fost recunoscut, ca să zic aşa, oficial, la ultimul Congres al romanistilor 
(Rio de Janeiro, 1977), unde a fost ales vicepreşedinte al Biroului Societăţii de 
Lingvistică Romanicá. In 1980, devine preşedintele acestei societăţi. 

In ceea ce priveşte lucrările sale ştiinţifice, este lesne de constatat că cea 
mai mare parte a faptelor folosite în studiile sale aparţine limbilor romanice. Pe 
acestea le cunoaşte în majoritate, chiar practic, pentru că le vorbeşte curent şi 
cu o uşurinţă surprinzătoare. 

Totuşi, cercetările sale arată foarte clar, chiar şi unui lector mai puţin 
avizat, că ceea ce îl interesează nu sînt faptele pe care le invocă, nici relaţiile 
dintre ele considerate din punctul de vedere al lingvisticii romanice, istorice 
sau descriptive, ci semnificaţia lor teoretică, posibilitatea de a le integra într-o 
viziune de ansamblu, care să-i permită să-şi dea seama de caracteristicile 
generale ale limbajului uman şi de esenţa acestuia, făcînd abstracţie de forma 
concretă, reală, pe care o are în timp şi în spaţiu. Sau, pentru a simplifica lucru- 
rile, Eugenio Coseriu, face lingvistică generală cu fapte din limbile romanice. 
In multe cazuri, faptele de limbă sînt puţin numeroase sau aproape absente. 

Este vorba, în cazul sáu, cred, de o predispozitie nativă. Această ipoteză 
este confirmată teoretic de constatarea faptului că oamenii care s-au remarcat 
de-a lungul vieţii lor prin realizări de mare valoare au avut ceea ce psihologii 
numesc «vocaţia meseriei», adeseori verificată în plan concret. In cazul lui 
Eugenio Coseriu — mă refer la el pentru că este cel care constituie obiectul 
discuţiei — trebuie invocat încă un lucru, de asemenea foarte important. El 
posedă o excelentă formaţie filosofică propriu-zisă. La Roma, a urmat cursuri, 
cu toate “anexele” lor, nu numai de filologie ci si de filosofie. Desi sînt foarte 
departe de această disciplină, recunosc, de mult timp, că o anumită pregătire 
filosofică este absolut necesară unui lingvist, mai ales cînd abordează probleme 
de lingvistică generală. Respectul şi admiraţia mea pentru marii lingvişti de 
astăzi şi de altădată sînt nelimitate, trebuie să mărturisesc cu toată obiectivi- 
tatea şi toată sinceritatea că, dacă n-au atins întotdeauna punctul culminant 
în plan teoretic în lucrările lor consacrate lingvisticii generale, este din cauza 
formaţiei lor exclusiv profesionale, mai mult sau mai puţin “tehnice” în sensul 
bun al termenului. Eugenio Coseriu ocupă un loc distinct printre ei datorită chiar 
acestei formaţii filosofice. Trebuie adăugat încă un lucru pentru completarea 
acestei schiţe a personalităţii sale ştiinţifice. Luciditatea sa, raţionamentul său îl 
împiedică să se piardă în speculaţii străine lingvisticii considerată ca disciplină 
autonomă, în maniera, de exemplu, cîtorva continuatori tardivi ai lui W. von 
Humboldt, “neoromantici” după calificarea proprie. 

Caracteristica principală a concepţiei lui Eugenio Coseriu este, după mine, 
eclectismul, în înţelesul elevat al acestui termen. Formaţia sa iniţială, care este 
foarte temeinică aparţine aproape în întregime lingvisticii tradiţionale şi constă 

în acumularea şi asimilarea a tot ceea ce constituie valoarea capodoperelor 
disciplinei noastre. Această formaţie iniţială a lingvistului s-a dezvoltat prin 
forţa împrejurărilor cu timpul, graţie activităţii sale bogate şi variate în sensul 
că volumul de cunoştinţe a crescut neîncetat. Sub acest aspect lucrările sale 
produc o impresie covirşitoare, chiar asupra unui lector avizat, anume prin 
bogăţia şi varietatea lor rar intilnite în lingvistica actuală. Dar, spre deosebire 
de marea parte a "traditionalistilor", el a urmărit, cu interes si de foarte aproape, 
activitatea “modernilor”, trágind din lucrările lor profitul pe care spiritul lui critic 
foarte ascuţit şi capacitatea de a face distincţia necesară între “adevărat” si 
“fals” i-au permis-o. Trebuie adăugat că Eugenio Coseriu este cu siguranţă cel 
mai erudit dintre toti lingviştii contemporani, eruditia lui fiind de ordin teoretic si 
practic. Vreau să spun că el cunoaşte atît diversele concepţii, doctrine etc., cît 
şi un volum substantial de fapte apartinind multor limbi. Tocmai în acest sens 
trebuie interpretat “eclectismul” său. 

Rebecca Posner a găsit — sper că ea l-a găsit — un termen mai adecvat, cel 
de "neotraditionalism". Eugenio Coseriu este într-adevăr un neotraditionalist, adică 
un lingvist traditionalist, ceea ce vrea sá spuná, dupá párerea mea, un specialist 
foarte documentat sub toate aspectele activităţii sale ştiinţifice, si, în acelaşi timp, 
un “modernist”, destul de moderat, care acceptă foarte multe teorii ale lingvisticii 
actuale, inovațiile într-adevăr apte să facă să progreseze disciplina noastră. 

Neotraditionalismul semnifică, înainte de toate, excluderea extremelor, 
sau — cum am mai spus-o în raportul meu prezentat la Congresul romanistilor 
de la Madrid, 1965 — o “coexistenţă paşnică” a tradiţiei şi “modernităţii”. (Pledam 
pentru această atitudine). Un exemplu strălucit, şi totodată convingător în acest 

sens — numai unul printre atitea altele la Eugenio Coseriu — este modul în care 
conciliază diacronia “moderniştilor” şi sincronia, considerate în unanimitate 
de «modernişti» extreme asemenea „duşmanilor de moarte”. El se exprimă 
astfel (nu e vorba de un citat propriu-zis care nu mi se pare necesar): «Limba 
se constituie diacronic şi funcţionează sincronic». Această formulă lapidará 
implică unitatea dialectică între cele două aspecte ale vieţii unei limbi; fiecare 
dintre ele este, la rîndul său, cauza şi efectul celuilalt. 

Mă voi opri puţin asupra altei idei, de asemenea foarte importantă, care 
clarifică şi aprofundează raportul existent între “limbă” şi “vorbire” (conform 
terminologiei saussuriene). In ceea ce priveşte originea acestei idei, ea nu 
aparţine lui Eugenio Coseriu, dar el este cel care a dezvoltat-o şi a pus în lu- 
mină importanţa excepţională a perspectivei sale pentru cunoaşterea exactă şi 
precisă a esenței intime a limbajului uman. Este vorba de “normă”, considerată 
ca o etapă intermediară între “limbă” şi “vorbire”, mai abstractă decit aceasta 
din urmă — care este în întregime concretă, am putea spune chiar materială — şi 
mai puţin „abstractă” decît “langue”. Inovaţiile lingvistice apar în “parole”, dar, 
pentru a fi admise de “langue”, au nevoie de un "laisser-passer" sau de un 
“sauf-conduit” pe care îl acordă “norma”. 

Ca istoric al lingvisticii, Eugenio Coseriu, urmăreşte, înainte de toate, as- 
pectul teoretic al operelor care au contribuit sau au putut contribui la progresul 
disciplinei noastre. Adică el procedează, în ceea ce priveşte prezentarea şi 
evaluarea acestor contribuţii, în calitatea sa principală, aceea de teoretician 
al limbajului. Rezultatele cercetărilor sale în acest domeniu sînt într-adevăr 
excepţionale prin semnificaţia lor. “Inovaţiile” cele mai importante ale lingvisticii 
moderne, care începe cu Ferdinand de Saussure, pot fi întîlnite frecvent, dacă 
nu întotdeauna, la predecesori uneori foarte îndepărtați în timp şi care nu erau 
decit în mod exceptional lingviști. 

Dau cîteva exemple în ceea ce urmează: ideea arbitrariului semnului 
lingvistic, pe care o atribuim în general lui Saussure, există la Aristotel. Demon- 
stratia ei este făcută într-un studiu de aproape 50 de pagini publicat în 1967 (v. 
E. Coseriu, Tradicion y novedad en la ciencia del lenguaje, Madrid, 1977, p. 
13-59, cu o anexă polemică). Situaţia se prezintă similar si în ceea ce priveşte 
distincţia “limbă” şi “vorbire”, cu o consecinţă foarte importantă, care este pre- 
ferinta pentru cercetările sincronice (cf. Georg von der Gabelunz y la lingüística 
sincrónica, op. cit., p. 200-250.). 

Trebuie să afirm, pentru a evita o neînțelegere, cá Eugenio Coseriu nu 
minimalizeazá deloc valoarea si meritele marelui lingvist genovez (v. de exem- 
plu, op. cit., p. 230-231). Tipologia lingvistică, ea însăşi creaţie indiscutabilă a 
lui W. von Humboldt, are un «predecesor» destul de modest dar real în filosoful 
englez Adam Smith (v. p. 117-130). 

Toate aceste constatári sint foarte importante pentru cunoasterea obiec- 
tivă, adică ştiinţifică, a istoriei ideologice a disciplinei noastre. Eugenio Coseriu 
are tot respectul şi toată admiraţia pentru marile personalităţi ale lingvisticii, şi 
trebuie să judecám atitudinea sa ţinînd cont nu de tonul, aproape întotdeauna 
polemic, al cercetărilor sale, ci de fondul lor, care graţie unei documentări exha- 
ustive şi unei logici de fier, este de primă importanţă. Severitatea sa, cu frecvente 
nuanţe de înverşunare, este dirijată în realitate împotriva multor “modernişti” 
actuali, care ignoră, fără să vrea sau fără s-o ştie, contribuţia predecesorilor şi 
“descoperă” fără încetare America. 

Din ceea ce am spus pînă aici reiese foarte clar, pentru mine cel puţin, că, 
între lingviştii contemporani, cel mai indicat să elaboreze un Tratat de lingvistică 
generală şi o Istorie a disciplinei noastre este Eugenio Coseriu. Le aştept, pe 
amîndouă, în speranţa că voi putea profita de ele, în pofida vîrstei. 

Traducere din franceză de Cristina VARGA, din volumul 


“Logos semantikós. Studia linguistica in honorem Eugenio Coseriu”, 
Berlin-New York-Madrid, 1981. 

EUGENIU COŞERIU 
ŞI BAZELE 
ŞTIINŢELOR CULTURII* 


Nu cred că poate fi adus un mai 
înalt elogiu unui savant român din 
domeniul ştiinţelor umane decit acela 
pe care îl aducem, astăzi, lingvistului 
Eugen Coşeriu. Pentru a proba ade- 
vărul acestui enunţ ar fi suficiente, 
poate, covîrşitoare mărturii ale recu- 
noasterii de care se bucură opera şi 
personalitatea sa pe toate meridiane- 
le globului. Folosind o expresie a lui 
Platon, la care recurge cu predilectie 
Maestrul, dacá e «sá spunem lucru- 
rilor asa cum sínt», savantul de la 
Tübingen a reusit sá se impuná, fárá 
nici o îndoială, ca cel mai strălucit 
exponent al culturii románe ín planul 
universal al ştiinţelor omului. Intreaga 
şi profunda semnificaţie a aportului 
său îşi aşteaptă dreapta preţuire nu 
doar din unghiul inevitabil restrictiv al 
unei culturi şi discipline particulare şi 
nici numai între zările istorice ale lumii 
noastre interseculare, ci — aşa cum 
insista, pentru prima oară, un eminent 
savant japonez — acest aport este 
menit integrării şi dezvoltării fecunde 
în patrimoniul ştiinţific internaţional al 
întregului eon istoric ce ne stă în faţă 
(T. Kamei, 1980). Cele aproape 50 
de volume ale operei sale, precum şi 
miile de pagini de exegeză care i-au 
fost dedicate, pînă în acest moment, 
ne îngăduie să putem întrezări, de 
pe acum, în profilul acestui savant 
român, pe adevăratul întemeietor al 
disciplinei centrale a umanioarelor 
şi, în acelaşi timp, pe cel care pune, 
prin aceasta, în sensul cel mai rigu- 


ros, bazele conceptuale ale ştiinţelor 
culturii în general. Acest profund şi 
grav adevăr este însuşit, deja, din 
diverse unghiuri, de un număr con- 
siderabil de giînditori, din Germania 
pînă în America Latină şi din Spania 
pînă în Extremul Orient!. Un străvechi 
adagiu ne aminteşte, însă, că nimeni 
nu este profet în tara lui, aşa încît îmi 
voi îngădui să invoc, cu acest prilej, 
doar cea dintii dintre ratiunile decisive 
care m-au condus, pe făgaşul cel mai 
neaşteptat cu putinţă (la una dintre 
marile universităţi americane, între 
anii 1981-1985), spre zările acestui 
adevăr definitiv împărtăşit. In termenii 
cei mai simpli, raţiunea primordială 
la care mă voi referi extrem de sche- 
matic, aici, izvorăşte din convingerea 
dobîndită, încă de atunci, că marele 
savant de la Tübingen este cel care 
a elaborat, în mod sistematic, însuşi 
fundamentul preliminar şi/sau cadrul 
epistemologic al ştiinţei nucleare 
a culturii pe care o numim, astăzi, 
lingvistica integrală, deschizînd, 
prin aceasta, drumul reconstrucției 
conceptuale a întregului cîmp al dis- 
ciplinelor „umane“. 

Acest parametru cardinal repre- 
zintă, fără îndoială, aspectul cel mai 
redutabil, mai dificil de cuprins şi de 
evaluat, din întreaga sa operă stiinti- 
fică, dar el constituie, în acelaşi timp, 
din ughiul în care mă situez acum, 
elementul cel mai important şi mai 
hotáritor, care determină, în ultimă 
instanţă, sensul profund şi autentic 
al întregului demers instaurator co- 
şerian. Pentru a putea străbate acest 
demers pe prundul lui originar, trebuie 
pornit de la faptul istoric elementar că 
Eugeniu Coseriu s-a găsit, la începu- 
tul destinului său singular, confruntat 
cu o exigentá de excepţională gra- 
vitate, pe care a formulat-o, poate, 
cel mai acut, unul din marii gînditori 
ai acestui secol, Ernst Cassirer, în 
Logica ştiinţelor umane, anume: „prin- 
cipiile ştiinţelor autonome“ nu pot fi 
„deduse“ sau „împrumutate“ direct din 
disciplina filozofică a epistemologiei, 
ci ele trebuie să fie rezultatul „muncii 


* Textul de faţă a fost prezentat la Sesiunea Omagială a Academiei Române 


din 9 mai 2001. 

de descoperire si stabilire“ în chiar 
„procesul de întemeiere“ a disciplinei 
respective [(12, 64)]. Tînărul lingvist, 
refugiat din calea vicisitudinilor istoriei 
din România şi format la marile uni- 
versitáti ale Italiei, a ajuns, foarte de 
timpuriu, la intuiţia fundamentală sau, 
dacă doriţi, la revelaţia că — în pofida 
„strălucirii“ pe care şi-o dobindeste 
în constelația ştiinţifică a epocii, din 
raţiuni în primul rînd metodologice — 
lingvistica nu îşi avea asigurate, încă, 
adevăratele fundamente teoretice, 
care să-i îngăduie să definească 
„natura obiectului sáu" şi totodată 
„exigenţele cunoaşterii ştiinţifice“ im- 
puse de acesta, aşa încît disciplina în 
cauză era, în realitate, foarte departe 
de a putea constitui „ştiinţa pilot“ a 
antropologiei, aşa cum o proclama- 
se, pripit, încă în 1945, un savant 
de talia lui Claude Levi-Strauss. 
Eugeniu Coşeriu a înţeles, în acelaşi 
timp, pe deplin, că sarcina enormă a 
procesului de întemeiere teoretică 
imperios necesar acestei discipline 
nu putea fi lăsată pe seama filozo- 
filor, aşa cum mai pretind şi astăzi, 
cei mai multi dintre lingvisti (vezi, de 
ex., dezbaterea din [31]), ci revenea 
Si revine, ca obligatie de principiu, 
constitutivă — oricît de „repugnantă' li 
s-ar părea exclusiviştilor „pur practici- 
eni“ — ştiinţei lingvistice ca atare. Incă 
în Italia fiind, tînărul şi genialul nostru 
compatriot şi-a dat seama de imensa 
dificultate şi complexitate a muncii de 
„descoperire şi stabilire“ a presupo- 
zitiilor, implicatiilor şi consecinţelor 
teoretice fundamentale ale disciplinei 
sale, — muncă pe care cel chemat s-o 
îndeplinească trebuia s-o exercite 
nu în şi din interiorul, dar în lumina 
şi din unghiul disciplinei filozofice a 
epistemologiei. lar această muncă 
trebuia împlinită pe terenul cercetării 
lingvistice şi în acord cu o aproximare 
preliminară, esenţial intuitivă, a naturii 
fenomenului concret supus activităţii 
investigationale. Beneficiind şi de cea 
mai solidá formatie filozoficá pe care 
şi-a dobindit-o un lingvist în întreaga 
eră post-humboldtiană (consfintità 
începînd cu doctoratul la unul din 
cei mai profunzi gînditori ai veacului, 


Antonio Banfi), Eugeniu Coseriu s-a 
încumetat, încă din primul deceniu al 
activităţii sale, cînd a fondat şcoala 
lingvistică latino-americană de la 
Montevideo, pe calea unei investigaţii 
menite nu doar să rezolve diverse 
aspecte particulare ale lingvisticii 
timpului, în multiplele ei domenii şi 
sfere constituite ca atare, ci pe un 
traseu mult mai adînc şi mai teme- 
rar, care tintea, în ultimă instanţă, 
însăşi descoperirea conştiinţei de 
sine a acestei discipline, în acord cu 
o „viziune coerentă şi unitară, asupra 
limbajului ca activitate creatoare“, pe 
care şi-a cîştigat-o încă în anii forma- 
tiei sale italiene?. 

Intreaga dezvoltare, pe plan 
mondial, a acestui spaţiu disciplinar în 
ultima jumătate de secol a confirmat, 
întru totul, nu numai legitimitatea, ci şi 
sensul cu adevărat istoric al acestei 
decizii aurorale, precum şi al parcur- 
sului de ansamblu urmat consecvent 
de savantul român pe acest drum 
deschizător de lumi. Ştiinţele umane 
nu numai că nu s-au (re)intemeiat 
sistematic pe fundamentul lingvis- 
ticii saussurian-jakobsoniene, cum 
prevestea preconizata „antropologie 
structurală“, ci au fost nevoite să se 
confrunte, înainte de toate, pe tot 
parcursul acestei perioade, cu ceea 
ce s-a numit, pe bună dreptate, ma- 
rea „criză fondaţională“ a disciplinei 
lingvistice, în primul rînd, în ipos- 
taza ei structuralistă, saussuriană 
şi bloomfieldianá?. Pe acest fundal 
de ansamblu, cum foarte bine se 
ştie, numai doi (dar, într-adevăr, cei 
mai mari) lingvişti ai întregii noastre 
epoci — mai întîi Eugeniu Coseriu si, 
apoi, Noam Chomsky — şi-au asumat, 
pe deplin şi pînă la capăt, obiectivul 
imens al elaborării sistematice a 
fundamentelor teoretice, inclusiv a 
cadrului epistemologic al disciplinei 
lor. Nu este acesta locul şi nici mo- 
mentul unei confruntări aprofundate 
şi riguroase a celor două mari soluţii 
fondatoare, propuse în Programul 
coserian al Lingyvisticii Integrale — pe 
de o parte şi, respectiv, în (încă!) „the 
«Generative Enterprize»" — pe de altă 
parte^. Ceea ce se poate observa, 

însă, înaintea oricărei alte aproximări, 
este faptul că, în pofida unor puncte 
de pornire similare, cele două înteme- 
ieri globale s-au dezvoltat, în esenţă, 
în direcţii radical diferite. Aşa cum se 
va evidentia pe parcurs, soluţia elabo- 
rată de savantul român se va dovedi 
singura care urmăreşte şi realizează, 
în mod ferm şi coerent, o fundamen- 
tare de principiu a lingvisticii ca ştiinţă 
a culturii, într-un cadru epistemologic 
„ospitalier“ pentru natura semantic 
creatoare a limbajului şi care asigură 
în acelaşi timp, integrarea, pe o bază 
comună, a tuturor ştiinţelor congene- 
re, în specificitatea lor ireductibilă. 

Temeiurile edificiului epistemo- 
logic elaborat de lingvistul nostru pot 
fi descoperite încă din prima etapă a 
conturării Programului Lingvisticii Inte- 
grale —, etapă care cuprinde deceniul 
sud-american, precum şi activitatea 
dintr-o primă perioadă din cadrul Şcolii 
de la Tubingen (cu aproximaţie, pînă 
spre mijlocul anilor '70).5 Demersul 
savantului român va fi dezvoltat şi 
aprofundat, ulterior, în întreaga sa ca- 
rieră ştiinţifică, dar obiectivele lui fun- 
damentale rămîn, în esenţă, aceleaşi 
şi ele pot fi distinse cu claritate chiar 
pornind din acest prim moment: (1) 
să legitimeze, pe deplin, necesitatea 
procesului de reîntemeiere teoretică 
şi sistematică a lingvisticii în raport 
cu specificul naturii obiectului propriu; 
(2) să demonstreze, prin explorarea în 
profunzime — aş spune, în principiu, 
exhaustivă — a unei zone problematice 
centrale şi cruciale a studiului limbii, 
că acest proces impune recursul la 
un fundament teoretic diferit de cel 
implicat în mod tacit sau adoptat direct 
din epistemologia ştiinţelor naturii, 
sub influenţa curentelor pozitiviste 
şi neopozitiviste; (3) să propună o 
circumscriere de ansamblu, istorică 
şi teoretică, a cadrului epistemologic 
adecvat lingvisticii şi ştiinţelor culturii 
în general. 

1. Necesitatea legitimării epis- 
temologice explicite i-a fost impusă 
lingvistului nostru de faptul primar al 
confruntării permanente cu un fond 
de prejudecăţi, de confuzii şi de neîn- 
telegeri adînc înrădăcinate în istoricul 


disciplinei şi pregnant dominante 
în epocă. Cea mai redutabilă dintre 
acestea era, fără îndoială, prejude- 
cata — despre care va nota, în 1981, 
că „mai persistă, în parte, şi în zilele 
noastre“ ([23, 79]) — conform căreia 
„lingvistica ştiinţifică“ sau „studiul 
modern al limbajului“ reuşise deja să 
se constituie în disciplină pe deplin 
„legitimă“ şi „autonomă“, independent 
de „orice filozofie“, i. e. independent 
de orice temei teoretic şi/sau de ori- 
ce presupozitie epistemologică. Atit 
în ipostaza ei istorică, din secolul al 
XIX-lea, cît mai ales în constituirea ei 
ca disciplină descriptivă sincronică, 
structurală, „lingvistica modernă“ s-ar 
fi întemeiat, aşadar, ca ştiinţă „pur 
empirică“, prin simpla „unitate a meto- 
dei“ sau a „punctului de vedere“, care 
ar fi permis „determinarea unui cîmp 
omogen de fapte“ şi delimitarea, con- 
secventă, a unui „obiect empiric“ diferit 
de „facultatea“ pe care o ,slujeste"6. 
Fárá sá angajeze o dezbatere 
sistematică, în plan metateoretic, 
a acestui tip de „ştiinţă empirică“, 
Eugeniu Coseriu adoptă, din capul 
locului, o atitudine criticá esential 
husserlianá, demonstrind zdrobi- 
tor — începînd cu studiile adunate 
în Teoria del linguaje y lingüística 
general ([15]) — că lingvistica „moder- 
nă“ presupusă „pur empirică“ este, 
în realitate, impregnată de „premise 
constitutive“ şi, mai mult, de o „viziu- 
ne“ (i. e., o „filozofie“) implicită, care 
fi predetermină şi, în ultimă analiză, 
îi subminează în întregime demersul 
metodic. Demontarea sistematică a 
acestei viziuni implicite şi a presupo- 
zițiilor ei constitutive se realizează, 
mai întîi, în aceste prime studii, cu 
predilecție în ce priveşte lingvistica 
„structuralistă“ europeană de sorginte 
saussuriană şi versiunea „fizicistă“ 
americană, puternic metodologizată, 
a „bloomfieldismului“, dar ea se exer- 
cită ulterior în mod permanent şi pe 
aproape întregul cîmp al „lingvisticii 
moderne“. Exemplaritatea şi încă 
deplina actualitate a acestor exami- 
nări critice constă tocmai în faptul că 
ele probează, fără putinţă de tăgadă, 
modul în care demersurile lingvistice 

atit de coerent articulate metodologic, 
au fost infiltrate, in chiar conceptele 
lor „operaţionale“ centrale, de presu- 
pozitii implicite de naturá pozitivistá, 
asimilate, fie direct (dar tacit!) din 
atmosfera globală a unei „ideologii“ 
dominante în epocă, fie din premisele 
epistemologice constitutive ale unor 
discipline acceptate (iarăşi tacit!) ca 
supraordonate lingvisticii, cum ar fi, 
bunáoará, sociologia durkheimianá 
sau psihologia behavioristă ([15, în 
sp. 11-113 şi 132—146]). Sá obser- 
vám, aici, in treacát, cá demolarea 
coserianá a bloomfieldismului are 
loc în 1954, cu o jumătate de de- 
ceniu înaintea iniţierii „cruciadei“ 
chomskyene, prin celebra diatribă 
anti-skinneriană, şi că ea este, într-un 
sens, mult mai radicală decit cea a 
savantului american, întrucît critica sa 
vizează, în ultimă instanţă, nu atit im- 
posibilitatea abordării satisfăcătoare, 
în cadrul bloomfieldian, a unor „fapte 
determinate“, în speţă în perspectiva 
„creativităţii“ sintactice, cît însăşi „re- 
ducţia“ dimensiunii esenţiale a sem- 
nificatului, prin care se denaturează 
obiectul propriu şi se distruge chiar 
punctul de pornire, i. e. „cunoaşterea 
originară“, care furnizează „funda- 
mentul“ ştiinţei limbajului ([15, 142]). 

Lovitura de gratie împotriva iluzi- 
ei „purității empirice“ va fi dată, foarte 
de timpuriu, o dată cu capodopera 
Sincronie, diacronie şi istorie, din 1958 
([16]), care demonstrează, în ansam- 
blul ei, că presupusa „autonomie“ sau 
„independenţă“ a lingvisticii faţă de 
„orice «filozofie»" şi/sau faţă de orice 
premisă constitutivă ori presupozitie 
epistemologică reprezintă, în realitate, 
o himeră provenită dintr-un „vis poziti- 
vist“, fiind, în cazul particular al acestei 
discipline, o exigentá, în principiu, „ 
extrem de naivă“ şi, în fapt, „imposibi- 
lă“ (iar „a o pretinde este în sine însăşi 
un contrasens“ — [16, 199]). Fără a má 
opri mai mult asupra acestui punct, mi 
se pare că, prin apariţia acestei cărţi, 
pretenţia exclusivismului „empiric“ a 
fost îngropată definitiv pentru ştiinţa 
lingvisticii, legitimîndu-se, în acelaşi 
timp, în mod deplin, pentru prima 
oară de la marele proiect antropologic 


humboldian, statutul acestei discipline 
ca ştiinţă de tip epistemic, care im- 
pune, în mod necesar şi constitutiv, 
fundamentarea ei de principiu proprie 
şi elaborarea cadrului ei disciplinar 
particular. 

2. Fundamentul teoretic preli- 
minar apare definit, cu strălucire, pen- 
tru întîia oară, în liniile lui esenţiale, în 
aceeaşi Sincronie, diacronie şi istorie, 
care trebuie considerată, fără îndoială, 
şi din acest unghi, ca o capodoperă nu 
numai a lingvisticii coşeriene, ci şi a ști- 
intelor umane ale secolului, în general. 
Savantul român abordează, în aceas- 
tă magnifică investigaţie monografică, 
o problemă cu adevărat cardinală atit 
pentru lingvistică, cit şi pentru celelalte 
discipline culturale contemporane, 
anume aceea a „reintegrării şi istoriei“ 
sau, altfel spus, a „modului în care 
să fie integrate esenţa şi devenirea 
faptelor într-o viziune unică şi unitară“ 
([16, 111.3.3.]). Este important să obser- 
văm, iarăşi, că soluţionarea acestei 
probleme se realizează nu într-un 
spaţiu filozofic din afara lingvisticii, ci 
în interiorul disciplinei sau, mai precis, 
la temeliile ei, — mai exact prin inter- 
mediul rezolvării chestiunii cruciale a 
aporiei schimbării lingvistice, la care 
se ajunsese prin ecloziunea abordării 
sincronic-structurale. Nu insist, aici, 
asupra modului particular în care a fost 
rezolvată această „aporie“ — şi care a 
devenit celebru în întreaga lingvistică 
mondială, intrînd, de mult, pînă şi în 
manualele noastre şcolare — şi nici nu 
mă opresc asupra largului evantai de 
investigaţii lingvistice care au fost de- 
clanşate sau generate, pe plan mondi- 
al, de această rezolvare”. Esenţial mi 
se pare, în schimb, să insist, în acest 
context, asupra cadrului conceptual 
mult mai cuprinzător şi mai profund, 
care se construieşte, în filigran, pe 
fundalul explorării acestei probleme: 
Eugeniu Coşeriu demonstrează, în 
fapt, că problema nu se poate rezolva, 
decit renuntínd la genul de ştiinţă care 
i-a dat naştere si instaurínd un nou 
temei epistemologic pentru întreaga 
disciplină, adecvat specificului limbii 
şi domeniului cultural în toată cuprin- 
derea lui. 

Cum va sublinia, în 1991, un 
eminent lingvist si poetician ame- 
rican, Michael Shapiro, ,straniul 
impas“ în care ajunseseră lingvistica 
şi umanioarele acestui secol, în con- 
fruntarea şi problematica „schimbă- 
rii“, provine, în ultimă instanţă, din 
asumarea implicită (sau, uneori, 
chiar explicită) a modului de expli- 
care deductiv-nomologic, nomic sau 
nomotetic, legitimat pentru ştiinţele 
fizice de curentele epistemologice 
neopozitiviste (pornind de la Karl 
Popper ori Carl G. Hempel) si fun- 
damentat pe un concept al ,legilor 
deterministe", corelat cu exigenta ,pu- 
terii predictive" a explicatiei stiintifice 
în general. Explorarea coserianá, de 
unică profunzime, a „schimbării ling- 
vistice“ revelează, cum observă cu 
acuitate profesorul american, tocmai 
punctul focal în care un asemenea 
concept explicativ eşuează — nu 
numai pentru studiul limbajului, ci şi 
pentru domeniul „minţii şi al istoriei“ în 
ansamblul lui —, domeniu care impune 
un concept esenţial diferit de „legi“ 
(„schimbătoare“, „supuse dezvoltă- 
rii“) şi un mod de explicaţie lipsit de 
dimensiunea predicativităţii. Cartea 
lui E. Coseriu apărută în spaniolă, 
mai întîi în 1958 (şi tradusă după 
aproape 40 de ani şi în română [23]) 
reprezintă, în această interpretare, 
„piatra de temelie“ a unui vast efort de 
construcţie epistemologică a acestui 
întreg domeniu disciplinar. Investiga- 
tia coşeriană furnizează, în fapt, un 
nou fundament explicativ, adecvat 
lingvisticii şi ştiinţelor „minţii şi istori- 
ei“, care se defineşte, în primul rînd, 
tocmai prin situarea obiectului speci- 
fic al acestor discipline „în domeniul 
intentionalitátii şi nu în domeniul 
(deductiv-nomologic) al cauzalităţii“ 
([43, 4]). Merită a fi accentuat, în 
acest context, că ilustrul profesor 
de la Brown University nu ezită să îl 
considere pe savantul român drept 
„figura majoră“ în procesul mondial de 
(re)întemeiere a acestor discipline ca 
ştiinţe ,chintesential gonice" şi să de- 
plîngă falsul, dar formidabilul „baraj“ 
ridicat ulterior, în calea acestui proces 
de către orientarea generativă ame- 


ricană, ajunsă dominantă, dar care 
optează deschis pentru curentele 
neopozitiviste incriminate, situîndu- 
se pe o poziţie funciar ostilă oricărei 
abordări ,nonreductioniste, nonpozi- 
tiviste, hermeneutice", şi încercînd 
să izoleze si să baricadeze studiul 
limbajului, în mod cu totul anacronic, 
în interiorul unor presupozitii „carte- 
ziene“ şi „newtoniene“ ([43, 4-5]). 
3. Noul cadru epistemologic 
al lingvisticii ca ştiinţă a culturii 
apare conturat, pentru prima oară, pe 
această bază, în ansamblul coordo- 
natelor lui principale, încă în contextul 
primului deceniu al întemeierii noii 
„Şcoli lingvistice“ de la Tübingen. In 
acest context, cele mai semnificative 
contribuţii coşeriene, din unghiul vizat 
aici, se înscriu, pe de o parte, în cele 
două volume/cursuri de reconstrucţie 
a gîndirii lingvistice europene, din 
1969 şi 1972 ([17]; [19]), iar, pe de 
altă parte, în cele două lucrări similare 
consacrate „posibilităţilor şi limitelor“ 
unei abordări generative în lingvistică 
([18]; [20]). Intr-o apreciere sintetică, 
se poate afirma că aceste investigaţii 
întregesc, de fapt, prin rezultatele lor 
cele mai importante, Programul Ling- 
visticii Integrale prefigurat în deceniul 
anterior, în primul rînd prin integrarea, 
pe fundamentul deja asigurat, a unei 
perspective de ansamblu riguroase 
asupra devenirii istorice a disciplinei 
şi, în al doilea rînd, prin confruntarea 
directă, pe acest fundal, cu soluţia 
alternativă chomskyană, care se 
impunea, în mod exploziv, în afara 
spaţiului ei „originar“. Toate masivele 
contribuţii coşeriene ulterioare în acest 
domeniu nu fac decit să consolideze şi 
să dezvolte sistematic premisele con- 
ceptuale articulate, deja, în această 
perioadă (de pînă la apariţia culegerii 
Omul şi limbajul său, din 1977 [21]). 
Am subliniat, cu alt prilej, că 
exegeza istoriei gîndirii lingvistice nu 
înseamnă, pentru E. Coşeriu, — cum 
s-a putut şi se mai poate crede —o în- 
treprindere adițională, auxiliară, chiar 
extravagantă (menită, eventual, ca în 
cazul chomskyan, unei simple iden- 
tificări de „antecesori“), ci reprezintă 
o componentă internă, constitutivă, 

a însuşi procesului de elaborare a 
propriei pozitii (conform unui cu- 
noscut principiu hegelian, reluat ín 
concepţia lui A. Banfi, după care orice 
gîndire este obligată „să-şi refacă 
propria istorie, pentru a se clarifica 
şi justifica în ea“ — [4, 36]. Imensul 
efort hermeneutic din scrierile coşe- 
riene de această natură — continuat, 
aprofundat şi amplificat pe parcursul 
întregii sale vieţi (v., în sp. [26]; [27]; 
[28] ş. a.) — reuşeşte să realizeze, 
astfel, înainte de toate, o recuperare, 
în perspectiva întemeierii ştiinţifice 
a lingvisticii, a spiritului dominant al 
unui demers în sensul cel mai larg 
fenomenolologic, i.e. fidel „faptelor“ 
vorbirii ca activitate de natură simboli- 
că. Traseul acestei recuperări este cel 
care duce, în principal, de la aborda- 
rea aristotelică a logosului semantic 
pînă la filozofia hegeliană a limbajului, 
fiind reîntemeiat sistematic, la începu- 
tul secolului nostru, în epistemologia 
husserlianá. In raport cu acest traseu 
axial „fenomenologic“, atît abordarea 
rationalistá carteziană — în care şi-a 
căutat premisele istorice soluţia ge- 
nerativă —, cît şi abordarea opusă, de 
sorginte empiricistă, în care sperau 
să poată amorsa temeiurile ştiinţei 
lingvistice moderne unii din oponenții 
lui N. Chomsky (v., de ex., [1] s. a.) 
se dovedesc a constitui platforme 
epistemologice esential reductioniste. 

Individualitatea aportului recon- 
structiv coşerian se profilează, însă, 
cum bine s-a observat, de cei mai avi- 
zati exegeti, prin asumarea, în interio- 
rul demersului global fenomenologic, 
a unui parcurs nuclear hermeneutic, 
reconstituit, în perspectiva lui istori- 
că, pornind de la anticiparea lui Vico, 
prin intermediul sintezei kantiene (ce 
rezolvă, depăşind, falsa alternativă: 
rationalism sau empirism), şi care se 
întemeiază definitiv în filozofia lingvis- 
tică humboldtiană. Opera celui care 
a fost considerat, pe bună dreptate 
adevăratul fondator al noului umanism 
european (v. [12, 23]) se dovedeşte a 
fi, în demersul coşerian, placa turnan- 
tă pentru întreaga istorie a gîndirii ling- 
vistice şi, în acelaşi timp, platforma de 
lansare pentru întregul său program 


de reconstrucţie din temelii a ştiinţei 
lingvistice. „Revoluţia“ integralistă 
înseamnă, în fapt, înainte de toate, 
în sens etimologic, o reîntoarcere la 
proiectul hermeneutic-antropologic 
humboldtian şi o fundamentare de- 
plină a lingvisticii ca ştiinţă autonomă 
pe temeiurile reconstruite ale acestei 
platforme. Cum recunoaşte, în mod 
repetat, şi cum relevă, apoi, mai ales 
doi dintre cei mai străluciți discipoli ai 
săi, J. Trabant ([45]) şi D. Di Cesare 
([29]; [30]), marele maestru de la Tü- 
bingen îşi asumase, încă din primul 
moment, din geniala gîndire hum- 
boldtiană, însuşi principiul arhimedic 
al întregii sale construcţii conceptuale: 
aproximarea preliminară a esenței 
limbajului ca activitate de creaţie 
spirituală primordială, enérgeia — si 
edificarea, pe aceastá bazá, a stiintei 
centrale a culturii, conform temeiului 
hermeneutic al ,recunoasterii^ sau 
„înţelegerii“, i. e. al transpunerii in plan 
reflexiv, a ceea ce omul „cunoaşte“ (i. 
e. „stăpîneşte“) intuitiv în activitatea 
sa spontană de vorbire. Acest princi- 
piu este recuperat de E. Coşeriu nu 
doar în perspectiva situării istorice a 
premiselor aportului propriu — ce va 
fi sprijinită, apoi, pe valorizarea unui 
parcurs de două secole europene 
în direcţia constituirii „ştiinţelor spiri- 
tului“ (Geisteswissenschaften) —, ci 
principiul humboldtian devine, în fapt, 
însuşi nucleul generativ (în sensul său 
originar!) al elaborării sistematice a 
întregii doctrine lingvistice integrale“. 

Confruntarea acestui proiect cu 
demersul chomskyan, în extraordina- 
ră expansiune internaţională în anii 
'70, ne apare, astăzi, într-o cu totul 
altă lumină decît a putut apărea, ca 
viziune de ansamblu, în acel moment. 
Cele două volume/cursuri coseriene 
(la care trebuie adăugată cartea din 
1978 [22]) au avut, în epocă, un ecou 
mai degrabă stingher, dar impactul 
lor de principiu, în primul rînd din 
unghi epistemologic, se dovedeşte, în 
perspectiva timpului, cu totul salutar 
şi, în cele din urmă, hotáritor. Sin- 
tetizînd într-o singură frază această 
confruntare istorică, profesorul de la 
Tubingen demonstrează categoric 

cá ,teoria epistemologicá" pe care 
se bazeazá Noam Chomsky - si 
care urmáreste sá refacá ,unitatea 
ştiinţei“ si să „umple prăpastia dintre 
Ştiinţele naturii şi ştiinţele spirituale“ 
(considerată ca o „bifurcare sinuci- 
gasá") — nu reprezintă, în fond, decît 
revenirea la o „veche eroare“, i. e. la 
o „concepţie tipic pozitivistă a ştiinţei“, 
al cărei preţ, cu totul inacceptabil, 
îl constituie, în fapt, o „falsificare“ a 
însuşi caracterului propriu al activităţii 
creatoare şi o reîntoarcere a lingvisti- 
cii pe tărîmul ştiinţelor naturii. Tot ce 
au putut invoca, ulterior, Chomsky si 
adepţii săi în sprijinul adoptării aga- 
numitului „stil galilean“ din ştiinţele 
naturii la baza lingvisticii nu poate 
trece, nici pe departe, peste argu- 
mentele zdrobitoare, încă de atunci, 
de savantul român. Evitînd, aici, orice 
imensiune în dimensiunea tehnică 
a acestei dispute, să amintim, doar, 
că celebrul sintactician american nu 
întreprinde un examen aprofundat 
al „ştiinţelor spiritului“ decît într-o 
confruntare sumară cu „linia vichi- 
aná* (care îl vizează, implicit, şi pe 
Coseriu), şi retranşîndu-se deschis, 
el însuşi, pe o poziţie cu adevărat 
sinucigaşă, conform căreia ceea ce 
vizează ştiinţa lingvistică nu este, în 
ultimă instanţă, activitatea de vorbire 
ca atare, ci ceea ce savantul de la 
M.I.T. numeşte „the basic roots of 
human nature“, „rădăcini“ înscrise în 
„codul genetic al speciei“ şi care con- 
stituie, în raport, substratul biologic al 
limbajului (v. [13, 9—11, 80, 24—242] 
S. a.). fárá a mai comenta, in vreun 
fel, această poziţie si dezvoltările ei 
ulterioare", să amintim, doar, cá ea 
a ajuns să fie abandonată şi respinsă 
radical, începînd cu anii '80, tocmai în 
spiritul verdictului coşerian, chiar de 
unii dintre cei mai proeminenţi susti- 
nători ai ,chomskysmului"'?. Astfel în- 
cît se poate afirma, fără nici o ezitare, 
că temeiul epistemologic avansat de 
Coşeriu se impune practic, la înce- 
putul acestui nou secol şi mileniu, 
drept singurul suport legitim pentru 
studierea limbajului ca formă primară 
a activităţilor culturale umane. 

Cele trei coordonate majore, 


trasate în liniile cele mai simple, aici, 
delimitează cadrul general în interio- 
rul căruia se înscrie aportul esenţial 
al savantului român în întemeierea 
teoretică a lingvisticii ca ştiinţă a 
culturii. Acest aport se cristalizează 
într-un corpus de principii fundamen- 
tale, elaborat sistematic în E/ hombre 
y su lenguaje ([21]), în splendidele 
Lecţii de lingvistică generală, din 
1981, traduse, acum, şi în română, 
de Eugenia Bojoga [23]) şi, mai ales, 
într-o serie de lucrări mai recente, 
care ar putea fi adunate laolaltă sub 
titlul Principiile lingvisticii ca ştiinţă a 
culturii (v., în sp., [25]). O interpretare 
comprehensivă a acestui corpus de 
principii nu poate fi încercată, însă, 
în momentul de faţă. Ea rămîne, ca 
să parafrazăm o celebră expresie a 
Maestrului însuşi, „sarcina prezentu- 
lui şi a viitorului“ [23, 80]). Se cuvine 
a fi menţionat, totuşi, că procesul de 
exegeză a acestor principii a fost 
deja iniţiat şi trebuie să consemnăm, 
în acest context, volumul monografic 
al lingvistului şi filozofului spaniol 
Jose Maria Bernardo, care propu- 
ne o caracterizare cuprinzătoare a 
„modelului ştiinţifico-epistemologic“ 
elaborat de savantul român ([5]). 
Adoptind ca punct focal cunoscute 
„principii fundamentale“ formulate în 
Lecţii, autorul spaniol avansează o 
primă încadrare globală şi sistematică 
a aportului coşerian, în care recu- 
noaste, categoric, „construcţia“ unei 
„paradigme epistemologice antipozi- 
tiviste" în lingvistică sau, mai simplu 
spus, „construcţia lingvisticii“ insesi, o 
dată cu bazele ştiinţelor culturii. 
Cum semnalam de la bun în- 
ceput, prefigurarea acestui cadru 
general în care se situează opera 
lingvistică a lui Eugeniu Coseriu nu 
poate să aspire, de bună seamă, decît 
la realizarea unui prim pas în efortul 
de evaluare şi valorizare a aportului 
său ştiinţific inegalabil. Impártásesc, 
însă, convingerea că acest prim pas 
este unul absolut necesar pentru a 
putea deschide accesul spre sensul 
profund şi autentic al creaţiei sale 
ştiinţifice. Numai pornind de aici vom 
putea înţelege adevăratele zări între 

care are loc acea ,mutatie radicalá 
a perspectivei“ în raport cu întreaga 
lingvistică anterioară, pe care Eugeniu 
Coşeriu o declanşase încă în 1956 şi 
o va recunoaşte explicit, în 1988 [24], 
ca definind însăşi esența demersului 
său întemeiat. lar numai asumîndu-ne 
această mutație, care pune în centrul 
investigaţiei activitatea de vorbire 
şi nu limbile ca atare, se va putea 
recepta, apoi, în spiritul său şi/sau 
„competenţă lingvistică“, în conţinutul 
conceptual profund original pe care îl 
acordă acestor termeni profesorul de 
la Tübingen'*. Cum observa cu pătrun- 
dere şi Donatela Di Cesare ([29, 11]), 
numai pornind de la această definire 
a naturii limbajului ca obiect al lingvis- 
ticii integrale se poate ajunge, în mod 
legitim, şi la individualizarea celor trei 
planuri de manifestare a „competenţei“ 
sau, adaug eu, se poate aprecia, la 
justa lui valoare, aportul conceptual şi 
tehnic decisiv al savantului nostru la 
organizarea internă, pe planuri şi sub- 
domenii, a lingvisticii integrale în an- 
samblul ei. Contribuțiile sale oricît de 
numeroase şi substanţiale în domeniul 
investigational şi metodologic, din cele 
mai diverse zone problematice ale dis- 
ciplinei lingvistice, îşi vor putea dobindi 
întreaga semnificaţie numai la capătul 
unui asemenea drum. În sfîrşit, numai 
de pe tărîmul liminar al globalizării 
acestui întreg şi imens parcurs se 
vor putea întrezări, în cele din urmă, 
şi şansele — pentru moment incalcu- 
labile! — pe care disciplina ştiinţifică 
astfel fundamentată le oferă pentru 
promovarea unei abordări, în acelaşi 
spirit şi pe aceeaşi bază, dincolo de 
zările proprii ale lingvisticii integrale, 
spre tărîmurile unei semantici istoric- 
culturale sau ale unei vaste poetici a 
culturii^. 


NOTE 


1 Sá semnalăm, aici, şi faptul că, 
în cel dintîi volum care îi este dedicat, 
în cea mai mare parte, în Franţa, C. 
Laplace apreciază opera coşeriană ca 
furnizînd „cea mai pertinentă [teorie 
lingvistică] dintre toate cîte au fost 
elaborate pînă astăzi“ şi realizînd o „for- 

midabilă răsturnare a valorilor“ în raport 
cu principalele puncte de reper ale se- 
colului încheiat (Saussure şi Chomsky), 
echivalentă cu o adevărată ,«revolutie 
copernicană» a lingvisticii“ ([40, p. 180]). 
Intirzierea relativă a pătrunderii acestei 
„revoluţii“ în spaţiul cultural francez — cu 
excepţia străpungerii, în ultimul deceniu, 
a semanticii sale structurale — s-ar putea 
datora, cred, între altele, şi puternicei 
,ereditáti^ structuraliste si poststructu- 
raliste, în acest context, dar existarea 
în asumarea ansamblului doctrinar 
coşerian va putea fi, cred, suspendată 
prin apariţia, în traducere, franceză, chiar 
în acest an, a uneia din cărţile capitale 
ale acestei doctrine (i. e. [21]). Pentru 
situaţia din lingvistica nord-americană, 
v. infra, precum şi notele 8, 12. 

2 Pentru constituirea acestei „vizi- 
uni“, ca punct de pornire din care s-a putut 
dezvolta întreaga sa concepţie asupra 
limbajului, vezi [7, 1, 4-5]. 

3 Intre cele mai penetrante anali- 
ze ale acestei crize, o consemnez, aici, 
pe cea propusă în Marea Britanie, prin 
volumele lui Roy Harris (v., de ex., [33]). 

4 O asemenea confruntare siste- 
matică, de ansamblu, nu ştiu să existe, 
pînă în prezent, în literatura de specia- 
litate, pentru că volumul din 1982 al lui 
V. Sânchez de Zavala [42] ratează, din 
păcate, tocmai „opoziţia“ radicală de „ca- 
racter epistemologic“, ceea ce subminea- 
ză, în consecinţă, întreaga investigare. 
Elemente disparate sînt semnalate, mai 
ales în lucrări din Germania şi Spania (v., 
de ex., [47], [5] s. a.) dar şi din S.U.A. (v., 
de ex., infra, [43]). 

5 Delimitarea unor secvente isto- 
rice, în constituirea doctrinei „integrale“, 
întîmpină, fireşte mari dificultăţi, operaţia 
este, totuşi posibilă şi necesară în plan 
exegetic, în măsura în care ea poate 
surprinde o progresie certă în ,articula- 
rea sensului global“ a operei, prin dez- 
voltarea, aprofundarea şi accentuarea 
diferită a unor aspecte, într-o dinamică 
de ansamblu a „devenirii“ doctrinare. Seg- 
mentarea propusă, aici, se referă exclusiv 
la aspectul/nivelul întemeierii epistemolo- 
gice şi are mai mult o valoare orientativă 
generală (vezi, însă, infra, nota 9). 

6 Această poziţie apare ilustrată 
prototipic într-un foarte cunoscut „eseu“ 
al lui Toma Pavel [41]. 

7 Dintr-o panoramă a acestor 
consecinţe si reverberatii, nu pot lipsi 
volumele lui R. Windisch [48]; E. Ikto- 
nen [35]; pentru imensul spatiu al fostei 
U.R.S.S., vezi prezentarea panoramicá 

de Eugenia Bojoga [6]; consecinte sem- 
nificative in Spania si in America Latiná, 
dar si ecouri „seismice“ în S.U.A. (vezi, 
infra şi nota 8). 

8 Am tratat critic abordarea dife- 
rită a problemei „teleologiei“ pe care o 
adoptă M. Shapiro, într-un text prezentat 
la Colocviile internaţionale „Lingvistici 
coşeriene“, organizate la Universitatea 
Ovidius din Constanţa (iulie, 1997). 

9 Una din cele mai grave erori 
sávirsite în exegeza operei coşeriene mi 
se pare a fi, tocmai, proclamarea unei pre- 
tinse „sciziuni“ sau „rupturi de adincime", 
care ar exista între etapa sud-americană 
şi cea inaugurată în Germania (cînd E. 
Coseriu s-ar „reîntoarece“, sub presiunea 
noului mediu academic, la temeiurile, 
anterior depăşite, ale „structuralismului“). 
De această eroare se face vinovat, în 
primul rînd, Sânchez de Zavala [42], dar 
ea este întreţinută şi de confuzia, mult mai 
larg răspîndită, între cele două tipuri de 
orientări „structurale“ (de sorginte saus- 
suriană şi, respectiv, humboldtiană): cum 
a subliniat, în repetate rînduri profesorul 
nostru, lingvistica integrală preia „motive 
saussuriene“, în speţă în semantica struc- 
turală idiomaticá, dar le ,reinterpreteazá" 
in spirit humboldtian. 

10 In vasta sa panoramá a istoriei 
lingvisticii, Hans Arens se întreba, cu 
scepticism, care a fost impactul real al 
conceptiei lui Wilhelm von Humboldt ín 
întreaga dezvoltare ulterioară a lingvisticii 
moderne [3, Il, 275]. Răspunsul la aceas- 
tă întrebare îl găsim, după convingerea 
mea, în ansamblul operei lui E. Coseriu 
(nu doar în [27] şi în celelalte titluri se- 
lectate aici). 

11 Să amintim, doar, că respin- 
gerea întemeierii lingvisticii ca ştiinţă a 
culturii se bazează, la N. Chomsky, pe 
atitudinea sa filozofic sceptică cu privire la 
„principiul accesibilitátii produselor minţii“ 
în general şi pe verdictul său ezitant, dar 
profund nedrept, care vizează tocmai te- 
meiul hermeneutic al lingvisticii integrale: 
„Studiul limbii mi se pare să sugereze că 
acesta [principiul accesibilitátii continutu- 
rilor minţii] ar trebui abandonat chiar ca 
punct de plecare“ ([13, 244]; [14, passim] 
etc.). Pentru şansele şi limitele „stilului 
galilean“, vezi si [10, 1-50]. 

12 Merită să fie consemnată, aici, 
resituarea explicită, în acest sens, pe 
poziţiile unei „abordări fenomenologice“ 
(în sensul coşerian) a celui mai important 
promotor al generativismului chomskyan 
pe Continentul European (vezi márturisi- 
rea lui N. Ruwet, în dezbaterea din [31, 


121 şi urm.]) şi, pe de altă parte, progresul 
internaţional viguros, din ultimele două 
decenii, al curentului „antichomskyan“ 
şi „antiformalist“ al cognitivismului de 
„generaţia a Il-a“, de tip lakoffian, care se 
situează pe o platformă fenomenologică 
şi hermeneutică, în principiu, apropiată de 
cadrul epistemologic integralist (vezi [39, 
89] şi în sp., [36], 175-176). 

13 Intre exegezele de mare am- 
ploare asupra acestor concepte centrale 
trebuie mentionate, pe lingá volumele 
realizate in Germania — si, în primul rînd, 
în „şcoala“ de la Tübingen -, cărţi ca 
[46], precum si seria de lucrári initiate in 
cadrul Centrului de studii integraliste din 
Cluj-Napoca (vezi [44] s. a.). 

14 Vezi, in acest sens, şi încercările 
mele de a relua, in spirit integralist, con- 
tributiile de „semantică şi istorie a culturii“ 
din marea tradiţie a „şcolii lingvistice 
clujene“ [8], sau de a răzbate, prin hota- 
rele sensului definit coşerian, în orizontul 
metaforicii blagiene a culturii [9]. 

Dumitru COPCEAG 


“REALISMUL LINGVISTIC”, 
SAU DOCTRINA STIINTIFICA 
A LUI EUGENIO COSERIU 


Íntr-o lucrare publicatá cu mai mult de un sfert de secol ani in urmá, 
N. C. W. Spence! prezenta opera lui Eugenio Coseriu ca un eveniment iesit din 
comun ín domeniul ştiinţei limbajului. El încheia, întrebîndu-se ce consecințe 
va avea opera coseriană?. Răspunsul la această întrebare l-a oferit timpul. În 
prezent se poate vorbi de o doctrină lingvistică coseriană, solid constituită, cu 
un număr mereu în creştere de adepţi în multe ţări ale lumii. Care este aportul 
lui Coseriu la dezvoltarea ştiinţei lingvistice? Ce loc ocupă teoria sa printre alte 
mari doctrine lingvistice? La aceste întrebări, după părerea mea, deocamdată 
nu se poate răspunde. Orice încercare de evaluare exactă a gîndirii lui Coseriu 
ar fi prematură. Acest lucru îl vor putea face doar generaţiile viitoare de lingviști, 
considerîndu-i opera din perspectiva venerabilă şi purificatoare a timpului, 
ca pe un fapt deja apartinind istoriei. Pe moment, ceea ce se poate afirma 
cu siguranţă, bazîndu-ne pe suficiente elemente obiective, este că făcînd o 
comparaţie între Cursul de lingvistică generală al lui Ferdinand de Saussure 
şi Sincronie, diacronie şi istorie a lui Eugenio Coseriu, prima lucrare rămîne în 
dezavantaj. Pentru cei care au citit cu suficient spirit critic cele două opere, o 
atare concluzie se impune cu toată puterea evidenţei. Şi dacă ei nu recunosc 
acest lucru în mod deschis, o fac pentru că nu îndrăznesc să pună la îndoială 
imensa (şi în bună parte meritata) autoritate ştiinţifică a savantului genevez. 
Să nu uităm, de asemenea, că E. Coseriu este contemporanul nostru, în timp 
ce figura impunătoare a lui Ferdinand de Saussure are deja aureola istoriei. 
Cu toate acestea, cred că e timpul ca evaluarea menţionată să fie exprimată 
cu toată claritatea. Şi aici este locul cel mai indicat să o facem. 

Scopul acestei contribuţii constă în a găsi un nume adecvat pentru doc- 
trina lingvistică a savantului de la Tubingen. Un nume care să exprime într-o 
formă sintetică dacă nu toate aspectele esenţiale ale acestei doctrine, — lucru, 
bineînţeles, imposibil — cel puţin cîteva trăsături mai importante ale acesteia. 

Mă gîndisem, mai întîi, la «functionalism lingvistic»: totuşi, termenul, pe 
lîngă faptul că este, ca să spunem aşa, «ocupat», nu ar reflecta aspectul general 
şi, după părerea mea, cel mai pertinent din punct de vedere filosofic al gîndirii 
lui E. Coseriu; viziunea sa realistă asupra fenomenului lingvistic, capacitatea sa 
de a investiga şi a analiza limbajul uman aşa cum este, aşa cum ni se prezintă 
în realitatea sa obiectivă, distingînd clar între ceea ce aparţine limbajului ca fapt 
real de ceea ce aparţine metodologiei de cercetare a limbajului. În consecinţă, 
propun ca adecvată pentru a desemna doctrina lui Eugenio Coseriu denumirea 
de realism lingvistic. Dacă va fi acceptată, această denumire se va alătura la 
«pozitivism lingvistic», la «idealism lingvistic», la «structuralism», «pragmatism», 
«transformaţionalism» şi altele deja consacrate prin uz. «Realism» nu în vreunul 
din sensurile speciale pe care le are acest cuvînt în terminologia filosofică: - aluzie 
în primul rînd la cunoscuta distincţie între realism şi nominalism - ci în accepţia 
sa curentă, «sensul de realitate: atitudine intelectuală sau artistică, mod de a 
gîndi, de a simţi, de a vedea lumea, conform cu realitatea». 

Pentru a justifica denumirea propusá, nu ar fi nevoie de nici o argumen- 
tare specială; ar fi suficient să ne referim la lucrarea deja citată a lui Spence, 
care remarcă tocmai faptul că E. Coseriu ajunge să elucideze marea confuzie 
saussurianá, distingînd între ceea ce aparţine planului realităţii limbajului si 
ceea ce nu are decit o existenţă convenţională (ca procedeu metodologic) în 
planul cercetării acestei realităţi” (astfel, distincţia între sincronie şi diacronie). 
Acest aspect al operei lui Coseriu este, fără îndoială, cel mai important din 
perspectiva de care ne ocupăm aici şi ar putea constitui, el singur, un motiv 
suficient pentru a-i atribui doctrinei coseriene denumirea de «realism lingvis- 
tic». O argumentare completă ar implica o analiză detaliată, punct cu punct, 
a tuturor scrierilor lui Eugenio Coseriu, deoarece toate au, într-un fel, caracter 
realist. Desigur că o atare analiză nu poate fi dusă la capăt în paginile acestea. 
În consecinţă, voi adopta o soluţie intermediară, limitindu-má la a semnala în 
rîndurile ce urmează doar cîteva aspecte ale doctrinei coseriene - după părerea 
mea cele mai importante - care ar putea pleda în favoarea denumirii propuse. 


1. VIZIUNEA INTEGRALĂ A FENOMENULUI LINGVISTIC 

Diversele orientări, curente, şcoli cunoscute în istoria lingvisticii se carac- 
terizează, după cum se ştie, printr-o anumită unilateralitate, în sensul că ele 
îşi concentrează atenţia asupra unui anumit aspect al limbajului, neglijînd sau 
pur şi simplu ignorînd celelalte aspecte. Astfel, pentru reprezentanţii metodei 
comparativ-istorice obiectivul lingvisticii constă în a studia dezvoltarea istorică 
a limbilor naturale şi afinitatea între ele; pentru Ferdinand de Saussure şi conti- 
nuatorii săi lingvistica are drept unic şi adevărat obiect limba considerată în ea 
însăşi şi pentru ea însăşi; reprezentanţii geografiei lingvistice se interesează 
de varietatea teritorială a limbilor; cei ai şcolii «idealiste» Croce-Vossler - de 
limbaj ca intuiţie şi expresie; limba abstractă, ideală, concepută ca o reţea de 
relaţii este obiectul glosematicii; gramatica, în calitate de mecanism pentru 
producerea propozitiilor, este obiectul lingvisticii generative. Numărul exem- 
plelor ar putea fi mărit considerabil. 

E adevărat că fenomenul lingvistic este în general complex si cu mai 
multe fațete, în aşa fel încît o anumită specializare corespunde unor necesităţi 
metodologice uşor comprehensibile. Cu toate acestea, niciodată nu trebuie să 
pierdem din vedere viziunea ansamblului, nici să ignorăm sau să subapreciem 
—cum se întîmplă adesea chiar în lucrări ale unor lingvişti notorii — aspectele 
care nu constituie obiectul cercetării respective. 

Pe de altă parte, se poate afirma că, modul de abordare cu cit este 
mai amplu cu atît este mai aproape de realitate; altfel spus, cu atît este mai 
realist: «Intii de toate, cînd se vorbeşte de “realitatea existentă”, e necesar 
să o înţelegem în toată plenitudinea sa şi să nu ne limităm la un sector al 
acesteia, ceea ce se face frecvent (dacă nu teoretic, atunci practic)...»". Si 
din acest punct de vedere doctrina lui Eugenio Coseriu merită numele de 
«realism lingvistic», dat fiind că ea cuprinde fenomenul «limbaj» în toată ple- 
nitudinea sa, fără a neglija nici unul din aspectele sale esenţiale, fără a lăsa 
neobservată nici una din multiplele sale fațete. Maestrul a cultivat şi continuă 
să cultive, pe lîngă lingvistica generală şi filosofia limbajului, lingvistica roma- 
nicá?, semantica structurală, sociolingvistica, geografia lingvistică, stilistica, 
cercetarea filologică şi etimologică, lingvistica aplicată, istoria lingvisticii” etc. 
Problematica cercetărilor sale — vorbirea şi limbile (istorice şi funcţionale), 
competenţa lingvistică (cu nivelele sale de «tehnicitate»: norma, sistemul şi 
tipul), schimbarea lingvistică, legile lingvistice, relaţiile dintre lingvistică si lo- 
gică, caracterul sistematic al lexicului — este atit de amplă, încît o prezentare 

exhaustivá a acesteia ar fi imposibilá aici. Nu mi se pare exagerat sá afirm cá 
nu există nici un aspect cu adevărat important al limbajului uman care să nu 
fie examinat sau cel puţin semnalat în opera sa. 

Semnificativ în acest sens este modul său de a vedea diversele orientări 
existente în prezent în lingvistică, considerîndu-le nu ca exclusive, ci drept 
complementare, de unde şi posibilitatea unei colaborări între ele: «Sper să 
ajung să fac cunoscută complementaritatea teoretică a direcțiilor principale din 
lingvistica actuală. Complementaritatea practică — adică o colaborare efectivă şi 
prolifică între aceste direcţii — va depinde, totuşi, de faptul dacă se va renunţa la 
interferentele în domenii străine, precum şi la pretenţiile de exclusivitate, adică, 
dacă reprezentanţii acestor direcţii îşi dau seama că vorbesc, desigur, despre 
acelaşi fenomen al limbajului, dar de aspecte şi planuri diferite ale acestuia». 

Pe scurt, diferitelor viziuni partializatoare asupra fenomenului lingvistic 
li se poate opune viziunea «integralistă» a lui Eugenio Coseriu. De aici altă, 
eventual, denumire pentru doctrina sa: integralism lingvistic (denumire care 
nu o contrazice în nici un fel pe cea de «realism», doar că are un conţinut mai 
puţin general decît aceasta). 


2. CONCORDANTA DINTRE TEORIE ŞI FAPTE 

Cunoaşterea ştiinţifică a realităţii implică abstractizarea!!, dar nu orice 
tip de abstractizare, ci o abstractizare solid fundamentată pe fapte. Simpla 
acumulare de fapte, ca şi studiul său detaliat este, de bună seamă, o operaţie 
de mare importanţă, dar nu reprezintă decît prima fază a cercetării, nivelul ei 
cel mai de jos. Idealul ştiinţei nu constă în acumularea unui număr cit mai mare 
posibil de fapte — în lingvistică o asemenea acumulare de fapte niciodată nu 
poate fi exhaustivă, deoarece faptele sînt infinite —, ci în reducerea pluralitátii 
la unitate, în descoperirea unor principii care guvernează nenumăratele fapte, 
altfel spus, în interpretarea teoretică a aceloraşi fapte. 

În istoria lingvisticii — ca, de altfel, şi în alte ştiinţe — pot fi remarcate, în 
acest sens, două orientări opuse: pe de o parte, autori care acordă foarte multă 
atenţie faptelor, neglijînd, în schimb, problematica teoretică — e suficient să 
amintim imensa (şi valoroasa) muncă a lingviştilor indoeuropenişti din secolul 
trecut sau impresionanta operă a romanistului Meyer-Lübke (care declara des- 
chis aversiunea sa faţă de discuţiile teoretice!?) — pe de altă parte, o serie de 
construcţii teoretice, unele evident absurde (ca acelea ale lingvistului sovietic 
N. I. Marr), altele, din contră, frumoase şi seducătoare — astfel, idealismul lui 
Croce-Vossler, glosematica lui Hjelmslev sau chiar lingvistica lui Ferdinand 
de Saussure —, dar insuficient sprijinite pe fapte. 

Din acest punct de vedere, Eugenio Coseriu ocupă, după părerea mea, un 
loc aparte printre reprezentanţii diverselor curente lingvistice. E destul de dificil 
să intilnesti alt autor în a cărui operă teoria să se îmbine cu faptele într-un mod 
atit de reuşit. Filosoful şi lingvistul, gînditorul şi cunoscătorul unui mare număr 
de limbi se completează reciproc în scrierile sale. Realist în sensul cel mai 
autentic al acestui termen, capabil de a se ridica în sferele cele mai înalte ale 
abstractizării filosofice, fără a pierde din vedere detaliul concret, limbajul uman 
în realitatea sa vie, în manifestările sale cotidiene —fundamentînd abstractizarea 
în faptele concrete şi interpretînd faptele concrete în lumina abstractizărilor —, 
Coseriu oferă explicaţii pe deplin convingătoare, enunţă adevăruri pe care 
raţiunea le acceptă ca atare fără cea mai mică reticentà (şi nu numai raţiunea, 
ci de asemenea - ceea ce e foarte important — intuiţia). 

Unul din cele mai semnificative exemple care pot fi aduse în acest context 
este cel al «tipului lingvistic romanic» descris de Coseriu: «Finalmente, “tipul 

lingvistic” cuprinde principii funcţionale, adică tipuri de procedee şi categorii de 
opoziții ale sistemului şi reprezintă, de aceea, coerenţa functional constatabilă 
între diferitele secţiuni ale sistemului insusi.... De exemplu, în limbile romanice, 
exceptind franceza (si, în măsură mai mică, occitana), coerenţa funcţională 
la nivelul tipului este dată... printr-un principiu general care poate fi formulat 
astfel: determinări materiale “interne” (paradigmatice) pentru funcţii “interne”, 
designative, adică nerelationale (cum ar fi genul şi numărul); determinări ma- 
teriale “externe” (sintagmatice) pentru funcţii “externe”, relationale (cum sînt 
funcţiile cazurilor, comparatia adjectivelor etc.)»**. 

In lumina acestui principiu se explică toate sau aproape toate inovațiile 
morfologice şi sintactice ale limbilor romanice"^. Astfel, în spatele varietátii 
externe se intrezáreste existenţa unei unităţi interne: de desubtul multitudinii 
eterogene de fapte morfosintactice romanice se descoperă un principiu unic 
care le explică pe toate (e inutil să insistám asupra valorii epistemologice 
majore a acestor explicaţii). 


3. JUSTIFICAREA TEORETICĂ A “IREGULARITĂŢILOR” 

Oricit am încerca să dăm cercetărilor noastre rigoare şi precizie, orici- 
te eforturi ar face unii lingvişti să transforme lingvistica într-o ştiinţă exactă, 
realitatea ne pune întotdeauna în faţa unor situaţii în care precizia se arată 
imposibilă: limite neclare, clasificări imperfecte, definiţii nesatisfăcătoare, 
fapte ce nu «se potrivesc» bine în tiparele analizei. (Exemplele mi se par 
inutile, întrucît este vorba de o stare de lucruri prea cunoscută de către orice 
cercetător care se ocupă de studiul limbii). Pe de altă parte, trebuie să ţinem 
cont de faptul că trăim în «împărăţia cantităţii»:5, adică, într-o epocă ce se 
defineşte printr-o spectaculoasă dezvoltare a ştiinţelor exacte şi, în relaţie cu 
aceasta, printr-o anumită viziune «geometrică» asupra lumii. Cubismul în ar- 
tele plastice, urbanistica modernă, anumite aspecte ale muzicii şi literaturii din 
timpurile noastre sînt manifestări ce nu pot fi izolate de dezvoltarea ştiinţelor 
exacte şi de progresul tehnic respectivi“: toate trebuie examinate în cadrul 
aceluiaşi mare fenomen intelectual pe care îl putem numi «spiritul secolului». 
De aici tendinţa spre precizia matematică şi schematism, spre reprezentarea 
lineară a realităţii, manifestată în multe sectoare ale activităţii umane, printre 
care trebuie să includem şi lingvistica. 

Numai că există anumite aspecte ale realităţii care nu se lasă schemati- 
zate, nici prinse în formule matematice. Este cazul complexei realităţii umane 
spirituale, sociale, culturale şi istorice. De aceea, în aşa-numitele «ştiinţe ale 
omului» nu există decit aproximare şi niciodată exactitate absolută”. De aceea 
şi eşuează diferitele încercări de formalizare a lingvisticii (care e, indubitabil, 
o «ştiinţă a omului»). 

Or, Coseriu remarcă importanţa pe care o are conceptul de libertate 
în toate activităţile conştiente ale omului (din care face parte şi activitatea 
lingvistică). Şi tocmai aici, în această idee de libertate, în acest «principiu de 
libertate», trebuie să căutăm justificarea teoretică a stării de lucruri menţionate 
mai sus. O libertate de aici încolo, nu absolută, nu anarhică, ci, dimpotrivă, 
«disciplinată», supusă unei serii de «determinări»:*, dar care, cu toate acestea, 
nu încetează să fie «libertate» şi, în consecinţă, implică totdeauna o anumită 
doză de imprecizie. 

După cite ştiu, în lingvistică nimeni pînă acum n-a atribuit libertăţii umane 
rolul pe care i-l atribuie Coseriu: «...schimbarea lingvistică nu are “cauze”, în 
sensul de “cauze eficiente” (singura cauză eficientă aici este libertatea crea- 
toare a vorbitorilor)...»1*. 


104 Limba Románá 


Astfel, iregularitatea — un anumit grad de iregularitate — apare ca ceva 
inerent naturii proprii a limbajului uman. Oscilatiile, excepţiile, «lacunele»?? 
sînt, prin urmare, inevitabile în orice limbă naturală şi trebuie să fie acceptate 
ca atare. 

În strînsă legătură cu libertatea în calitate de cauză eficientă a «produ- 
cerii» continue a limbii, trebuie să considerăm imprevizibilitatea schimbărilor 
lingvistice?!, inadecvarea pentru ştiinţa limbajului a metodelor care, de obicei, 
se aplică în ştiinţele naturii şi «pericolul»... «...care implică cuantificarea a 
ceea ce nu este cuantificabil, pretenţia de a înlocui metoda comparativă şi 
istoria prin matematici şi tehnica de calcul. Adesea avem impresia că, folosind 
simboluri şi cifre, sîntem exacti si coerenti. Dar în realitate exactitatea rezidă 
în gîndire şi în adecvarea sa la obiect, iar nu în simboluri şi cifre, care sînt 
simple instrumente, uneori foarte comode, pentru exprimarea gîndirii înseși. 
Dacă gîndirea este falsă sau absurdă, simbolurile şi cifrele nu ne permit să 
o facem exactă şi cu judecată; ele permit doar ca această gîndire să fie de o 
falsitate si de o absurditate perfecte sub aspect matematic» 72. 

Extrem de importantă mi se pare constatarea faptului că în ştiinţele naturii 
avem de a face cu sisteme stabile — de unde capacitatea lor de generalizare 
absolută şi, practic, de prevedere — în timp ce în ştiinţele umane, al cărui 
obiect este cercetarea unei sau altei activităţi «libere şi conştiente» a omului, 
sistemele sînt instabile: «În natură se constată un singur tip de variabilitate, 
cea a “fenomenelor” ca atare. Într-adevăr, fenomenele naturale (“realizările 
sistemului din natură”) se interpretează cu referinţă la un ansamblu de legi 
(“sistem”) care sînt, în principiu, imuabile. În cultură, din contră, avem două 
tipuri de variabilitate: variabilitatea realizărilor cu privire la sisteme şi variabilita- 
tea sistemelor înseşi. Sistemul legilor naturale este, în realitate, formal analog 
unui sistem cultural sincronic, dar valabil în sens pancronic. În consecinţă, 
în ştiinţele fizice se poate “prevedea” în mod diacronic, deoarece este vorba 
de aplicarea — sau “realizarea” — aceluiaşi sistem (postulatul fundamental al 
acestor ştiinţe este, într- adevăr, că sistemul nu se schimbá)»?*. 

Aceasta este, după părerea mea, una din trăsăturile cele mai realiste 
ale doctrinei lui Eugenio Coseriu şi, în afară de aceasta, un aspect al gîndirii 
coseriene — mai bine zis, unul din aspectele — care nu se limitează doar la 
domeniul lingvisticii, ci care se extinde şi asupra celorlalte ştiinţe, precum şi 
asupra epistemologiei în general. 


4. DENUNTAREA MIRAJULUI 

Prin «miraj» înţeleg (metaforic, desigur) acceptarea anumitor idei îm- 
pămîntenite în lingvistică, dar care în realitate se dovedesc a fi doar simple 
«entităţi verbale»?*, capabile să ne ofere doar explicaţii iluzorii ale unui fenomen 
sau altul. Coseriu are meritul de a semnala acest fenomen cu diferite ocazii. 
Aşa este, de exemplu, convingătoarea (şi plastica) demonstraţie care face să 
se prăbuşească teza durkheimian-saussuriană despre o limbă «exterioară 
indivizilor» şi a unei «conştiinţe colective» mitice în care ar consta această 
aşa-zisă limbă în totalitatea şi perfecțiunea sa: «Mutatis mutandis, acesta 
este vechiul sofism al grámezii: desigur cá un bob nu înseamnă o grămadă si 
grămada există “independent” de fiecare bob luat în parte, dar numai în mo- 
mentul în care se scoate un bob, restul continuă să formeze grămada. Dacă se 
iau toate boabele simultan, atunci şi grămada dispare. Concluzia exactă este 
deci că nici un bob nu constituie grămada şi nu că toate boabele nu o constituie 
sau că grămada este “exterioară” boabelor...; unitatea conştiinţei este un fapt 
primar constatat în aceeaşi conştiinţă...; dacă conştiinţa colectivă sau socială 

ar exista efectiv ca exterioará indivizilor, doar ea insási ar putea sá ne spuná 
acest lucru si să scrie sociologie, iar nu sociologul individual Durkheim... »25. 

Sau analiza conceptelor de «tendinţă» şi «analogie», de atitea ori invo- 
cate în orice gen de explicaţii lingvistice: «...explicarea dată conceptului de 
“tendinţă” nu este în nici un caz acceptabilă. Într-adevăr, nu trebuie să atribuim 
tendinţe limbilor deoarece acestea sînt tehnici ale vorbirii şi nu subiecte dotate 
cu intentionalitate; limbile ca atare nu tind spre nimic... Vorbitorii manifestă 
“tendinţe”, dar, în mod normal, nu tind să modifice tehnica lingvistică, ci numai 
să exprime într-o manieră adecvată ceea ce gîndesc, simt şi intuiesc. Vorbitorii 
modifică efectiv limba, însă, în general, fără să-şi propună aceasta; tendinţele 
lor nu se referă la modificarea instrumentului lingvistic, ci la utilizarea acestuia. 
Astfel, explicarea dată conceptului de “tendinţă” — cum adesea se întîmplă 
în lingvistică — nu constituie, în realitate, o explicaţie, ci, pur şi simplu, altă 
formulare a aceloraşi fapte care se constată. Prin urmare, a spune că o limbă 
“tinde” spre ceva înseamnă acelaşi lucru cu a constata că un fenomen x, Într-un 
moment b, este mai frecvent în acea limbă decît în momentul a, anterior»?". «Se 
afirmă că în verbul romanic a acţionat analogia care, în schimb, nu actionase 
în domeniul nominal. Dar aceasta nu este o explicaţie (reducerea unui fapt la 
alt fapt), ci, ca şi în cazul “tendinţelor”, nimic mai mult decit o altă formulare 
a aceloraşi fapte care se constată. Într-adevăr, “analogia” nu e o forţă sau o 
entitate capabilă să acţioneze, ci numai un procedeu utilizat de către vorbitori 
în activitatea lor de a produce şi a reproduce limba: nu este o motivaţie, ci o 
modalitate a faptelor». 

Tot astfel, prin prisma criticii coseriene, aşa-numita «structură profun- 
dă», concept de bază în gramatica transformaţională, se dovedeşte a fi ceva 
ce pur şi simplu nu există din punct de vedere lingvistic: «Or, în gramatica 
transformaţională... orice semnificaţie propozițională se reduce pur şi simplu 
la desemnare. De aici tocmai atit de numeroasele asemănări ‘profunde’ între 
limbi diferite şi multele (presupuse) 'universalii' pe care le constată la fiecare 
pas gramatica transformationalá; adesea este vorba în realitate de structuri 
semnificative radical distincte, dar care sînt echivalente în desemnare, fapt 
pentru care sînt considerate ca “identice in structura profundă”. “Identitatea” 
care se are în vedere este, în fond, identitate extralingvistică: ea este, pur şi 
simplu, identitatea lumii ca atare şi în nici un caz identitate a limbilor luate în 
considerare». 


5. APLICAŢII PRACTICE 

Altă trăsătură realistă a doctrinei coseriene constă în aplicabilitatea sa 
practică. Intr-adevár, practica reprezintă cea mai bună modalitate de a verifica 
validitatea unei teorii («Scientia, quo magis theorica, magis practica»), princi- 
piu general care în lingvistică dobindeste o importanţă specială, dat fiind cà 
esenta limbii este tocmai practica — limba este o «tehnicá», un «instrument», 
serveşte pentru ceva — astfel încît tot ceea ce poate contribui la funcţionarea 
sa mai bună, tot ceea ce are o utilitate practică, se dovedeşte a fi fundamentat 
şi din punct de vedere teoretic şi constituie, în acelaşi timp, proba cea mai 
bună a faptului că teoria nu este o pură speculație mentală, ci o construcţie 
conformă cu realitatea. 

Unele din aplicaţiile practice ale doctrinei sale ne le semnalează însuşi 
Maestrul: «...lexematica se dovedeşte a fi indispensabilă pentru lingvistica 
aplicată (predarea limbilor, lexicografia unilingvă si plurilngvă, teoria si practica 
traducerii)»*%. Progresul şi noile abordări ale lingvisticii teoretice si descriptive 
vor avea desigur repercusiuni în domeniul lingvisticii aplicate, în special, în teoria 

traducerii (care depinde de o înţelegere exactă a distinctiei dintre desemnare, 
semnificaţie şi sens) şi în predarea limbilor (fapt pentru care este indispensabilă 
aceeaşi distincţie, precum şi distincţia corelativă dintre competenţa elocutionalá, 
competenţa idiomaticá şi competenţa expresivá)?!. O menţiune specială merită, 
în acest sens, studiul sáu Lo erroneo y lo acertado en la teoría de la traducciórr?, 
în care se analizează detaliat «distincţia deja citată între desemnare, semnificaţie 
şi sens», aşa cum se manifestă în procesul traducerii. 

O altă aplicare practică a fost semnalată într-o lucrare a mea, în care o 
anumită serie de greşeli, destul de frecvente în procesul de predare a limbilor —de 
ex., depiende, în loc de depende, sindicado în loc de sindicato etc.— se interpre- 
tau ca «erori pozitive», întrucît sînt fapte care, desi sînt greşite din punctul de 
vedere al «normei», demonstrează un anumit grad de asimilare a «sistemului»?*. 

În general, cred că cunoaşterea teoretică a distinctiei dintre «normă» şi 
«sistem» - pe lîngă predarea limbilor străine şi a limbii materne - ar putea fi de 
o mare utilitate practică, cel puţin în ceea ce priveşte lexicul, pentru scriitori, 
traducători, specialişti în publicitate, ca şi pentru toţi cei care prin specificul 
profesiunii lor se văd, adesea, puşi în situaţia de «a crea» cuvinte noi. (Cuvin- 
tele care se creează la întîmplare — cum adeseori se întîmplă în propaganda 
comercială — produc un efect artificial şi dezagreabil, în timp ce cuvintele create 
în conformitate cu sistemul, intuitiv sau chibzuit, sună a cuvinte «naturale»). 

În concluzie la acest succint (şi, inevitabil, incomplet) expozeu, al cărui 
obiectiv a fost — repet — numai acela de a propune o denumire pentru doctrina 
lingvistică a lui E. Coseriu, voi aminti că există în opera Maestrului, alături de 
valoroasa analiză raţională a realităţii limbajului, mărturii ale unei intuitii artistice 
pe potrivă. Astfel, drept dovadă aducem pasajul următor în care aşa-zisa 'rea- 
litate’ este prezentată sub formă de imagini sugestive: «Cuvintele se schimbă 
continuu: nu numai din punct de vedere fonic, ci şi din punct de vedere seman- 
tic, un cuvînt nu este niciodată acelaşi... In fiecare moment se manifestă ceva 
care deja a existat şi ceva care niciodată n-a existat înainte: o inovaţie în forma 
cuvîntului, în folosirea sa, în sistemul său de asociaţii. Această schimbare con- 
tinuă, această názuintá neîntreruptă de creaţie si de re-creatie, în care, ca pe 
nişte pînze ondulante de mii de culori sau ca pe suprafaţa scînteietoare a mării 
în bătaia soarelui, în nici un moment nu se poate fixa un sistem static concret, 
deoarece în fiecare moment sistemul se frînge pentru a se reconstitui şi pentru a 
se frînge din nou în momentele imediat succesive — această schimbare continuă 
este, tocmai, ceea ce numim realitatea limbajului». 

Un argument în plus pentru a atribui doctrinei coseriene numele de 
realism lingvistic. 


NOTE 


1. N. C. W. Spence, Towards a New Synthesis in Linguistics: the Work of Eugenio 
Coseriu // Archivum Linguisticum, 1960, v. 12, f.1. Autorul se referă în special la două 
dintre operele mai importnte ale lui E.Coseriu publicate pînă la acea dată (1960): Forma 
y sustancia en los sonidos del lenguaje si Sincronía, diacronía e historia. 

2. Ibidem, «It remains to be seen whether Coseriu's efort will bear fruit», p. 34. 

3. Vezi Réalisme in A. Lalande, Vocabulaie technique et critique de la philoso- 
phie, Paris, 1962 si Realismo în J. Ferrater Mora, Diccionario de filosofía, |l. Buenos 
Aires, 1971. 

4. Cf. A. Lalande: «Réalisme... Sens de la réalité (par opposition au verba-lisme, 
à l'abus des abstractions, ou encore à la chimére.» 

5. Vezi N. Spence, p. 33-34 si passim. 

6. F. de Saussure, Curso de lingüística general, Buenos Aires, 1965, p.364 

7.M. García Morente, Zaragüeta Bengoechea, Fundamentos de filosofía e Historia 
de los sistemas filosóficos, Madrid, 1954, p. 576. 

8. Merită să remarcăm interesul particular pe care E. Coseriu îl manifestă faţă 
de limba română, fapt explicabil, deoarece româna, pe lîngă faptul că e limba sa ma- 
ternă, este, cel puţin sub unele aspecte, cea mai originală şi, în acelaşi timp, cea mai 
puţin cunoscută dintre limbile romanice. Vezi, de exemplu, E. Coseriu, Die rumánische 
Sprache bei Hieronymus Megiser // Studii şi cercetări lingvistice, XXVI, 1975, nr. 5: 
Lateinisch-romanisch vas 'Schiff'/] Revue roumaine de linguistique, XX, 1975: si Zur 
Kentniss des Rumánischen in Westeuropa um 1600. Megiser und Botero // Cercetări 
de lingvisticá, XXII, 1977, nr.2. 

9. O adeváratá «specialitate» a lui Coseriu (si in acelasi timp, una din trásáturile 
sale realiste) este faptul de a descoperi că anumite idei atribuite în general unui lingvist 
sau altul sînt în realitate mult mai vechi. Astfel, aproape tot ceea ce afirmă F. de Saussure 
a fost afirmat anterior de G. von der Gabelentz (vezi E. Coseriu, Tradición y novedad 
en la siencia del lenguaje. Estudios de historia de la lingüística, Madrid, Gredos, 1977): 
ideile fundamentale ale lui Ascoli despre «substrat» apar la Hervás y Panduro (vezi E. 
Coseriu, Hervás und Substrat /| Studii şi cercetări lingvistice, XXIX, 1978, nr. 5), adevăra- 
tul fondator al tipologiei lingvistice este filozoful şi economistul englez Adam Smith (vezi 
E. Coseriu, Tradición...) etc. Ca o particularitate realistă a Maestrului trebuie interpretată 
şi demascarea anumitor prezentări în care se falsifică diverse aspecte ale operei (sau 
ale vieţii) unor lingvisti din trecut, cum ar fi, de exemplu, Wilhelm von Humboldt (vezi E. 
Coseriu, Tradición..., p. 142) sau Lorenzo Hervás y Panduro (vezi E. Coseriu, Lo que 
dice Hervás // Estudios ofrecidos a Emilio Alarcos Llorach, Oviedo, 1978, III, p. 35, 48). 

10. E. Coseriu, El hombre y su lenguaje. Estudios de teoría y metodología lingüís- 
tica, Madrid, Gredos, 1977, p. 256. 

11. «...diferenta dintre concret şi abstract nu trebuie confundată cu diferenţa dintre 
real şi ireal» — vezi E. Coseriu, Sincronía, diacronía e historia. El problema del cambio 
lingüistico, ed. a Ill-a, Madrid, 1978, p. 16. 

12. Vezi citatul din Meyer-Lübke cu comentariul de rigoare în |. lordan, Lingüística 
románica. Evolución-corrientes-métodos, Madrid, 1967, p. 38-39. 

13. E. Coseriu, E/ hombre y su lenguaje. Estudios de teoría y metodología 
lingüística, p. 195. 

14. Fapte dialectale romanice sînt semnalate într-un studiu de al meu (vezi D. 
Copceag, Fapte dialectale romanice în perspectivă tipologică // Fonetică şi dialectologie, 
VII, 1970, p. 173-178. 

15. Cf. titlul unei cărţi a lui Rene Guénon; Le régne de la quantité et les signes des 
temps (ap. V. Horia, Introducción a la literatura del siglo XX. Ensayo de epistemología 
literaria, Madrid, 1976, p. 12.). 

16. V. Horia, Introducción a la literatura del siglo XX, p. 71-101 si passim. 

17. «Exactitate» in sensul stiintelor fizice. Cf. E. Coseriu, Sincronía, diacronía e 
historia, p.237. 

18. E. Coseriu, Sincronía, diacronía e historia, p. 70-80 si passim. 

19. E. Coseriu, Grammaire transformationnelle et grammaire historique /| XIV 
Congreso Internazionale di Linguistica e Filologia Romanza, Napoli, 15-20 aprilie 1974, 
p. 333. 

20. Cf. E. Coseriu, Gramática, semántica, universales. Estudios de lingüística 
funcional, Madrid, 1978, p. 213-214. 

21. E. Coseriu, El hombre y su lenguaje, p. 173: E. Coseriu, Sincronía, diacronia 
e historia, p. 235-236. 

22. E. Coseriu, El hombre y su lenguaje, p. 184. 

23. Ibidem, p. 172. 

24. H. Bergson, Les deux sources de la morale et de la religion, Paris, 1932, p .281. 

25. Cf. F. de Saussure, Curso de lingüística general, p. 57-58. 

26. E. Coseriu, Sincronía, diacronía e historia, p. 35, 38. 

2T. E. Coseriu, El hombre y su lenguaje, p. 187. 

28. Ibidem, p. 189-190. 

29. E. Coseriu, Gramática, semántica, universales, p. 118. 

30. Ibidem, p. 235. 

31. E. Coseriu, El hombre y su lenguaje, p. 262. 

32. Ibidem, p. 214-239. 

33. D. Copceag, « Errores positivos’ en el aprendizaje del español» // Español 
actual 22, 1972, X, p. 19-20: cf. E. Coseriu, Teoría del lenguaje y lingüística general. 
Cinco estudios. Madrid, 1967, p. 11-113. 

34. E. Coseriu, El hombre y su lenguaje, p. 101-102. 


Traducere din spaniolá de Eugenia BOJOGA din volumul 

REFLECTII ASUPRA 
OPEREI COSERIENE 


Acest Cavaler al lingvisticii teo- 
retice europene (si nu numai) s-a pro- 
nuntat, practic vorbind, asupra tuturor 
problemelor dificile de teorie si filo- 
zofie a limbii. Fondator al lingvisticii 
integrale, prof. E. Coseriu a imbrátisat 
o multime de aspecte din lingvistica 
generalá, sociolingvisticá, gramaticá, 
lexicologie, semantică structurală, is- 
torie a filologiei, fonetică şi fonologie, 
etnolingvisticá, dialectologie, teoria si 
practica traducerii, filozofia limbii etc. 
Vorbind sensu stricto, prof. E. Coşeriu 
a reuşit să abordeze limbajul uman 
în profunzimea şi multilateralitatea 
lui. Pe bună dreptate, se afirmă că 
“semnificaţia cea mai profundă a 
aparatului ştiinţific coşerian constă, 
tocmai, în performanţa unificării 
conceptuale a întregului domeniu al 
lingvisticii contemporane. Acesta este 
sensul în care a fost interpretată de 
mari exegeti şi în care a fost receptată 
şi la noi în ţară sintagma “lingvistica 
integrală”, care defineşte orientarea 
propice inaugurată de marele savant 
român” (1,13). 

In prezentul articol vom încerca 
să comentăm opiniile marelui prede- 
cesor Eugen Coseriu doar în legătură 
cu unele probleme de teorie a limbii. 

Se ştie că după publicarea cărţii 
lui F. de Saussure Cours de linguis- 
tique generale (Paris, 1916) şi până 
în prezent dihotomiile lansate de 
savantul elveţian (de limbă franceză) 
sincronie—diacronie, limbă-vorbire, 
lingvistică externă-lingvistică internă 
etc. continuă să fie discutate în con- 
tradictoriu. Unii lingvişti consideră cá 
limba nu se schimbă, că schimbările 


nu-i sunt proprii, că, în sfârşit, “o limbă 
care evoluează” ar fi o contradictio 
in adjecto (contradicţie în definiţie). 
Chiar discipolul lui F. de Saussure, 
şi anume Charles Bally, menţiona că 
“les langues changent sans cesse 
et ne peuvent fonctionner qu'en ne 
changeant pas" (2,11). 

Prof. E. Coseriu nu este de 
acord cu aşa-zisa concepţie statică 
despre limbă. In cartea Sincronie, 
diacronie şi istorie autorul de- 
monstrează: a) că pretinsa aporie a 
schimbării lingvistice nu există decât 
în virtutea unei erori de perspectivă, 
care se manifestă, în esenţă, în iden- 
tificarea — explicită sau implicită — a 
noţiunii de “limbă” cu cea de “proiecţie 
din cronică”; b) că problema schim- 
bării lingvistice nu poate şi nu trebuie 
să fie pusă în termeni cauzali; c) că, 
totuşi, afirmaţiile citate (vezi supra) 
se întemeiază pe o intuiţie sigură, 
însă umbrită şi interpretată echivoc 
prin faptul că se atribuie obiectului 
ceea ce nu e decât o exigentá a cer- 
cetării: de aici contradicţiile cu care 
aceste afirmaţii se confruntă în mod 
inevitabil; d) că, în realitate, antino- 
mia sincronie-diacronie nu aparţine 
planului obiectului, ci aparţine planu- 
lui cercetării: nu se referă la limbă, 
ci la lingvistică (subl. n. — A.C.); e) 
că, chiar în opera lui Saussure — în 
măsura în care realitatea limbajului i 
s-a impus pe deasupra şi împotriva 
propriilor postulate — se pot găsi ele- 
mente pentru a depăşi antinomia, în 
sensul în care ea poate fi depăşită; 
f) că, însă, concepţia saussurianá şi 
concepţiile care derivă din ea prezin- 
tă un viciu fundamental, care nu le 
permite să depăşească contradicţiile 
lor intime; g) cá nu există nici o con- 
tradicţie între “sistem” si "istoricitate", 
ci, dimpotrivă, natura istorică a limbii 
implică esenţa ei sistematică; h) că, 
în planul cercetării, antinomia sincro- 
nie-—diacronie poate fi depăşită numai 
în şi prin istorie (3,14). 

Prof. E. Coseriu subliniază că 
nu trebuie admisă o prăpastie între 
sincronie şi diacronie, pentru că ea 
nu există. Limba naturală — adăugăm 
noi — se dezvoltă ca şi un organism 
viu, schimbându-se continuu. In 
lume totul se schimbă, evoluează, 

se dezvoltă. Încă celebrul poet latin 
(roman) Publius Ovidius Naso (43 
î.e.n.-17e.n.) a formulat în cunoscutul 
poem epic Metamorphoses un gând 
care în latina medievală suna în felul 
următor: Omnia mutantur — et nos 
mutamur in illis (Toate se schimbă si 
noi ne schimbám impreuná cu ele). 
Compararea limbii naturale cu un or- 
ganism viu o gásim si la August Schle- 
icher (1821-1868) — unul din fondatorii 
naturalismului lingvistic (4,36-37). 
Compararea limbii naturale cu 
un organism viu este justá numai pe 
jumátate si iatá de ce: orisice orga- 
nism viu apare (se naste), se dezvoltá 
(creşte) şi moare (dispare) neapărat, 
chiar în ciuda condiţiilor optime care i 
se creează. Omul, de exemplu, poate 
trăi până la 100 şi chiar peste 100 de 
ani; măslinul poate ajunge până la 
700 de ani; elefantul — până la 200 
de ani; broasca ţestoasă, corbul, 
bufnița, papagalul, lebăda — până la 
100 de ani, vaca — până la 40-50 de 
ani etc. (5,544). Dăinuirea pe pământ 
a unui organism viu poate fi arătată 
schematic în felul următor: 


A C 

Asadar, durata vietii organismu- 
lui viu este limitatá in timp. 

Cu totul alta este situatia cu 
limba naturalá, concretá. Ea se 
dezvoltă în permanenţă si dispariţia 
ei nu poate fi “planificată”, dacă are 
condiţiile necesare de creştere. După 
opinia prof. L. C. Graudina, limba na- 
turală nu se opreşte în dezvoltare. Şi 
această evoluţie se derulează pe linie 
ascendentă (6. passim), ceea ce se 
poate reda schematic în felul următor: 


A 

Limba evoluează, dar foarte 
încet, aproape de neobservat pentru 
vorbitorul de rând şi pentru o comu- 
nitate de purtători ai aceleiaşi limbi. 


Şi această “neobservare” se întâmplă 
“pentru că limba, schimbându-se, ră- 
mâne ea însăşi” (O. Trubaciov) pentru 
cei ce o vorbesc. În această ordine 
de idei notăm că lingvistul italian 
Bruno Migliorine (în lucrarea Storia 
della lengua e storia de la cultura. 
Firenze, 1561) scria: “Limba italiană 
din sec. al XIV-lea şi limba italiană 
contemporană, în esenţă, este una 
şi aceeaşi limbă” (7,303). 

E necesar să relatăm că afirma- 
tia lui Bruno Migliorine e justă dacă o 
examinăm din punctul de vedere al 
unui purtător obişnuit (nefilolog) de 
limbă italiană, şi nu este justă dacă o 
privim cu ochii unui specialist filolog. 
Prof. E. Coseriu aduce lumină în acest 
plan, subliniind: “limba care nu se 
schimbă este limba abstractă... Nu s-a 
întâmplat niciodată ca o gramatică să 
se modifice de la sine sau ca un dicti- 
onar să se îmbogăţească prin propriile 
puteri. lar liberă de aşa-numiţii “factori 
externi” este numai limba abstractă, 
consemnată în gramatici si în dictio- 
nare” (8,15). Şi în continuare autorul 
precizează: “Cea care se schimbă 
este limba reală în existenţa ei con- 
cretă. Dar această limbă nu poate fi 
izolată de “factorii externi” — adică de 
tot ceea ce constituie materialitatea, 
istoricitatea şi libertatea de expresie 
a vorbitorilor care se manifestă numai 
în vorbire” (8,15). 

Aşadar, prof. E. Coseriu “leagă” 
schimbările în limbă cu astfel de feno- 
mene ca “factorii externi” şi “vorbirea”. 
Şi are perfectă dreptate, deoarece 
“factorii externi”, inclusiv influenţa 
altor limbi, îşi lasă amprenta, uneori 
foarte puternică, asupra idiomului 
dat. Strict vorbind, “factorii externi” 
sunt “generatori de instabilitate” într- 
o limbă. In această “instabilitate” se 
şi contine “germenul” dezvoltării si 
perfecţionării, căci limba are nevoie 
de noi şi noi mijloace de expresie, 
de cuvinte noi, care atrag după sine 
şi noţiuni noi. “De aceea, scrie E. 
Coseriu, limba se adaptează la ne- 
cesitátile de exprimare ale vorbitorilor 
şi continuă să funcţioneze ca limbă 
în măsura în care se adaptează” 
(8,96). Polemizând cu unii lingvişti 
care socoteau că limbile sunt “imua- 
bile”, prof. E. Coseriu consemnează: 

*... a te întreba “de ce se schimbă 
limbile” (înțelegând prin aceasta că 
asa ar trebui să fie) este absurd, căci 
echivalează cu a te întreba de ce se 
reînnoiesc necesităţile de expresie, 
de ce oamenii nu gândesc şi nu simt 
decât ceea ce s-a gândit şi s-a simţit 
mai înainte”. Şi mai departe savantul 
nostru polemizează cu H. Bergson, 
notând: “Dacă limba ar fi făcută o 
dată pentru totdeauna şi nu s-ar face 
continuu prin activitatea lingvistică, 
ar trebui să admitem împreună cu 
Bergson că “cuvintele nu pot exprima 
noul decât ca o reajustare a vechiului” 
(9,102). Dar adevărul e că cuvintele 
exprimă tocmai “noul”... — prin faptul 
că limba e cultură — ele îl exprimă în 
sensul în care noutatea se manifes- 
tă în domeniul culturalului: “cultura 
este tradiţie, şi în cadrul tradiţiei este 
spontaneitate, inventivitate” (10.39). 

Prof. E. Coseriu, în repetate rân- 
duri, invocă teza lui Aristotel, preluată 
de W. von Humboldt, că limba nu este 
ergon (produs), ci enérgeia (activitate), 
prin urmare schimbarea, dezvoltarea 
este un specific al ei, o proprietate 
indisolubilă care se manifestă în con- 
tinuare si permanent. Prof. E. Coseriu 
scrie literalmente: “Nu există limba ca 
ergon. Ergon-ul există numai ca o abs- 
tractie. Adică unde putem găsi limba? 
Unde putem găsi “limba română”? Intr- 
o gramatică şi într-un dicţionar. Adică 
putem “extrage” limba, pe când textul 
îl avem” (11,66). 

Opinia profesorului E. Coseriu 
privind ideea că schimbarea este 
absolut inerentă modului de a exis- 
ta al limbii a fost preluată de mulţi 
lingvişti din toate ţările. Astfel, acad. 
rus Vitali Kostomarov scria că “limba 
este o continuă discontinuitate” sau 
“o discontinuă continuitate” (12,20) 
intuind o perpetuă schimbare, dezvol- 
tare, evoluţie a unui idiom. In fiecare 
moment limba naturală este aceeaşi, 
dar şi alta, căci este impregnată cu 
noi sau înnoite elemente (fenomene), 
cerute de necesităţile de exprimare a 
purtătorilor idiomului dat la o anumită 
etapă istorică. 

Prof. E. Coşeriu a dezvoltat an- 
tinomia lui F. de Saussure cu privire 
la diacronie-sincronie, adăugându-i 
elementul “istoric”. Colosul de la 


Tubingen subliniază: “sincronia şi di- 
acronia, în sensul lui F. de Saussure, 
nu epuizau ştiinţele lingvistice şi că, 
în realitate, trebuie să le legăm pe 
amândouă într-o disciplină lingvis- 
tică mai generală, care este istoria” 
(11, 30-31). Prof. Coseriu adaugă la 
cunoscuta dicotomie sincronie-dia- 
cronie încă un element -istori 
a — obţinând trihotomia sincronie—di- 
acronie-istorie, de unde şi capitala 
monografie Sincronia, diacronia e 
historia (Montevideo, 1958), scrisă 
în spaniolă, apoi tradusă şi editată 
în portugheză, germană, italiană, 
japoneză, română etc. 

Aşadar, s-a produs o adevărată 
revoluţie, pentru că diacronia nu mai 
este “lineară” şi cu un singur obiect, 
linia timpului, ci este disciplina ling- 
vistică integrală, care conţine şi de- 
scrierea... unui obiect într-un moment 
al dezvoltării sale istorice (11.31). Ur- 
mează concluzia generală şi capitală: 
*... opoziţia între descriere şi istorie 
este o opoziţie absurdă, fiindcă de- 
scrierea într-adevăr nu conţine istoria, 
pe când istoria contine descrierea 
(subl. n. — A. C.). De aici Sincronía, 
diacronía e historia: istoria ca stiintá 
integrală” (11.31). 

Mai e de menţionat că în limbă, 
fie chiar bine fixată, edificată, obser- 
văm procesul de reflectare a diacro- 
niei în sincronie. In acest sens ne 
vorbesc "exceptiile" de ordin fonetic, 
morfologic etc., mentinerea unor for- 
me vechi (tip. au fost cázut), aparitia 
unor structuri noi la nivel sintactic 
(tip. studenţilor — bursă majorată!), 
utilizarea unor forme arhaizante (tip. 
trebuiesc fac, să vază, eram să cad, 
patrusprezece — pentru paisprezece 
etc.). Prof. Coseriu scrie în această 
ordine de idei, că în latină categoria 
timpului era predominantă în siste- 
mul verbal, “deşi persistau şi unele 
modalităţi aspectuale”; tot în latină 
exista şi declinarea desinenţială, dar, 
în acelaşi timp, se întâlneau pe scară 
largă prepozitiile, iar “numeroase sub- 
stantive admiteau în flexiune două 
paradigme” (2.109). 

După cum am mai spus (a 
se vedea supra), schimbările într-o 
limbă naturală se produc foarte lent, 
încât purtătorii acesteia aproape că 

nu le observă, nu le constientizeazá. 
Prof. E. Coseriu noteazá: "Vorbitorul 
este inconştient de schimbare, este 
convins că realizează mereu aceeaşi 
limbă, că nu vorbeşte altă limbă şi că 
el nu face altceva decât să continue 
tradiţia. Când adoptă ceva nou, ad- 
optă fiindcă aşa “se zice”, adică el 
consideră că asta ţine de limbă deja, 
că în limbă se zice aşa” (13.87). In 
această ordine de idei este conclu- 
dent cunoscutul paradox al lui Bene- 
detto Croce. lată-l: “Dacă am pune 
toate generaţiile de oameni din sec. 
| până în sec. al XX-lea, una lângă 
alta, şi le-am considera împreună, am 
vedea că totdeauna avem impresia 
că două generaţii succesive vorbesc 
aceeaşi limbă. Insă deja la distanţa 
de 4-5 generaţii se pare că e altă 
limbă, iar la 10-20 de generaţii avem 
impresia că e cu totul altă limbă, deşi 
membrii fiecărei generaţii credeau 
că vorbesc aceeaşi limbă. Inseamnă 
că ei au schimbat, au refăcut limba 
fără să aibă această intuiţie şi consi- 
derând că ei realizează limba, nu o 
schimbă” (Apud 13,87). Să apelăm 
la un exemplu. Dacă vom încerca 
să citim textele vechi româneşti, 
începând cu Scrisoarea lui Neacşu 
(1521), vom găsi acolo unele cuvinte, 
forme gramaticale, structuri sintactice 
care astăzi nu se mai utilizează, ele 
căzând în desuetudine. Dar acest fapt 
nu ne autorizează să conchidem că 
am avea de-a face cu o altă limbă 
decât cea română. Schimbările evolu- 
tive la toate nivelurile limbii nu au fost 
în măsură să denatureze specificul 
limbii române: în textele vechi de 
care vorbim ea (limba) a rămas tot 
română. Oare un vorbitor de limbă 
română actuală n-ar putea înţelege 
mesajul dintr-un text din cauza unor 
forme şi structuri arhaizante ca: au 
fost căzut (mai mult ca perfectul), au 
vrut scăpa (conditionalul trecut), să 
fie fost (conjunctivul trecut), au fost 
zicând (potenţialul); carele, carii, 
carea (pronume relativ articulat şi 
acordat cu elementul regent), uşa de 
la spătărie (determinativul nominal 
analitic) etc.? Desigur că nu, pentru 
că schimbările produse rămân oa- 
recum la periferia limbii, nu sunt de 
adâncime, ci de suprafaţă. 


* kk 


Vorbind despre dihotomiile lui 
F. de Saussure, prof. Coseriu face 
nişte reflecții interesante si originale 
privind limba-vorbire (langue-pa- 
role). Ca să răspundem în ce constă 
deosebirea între cele două noţiuni, 
ar trebui, după E. Coseriu, să pătrun- 
dem în esenţa verbelor a distinge şi 
a separa, pentru viaţa cotidiană “se 
pot distinge noţiuni şi se pot separa 
obiecte”, iar faptul că unele obiecte 
nu se pot separa, nu înseamnă că nu 
putem distinge noţiunile, conceptele 
(13,29). Şi mai departe profesorul 
Coseriu apelează la un argument 
forte: “nu putem separa ziua de noap- 
te, fiindcă există în continuu, însă 
conceptele de “ziuă” şi de “noapte” 
le putem distinge şi sunt foarte clare. 
Şi tocmai faptul că vedem trăsături 
ale zilei şi trăsături ale nopţii în ace- 
laşi timp, acest fapt face să putem 
separa obiectele. Asta în semantica 
structurală. Şi atunci, şi în acest caz, 
şi în faptul de limbă şi vorbire, tot aşa, 
spunem: unde este limba? Limba o 
găsim în vorbire, este această dimen- 
siune... adverbială a vorbirii. Şi atunci 
— continuă autorul — m-am întors la 
concepţia veche: am arătat care era 
adevărul concepţiei greceşti despre 
limbă şi al concepţiei romane în lim- 
ba latină. Anume în greceste [limba] 
era un mod al vorbirii, exprimat deja 
într-un termen: hellcnizein “a vorbi 
greceste" si barbarizein “a vorbi ca 
barbarii” şi se putea separa ca adverb 
“a vorbi greceste" era lalein hellenisté 
(sau barbaristé, adică “a vorbi ca bar- 
barii”). In limba latină se prezintă tot 
aşa, ca modalitate adverbială: latine 
loqui, adică “a vorbi latineste" (13,29). 

Prof. E. Coseriu subliniază în 
mod expres că şi “limba română men- 
tine această construcţie: limba este 
un adverb, o modalitate a vorbirii, deci 
se găseşte în vorbire. Şi se poate de- 
limita numai ca formă de cunoaştere 
a limbii la subiectul vorbitor, ca un fel 
de “ştiinţă” în conştiinţa fiecărui su- 
biect vorbitor, pe când dimensiunea 
în concret o aflăm ca dimensiune a 
vorbirii. Adică ceea ce vedem aici e 
latineşte sau româneşte. Si, de altfel, 
şi la subiectul vorbitor, ca să vadă 
subiectul care este “ştiinţa” lui trebuie 

să realizeze limba, cel puţin într-o 
vorbire internă, deci tot în vorbire o 
arată” (13,29). 

Aşadar, limba se circumscrie 
vorbirii, ceea ce schematic s-ar putea 
reda în felul următor: 


Vorbire 
T d 


Limbă 


Prof. E. Coseriu mărturiseşte 
cum a ajuns la ideea primatului vor- 
birii faţă de limbă: “... primul lucru pe 
care l-am făcut şi care, pe urmă, e ca 
un fir roşu în toată activitatea aceasta 
lingvistică, a fost să nu plec de la 
limbă, ci dimpotrivă: adică să răstorn 
acest principiu saussurian, fără să 
neg valoarea distincţiilor saussuriene; 
să plec, dimpotrivă, de la vorbire şi 
să iau vorbirea ca realitatea în care 
trebuie să facem distinctiile şi în care 
să găsim şi această dimensiune, fără 
îndoială, esenţială, care este limba 
(langue). Şi atunci spun... trebuie 
să plecăm de la vorbire. La F. de 
Saussure se spune că se ia limba “ca 
măsură a tuturor celorlalte manifestări 
de limbaj”, pe când eu spun că luăm 
vorbirea ca “măsură” şi limba însăşi 
(langue) s-o găsim în vorbire. Răstur- 
nând acest principiu, deci, imediat am 
văzut întâi că era nevoie să distingem 
aceste nivele în vorbire, în tehnica 
vorbirii...” (14,14). 

Orice inovaţie, orice schimbare 
se produce, mai întâi, în vorbire şi 
mai apoi ajunge (sau nu ajunge) a se 
sedimenta în limbă. Decide de fiecare 
dată uzul: dacă fenomenul inovator a 
fost acceptat de masele de vorbitori, 
el va reuşi să devină un fapt de limbă, 
iar dacă purtătorii idiomului respectiv 
nu asimilează, nu primesc fenomenul 
inovator din vorbire, acesta nu se 
va ridica la rang de fapt al limbii. In 
acest plan, din timpurile vechi, circulă 
dictonul: Nihil eat in lingua, quod non 
fuérit prius in oratione. "Nimic nu este 
în limbă, ceea ce nu ar fi fost mai întâi 
în vorbire”. 

Profesorul E. Coseriu vede o 
legătură strânsă între limbă-vorbire şi 


diacronie-sincronie. În opinia marelui 
savant “din punct de vedere real nu 
putem în vorbire separa sincronia 
de diacronie, fiindcă sincronia este 
funcţionare şi diacronia dezvoltare. 
Insă, prin creativitate, dar şi prin 
virtualitatea sistemului, ceea ce se 
creează există deja, tine de functi- 
onare, tine de sincronie. Si, deci, în 
realitatea limbajului, în vorbire, aceste 
două momente sunt numai un singur 
moment: un moment văzut ca func- 
tionare, celălalt văzut ca dezvoltare, 
ca fapt nou pe linia timpului” (14,30). 

In continuare, prof. E. Coseriu 
explică şi mai clar, relatând că “limba 
se formează, “se construieşte dia- 
cronic şi funcţionează sincronic" în 
fiecare moment, că aceste două mo- 
mente în vorbire sunt numai unul, un 
singur moment. Şi deci numai punctul 
nostru de vedere e deosebit, fiindcă 
considerăm nu numai funcţionarea, ci 
considerăm şi o funcţionare anterioa- 
ră sau ulterioară” (14,30). 

Se ştie că F. de Saussure pre- 
supunea că în studiile de lingvistică 
primează (sau ar trebui să primeze) 
planul sincronic. Cu alte cuvinte, 
se pleda pentru primatul aspectului 
sincronic asupra aspectului diacronic 
“în faptele înseşi şi/sau în studiul lor, 
şi, prin urmare, a primatului descrierii 
asupra istoriei” (15,72). In acelaşi 
spirit şi italianul Matteo Bartoli formu- 
lează “normele spaţiale” cu referire la 
distribuirea faptelor lingvistice în spa- 
tiul geografic. Se consideră că unele 
forme zonale, periferice sunt cele 
mai vechi, “reprezentând un “strat” 
anterior, nesubstituit de inovațiile care 
s-au difuzat din centrul acelui teritoriu 
lingvistic” (15,74). Aşadar, reiese că 
din sincronie se deduce diacronia, 
din “starea de lucruri” — un fapt de 
istorie. De exemplu, adjectivul lat. 
formosus în teritoriile periferice sună 
în felul următor: sp. hermoso şi rom. 
frumos, pe când în aria centrală acest 
adjectiv îmbracă altă formă: it. bello 
şi fr. beau. Un alt exemplu. Adverbul 
latin magis şi-a găsit loc în sp. más 
şi în rom. mai, pe când în franceză şi 
italiană s-a încetățenit adverbul latin 
plus cu formele: fr. plus şi it. piu. 

După ce a analizat aceste 
fapte de limbă (vezi supra), prof. E. 

Coseriu conchide cá ele “ne permit 
să interpretám în sens istoric un fapt 
sincronic”. Şi mai departe: “Punctul 
de plecare nu este, de fapt, succesi- 
unea, ci, dimpotrivă, simultaneitatea 
formelor considerate, din aceasta de- 
ducându-se cronologia lor relativă: se 
prezintă mai întâi “starea de lucruri” 
şi “descrierea...”, iar pe această bază 
se ajunge la inferenta istoriei” (15,75). 

Când vorbim de dicotomia sin- 
cronie—diacronie, trebuie să ne dám 
bine seama cá aceste dimensiuni 
se aflá intr-o indiscutabilá legáturá. 
Diacronia “se naşte” în sincronie, iar 
sincronia este rezultatul diacroniei. 
Nu există o sincronie “neafectată” de 
diacronie, precum nu există diacronie 
în afara sincroniei. 

Aceste fenomene merg mână-n 
mână şi constituie viaţa limbii. Dacă 
nu ar fi diacronie, o limbă naturală ar 
rămâne închistată şi încorsetată atât 
de puternic, încât nu ar putea “respira”. 

Diacronia aduce mişcare, viaţă, 
momente de penetrare în sincronie, 
făcând-o mai "receptivá", mai “deschi- 
să”, mai pretabilă la necesităţile şi ce- 
rintele purtătorilor unei limbi naturale. 
Probabil că cele spuse mai sus l-au 
făcut pe cunoscutul lingvist francez 
Andre Martinet să exclame: “Oricât 
de importantă ar fi sincronia, cu ea 
nu se termină lingvistica” (16,461). 


* kk 


Merită toată atenția opiniile 
profesorului E. Coseriu referitoare la 
şcolile ştiintifice. Fiind el însuşi cap de 
şcoală, savant care a îndrumat acti- 
vitatea de cercetare a zeci de tineri, 
acad. E. Coseriu a emis un veritabil 
"cod" al raportului maestru-discipol. 
Unele postulate din acest “cod” le pu- 
tem desprinde din cunoscutul interviu 
dat profesorului Nicolae Saramandu 
(vezi 11.passim). Vom menţiona câ- 
teva dintre ele: 

— Şcoala este un rezultat al 
entuziasmului si al convingerilor pe 
care profesorul stie să le destepte si 
sá le stimuleze la elevi. 

— Profesorul trebuie sá transmi- 
tá elevilor rezultatele experientei sale 
personale, pentru ca dánsii sá profite 
de ele. In asta constă generozitatea 
maestrului... 


— Maestrul urmează să stimule- 
ze capacitatea şi interesul personal 
al elevului, să-i îndrume dezvoltarea 
în direcţia în care acesta este dotat. 
(Dacă cineva este înzestrat pentru 
anchetă dialectală, nu trebuie să-l 
obligi să facă gramatică). 

— Să propună elevilor săi să se 
ocupe de probleme fundamentale 
ale ştiinţei, căci acesta e şi un drum 
practic către succes. 

— Un profesor adevărat poate 
chiar să se lase convins de tezele 
unui discipol, dacă acesta le argu- 
mentează solid (documentar) şi cu 
metodă. 

— Profesorul adevărat trebuie 
să înţeleagă că elevii îl pot depăşi şi 
chiar trebuie să stimuleze propria lui 
depăşire. El nu este mai puţin maes- 
tru dacă este depăşit de elevi. 

Există, fireşte, şi unele “restric- 
ţii” ale îndrumătorului ştiinţific, unele 
lucruri pe care urmează să le evite în 
contactul său cu discipolii. 

Conform opiniei prof. E. Co- 
şeriu, acestea s-ar reduce grosso 
modo la trei: 

— Maestrul nu trebuie să-şi im- 
pună convingerile, elevii le pot adopta 
în mod critic. 

— Maestrul nu trebuie să-i pre- 
tindă discipolului să se ocupe de 
acelaşi domeniu de fapte de care se 
ocupă el şi nici să susţină aceleaşi 
teze sau aceleaşi idei. 

— Profesorul urmează a fi to- 
lerant in caz dacá ideile sustinute 
de elev pot fi chiar contrare celor 
promovate de el însuşi. 

Marele maestru mai era dispus 
să dea din deget unor tineri cercetá- 
tori, spunând că ei: 

— trebuie “ţinuţi în frâu”, pentru 
că au adesea preocupări dispersate, 
prea vaste, şi prezintă proiecte ne- 
realizabile; 

— trebuie îndrumați către do- 
meniile insuficient cercetate, către 
problemele nerezolvate, care merită 
să fie studiate; 

— trebuie să înveţe tehnica 
cercetării; 

— trebuie să se informeze în 
două direcţii: cu privire la concepţie 
şi cu privire la fapte; 

— trebuie să imbrátiseze con- 

ceptiile care sunt curente într-o anu- 
mitá epocá, pentru a nu confunda un 
singur punct de vedere cu un punct 
de vedere absolut; 

— trebuie să inteleagá că numai 
pasiunea şi munca sunt calea suc- 
cesului, căci Labor improbus omnia 
vincit “Munca îndârjită le învinge pe 
toate” (Vergilius, Georgica — Geor- 
gicele); 

— trebuie să-şi dea seama că 
teme înguste nu există. In acest 
sens prof. Coşeriu precizează: “La 
tineri supără faptul că domeniul de 
cercetare li se pare prea restrâns. E 
o eroare. Universul se poate percepe 
în domenii foarte restrânse de activi- 
tate. Poţi îmbrăţişa universul studiind 


o scoică”. 


* kk 


Încheind această expunere a 
unor reflecţii coseriene, privitor la 
şcoală stiintificá-maestru-discipol, 
aş vrea să subliniez un gând cardinal 
al savantului: “In ştiinţă nu este de 
ajuns să ai idei izolate, ci trebuie să 
ai o concepţie” (11,171), iar concepţia 
se formează în cadrul unei şcoli ştiin- 
tifice. Fără şcoală tânărul cercetător 
e tentat să facă deseori concesii 
teoriilor eronate sau chiar false, să 
devină un eclectic, adică “să ia de ici 
colo câte ceva” (ibidem, 121), fără nici 
in sistem, fără o logică fundamentală. 

Profesorul E. Coşeriu notează: 
“Vezi tineri bine pregătiţi, cu idei, care 
nu se articulează într-o concepţie 
unitară. In fiecare articol adoptă altă 
concepţie, fără să se întrebe dacă 
această concepţie în sine e bună” 
(ibidem, 171). După cum vedem, un 
tânăr cercetător ar putea fi sigur de 
justetea investigaţiilor sale numai 
atunci, când împărtăşeşte doctrina 
unei şcoli ştiinţifice concrete. 

In concluzie, am vrea să trecem 
în revistă doar câteva aprecieri răz- 
lete date “gigantului de la Tübingen". 
Le vom cita dupá cum urmeazá: 
"Lucrárile lui E. Coseriu de lingvisti- 
cá generalá si romanicá, bazate pe 
o aprofundată cunoaştere a limbilor 
clasice, romanice, germanice şi sla- 
ve, precum şi pe o riguroasă cultură 
filozofică, îl impun pe plan mondial 
drept unul dintre cei mai originali 


teoreticieni ai lingvisticii” (17,102). În 
anul 1981, când marele nostru com- 
patriot Eugen Coseriu împlinea 60 de 
ani, profesorul german Hans Helmut 
Christmann scria: “Dacă e “să spu- 
nem lucrurilor aşa cum sînt”, atunci 
trebuie să recunoaştem că ne aflăm 
în prezenţa unui gigant” (18,60). 

Savantul britanic N. C. W. 
Spence scria încă în anii '60 că “sem- 
nificatia cea mai profundă a aportului 
ştiinţific coşerian constă tocmai în 
performanţa unificării conceptuale 
a întregului domeniu al lingvisticii 
contemporane” (20,13). Profesorul 
Universităţii “Lucian Blaga” Sibiu dr. 
Victor V. Grecu menţionează: “Opera 
lui Eugeniu Coseriu i-a adus reputaţia 
şi considerarea ca “unul dintre cei 
mai mari lingvişti ai secolului XX”. O 
impresionantă putere de cuprindere 
a materiei şi o concepţie umanistă 
profundă originală caracterizează 
gândirea lingvistică a savantului de 
la Tubingen. Beneficiind de o infor- 
matie enciclopedică puţin obişnuită 
(lingvistică, filozofie, logică, estetică, 
literatură etc.), cunoscător al unui 
număr impresionant de limbi străine, 
pe firul unei tradiţii, ilustrate de eru- 
ditul Dimitrie Cantemir, E. Coseriu a 
fundamentat un sistem coerent de 
concepte, pe care l-a îmbogăţit şi l-a 
nuantat continuu, din dorinţa de a-l 
face cât mai adecvat obiectului de 
studiu — limba ca fenomen al culturii 
[...]. Aşadar, o personalitate stiintifi- 
că şi universitară copleşitoare. Cele 
mai grăitoare mărturii sunt culegerile 
omagiale consacrate aniversărilor 
sale: Logos semantikós. Studia lingu- 
istica in honorem Eugenio Coseriu, în 
5 volume. Berlin-New York-Madrid, 
1981, însumând 2500 de pagini, în 
care publică 108 savanţi din 31 de 
ţări ale lumii, precum şi Energeia und 
Ergon. Studia in honorem Eugenio 
Coseriu, în 3 volume, Tubingen, 
1988, cuprinzând 2000 de pagini, în 
care publică studii 91 de lingvişti din 
20 de ţări ale lumii. O statură care 
consterneazá şi înalță (subl. n. — 
A.C.) (20,13-14). 

Profesorul clujean Mircea Borci- 
lă relatează că trăim un sentiment de 
mândrie “în încercarea de evaluare 
lucidă a operei celui mai strălucit fiu 

al acestor locuri. Reconstructia din te- 
melie a disciplinei "pilot" a lingvisticii, 
realizată de Eugen Coseriu, reprezin- 
tá, intr-adevár, tocmai o asemenea 
“iniţiativă spirituală, istorică”, prin 
care geniul românesc se înalţă poate 
pentru prima oară “asupra creştetelor 
altor popoare” pe orbita universală 
a ştiinţelor umane" (subl.n. — A.C.) 
(21,31). 

Mihăileneanul nostru, româ- 
nul basarabean Eugen Coseriu s-a 
învrednicit şi de alte calificative ca: 
“Lingvistul nr. 1 al epocii”, “Gigantul 
de la Tubingen”, “Regele lingvisticii”, 
“Colosul din Germania”, “Prinţul ling- 
visticii”, "Lingvistul secolului XX", "Un 
lingvist pentru secolul XXI”, “Fondator 
al lingvisticii ca ştiinţă a culturii” (Alte 
aprecieri vezi 22. passim). Plecarea 
dintre cei vii a genialului lingvist şi 
filolog Eugen Coseriu este o pierdere 
irecuperabilă pentru ştiinţa limbii din 
toată lumea. Numele şi opera sa vor 
rămâne în patrimoniul lingvistic şi 
cultural din multe ţări de pe toate me- 
ridianele. Dumnezeu să-l odihnească 
în pace! 

Acad. Mihai CIMPOI 


UN PRECURSOR 
AL ABSURDULUI 


Evident, Eugeniu Coseriu nu-si 
ilustreazá, nu-si propune intentionat 
acest scop: sá ilustreze prin creatie 
proprie doctrina sa lingvistică, în 
special ceea ce zice despre limbajul 
poetic (= ca limbaj absolut care se 
îndrumează după legi intrinseci). 
Coseriu-poetul (cel de la 16 ani) îl 
precede pe Coseriu-lingvistul, astfel 
încît putem deduce doar o relaţie de 
post-determinare. 

Poezia şi proza sa (aceasta din 
urmă scrisă şi publicată la vîrsta de 
25-29 ani în limba italiană) nu poate 
face parte de asemenea din literatura 
profesorilor, fiindcá in cazul sáu avem 
de-a face cu o etapá de formare si 
afirmare pur literará. Chiar dacá, prin 
proiectári retrospective, putem gási 
anumite confirmári ale conceptiilor 
sale lingvistice, chiar dacă personali- 
tatea savantului rămîne — autoritar — în 
prim-planul estimării, Eugeniu Coşeriu 
se impune ca un poet (apoi ca un pro- 
zator) ingenuu. Voința programaticá şi 
auto-programatică (în sensul ilustrării 
doctrinare) lipsind, involuntaritatea 
discursului po(i)etic este învederată. E 
de întrevăzut totuşi o anumită pecete 
stilistică pe care o imprimă climatul 
literar basarabean în cazul poeziei 
şi cel italian în cazul prozei. Este, in- 
discutabil, aerul hrănitor şi modelator 
al epocii culturale în care a scris. La 
aceasta se adaugă erupția senzorială 
rimbaudiană caracteristică oricărui 
poet-adolescent, care are de străbătut 
Necunoscutul lumii. 

Fie că este o expresie genuină 
a unei involuntaritáti expresive în 
sensul integralismului lingvistic de 
mai tîrziu care recunoaşte “caracterul 
de creaţie inerent esenței cognitive a 
limbajului” sau a adolescenţei năval- 


nice poetice prin ea însăşi, Eugeniu 
Coseriu se impune ca un scriitor cu 
o disponibilitate evidentă spre ludic, 
spre rescrierea lumii ca text, al cărui 
înţeles final e adesea neantizat de 
absurd. 

Ceea ce vedem noi, va spune fi- 
lozoful limbajului, nu constituie încă o 
lume: “Lumea o avem numai fiindcă o 
organizăm prin limbaj. Sau, cum spun 
eu cu un exemplu în Der Mensch und 
seine Sprache, se înţelege că limbajul 
nu creează copacii, însă face să fie 
copaci, fiindcă, altfel, ei ar putea fi, de 
exemplu, numai “plante în general", 
împreună cu multe alte plante, sau 
ar putea fi numai o anumită speţă 
de copaci, sau ar putea fi cinci-şapte 
spete diferite ş.a.m.d. Deci această 
delimitare a fiinţei prin care, în rea- 
litate, se naşte Fiinţa ca atare, este 
dată prin Limbaj” (cf. Fiinţă şi limbaj, 
interviu cu E. Coseriu realizat de 
Lucian Lazár in Echinox, 1996, nr. 
10-11-12, p. 3-6). 

Spre deosebire de limbajul 
obisnuit care doar construieste si 
reprezintă Fiinţa (“Limbajul e Casa 
Fiinţei”, spune Heidegger şi Coseriu 
îmbrăţişează această propoziţie filo- 
zofică, dar nu în sensul Dasein-ului, ci 
al lui Sein însuşi, al Fiintei ca atare), 
limbajul poetic este absolut , avînd 
avantajul de a crea “lumi posibile”. 

In textele de început este culti- 
vată o estetică de esenţă simbolistă a 
vagului, indefinitului, iluzoriului, care 
devine pe parcurs o estetică blagi- 
ană, cu tentă expresionistă deci, a 
arhetipalului, a efuziunii “lumii dintii”, 
a paradisiacului abia atins de proble- 
matic, de luciferic. Mişcarea tinárului 
cunoscător ca personaj, ca actant, 
este una de deschidere în real şi de 
transgresare a acestuia. Cerurile par 
frînte; necunoscutul se proiectează 
dinamic pe zări: "Nesfirsitul ne-a furat 
ochii şi nu-i rostogoleşte pe cerurile 
zării” (Scrisoare din stepă). Lumina 
(de Luceafár), izvorită eminescian 
din imensitáti, se răsfrînge în ochii 
mirati ai tuturor ca si în paharele cu 
apă, unde caută să-l prindă Tînărul 
mereu confesîndu-se sentimental 
unui Prieten imaginar. 

Starea generală e de iluzionare, 
de vizare a lumilor posibilului, des- 
chise într-un evantai larg, una ín alta 
sau — mai degrabá — a uneia spre alta. 
Tînărul, în ritualul de iniţiere, depis- 
tează semne de comunicare secretă 
între elemente, între acestea şi oa- 
meni, între diferite tărîmuri. Lucrurile, 
plantele, păsările, copacii poartă solii 
(ale Necunoscutului, bineînţeles), duc 
către o cauză, către un principiu divin, 
către un centru existenţial (blagianul 
Marele Anonim?), fapt care generea- 
ză cite o întrebare înfiorată "Cine?": 

“— Salcia mai plînge uneori, 
îmbrăţişînd înserarea cu mîinile us- 
cate. El i-a adus într-o zi o barcă de 
hîrtie, care s-a oprit în rădăcini. Barca 
purta numele unui copac care murise 
undeva departe. Dar corbul bătrîn, 
care-şi avea cuibul în salcie şi care 
trecea drept foarte înţelept, credea că 
barca e o solie. 

— Cine bate la fereastră?... 
Drum de gînduri oarbe. Fácliile ard. 
Tot mai ard. Cine le-a aprins? Cine 
le-a prins? 

— Pluta nu mai ajunge la tár- 
muri şi înserările rideau vag. Pînzele 
erau destrámate. O grádiná imensá, 
cu copaci desfrunziti asteaptá undeva 
pe călătorul nebun să se întoarcă de 
pe mări”. 

(Iluzii mici) 


Descinderea (cunoaşterea) e 
sortită eşecului, transgresarea aduce 
Neantul. Posibilul e absolutul impo- 
sibil de atins, deşi semnele şi sem- 
nalele lucrurilor par să alimenteze o 
certitudine. Singurul adevăr cert este 
însă pragul ca moment de trecere, de 
frontieră mişcătoare. 

Drumul e nesfîrşit, e drum lung 
de noapte. Cunoaşterea nu e atit co- 
naştere, cum zice Claudel, ci naştere 
a (ne)cunoasterii. 

Este, în fond, povestea Tînărului 
care se apropie, deconcertat, mirat, 
şocat, de Pomul Cunoasterii (Pădurea 
fără Nume), simțind cum toate ştiinţele 
lumii la care rîvnea se închid în taina 
existenţei (a florilor si márgáritarelor): 

“Copilul mergea cu o carte din 


care avea să înveţe toate ştiinţele 
lumii. Dar drumul lui ducea într-o 
pădure întunecată, care pe-atunci 
n-avea nume. Curînd i-a oprit calea 
un stejar, iar geniul pădurii i-a furat 
cartea şi a aruncat-o. 

l-a spus apoi despre cărţi că 
otrávesc sufletul şi i-a dat în schimb 
flori şi mărgăritare. 

Dar copilul a plîns, căci pierdu- 
se ceva din care nu ştia nimic.” 

(Basm) 


Posibilul căutat duce la Taină 
(- la pierderea a “ceva din care nu 
ştia nimic”), iar aceasta duce la Ab- 
surd. Trecerea de la poeziile şi proze- 
le poematice miniaturale publicate în 
perioada postbelică în revistele basa- 
rabene (Viaţa Basarabiei, Bugeacul, 
Moldavia, Cuget moldovenesc) la 
proza “italiană” este foarte firească. 

Limbajul poetic este, în viziunea 
lui Coseriu, un limbaj absolut. El este 
conceput, ca şi în cazul lui Heidegger, 
ca o “Casă a Fiintei", dar nu în sensul 
că ar crea lumea ex nihilo, adică nu în 
sensul existenţei, al lui Dasein, ci în 
sensul lui Sein, al fiinţei însăşi. Lumea 
există doar prin organizarea ei în lim- 
baj şi prin valorificarea posibilităţilor 
omului ca fiinţă spirituală. Limbajul 
doar ne duce spre lucruri şi ne ajută 
să delimităm şi să identificăm anumite 
"moduri-de-a fi". 

Limbajul poetic are, însă, fa- 
cultatea de a crea "Lumile posibile". 
Poezia lui lon Barbu este o poezie a 
posibilităţilor limbii române (La lingua 
di lon Barbu, 1949). 

Misterul blagian trebuie inter- 
pretat ca o cunoaştere luciferică sau 
ca o cunoaştere metaforică: *... In 
sens absolut, cultura este... o creaţie 
ex nihilo a unei lumi proprii a omului”, 
“chiar dacă pleacă de la o cunoaştere 
sensibilă a lumii aşa-zise obiective, 
în măsura în care ni se prezintă ca 
obiectivitate, este construirea unei 
alte lumi, se înţelege însă că în sens 
absolut, nu în sens istoric” (v. Eugeniu 
Coseriu, Estetica lui Blaga in per- 
spectiva europeană, in Eonul Blaga, 
Ed. Albatros, Bucuresti, 1997, p. 26). 

"Cosmoiodul" blagian e o alfá lume, 
cu legile si normele ei specifice. 
Nuvelele ciudate ale lui Coseriu 
au fost publicate initial intre 1946-1950 
în Corriere Lombarde si L'Europeo, 
apărute apoi în traducere spaniolă la 
Montevideo (1950-1951), ele au fost 
adunate în volum în 1988 la Tubin- 
ghen, cu specificarea modestă „se re- 
tipăresc acum cu cîteva neînsemnate 
retuşuri, pentru cei din familie, pentru 
prieteni şi colegi” şi editate în versiune 
românească la Cluj, în 1992. Jocul se 
extinde pe o scară a complexităţii spo- 
rite de la nivelul anagramării numelor 
zeilor (eroul Kalin din Cavalli neri sulla 
strada di Pietraburgo — Cai negri pe 
drumul Petersburgului se aseamáná 
semantic, dupá cum observá Cornel 
Mihai lonescu, cu zeul hindus Kala 
care semnifică timpul şi „culoarea nea- 
gră” şi Kali (Devi-Kali — Zeita Neagră, 
care înseamnă energia obiectivată 
şi „distrugătoarea timpului”) până la 
dislocarea şi conjugarea planurilor 
narative: în aceeaşi nuvelă agonia 
bătrînului Kalin dă naştere la o retros- 
pectivá absolut realistá: cálátoria intr-o 
troică ce-l duce spre Palatul de lamă 
petersburghez, numai că această 
călătorie regresivă are loc într-un spa- 
tiu... al morții, în care se intră progresiv 
prin etapele neantizatoare ale „ceţii”, 
„frigului”, „întunericului”. Este o moarte 
metafizică, mitologică şi „estetică”, 
ce răscumpără moartea obişnuită, 
terestră prin contemplarea de către 
revolutionarul ,trádat" de istoria ima- 
ginară a „reflexelor aurorei boreale”. 
Proza lui Eugen Coseriu, apărută la 
confluenţa prozei lui Dino Buzzati, 
marcată de spaţiile anxietăţii şi morţii, 
şi prozei lui Mircea Eliade al aparitiilor 
şi disparitiilor eroilor sub semnul arhe- 
tipalei „eternei reîntoarceri”. Glumele 
aparent nevinovate şi destinate pentru 
divertisment intelectual sunt în fond 
metafore existenţiale. Alunecarea în 
neant, provocată de disoluția sensului 
şi periclitării ordinii realului, se pro- 
duce în spiritul absurdului, al acelei 
imposibilitáti de a despărţi realul de 
ireal, adevărul de fals, ordinea de 
dezordine: „Mă simt aici, la limita exis- 
tentei, străin de desfăşurarea istoriei, 


deloc în treabă, zăpăcit, imobilizat 
în această stupefacţie primordială. 
Uşile îmi sunt închise sau poate că au 
dispărut toate, împreună cu pereţii, cu 
deosebirile” (Eugéne lonesco, Note şi 
contranote, Bucuresti, 1992, p. 171). 
Literatura absurdului nu e, dupá lones- 
cu, decit literatura paradoxului, jocului 
demonic al contradictiilor, care trebuie 
lăsat să se desfăşoare cu de la sine 
putere. In proza lui Eugen Coseriu un 
grup de inochentisti trec, in prezenta 
Diavolului, printr-un ritual de ispásire 
a pácatelor, care se dovedeste a fi 
ritualul mortii, cele trei surori care se 
numesc Anna, Elisa si Francesca nu 
pot fi identificate cu adevárat numai 
după ce mor tustrele („Aşa, cel puţin, 
puteai fi sigur că, vorbind cu una din 
cele trei surori, vorbeşti fără îndoială 
cu o moartă”), o mică pată cenuşie 
apărută sub bărbia eroului creşte şi 
se extinde asupra întregii lumi („Pete 
mai mari sau mai mici întunecau chipul 
tuturor fiinţelor, oameni şi animale. Si 
aceleaşi pete, la fel de tenebroase, la 
fel de opace, acopereau zidurile ora- 
Sului, trimiteau protuberante pe acope- 
risuri si pe clopotnitele bisericilor. Pete 
la fel se vedeau pe pietre, pe copaci si 
pe cer. Da, si pe cer. N-avea de ce sá 
Se bucure, Domenico, dar era totusi 
o uşurare”), acelaşi Domenico simte 
cum i se face frig şi frigul îl transformă 
într-un lup (Lupul), un alt erou, Alberto, 
pornit cu soţia la cinematograf, dispare 
cu altă doamnă, Clara, timp de două- 
zeci de ani, după care se întoarce la 
cinematograf unde este aşteptat de 
nevastă-sa; povestea e „ascultată” 
de cîțiva prieteni dintr-o cafenea care, 
bineînţeles, „n-au auzit nimic” (Cine- 
matograful). Aceste ,glume" inocente 
trádeazá, virtual, un mare prozator al 
absurdului, după cum poeziile sale 
relevă un poet remarcabil al aceloraşi 
metafore existenţiale, proiectate chiar 
pe spaţiul basarabean al înstrăinării 
şi morţii („La nord de cercul polar, / 
rătăcesc moldovenii prin noapte, / în 
căutare de sălaşuri de iarnă. / Se po- 
ticnesc şi cad în troiene. / Lupii miloşi 
din Karelia / le sfişie pieptul cu colții / 
nu-i lasă să moară de frig” — Rătăcesc 
moldovenii). 

Eugeniu Coseriu considera 
limbajul poetic unul privilegiat: faţă de 
el manifestase o preferinţă încă de la 
debuturile sale (pe la jumătatea seco- 
lului trecut!), în unul din primele studii, 
despre poezia ermetică: La lingua di 
lon Barbu (1949), studiu care, din 
păcate, întârzie să apară şi în limba 
română. Mai mult, avea şi anumite 
preocupări literare şi, cum recunoaşte 
într-un interviu, “pe atunci [...] mă 
ocupam şi cu filosofia, mai ales cu 
estetica, tot din punct de vedere mai 
mult literar”!. Ulterior, s-a consacrat 
cercetării limbajului în general, situ- 
ând vorbirea la locul cel mai de cinste 
în teoria şi filozofia limbajului, vechea 
pasiune însă nu a fost dată uitării, 
celebrul savant persistând în ideea 
de a împăca creativitatea limbajului 
cu tradiţiile fixate şi cu normele soci- 
ale ale limbajului. Cele mai preţioase 
observaţii în legătură cu problema 
majoră a limbajului artei circulă de 
mult în lingvistica de specialitate, mai 
ales în străinătate. In spaţiul româ- 
nesc, ideile au fost receptate ceva 
mai târziu, iar în română lucrări care 
să fi abordat direct problematica în 
cauză, din perspectivă coşeriană, au 
început să apară abia în anii '80. Intre 
altele, un studiu de referință, de fapt 
o prelegere, prezentată într-una din 
conferințele ţinute la laşi, Chişinău şi 
Suceava (1992 — 1993), de o rigoare 
şi dezinvoltură de invidiat, este chiar 
cel cu titlul “Limbajul poetic”. Reci- 
tindu-l, azi, după alte şi alte reveniri, 
iti dai seama că e una din acele 
“bijuterii” ale gândirii lingvistice, care 
nu poate fi trecută cu vederea de spe- 
cialişti şi chiar fiind prezentată într-o 
formă orală, păstrează o compoziţie 


perfectă, incitantă şi memorabilă. Ea 
face parte din acele “mii de pagini ale 
operei sale, fără cunoaşterea căreia 
nu se mai poate face astăzi lingvis- 
tică, nicăieri în lume"?. Conceptele 
fundamentale ale teoriei D-sale, în 
special creativitatea şi alteritatea, se 
regăsesc cu mare putere de discer- 
nământ şi în studiul limbajului poetic, 
aşa cum se şi cuvine într-o teorie a 
lingvisticii integrale. Anume interesul 
pentru limbajul poetic l-a condus spre 
cercetarea şi revelarea celor mai im- 
portante aspecte, cărora s-a consa- 
crat ulterior, în special fundamentarea 
trihotomiei limbă — sistem — normă. 

Până la o nouă ediţie a prele- 
gerilor (postumă) ni se pare oportună 
orice abordare în acest sens. Medita- 
tile de mai jos se înscriu în această 
ordine de idei. 

Limbaj şi comunicare poe- 
tică. Limbajul obişnuit, tradiţional, 
nonpoetic se subordonează în între- 
gime funcţiei de comunicare, în timp 
ce limbajul poetic realizează mai 
mult decât o funcţie de comunicare 
în sens tradiţional: funcţia artistică. 
In alt sens însă, se poate spune că 
funcţia comunicativă a limbajului po- 
etic nu face parte din dimensiunea 
cotidiană, pragmatică a vorbirii, ea 
dezvăluie o latură inedită a semnului 
lingvistic: o continuă semnificare, o 
dez-originare şi o re-originare în ace- 
laşi timp. Discursul, atât cel poetic, 
cât şi cel nonpoetic, din perspectiva 
modernităţii, repune dilema aflării lor 
între o comunicare fără limite şi o 
comprehensiune tot mai dificilă pen- 
tru vorbitorul de rând. O constatare 
banală: ce reprezintă comunicarea 
în general; subiectul vorbitor se defi- 
neste prin limbaj; totul e comunicare 
(comunicarea cu semenii, comuni- 
carea profesională, comunicarea cu 
artele, cu eu-l propriu etc.). Cunoas- 
terea însăşi e comunicare. Cuvântul 
nu e un fenomen derivat al vieţii şi 
al inteligenţei; e, dimpotrivă, sursa 
amândurora, ritmul lor de întreţinere. 

Una din întrebările la care în- 
cearcă să răspundă poeticienii ar fi 
următoarea: de ce nu se realizează 
întotdeauna comunicarea cu cititorul 
poeziei? De ce interlocutorul / re- 
ceptorul este incapabil (nu rareori) 

să înţeleagă mesajul, să prindă “in- 
formaţia” pe aceeaşi undă pe care a 
fost transmisă? Nu se creează astfel 
iluzia comunicării ca înţelegere, dat 
fiind faptul că ea, comunicarea (in- 
clusiv cea nonpoeticá), se realizează 
doar la suprafaţa expresiei, nu şi pe 
dimensiunea ei de adâncime, ca 
semnificare? Receptorul are misiu- 
nea nu doar să decodifice mesajul, ci 
să şi adere la el, să şi-l însuşească, 
să-l practice. Atât emițătorul, cât si 
receptorul adaugă întotdeauna unui 
mesaj transmis/primit coeficientul său 
de înţelegere. Deşi mai întotdeauna 
se presupune că toţi conlocutorii 
înţeleg lucrurile despre care se co- 
munică la fel sau aproape la fel ca 
eul vorbitor, în calitate de subiecţi ai 
limbajului, noi “nu vorbim numai cu 
limba, cu sistemul lingvistic, ci vorbim, 
în afara faptului că vorbim, şi cu tot 
corpul, vorbim şi cu toată cunoaşte- 
rea lucrurilor, şi cu toate ideile despre 
lucruri, şi cu toate imaginile pe care 
le avem despre lucruri, şi cu toate 
contextele, nu numai explicite, ci şi 
implicite”, afirmă, pe bună dreptate, 
Eugeniu Coseriu. Deci, având toate 
astea mai mult sau mai puţin diferite, 
receptăm mesajul cu o anumită dife- 
rentá pe care o implică orice fel de 
comunicare: fie că nu înţelegem total 
limbaj corpului, fie că nu cunoaştem 
în acelaşi fel lucrurile şi ideile despre 
ele sau imaginile, fie că, în definitiv, 
contextele receptorului sunt altele 
decât ale emitátorului. Coeficientul 
de înţelegere a comunicării este, de 
regulă, determinat de impulsul de a 
reacţiona, de a polemiza, de a câş- 
tiga teren, de a se impune. Numai 
“oralul este domeniul retuşabilului şi 
al sensurilor negociabile între parte- 
neri coprezenti"^, dar chiar si acest 
domeniu este atât de amplu întreţesut 
cu poeticul, încât va reclama, la fel ca 
textul poetic, explicarea lui prin apel la 
cultura semnificatului / cunoaşterii — 
hermeneutica. 

In domeniul poeziei însă nu se 
negociază sensul/sensurile, el/ele se 
decodifică, prin mai multe încercări 
de a restabili calea inversă celei par- 
curse de poet. 

Limbaj poetic versus limbaj 
cotidian. Inainte de a discuta despre 


coordonatele limbajului poetic, vom 
încerca să le precizăm pe cele ale 
limbajului cotidian, colocvial, astfel 
încât distincţia dintre ele să apară cât 
mai tranşantă. 

Teoriile funcţionale şi structurale 
au considerat mult timp că limbajul 
poetic este un limbaj specific care 
stabileşte o opoziţie netă faţă de cel 
nonpoetic, definindu-se prin devieri 
stilistice, subiectivism, ambiguitate 
semantică etc., — calităţi improprii, 
chipurile, celui din urmă. Ulterior, 
concepţia aceasta dominantă a fost 
reevaluată, caracteristicile poeticului/ 
poeticitátii fiind asimilate si limbaju- 
lui cotidian. Limbajul poetic nu mai 
este calificat ca antilimbaj, diferit 
de celelalte limbaje, nu mai este 
opus lor, ci cumulează funcţiile lor, 
el este, din perspectivă coserianá, 
limbaj absolut, pentru că-şi asumă 
responsabilitatea tuturor subiectelor. 
Autorul însuşi devine subiect absolut. 
“Limbajul poetic nu poate fi o deviere 
faţă de limbajul pur şi simplu sau faţă 
de limbajul de toate zilele, ci, dimpo- 
trivă, limbajul poetic, în care se actu- 
alizează ceea ce ţine deja de semn, 
este limbajul cu toate funcțiunile lui, 
adică este plenitudinea funcţională a 
limbajului"*. 

Eugeniu Coseriu defineste 
limbajul poetic prin conceptul de ac- 
tualizare totalá a functiilor. Renumitul 
savant răstoarnă opinia încetăţenită 
în studiile lingvistice ale sec. XIX — XX 
(teoria limbajului poetic ca deviere) si 
afirmá cu spectaculozitate: "Dimpotri- 
vá, nu limbajul poetic este o deviere 
sau o formă specială a limbajului, ci 
limbajul poetic este limbajul pur şi 
simplu cu toate funcțiunile ca funcțiuni 
actuale, şi, dimpotrivă, limbajul de 
toate zilele, limbajul ştiinţific ş.a.m.d. 
sînt, de fiecare dată, drastice reduceri 
funcţionale ale limbajului ca atare”. 

Teoria coserianá este centrată 
pe conceptul subiectului de limbaj 
şi pe dimensiunea alterităţii lim- 
bajului. Dimensiunea alterităţii este 
una primordială, comunicarea fiind 
întotdeauna orientată spre un altul, 
spre cineva. “Nu limbajul, ci limbajul 
absolut, dezlegat de celelalte subiec- 
te, este identic cu poezia”, întrucât în 
limbajul poetic subiectul (absolut) se 

obiectivează. Subiectivitatea actului 
poetic este însuşită, la lectură, de 
către cititorul care se regăseşte pe 
sine în discursul poetic. Mediind, într- 
un cadru temporal, între două lumi 
diferite: cea obiectivă şi reprezenta- 
rea subiectivă despre ea, subiectul 
modalizator instituie o cunoaştere mai 
profundă a sinelui. 

Creatorii limbajului poetic post- 
modern au sesizat foarte bine ceea 
ce E.Coseriu numeşte “lumea făcută 
din bucăţi”, care nu e o lume imagina- 
ră, ci e lumea noastră de toate zilele?. 

Incercând să aplicăm dihotomia 
limbaj poetic/limbaj cotidian, ne însu- 
şim opinia savantului de la Tubingen, 
care sună astfel: "Şi totuşi, după ce 
am susţinut cu atâta migală şi poate 
cu rigoare identitatea dintre limbaj 
şi poezie, ca să încheiem, vrem să 
arătăm de ce nu poate fi acceptată 
această identitate <...> Subiectul 
care creează arta şi care creează 
arta numai ca să fie, care deci se 
obiectivează în artă tot aşa cum 
omul se obiectivează în limbaj, nu 
este subiectul vorbitor sau creator de 
limbaj, ci este un subiect universal, un 
subiect care şi-a asumat respon- 
sabilitatea tuturor subiectelor <...> 
9 <...> Pe când subiectul de limbaj 
nu este creator de limbaj, nu este 
subiect absolut, şi nu fiindcă i-ar lipsi 
ceva, ci fiindcă subiectului absolut îi 
lipseşte ceva: subiectul de limbaj are 
o dimensiune, în afară de aceasta, 
aceea de a se putea obiectiva în 
cuvinte, în limbaj, are dimensiunea 
alterităţii, adică e un subiect între 
subiecte; întâi de toate, limbajul este 
nu comunicare de..., comunicarea 
unui conţinut pentru cineva, ci e o 
comunicare cu cineva, şi această 
comunicare cu cineva nu poate lipsi 
niciodată în limbaj, pe când în artă 
lipseşte în mod necesar”. Aşadar, în 
artă (inclusiv în poezie, în producţia 
poetică) dimensiunea comunicării cu 
cineva lipseşte; acest fapt îi conferă 
un specific de comunicare estetică, 
având funcţie estetică definitorie. In 
alte limbaje funcţionale, funcţia es- 
tetică poate fi secundară sau poate 
să lipsească cu desăvârşire: “funcţia 
estetică <...> atrage după sine con- 
centrarea atenţiei asupra semnului 


lingvistic şi devine astfel fenomenul 
care se află exact la antipodul unei 
orientări spre un scop anume, aşa 
cum este, în limbă, comunicarea”. 

Ceea ce face dintr-un mesaj 
verbal o operă literară, o operă poeti- 
că, o operă de artă este literaritatea. 
Limbajul poetic stimulează continuu 
relaţia dintre limbă şi realitate, dezvă- 
luind permanent structura semnului 
lingvistic şi posibilităţile infinite de utili- 
zare/semnificare a lui, devenind astfel 
instrumentul cel mai eficient al artei: 
“Arta nu se face pentru a comunica, 
ci numai ca să fie, în sensul în care 
este artă, se înţelege, pe când limbajul 
se face pentru a comunica cu cineva, 
independent dacă apoi comunicăm 
ceva, sau nu putem comunica nimic, 
fiindcă ori eu (vorbitorul — n.n.) sînt 
incapabil să spun, ori el (receptorul — 
n.n.) e incapabil să mă înţeleagă. 
Aceasta înseamnă că, numai dacă 
considerăm subiectul ca un subiect 
absolut, atunci limbajul este exact ca 
şi arta, este subiect care se obiectivea- 
ză. Dacă-l considerăm ca subiect între 
subiecte pe acest subiect, atunci nu 
mai avem acelaşi raport absolut sau, 
ca să sfârşim cu o formulă, limbajul 
este într-adevăr poezie, însă numai 
limbajul considerat ca absolut; nu 
limbajul, ci limbajul absolut, dez- 
legat de celelalte subiecte, este 
identic cu poezia"^?. 

Limbajul cotidian, dimpotrivá, 
are dimensiunea alteritátii intrinsecă, 
fapt care îl orientează spre un al su- 
biect, implicat într-un act de vorbire. 
Limbajul vorbit are caracter dialogic 
sau plurilogic, iar nu rareori solilogic 
sau monologic (ultimele două fațete 
ar face şi ele parte din alteritate, dar 
una orientată spre propria persoană). 
Dar acest fapt nu presupune şi ideea 
de “înţelegere”, “comprehensiune”, 
“comuniune”, astfel încât numai rare- 
ori se întâmplă ca un conlocutor să se 
afle pe aceeaşi undă. “A comunica nu 
presupune în mod fatal «a te înţele- 
ge» cu interlocutorul, ci pur şi simplu 
a accepta să-l asculti ori a-l face să 
te asculte. Comunic cu cineva şi când 
sunt în dezacord cu el, când îl combat 
sau când sunt combătut şi mă găsesc 
în situaţia de a mă apára"?. Nu ace- 
lasi lucru fl putem afirma si despre 

limbajul poetic. Dialogul dintre poet/ 
eul poetic si posibilul cititor se inscrie 
într-o “dramă” a cunoaşterii diferite 
a ceea ce se comunică, a comuni- 
cabilului. Opera literară nu este doar 
text, este text plus altceva care este 
definitoriu, esenţial: textul poetic are 
funcţie hipersemnică, deci este un 
hipersemn, generator de semnificare 
continuă. Textul poetic emite un me- 
saj care schimbă gramatica viziunii 
cititorului său asupra realităţii. 

In dinamica actului poetic, se 
produce o semantică în mai multe 
trepte. In limbajul poeticii (post)moder- 
ne, altfel spus, al avangardelor literare, 
poeţii practică o “lucrare asupra func- 
tionárii lingvistice a textului, ucidere 
premeditată a semnificatiilor (cunos- 
cute — n.n.), distrugere conştientă a 
interacțiunii lor cu semnificantii, în vir- 
tutea unei negári provizorii a infátisárii 
lumii. In acest gen de poezie ieşită din 
comun ca situaţie, semnificantii îşi 
asasinează semnificaţii în conformita- 
te cu o poetică a non-comunicării sau, 
cum era la modă să se spună acum 
câţiva ani în anumite cercuri ale culturii 
militante, cu o poetică a «comunicării 
unei non-comunicári»"'*. 

In centrul creaţiei lingvistice stă 
limbajul artistului, care actualizează 
cel mai mare număr de virtualitáti ale 
limbii, astfel incát din legáturile sintag- 
matice, transfrastice, transdiscursive 
ale textului se naşte o semantică 
secundară (generată de poeticitate), 
de alt tip faţă de semantica limbajului 
comun/cotidian. 

Eugeniu Coseriu a fost un foarte 
bun cunoscător, apreciator şi valorifi- 
cator al artei în general. Poate tocmai 
de aceea doctrina D-sale îşi poate 
găsi aplicare nu numai în domeniul 
lingvisticii, ci, în egală măsură, şi în 
literatură, filosofie, istorie, estetică, 
etică etc. Ideea fundamentală de la 
care porneşte Marele lingvist rezi- 
dă în distincţiile cu care operează: 
“Limbajul absolut este, fără îndoială, 
poezie, nu se poate deosebi de po- 
ezie, este acelaşi tip de creaţie. Insă 
limbajul ca limbaj nu este absolut 
(este relativ, în opinia savantului. — 
n.n.). Limbajul se poate face absolut 
în poezie, unde limbajul nu mai este 
numai semnificaţie şi desemnare, 


ci este şi sens. Şi atunci limbajul 
devine absolut, e izolat, şi devine 
operă. Adică limbajul este ca un fel 
de materie a operei de artă, a poezi- 
ei — aşa cum piatra sau culorile sînt 
materia sculpturii sau materia picturii 
—, însă o operă de artă, într-un sens, 
mult mai înaltă şi mai dificilă, fiindcă 
aici materia însăşi e vorbitoare, adică 
nu e numai materialitate, ci are şi 
semnificaţie; semnificaţia devine şi 
ea materie pentru a face un anumit 
sens"'5, Poezia, arta in general, pen- 
tru sens se face. In intreaga-i viatá de 
cercetător, în toată opera, Eugeniu 
Coseriu n-a făcut altceva decât să-l 
caute şi să ni-l demonstreze. Şi a 
reuşit mai bine ca nimeni altul. 

Eugen COSERIU 


UNITATE LINGVISTICÁ — 
UNITATE NATIONALÁ 


As vrea sá dedic aceste cu- 
vinte mai întîi memoriei aceluia 
care a fost un mare promotor 
şi apărător al limbii române 
în Republica Moldova, fratelui 
nostru Dumeniuk şi, în acelaşi 
timp, intelectualilor, poeților, 
scriitorilor din Basarabia, care 
au redeşteptat poporul, cel pu- 
tin cît priveşte substanţa limbii, 
dacă nu şi numele limbii, pe 
care acum îl vedem din nou în 
pericol. 


kkk 
Într-o conferinţă despre poeti, 
ca fiind conştiinţa morală a unei 
națiuni, spuneam tocmai că Platon fi 
exclude pe poeti din statul sáu ideal 


bazat pe unitatea reciprocá. Nu i-ar 
fi exclus dacă ar fi trăit în Republica 
Moldova, ci, dimpotrivă, i-ar fi con- 
siderat ca fondatori ai statului şi ca 
fondatori ai republicii, ai republicii 
ideale, fiindcă republica e fundată 
prin limbă, statul e fundat prin limbă, 
şi poeţii sînt cei care fac limba şi care 
ştiu cel mai bine limba, cum de altfel, 
spune şi Platon, în dialogul /on. 

Vă voi vorbi ca teoretician al 
limbajului şi ca lingvist, însă şi ca 
român din Basarabia, din Basarabia 
răpită de o putere străină şi care 
acum, ca republică independentă, îşi 
caută drumul spre viitor. 

Ca teoretician al limbajului, 
trebuie să încerc să explic ce este 
şi cum este unitatea lingvistică şi 
care e raportul ei cu unitatea natio- 
nală. Ca lingvist, urmăresc cum se 
prezintă acest raport în cazul limbii 
române din toate regiunile locuite 
de români. Ca român din Basarabia, 
mă interesează ce înseamnă, pentru 
politica culturală, pentru politica natio- 
nalá, unitatea lingvisticá intre toate 
aceste regiuni locuite de români. 


126 


Limba Románá 


Fără îndoială, putem deosebi 
trei tipuri de unităţi: 

1. o unitate pur lingvistică, o 
unitate de limbă; 

2. o unitate nationalá care nu 
este numai unitate de limbá, ci impli- 
cá si o unitate de traditii culturale, de 
obiceiuri, de datini, de istorie comună; 

3. o unitate politică, adică uni- 
tatea unui stat. 

Dacă ne gîndim bine, vedem 
şi putem arăta că aceste unităţi sînt 
chiar ordonate în această succesiu- 
ne, adică mai întîi unitatea lingvistică 
care e baza unităţii naţionale şi expre- 
sia unităţii naţionale şi apoi unitatea 
naţională care e baza şi expresia 
unităţii politice. Deci, în fond, se 
începe oricum cu limba, cu limbajul. 
Limba este factorul constitutiv al 
naţiunii şi, deci, şi al statului. Nu 
sînt cuvintele mele aceste cuvinte, ci 
sînt — fără îndoială că dumneavoastră 
le-aţi recunoscut — cuvintele pe care 
le întrebuinţează Aristotel la începutul 
Politicii, acolo unde omul este definit 
prin limbaj, ca acea fiinţă care posedă 
limbaj, care posedă logos şi nu numai 
voce şi care, posedind logos, - prin 
logos se înţelege, evident, limbaj, 
fiindcă acest logos se opune tocmai 
vocii pe care o au şi animalele -, 
posedînd limbaj, are posibilitatea de 
a-şi manifesta conştiinţa morală, de 
a deosebi între bine şi rău, între drept 
şi nedrept şi, deci, de a se manifesta 
ca zoón politikón, în sensul propriu al 
cuvîntului. Dat fiind că această capa- 
citate de a distinge între bine şi rău, 
între drept şi nedrept este trăsătura 
caracteristică, comună tuturor fiinţelor 
umane -— zice Aristotel —, ea este şi 
fundamentul asociaţiei în familie şi în 
polis (în stat). 

Ce vrea să spună Aristotel 
prin aceasta, zicînd că limbajul este 
fundamentul asociaţiei în familie şi 
în stat? Vrea să spună că limbajul 
este manifestarea modului de a fi 
al omului, adică manifestarea alteri- 
tátii omului, a faptului că omul este 
un subiect între subiecte, care recu- 
noaşte posibilitatea altor subiecte de 
a convietui cu el, manifestindu-si prin 
limbaj — ca să zicem asa - conţinutul 
propriei sale constiinte in afara sa, 
deschizind conştiinţa spre alţii, ca alţii 
să accepte, să adopte conținuturile de 


conştiinţă şi să le înţeleagă. Aceste 
conţinuturi de conştiinţă însă, tocmai 
prin această dimensiune a alteritátii, 
a faptului că a fi om înseamnă a fi 
unul cu alţii, tocmai prin aceasta, 
aceste conţinuturi de conştiinţă sînt, 
la origine deja, comune si se înţeleg 
drept comune, nu ca fapte subiec- 
tive, ca fapte particulare, numai ca 
ale unei persoane. Cînd vorbesc cu 
cineva înţeleg că vorbim de acelaşi 
lucru şi că numim aceleaşi lucruri cu 
aceleaşi cuvinte şi, deci, că aceste 
semnificaţii sînt comune, nu sînt nu- 
mai ale mele, sînt şi ale lui. Ba, chiar 
mai mult, cînd creăm cuvinte noi, le 
creăm într-o limbă şi intuim că vor fi 
înţelese de ceilalţi ca existind deja 
sau ca şi cum ar exista deja în limbă. 
Filozoful american J. Dewey zice că 
referinţa limbajului (limbajul se referă 
la lucruri, fără îndoială), că prima refe- 
rintá a limbajului este referinţa la alţii, 
la alti vorbitori, prin care se stabileşte 
comunicarea, prin care comunicarea 
şi referinţa obiectivă devin într-adevăr 
obiective, altfel spus, referinţa n-ar 
fi obiectivă dacă nu s-ar manifesta 
pentru alţii. Tot aşa zice Heidegger: 
se comunică ceva, ceea ce înseamnă 
că cei care comunică între ei au deja 
ceva comun care se arată, se vădeşte 
în a vorbi unul cu altul; adică această 
dimensiune a alterităţii ar fi un întreg, 
ar fi o fiinţă umană, dar nu închisă 
în ea însăşi, ci o fiinţă deschisă, o 
conştiinţă deschisă spre alte consti- 
inte. De altfel, această identitate a 
omului ca fiinţă care vorbeşte există 
şi acolo unde găsim intuitiile primare 
cu privire la realitate, la univers şi la 
umanitate, adică în limbi. In multe 
limbi, sînt socotiți şi numiţi „vorbi- 
tori” numai cei care vorbesc limba 
respectivă, adică numai cei care ştiu 
să vorbească, iar cei care nu vorbesc 
limba sînt „nevorbitorii”, sînt „muţii”, 
cei care bolborosesc, sînt „barbarii”. 
In greceşte, de exemplu, animalele 
sînt numite şi ca âloga, adică „fiinţele 
care nu vorbesc”; cei care vorbesc 
sînt oamenii şi, se înțelege, cei care 
vorbesc mai întîi greceşte; ceilalţi, 
cei care nu vorbesc ca lumea sînt 
cei care bolborosesc, sînt „barbarii”. 

Este indiferent dacă nemți, 
forma întrebuințată pentru germani 
de către slavi, este o etimologie po- 

pulará (o raportăm la cuvîntul pentru 
„mut”), fiindcă nemți înseamnă astăzi 
şi „mut” si deci chiar dacă — cum e 
foarte probabil — nu vine de la cuvîntul 
slav, ci de la numele unui trib celtic 
nemetoi, totuşi faptul însuşi că acest 
cuvînt a fost apropiat de cuvîntul care 
înseamnă ,mut" şi s-a confundat cu 
acest cuvînt ne arată din nou acelaşi 
lucru; deci oamenii care vorbesc şi 
care vorbesc o anumită limbă sînt de 
fapt vorbitorii, ceilalţi sint mutii, sint 
cei care nu ştiu această limbă. Insă 
vedem că în toate aceste cazuri, şi 
lucrul este remarcabil şi are înţelesul 
lui profund, nu e vorba de limbaj în 
general, ci e vorba totdeauna de o 
limbă. In realitate, pentru conştiinţa 
de limbă care are toate drepturile ei, 
limbajul este identificat cu o limbă 
anumită, cu limba naţională sau, să-i 
zicem, cu limba istorică a vorbitorilor. 
Si, cînd se spune despre aceşti vor- 
bitori că sînt oameni, cum se spune, 
de exemplu, în limbile bantu, se 
spune, în realitate, tocmai că bantu 
înseamnă ,oamenii" pur şi simplu, 
ceilalţi sînt „neoamenii”. Se face deci 
această identificare între limbaj în 
general şi o limbă, ceea ce înseamnă 
nu numai că limbajul — ceea ce ştim 
cu toţii — se prezintă în mod necesar 
sub formă de limbă, ci că fiecare din 
aceste limbi este pentru vorbitorii ei 
şi pentru vorbitori, în general, limbajul 
pur şi simplu, modul în care această 
comunitate a interpretat lumea şi 
o oferă ca lume universală tuturor 
celorlalte comunităţi. 

Se povestesc anecdote în cur- 
surile de lingvistică, mai ales pentru 
începători, ca să li se arate această 
varietate a limbilor şi aşa-zisul ca- 
racter arbitrar al diferenţelor dintre 
limbi; de exemplu, se povesteşte o 
anecdotă pe care o foloseşte marele 
lingvist german Hugo Schuchardt 
(mare romanist), anume urmátoa- 
rea: Schuchardt e într-o cîrciumă. 
Vorbeşte cu un ţăran italian. Táranul 
italian stie cá Schuchardt cunoaste 
foarte multe limbi si îl întreabă: „Cum 
se numeşte aceasta (un pahar) în 
cutare limbá?". Schuchardt îi spune: 
„Se numeşte aşa în limba germană, 
se numeşte aşa în limba franceză, 
se numeşte aşa în limba ungară” (pe 
care Schuchardt o cunoştea), poate şi 


în limba română. Țăranul zimbeste si 
zice: „S-o fi numind aşa în toate limbi- 
le astea pe care le cunoasteti Dv., „Ma 
quello che é, é un bicchiere" („Insă 
ceea ce este, este un pahar”) adică, 
cum am spune noi în limba română: 
„Este ceea ce îl numim noi în limba 
română”. Deci se înţelege de către 
noi, lingviştii, mai ales cînd nu sîntem 
în acelaşi timp filozofi ai limbajului şi 
nu trecem dincolo de anecdotă, se 
înțelege că celelalte limbi, limbile stră- 
ine, pentru vorbitorul naiv, sînt numai 
nomenclaturi, mai mult sau mai puţin 
arbitrare, şi că limba adevărată, limba 
care corespunde esenței lucrurilor 
este limba proprie, naţională. 

Aceste anecdote au totuşi un 
sens mai profund, adică dovedesc 
faptul că fiecare vorbitor înţelege 
limba ca limbaj în general, ca limbă 
universală, înţelege că este lumea 
aşa cum poate fi concepută şi intelea- 
să de om şi că este ordonarea lumii, 
transformarea lumii într-un cosmos 
ordonat, aşa cum această transfor- 
mare a lumii e oferită umanităţii în 
general de către o comunitate. Adi- 
că, mai întîi, lumea mea este lumea 
pe care mi-o dă limba mea, limba 
română, şi apoi putem vorbi despre 
lucruri şi analiza lucrurile şi, eventual, 
le putem şi numi altfel. Insă lumea 
noastră primară este această lume 
pe care ne-o dă limba română. lar 
faptul că vorbitorii altor limbi înţeleg 
acelaşi lucru nu înseamnă deloc că 
ei nu au dreptate. Fiecare dintre limbi 
este o perspectivă asupra universului 
întreg şi este modul în care acest uni- 
vers este ordonat, înţeles nu numai 
pentru această comunitate, ci pentru 
toată lumea. Aş spune că lumea pe 
care a ordonat-o limba română este 
lumea pe care comunitatea română 
o oferă ca model universal de lume 
tuturor celorlalte comunităţi actuale 
şi viitoare. 

Aceasta înseamnă că dimen- 
siunea politică a limbajului, această 
asociaţie, acest fundament al asocia- 
tiei în polis se prezintă mai întîi într-o 
limbă, să zicem într-o limbă pe care 
o putem numi limbă istorică, fiindcă 
acea limbă a devenit, s-a format în 
istorie şi este recunoscută în istorie 
de către propriii ei vorbitori şi de către 
vorbitorii altor limbi, prin faptul că e 

numită printr-un nume propriu, printr- 
un adjectiv propriu (şi adjectivele pot 
fi proprii), de exemplu limba româ- 
nă, limba franceză, limba engleză 
ş.a.m.d. 

Mai întîi, această limbă este 
baza convietuirii, prin această limbă 
atribuim alteritatea noastră, faptul că 
noi sîntem subiecte deschise şi altor 
subiecte şi avem — ca să spunem 
aşa — o sferă de alteritate cu anumite 
limbi. Sf. Augustin observa că omul ar 
prefera să convietuiascá cu cîinele lui 
mai curînd decît cu cineva cu care 
nu se înţelege fiindcă vorbeşte altă 
limbă; fiind el om foarte pătimaş şi 
deşi cunoscător de multe limbi, însă 
ăsta e felul lui de a se exprima: „Mai 
bine cu cîinele decît cu cineva care 
vorbeşte altă limbă pe care eu nu o 
înţeleg”. 

In acelaşi sens, Sf. Toma, tra- 
ducînd termenul politikón al lui Aristo- 
tel prin politicum et sociale, zice, între 
altele, că tocmai prin limbă şi printr-o 
anumită limbă se stabileşte convie- 
tuirea şi cá cei care vorbesc limbi 
diferite non possunt bene convivere 
ad dicens („nu pot convietui bine"). 

Deci, constatăm, mai întîi, 
această alteritate în această sferă a 
limbii istorice. 

Insă, pe de altă parte, limbajul 
este şi o activitate permanent crea- 
toare, şi individul creează; această 
creaţie trece la alti vorbitori si se for- 
meazá limba istoricá. Si, este un fapt 
originar în limbă, că se formează sfe- 
re de alterităţi, sfere noi de alteritáti, 
Si, deci, fiecare individ trăieşte într-o 
serie de sfere de alteritate, mai întîi în 
familia lui (chiar şi cu privire la limbă), 
apoi în sfere din ce în ce mai largi, 
pînă la această sferă a limbii istorice. 

Fără îndoială, limba istorică se 
prezintă obiectiv cu această varieta- 
te. Insă faptul mai important aicea, şi 
faptul remarcabil, este că atunci cînd 
există această idee de identitate sau 
această intenţie a identităţii cu ceilalţi 
care vorbesc, în parte altfel, toţi se 
constituie într-o comunitate; chiar 
dacă aceasta tine de state diferite, 
se formează o limbă comună, pe 
deasupra faptelor de varietate, de 
diferenţiere. 

Să vedem ce înseamnă limbă 
comună şi de ce există limbă co- 


mună? Deşi ne-am putea înţelege 
pînă la un anumit punct şi fără o 
limbă comună, dacă limba istorică nu 
prezintă o varietate prea mare, cum 
nu prezintă, de exemplu, dialectul 
nostru dacoromân, care se înţelege, 
chiar la nivelul varietátii, aproape fără 
nici o greutate, de la Soroca pînă la 
Timişoara şi Maramureş! Deci, de 
ce o limbă comună? Fiindcă tocmai 
această alteritate superioară este 
alteritatea care — să zicem aşa — 
învinge mereu alteritátile minore, 
alteritátile locale, pentru că fiecare 
vorbitor nu este márginit la un singur 
,Cerc de alteritate", ci fiecare vorbitor 
înţelege să vorbească într-o sferă 
de alteritate majoră şi depre toate 
treburile care interesează această 
alteritate, în această sferă de alterita- 
te majoră; fiecare înţelege că trebuie 
să vorbească şi o limbă care să co- 
respundă acestei comunităţi majore, 
comunităţii limbii istorice. Interesant 
aicea, din punct de vedere teoretic, 
este tocmai faptul că o limbă comună, 
chiar dacă nu ajunge a fi comună de 
la început pentru toată comunitatea 
limbii istorice, e propusă pentru toată 
comunitatea limbii istorice si se inte- 
lege că tinde să coincidă cu această 
comunitate a limbii istorice. Deci, cînd 
printr-un proces istoric se formează 
o limbă comună grecească, această 
limbă grecească este la origine un 
dialect, însă se îndepărtează de acest 
dialect atic, devine o koiné diálektos, 
adicá modul de a vorbi comun. Pentru 
cine? Pentru toti grecii, si, in acest 
caz, chiar elimină elementele dia- 
lectale anterioare, care rămîn numai 
fapte izolate, în dialecte. Deci, limba 
comună e din nou o limbă care este 
coextensivă cu limba istorică, cel 
puţin ca tendinţă; vrea să fie coex- 
tensivă, să fie pentru toţi cei care 
vorbesc această limbă istorică. Dar 
însăşi limba comună se diferenţiază 
fiindcă şi în limba comună există 
creativitate. Şi ce se întîmplă atunci? 
Se întîmplă acelaşi lucru ca în limba 
istorică, adică se formează în cadrul 
limbii comune diferenţiate o „limbă 
comună a limbii comune”, din nou, 
o limbă unitară sau care tinde spre 
unitate, limbă pe care eu o numesc 
exemplară, o normă ideală pentru 
toată comunitatea, deci o limbă stan- 


Tezaur 


129 


dard, care este aproape numai un 
ideal de limbă, fără ca această limbă 
să fie generalizată, realizată în toate 
aspectele ei; însă, din nou, o limbă 
omogenă, unitară, o limbă care se 
vrea unitară pentru toată comunita- 
tea, cel puţin pentru acele treburi care 
sînt treburi ale comunităţii întregi; 
educaţia, cultura majoră a comunită- 
tii, politica comunităţii, administraţia 
comunităţii. Acest fapt formează 
mereu un tip comun, mereu se vrea 
această omogeneitate, deşi limbajul 
rămîne activitate creatoare; această 
activitate creatoare devine comună, 
căci faptul că ceea ce numim noi 
schimbare lingvistică se obiectivea- 
ză în istorie ca limbă şi devine fapt 
comun, fapt al unei comunităţi, este 
un fapt esenţial pentru limbă, deci îţi 
arată că şi limba exemplară, din nou, 
vrea să fie limba comunităţii istorice 
întregi. Şi, acest fapt se arată şi în de- 
numirea acestei limbi. Numim limbă 
română limba istorică română cu toa- 
tă varietatea ei şi cu toate dialectele 
ei, din ţară şi din afara ţării. Numim 
apoi limbă română limba română co- 
mună în forma ei daco-română, limba 
vorbită de toţi vorbitorii, cu o anumită 
varietate, din Basarabia pînă în Banat 
şi din Dobrogea pînă în Maramureş, 
sau, aş spune, din Transnistria pînă 
în Banat. Numim limbă română, de 
exemplu, într-o gramatică de limba 
română, o formă exemplară a limbii 
române, o formă standard a limbii 
române; adică de fiecare dată aceste 
trei straturi se numesc în acelaşi fel: 
limbă română, toată limba română, 
cu toată varietatea ei, limba română 
comună şi limba română care se pro- 
pune ca normă pentru toate regiunile 
româneşti şi pentru toată extensiunea 
limbii istorice. Aceasta nu pentru a 
elimina varietatea sau pentru a con- 
sidera faptul local ca fiind o rupere a 
limbajului, ci totdeauna unitatea pe 
deasupra faptului local pentru toată 
comunitatea. Sau, cum spune cu o 
formulă frumoasă Menendez Pidal, 
„lo local para la local y lo nacional 
para lo nacional". Adicá, fárá indoia- 
lá, putem vorbi, cind ne aflám la un 
anumit nivel local si într-o anumită 
sferă de alteritate, în forma locală, 
care poate fi o formă dialectală a 
limbii istorice. 


Şi eu, cînd vorbesc la acest 
nivel, atunci spun vîrv şi nu vîrf, spun 
grăiesc şi nu vorbesc, de exemplu, 
ş.a.m.d. Insă ştiu la ce nivel vorbesc 
astfel, şi de altfel toţi cei care vor să 
vorbească mai bine sau mai frumos 
înţeleg acest a vorbi mai bine sau 
mai frumos ca a vorbi ca mai mulți, 
ca a vorbi ca o comunitate mai vastă. 
Deci, această unitate lingvistică, cum 
vedem, tinde mereu să se identifice 
cu unitatea naţională, fiindcă unei 
limbi istorice îi corespunde tocmai 
ceea ce numim o naţiune. Mie mi se 
poate spune acum, că există, fără în- 
doială, şi naţiuni care vorbesc diferite 
limbi, însă acesta nu este acolo faptul 
originar, acesta este un fapt secundar 
care are motivările lui istorice şi asta 
nu se poate aplica, de exemplu, în 
cazul nostru, al românilor. Nici nu se 
poate spune că noi am fi o comunitate 
ca helvetii. Da, dar vedeţi că există şi 
naţiuni diferite care vorbesc aceeaşi 
limbă. Nici aceasta nu ni se poate 
spune, pentru că nu este cazul nos- 
tru. Acest caz este din nou un caz se- 
cundar, este un caz, de exemplu, care 
s-a produs prin factorul de colonizare 
şi noi încă n-am colonizat pe nimeni 
şi n-am format colonii pe undeva şi 
noi unităţi statale, politice care să 
se îndepărteze apoi de comunitatea 
noastră şi unde să se vorbească în 
fond aceeaşi limbă istorică, însă de 
către o altă naţiune, cu o altă tradiţie, 
care nu mai reprezintă tradiţiile noas- 
tre pur şi simplu. Orice s-ar spune şi 
oricum, faptul că această aspirație 
spre o unitate lingvistică care să fie si 
o unitate naţională, şi aspiraţia spre o 
unitate naţională, care să corespundă 
şi unei unităţi statale, care să fie şi 
unitate politică, nu poate fi distrusă 
prin faptul că uneori nu se realizează. 
Fiindcă aspiraţia rămîne aspirație si 
este ceea ce motivează faptul lingvis- 
tic şi motivează şi activitatea noastră, 
a tuturor. 

Vorbeam despre limba comună 
care se stabileşte într-un proces isto- 
ric natural. De multe ori, e nevoie să 
se accelereze acest proces natural, 
atunci cînd, de exemplu, unitatea 
politică se constituie înaintea unităţii 
de limbă comună. Tot aşa, şi încă mai 
mult, cînd se trece de la o limbă co- 
mună la o limbă deja diferențiată, la o 

limbá exemplará, la o limbá standard. 
Si, aici intervin intelectualii, intervin 
cunoscătorii de limbă, intervin poeţii 
şi scriitorii ca să propună tocmai un 
model ideal de limbă. Faptul că pot 
propune modele diferite nu are, din 
nou, nici o importanţă din punct de 
vedere teoretic, fiindcă faptul fun- 
damental este că, pentru aceeaşi 
limbă, pentru aceeaşi comunitate, 
aceleaşi baze, se propune un model 
sau alt model. Pentru vorbitorul nor- 
mal, naiv, care nu meditează asupra 
limbii, limba este prin însuşi faptul că 
o vorbeşte o obligatio, în sensul latin 
al cuvîntului, adică un angajament, 
un legămiînt. Vorbitorul se leagă aici 
membru al acestei comunităţi şi se 
recunoaşte pe sine însuşi ca mem- 
bru al acestei comunităţi, cu aceeaşi 
istorie şi cu aceleaşi tradiţii. Ceea 
ce nu înseamnă unitate monolitică a 
acestor tradiţii. 

In Sommario di pedagogia, Gio- 
vanni Gentile vorbeşte despre acest 
fapt natural la fiecare vorbitor, de a se 
considera obligat să vorbească limba 
care-i corespunde, tocmai după ce 
observase că limbajul este, în gene- 
ral, şi în plan universal, cu totul liber. 
In legătură cu ,libertatea" fiecăruia 
de a defini lucrurile după cum vrea, 
de fiecare dată, şi de a hotărî singur 
cutare nume pentru cutare sau cutare 
lucru, G. Gentile scrie: 'Allora invece 
di tavolino potrei dire penna (în loc 
de măsuţă, masă, probabil de scris, 
am putea spune pană de scris), in as- 
tratto, si, ma in concreto, no, perche 
io, che parlo, ho una storia dietro à 
me (fiindcá eu, cel care vorbesc, am 
o istorie îndărătul meu), ho meglio 
dentro di me (in mine însumi), e sono 
questa storia (si sint aceastá istorie), 
per cui sono tale e dico et devo dire 
tavolino e nessuno in altro modo (si 
deci sînt astfel silit să spun şi trebuie 
să spun, pentru că sînt obligat, mă 
simt obligat să spun, tavolino, în acest 
caz, şi nu altfel). Deci, spun astfel, 
recunoscînd esenţa mea istorică, 
spun în acest fel, pentru că aceasta 
este istoria mea, fiindcă eu nu numai 
că tin de această tradiţie sau am 
adoptat această tradiţie, ci fiindcă sint 
o parte din această tradiţie. In acest 
sens, limba pentru vorbitor este obli- 
gatio, este legămînt cu comunitatea 


actuală şi cu comunitatea trecută. 
Pentru cei care consideră limba în 
mod reflexiv, şi aceştia sînt intelectu- 
alii — lingvistii, poeţii —, şi care înţeleg 
să propună idealuri de limbă, acest 
legămînt devine o sarcină, o misiune. 
Ei înţeleg că trebuie să propună un 
model de limbă în sensul limbii şi de 
acord cu această limbă istorică, cu 
limba comunităţii. Se înţelege, pentru 
mine, lucrul cel mai important, cel 
puţin afectiv, este relaţia dintre limba 
română din restul României şi limba 
română vorbită dincolo de Prut. Ce 
putem spune? Că la nivelul istoric 
este exact aceeaşi limbă, fiindcă nu 
putem, pentru nici un fapt fundamen- 
tal, stabili o frontieră undeva, care 
să coincidă cu Prutul. Dacă există 
diferente, varietăţi ş.a.m.d., marcate 
prin linii cărora li se spun izoglose, 
acestea ne duc de multe ori nu nu- 
mai pînă la Carpaţi, ne duc dincolo 
de Carpaţi, ne duc în Ardeal, sau ne 
duc spre sud, ne duc spre Muntenia, 
în partea de sud a Basarabiei. Deci, 
nu putem stabili nici o diferenţă care 
să facă să se poată spune că este 
cel puţin un dialect. Nu este nici un 
dialect, nici un subdialect această 
limbă la acest nivel încă popular, 
fără limbă comună. Dacă considerăm 
acest lucru la nivelul limbii comune, la 
nivelul acelei limbi care se vorbeşte 
de către cei care au fost la şcoală 
sau care au auzit limba vorbită, cum 
se vorbea româneşte, în biserică 
ş.a.m.d., ce putem spune este că au 
aceeaşi limbă comună de peste tot, şi 
toate faptele care pot fi aici regionale, 
dacă nu sînt fapte legate de instituţii 
recente şi cuceritoare, introduse de 
o putere străină, dacă nu sînt aceste 
fapte, tot restul este ca peste tot în 
România. Şi, e cutremurător să con- 
staţi că, atunci cînd vorbeşti — chiar 
şi eu am făcut-o dîndu-mi numele 
de moldovean din altă regiune — cu 
unii tineri derutati de propagandă în 
Basarabia, ţi se răspunde, cînd întrebi 
dacă ştiu româneşte, că româneşte 
nu ştiu, dar ştiu moldoveneste. Si 
răspund exact cu acelaşi ton cu care 
vorbeşti tu, cu aceeaşi pronunțare si 
cu aceleaşi cuvinte; deci, ei răspund 
astfel numai dintr-o pornire provo- 
cată, fără îndoială, de ráuvoitori sau 
de cei care erau binevoitori, însă nu 

pentru noi, ci pentru altii. Si, dacá 
acum considerăm această limbă la 
nivelul exemplaritátii, cu privire la acel 
ideal de limbă, ce putem spune? Toţi 
moldovenii care au înţeles pe ce se 
bazează această limbă exemplară şi 
că această limbă exemplară este o 
limbă pe deasupra varietátii şi a lim- 
bii comune, vorbesc şi scriu aceeaşi 
limbă exemplară, cu puţine varietăţi, 
care există şi în restul României, pes- 
te tot în România. Deci cînd vedem 
cum scrie Vieru sau Dabija, sau, în 
proză, Beşleagă, de dincolo de Nis- 
tru, sau în proza lingvistică, ştiinţifică, 
muzicală, un Anatol Ciobanu, vedem 
că ei scriu exact aceeaşi limbă, şi, se 
înţelege, că ei au conceput exem- 
plaritatea ca o exemplaritate pentru 
toată comunitatea de limbă română, 
nu numai pentru ei, pentru regiunea 
aceasta numită Republica Moldova. 
(De parcă aici, la laşi, nu ne-am afla 
în Moldova!) Deci, dacă cei care sus- 
tin existenţa unei limbi moldoveneşti 
ar înţelege la acest nivel limba, adică 
să stabilească, să propună o limbă 


comună sau o limbă exemplară ca 
normă a limbii române, dacă ar în- 
telege această noţiune în sensul ei 
adevărat, ei ar trebui să spună că vor 
această limbă moldovenească, trans- 
nistreană, de exemplu, pentru toată 
comunitatea istorică, deci pentru toti 
románii, o vor ca limbá románá, si 
nu ca limbá moldoveneascá. Numai 
atunci am putea discuta si aráta de 
ce nu e bine, de ce nu e deloc bine 
să fie propusă ca limbă exemplară 
pentru toată lumea acea limbă de 
acolo. Insă atîta timp cît se propune 
ceva care este cu totul lipsit de sens, 
care este cu totul absurd — în sensul 
că o limbă comună sau exemplară 
nu se propune niciodată pentru o 
regiune, ci se propune pentru toate 
regiunile locuite de aceeaşi naţiune, 
se propune pentru toată extensiunea 
limbii istorice — atunci putem spune 
numai: Aceste lucruri nici nu le putem 
discuta! Dar putem arăta noi mereu 
că 2+2 nu fac 5, nici 3, nici 6, nici 8 
ş.a.m.d., dat fiind că ştiu şi aceşti 
ráuvoitori cá 2*2 fac 4?! 

DEONTOLOGIA 
ŞI ETICA LIMBAJULUI 


Cînd mi s-a făcut onoarea de 
a mi se cere o conferinţă inaugurală 
pentru Ziua Universităţii din laşi, 
universitatea la care mi-am început 
cariera de studii şi care mi-a făcut 
şi onoarea de a mă numi Doctor 
Honoris Causa, îmi propusesem mai 
întîi ca subiect genurile literare. 
Voiam să dezvolt o teorie estetică 
şi poetică, în parte originală, despre 
acest fenomen şi despre această 
problemă a genurilor literare. Mi s-a 
părut apoi totuşi că, în calitatea mea 
de lingvist, se cuvine să vorbesc 
despre o problemă de lingvistică, dar 
care să fie pentru interesul tuturor, nu 
numai al lingviştilor sau al filologilor, 
şi m-am gîndit anume la problema 
sensului adevărat al normativitátii 
lingvistice. De aceea, îmi propun — 
cel puţin să încerc — să redau sensul 
adevărat şi noblețea originară norma- 
tivitátii lingvistice si, prin aceasta, şi 
gramaticii normative, şi planificării 
lingvistice, şi politicii lingvistice într-o 
ţară de cultură, care tinde să fie şi de 
cultură majoră. 

În general, această problemă 
a normativităţii, care se prezintă de 
obicei ca o problemă a corectitudi- 
nii limbii, a corectitudinii vorbirii, se 
consideră ca o chestiune de lingvisti- 
că minoră, cel mult de lingvistică apli- 
cată; se consideră că teoria limbajului 
nu trebuie să se ocupe de aceste 
aspecte considerate minore. Totuşi, 
în lingvistica aplicată se pot găsi, în 
lingvistica modernă, din cînd în cînd, 
observaţii sau eseuri despre corectitu- 
dine, despre conceptul (noţiunea) de 
limbă corectă. Însă, în lingvistica mo- 
derná, în lingvistica modernă traditio- 
nală, numai cîţiva lingviști au acordat 


o anumită atenţie acestei probleme. 
De exemplu, în Germania s-a emis 
părerea că nu trebuie să existe nici 
o restricţie, nici o normă în folosirea 
limbii. În realitate, faptul că fiecare ar 
avea în acelaşi timp posibilitatea de a 
vorbi oricum nu este just, şi această 
atitudine este, în realitate, după cum 
vom încerca să arătăm, o atitudine 
antidemocratică şi reacționară. E 
drept că purismul, dogmatismul co- 
rectitudinii greşeşte, e o greşeală tot 
teoretică; greşeala este aceea de a 
reduce corectitudinea la exemplari- 
tatea lingvistică, la a vorbi o anume 
formă a limbii. Această formă cores- 
punde sau nu corespunde tradiţiei în 
care se înscrie vorbitorul şi care are 
norma ei de corectitudine, în vreme 
ce limba exemplară este limba care 
se formează pe deasupra diferenţelor 
dialectale ca normă lingvistică pentru 
toată comunitatea lingvistică, cel pu- 
tin pentru toate acele treburi care sînt 
treburi ale comunităţii întregi (politica 
ia, în general, expresia culturii majo- 
re). Prin faptul că fiecare mod de a 
vorbi îşi are propria sa corectitudine, 
înseamnă că aceste noţiuni de „co- 
rectitudine” şi de „exemplaritate” au 
totuşi ceva în comun, altfel confuzia 
dintre ele n-ar fi posibilă; ceea ce 
au în comun este tocmai acest fapt 
al deontologiei limbajului şi al eticii 
limbajului, adică al acestui „ar trebui 
să fie” al deontologiei şi realizarea 
în vorbire a acestui „ar trebui să fie” 
în anumite circumstanţe. 

În ultimii ani, această atitudine 
cu privire la corectitudine şi la norma- 
tivitate s-a schimbat, fără îndoială; 
cel puţin, o formă a gramaticii a luat 
drept criteriu pentru stabilirea fraze- 
lor acceptabile într-o limbă tocmai 
corectitudinea lor, fără să fi discutat 
însă acest concept de corectitudine. 
Pe de altă parte, s-a văzut că există 
şi alte norme ale limbajului şi, un 
savant american, Grice, a stabilit 
anumite norme ale vorbirii, atît pentru 
vorbitor, cît şi pentru ascultător, ceea 
ce m-a bucurat foarte mult, fiindcă 

eu însumi — plecînd de la cu totul 
alte premise si neconsiderínd teoria 
normativitátii şi teoria corectitudinii ca 
pe o problemă de lingvistică minoră 
şi secundară, ci considerînd această 
problemă ca demnă de teoria cea 
mai serioasă, dintr-un motiv pe care 
vi-l voi spune imediat — am dezvoltat 
o teorie mult mai complexă despre 
normativitate, deja în 1957, deci 
înainte de ultimele dezvoltări, care 
de altfel au fost numai parţiale. În 
toată lingvistica pe care o reprezint, 
motivul meu a fost vorbitorul, adică 
convingerea după care lingvistul tre- 
buie să se preocupe de tot ceea ce 
îl interesează pe vorbitor. Vorbitorul 
este măsura tuturor lucrurilor în 
lingvistică, fiindcă limbajul e făcut 
de către şi pentru vorbitori, nu de 
către si pentru lingvisti, si, deci, 
lingvistul trebuie să explice care 
este fundamentul acestei nelinişti a 
vorbitorului care vrea să vorbească 
corect şi care se întreabă dacă e bine 
sau nu e bine spus ceea ce spune, 
dacă modul lui de a vorbi este un 
mod corect, dacă există alte moduri, 
superioare, de a vorbi în aceeaşi lim- 
bă. Fără îndoială, vorbitorul nu este 
lingvist şi, deci, cînd interpretează el 
însuşi această atitudine şi această 
nelinişte, poate greşi. Datoria ling- 
vistului este să justifice, să explice 
fundamentul şi sensul propriu al 
acestei nelinişti şi al dorinţei vorbito- 
rului de a vorbi mai bine, de a vorbi 
corect, de a vorbi o limbă, într-un fel, 
superioară. E drept că limbajul ca 
formă fundamentală a culturii, adică 
a spiritului obiectivat în istorie, este 
o activitate liberă şi e o manifestare 
a libertăţii creatoare a omului liber, 
în sensul filozofic al acestui cuvînt, 
adică o activitate al cărei obiect este 
infinit, care creează, îşi creează 
acest obiect. Deci, limbajul este, prin 
natura sa, dinamic, deschis, liber şi 
creator. Însă libertatea omului istoric 
nu este nici arbitrariu, nici capriciu, 
libertatea omului istoric este o liberta- 
te ordonată prin propriile sale norme. 


Activităţile libere nu sînt activităţi fără 
normă, haotice, ci, dimpotrivă, orice 
activitate liberă conţine propria sa de- 
ontologie, adică propriul său mod de 
a trebui să fie, conţine propriile sale 
norme, norme care sînt imperative şi 
obligatorii, nu printr-o impunere ex- 
ternă, nu fiindcă cineva ni le impune, 
ci norme care sînt obligatorii printr-un 
angajament pe care îl consimtim, îl 
acceptăm în mod liber, ceea ce este 
conţinut, de altfel, şi în sensul etimo- 
logic al cuvîntului latinesc obligatio; 
obligatio este un angajament liber, 
însă un angajament care ne obligă, 
este — cum spune cuvîntul — un le- 
gămiînt şi, deci, şi în cazul limbajului 
ca activitate liberă, cine vorbeşte 
se leagă în mod implicit, se obligă 
în mod implicit, să urmeze normele 
limbajului şi, în acelaşi timp, înţelege 
acest angajament ca o etică a acestei 
activităţi. Deci, a vorbi altfel decit o 
cer normele, aceste norme implicite 
în limbaj, în această activitate liberă, 
este o abatere tocmai de la etica 
limbajului. Există deci o etică a 
fiecărei activităţi libere, care trebuie 
să fie realizată în sensul ei propriu, 
există o etică a ştiinţei, care poate 
duce pînă la sacrificiul persoanei 
empirice, există o etică a artei, care 
printre altele înseamnă a nu face 
concesii din motive externe intuitiei 
artistice si de a realiza arta aga cum 
trebuie să fie realizată, ceea ce, de 
altfel, fiecare artist care se respectă 
o înţelege, fiindcă se consideră pe 
sine însuşi ca subiect universal, care 
pictează aşa cum trebuie să picteze 
şi care spune: „Aşa se pictează!” şi 
nu spune: „Eu pictez aşa fiindcă aşa 
îmi cer cei care mă plătesc” — de 
exemplu — sau „Aşa îmi cer cei pe 
care trebuie să-i măgulesc ca să 
obţin o poziţie în societate” ş.a.m.d. 
Adică, noi înţelegem toţi — şi înţeleg 
şi artiştii — că o asemenea abatere 
este o abatere a acestei activităţi 
de la etica artei şi că artistul care se 
abate de la această etică este, într-un 
sens, imoral. 

Acelasi lucru, mutatis mutandis, 
trebuie sá-I spunem despre limbaj. Ín 
cazul limbajului, fiindcă e vorba de o 
activitate foarte complexă, care se 
desfăşoară simultan pe trei niveluri, 
pe trei planuri diferite: 1) nivelul 
universal, al vorbirii în general, 2) 
nivelul istoric, al limbilor, 3) nivelul 
particular, al discursurilor, al acte- 
lor lingvistice şi al seriilor de acte 
lingvistice, există şi normele conti- 
nute în limbaj, norme urmate în mod 
intuitiv de către vorbitori şi aplicate 
tot aşa, în mod intuitiv, drept criterii 
de judecată despre vorbire de către 
ascultători. Aceste norme sînt foarte 
complexe, însă corespund, în esenţa 
lor, celor două universalii determinan- 
te ale limbajului, anume creativităţii 
limbajului, faptului că limbajul este 
activitate creatoare, cum se spune, 
activitate a spiritului, si alterităţii 
limbajului, faptului că limbajul este 
o manifestare a situaţiei de a fi „cu 
cineva”, fapt care s-a interpretat ca 
natura politică sau politică-socială a 
limbajului. Aşadar, limbajul se pre- 
zintă simultan pe aceste planuri, pe 
aceste trei niveluri: limbajul este întii: 
1) vorbire în general, independent 
de o limbă determinată, 2) el este 
însă totdeauna vorbire individua- 
lă într-o situaţie determinată, şi 3) 
vorbirea unui individ anume, pe 
răspunderea acestui individ. Chiar 
şi în dialog adoptăm de fiecare dată 
răspunderea vorbirii, fiind vorbitori; 
însă activitatea care se realizează de 
către indivizi are loc totdeauna după 
anumite norme istorice, de acord cu 
anumite tradiţii, care sînt tradiţii ale 
comunităţilor stabilite în istorie şi prin 
istorie (comunităţile lingvistice), deci 
de acord cu o anumită tehnică, care 
este tehnica istorică de fiecare dată, 
de exemplu, de acord cu tehnica co- 
munitátii de limbă română, de acord 
cu tehnica comunităţii de limbă fran- 
ceză ş.a.m.d. De aceea, şi normele 
vorbirii corespund acestor trei nivele 
care sînt simultane, fiindcă fiecare 
din aceste nivele îşi are tehnica lui, 


corespunde unui bagaj (intuitiv, fără 
îndoială) de cunoştinţe, unei tehnici, 
unui „a şti să produci”, „a şti să faci”, 
„a şti să realizezi” o activitate; aces- 
ta este şi sensul vechi al cuvîntului 
tekhné „a şti”, „a avea acea cunoş- 
tintá care se prezintă în activitate”. 
Fiecăruia dintre aceste nivele îi co- 
respunde, deci, o tehnică, şi această 
tehnică este judecată în realizarea 
ei în vorbire; această tehnică vrea 
vorbitorul s-o realizeze la modul ei 
de conformitate, adică să realizeze 
vorbirea de acord cu acest bagaj de 
cunoştinţe şi, în acelaşi timp, această 
tehnică este judecată ca tehnică rea- 
lizată perfect sau imperfect de către 
ascultător. Vreau să spun cu aceasta 
că există nu o singură judecată, jude- 
cata de corectitudine, cum se crede 
de obicei, ci că există trei judecăţi, cel 
puţin, cu privire la aceste trei niveluri, 
judecăţi care pot fi de acelaşi semn, 
adică pozitive sau negative toate, sau 
pot fi în parte pozitive şi în parte ne- 
gative. Anume: ce judecăm pe acest 
plan al vorbirii în general şi care este 
norma fundamentală a acestei vorbiri 
în general? 

În lingvistica recentă s-a vorbit 
despre anumite reguli ale unei limbi 
care ar trebui să ne elimine fraze 
prost construite, ca de exemplu: 
Acest copac cîntă colinde foarte 
frumoase, sau Am pus la fiert vioara 
şi clavirul, sau Astăzi dimineaţă, la 
micul dejun, am mîncat cinci foneme, 
sau Cornul drept al unicornului este 
negru, sau Dat fiind că apostolii erau 
doisprezece şi Petru era un apostol, 
Petru era doisprezece, sau Cele 
cinci continente sînt patru: Europa, 
Asia şi Africa, sau, cum se spunea în 
România pe vremea mea, Cei patru 
evanghelisti sînt trei: Luca şi Matei. 
Pe de o parte. Pe de altă parte, s-a 
observat că, tot aşa, în sintaxa unei 
limbi în particular, numele părţilor 
corpului au o sintaxă particulară, că 
nu se întrebuinţează în majoritatea 
contextelor fără un epitet, adică, 
spunem despre un copil că are ochi 

albastri, nu cá are ochi, spunem cá 
o femeie are picioare frumoase sau 
strimbe sau altfel, nu că are picioa- 
re ş.a.m.d. E adevărat, însă nu e 
vorba de numele părţilor corpului 
şi nu e vorba de sintaxa unei limbi 
în particular, fiindcă acelaşi lucru 
se aplică la toate numele de noţiuni 
sau de clase de obiecte care implică 
o anume proprietate; deci, tot aşa, 
nu spunem că o bicicletă are roti, 
o casă cu ferestre, un rîu cu apă, 
ci spunem un rîu cu apă limpede, 
spunem o casă cu ferestre enorme, 
sau prea mici, este nevoie deci, de 
fiecare dată, de un epitet. Si, mai 
mult, este vorba de caracterul eliptic 
general al vorbirii, în măsura în care 
informaţia este dată de context şi 
de situaţie. Cineva spunea: 'dacă A 
spune Plouă, această expresie este 
incompletă, fiindcă ar trebui să spu- 
nă Plouá la ora două şi jumătate, la 
laşi, pe Bulevardul Copou ş.a.m.d. şi 
în ziua de 26 octombrie 1993'. Dar, 
i s-ar putea replica: 'Nu, domnule, 
eu spun numai „Plouă” şi dumneata 
înţelegi bine că plouă tocmai aici 
pe Bulevardul Copou, ora 14, data 
cutare'. Dacă aceste fapte n-ar fi 
date de situaţia în care ne găsim, se 
înţelege că aş specifica fiecare din 
faptele necunoscute, ca să vă dau o 
informaţie completă. 

Despre ce e vorba în aceste 
cazuri? E limpede, nu este vorba 
de norme ale unei limbi sau ale unui 
mod de a vorbi, ci de norme ale 
vorbirii în general. Vorbirea în ge- 
neral se bazează pe anumite principii 
ale gîndirii. Cinci nu poate fi patru 
şi patru nu poate fi trei, ca în cazul 
continentelor noastre, unu nu poate 
fi doisprezece, ca în cazul apostolilor, 
şi acest fapt se bazează pe cunoştin- 
ta generală pe care o avem despre 
lucruri, despre lume şi despre noi 
înşine, prin care ştim că, de obicei, 
copacii nu cîntă colinde, ştim că nu 
e bine şi nu e raţional să punem la 
fiert vioara, ştim că nu mîncăm fone- 
me ş.a.m.d. şi ştim că nu trebuie să 


spunem ceea ce se înţelege de la 
sine şi că deci acest caracter eliptic al 
limbajului nu este în realitate caracter 
eliptic, fiindcă restul informaţiei este 
dat ori de cunoştinţa lucrurilor, ori de 
situaţie. Aşadar, nu spunem o femeie 
cu picioare, ci o femeie cu picioare 
strimbe sau frumoase, fiindcă toate 
femeile în universul nostru au picioa- 
re, nu spunem un copil cu ochi, ci un 
copil cu ochi albaştri ş.a.m.d., fiindcă, 
în universul pe care-l cunoaştem noi, 
copiii au ochi. Tot aşa, nu spunem o 
bicicletă cu roti ş.a.m.d. şi spunem, 
de exemplu, numai plouă si nu plouă 
la ora cutare s.a.m.d. 

Fără îndoială, aceste fapte pe 
care le-am semnalat, adică de a 
spune ceea ce nu se spune, sînt 
devieri de la o normă a limbajului. 
Putem numi această normă generală, 
de coerenţă cu cunoaşterea lucrurilor 
şi cu principiile generale ale gîndirii, 
congruentá, dar nu putem spune, 
atunci, că limbajul care se abate de la 
această normă generală este incon- 
gruent cînd, de exemplu, este neclar 
ori într-adevăr eliptic, incomplet ori, 
dimpotrivă, este prea detaliat, prea 
prolix, nu e vorba de norme ale unei 
limbi. Putem traduce aceleaşi exem- 
ple în orice limbă şi vom vedea că 
în oricare limbă aceste exemple au 
exact acelaşi sens. 

Fără îndoială că pe planul şi 
la nivelul limbilor găsim normele 
de corectitudine, adică faptul de a 
vorbi după tradiţia pe care vorbitorul 
vrea, de fiecare dată, să o aplice 
într-un discurs, într-un act lingvistic, 
deci, nu numai o singură tradiţie 
într-o limbă istorică, ci acea tradiţie 
pe care vorbitorul vrea să o aplice. 
Adică, pot aplica tradiţia acelei forme 
a limbii române în care se spune, de 
exemplu, pîine, cíine, miine ş.a.m.d. 
sau pot aplica tradiţia acelei forme a 
limbii române pe care o vorbesc eu 
şi o vorbim noi cei din Ţara de Sus 
şi, mai ales, din Ţara de Sus dintre 
Prut şi Nistru, după care spunem, 
chiar în forma literară cîne, píne, 


136 


Limba Románá 


míne s.a.m.d. si fiecare din aceste 
forme este, se înţelege, corectă si e 
şi judecată ca fiind corectă, de acord 
cu tradiţia pe care vreau s-o realizez. 
Deci, dacă vreau să realizez tradiţia 
moldovenească a limbii literare, spun 
cîne, mîne, pîne ş.a.m.d. Dacă vreau 
să realizez tradiţia muntenească 
şi, apoi, generalizată a limbii litera- 
re, atunci spun miine, pîine, cfine 
ş.a.m.d. Şi fiecare putem vorbi tot 
aşa, în mod corect sau incorect, un 
dialect, un anume nivel de limbă; 
fiecare mod de a vorbi îşi are într- 
adevăr corectitudinea sa. Mai mult, 
fiecare mod de a vorbi este modelul 
după care se judecă realizarea în 
vorbire. Însă vorbirea este şi vorbi- 
re în situaţii individuale, nu numai 
vorbirea în general şi vorbirea unei 
anumite limbi. Si, deci, şi aici poate 
fi o abatere de la anumite norme şi ni 
se va spune: „Nu se spune aşa”, „Nu 
se vorbeşte aşa”, „Nu se vorbeşte 
aşa cu o doamnă”, „Nu se vorbeşte 
aşa cu copiii”, „Aşa se vorbeşte cu o 
doamnă”, „Aşa se vorbeşte cu copi- 
ii”, „Aşa se vorbeşte într-o anumită 
situaţie”. Dacă spui, de exemplu, 
unui prieten: Am aflat că tflharul de 
tat-to are cancer şi că repede o să 
dea ortul popii, enunţul nu conţine 
în realitate incorectitudini de limbă, 
însă poate fi o expresie foarte inco- 
rectă într-un sens, în sensul relaţiilor 
sociale şi al convietuirii într-o comuni- 
tate. Fără îndoială, putem să vorbim 
despre cineva, despre o femeie, 
spunînd, nu chiar în prezenţa ei, că 
e o giscă şi ştim toţi ce înţelegem 
prin asta, însă n-ar fi prea corect, din 
punct de vedere social, să-i spunem 
chiar doamnei: Stimată doamnă, 
dumneavoastră sînteti o gíscá sau 
Mă conving din ce în ce mai mult că 
sínteti o gíscá. De aceea, chiar dacă 
vrem să-i facem cunoscută părerea 
noastră, ne exprimăm, ca să zicem 
aşa, în expresii mai catifelate, mai 
cu mănuşi. Şi pentru această vorbi- 
re în situaţii, deci, pentru realizarea 
limbajului există norme, există un 


mod deontic al limbajului, adică cum 
trebuie să fie limbajul, şi vorbitorii 
înşişi îşi dau seama de acest lucru, 
fiindcă spun: „Aşa se vorbeşte”, „Nu 
se vorbeşte aşa cu un copil, cu o 
persoană în vîrstă, cu o femeie, cu 
o doamnă” ş.a.m.d. Si ni se spune: 
„Da, ştie bine româneşte şi e foarte 
bun vorbitor, însă e foarte ordinar, 
tocmai fiindcă nu respectă anumite 
norme ale vorbirii în situaţii”. Putem 
să numim şi aceste norme cu un 
singur cuvînt, cu cuvîntul adecvare 
şi adecvat sau, pur şi simplu, cu un 
cuvînt românesc care să corespundă 
termenului creat, pentru judecăţi de 
felul acesta, tocmai pentru a vorbi 
cu cineva într-o situaţie, de către 
Aristotel. Termenul era tò prépon, 
adică ceea ce e potrivit pentru o 
anumită situaţie: pentru a vorbi cu 
un bătrîn, cu un copil, într-o situaţie 
dată ş.a.m.d.; şi am putea spune 
în limba română, eventual, potrivit 
pentru această noţiune şi am putea 
să deosebim potrivirea cu privire la 
lucrurile despre care se vorbeşte, 
numind această potrivire adecvare; 
deci vorbirea adecvată corespunde 
modului de a vorbi normal despre 
anumite lucruri. Şi, putem judeca, 
de exemplu, că a vorbi cu entuziasm 
liric despre cultivarea raporturilor cu 
judeţul laşi ar putea fi neadecvat; 
dacă acordul ar avea o importanţă 
cu totul vitală pentru viaţa din judeţ 
s-ar putea discuta şi cu un anumit 
entuziasm liric. Putem deosebi apoi 
convenabilul cu privire la destinatar, 
cu privire la ascultătorul unui discurs, 
şi putem delimita oportunul şi opor- 
tunitatea cu privire la circumstanţele 
vorbirii. Deci, avem nu o singură 
judecată, ci trei tipuri de judecăţi cu 
privire la vorbire şi trei tipuri deonti- 
ce ale vorbirii la acest nivel şi, deci, 
şi aceste tipuri de norme implicite, 
norme de congruentá, norme de 
corectitudine si norme de potrivire 
cu formele acestea în discurs. Toate 
aceste norme sînt norme numai de 
conformitate, adică aceste valori ale 

discursului sînt valori zero, devierile 
sint valori negative, pe cînd a vorbi 
congruent, corect si potrivit este ceea 
ce ne aşteptăm de la fiecare vorbitor, 
ceea ce nici nu observám, nici nu 
relatăm dacă se realizează. Sesizám 
cînd nu se realizează aceste norme 
şi atunci îl pedepsim pe acest vor- 
bitor; însă nu-i dăm nici un premiu 
fiindcă vorbeşte congruent, fiindcă 
vorbeşte corect, fiindcă vorbeşte în 
modul potrivit cu situaţia. Deci, este 
vorba aici de ceea ce trebuie să fie 
vorbirea prin natura ei însăşi şi ceea 
ce vor vorbitorii şi aşteaptă vorbitorii 
de la ei înşişi şi de la cei pe care îi 
ascultă, cînd sînt ascultători. 

Însă în cadrul limbajului şi pe 
planul limbilor se mai prezintă, cum 
spuneam, încă o problemă: aceea 
a confuziei între corectitudine şi 
exemplaritate, ori într-un sens, ori 
în celălalt sens, deci, ori reducerea 
formelor corecte de a vorbi o limbă 
numai la o singură normă a limbii, 
ori, dimpotrivă, acest liberalism ex- 
cesiv care reduce exemplaritatea 
la corectitudine, spunînd că fiecare 
mod de a vorbi e corect. Fiecare 
mod de a vorbi este corect în propria 
sa sferă şi se realizează în acest 
sens. Însă, fiecare mod de a vorbi 
nu e potrivit pentru orice situaţie şi 
pentru orice scop, ci este un fapt 
pur şi simplu istoric normal că, în 
societăţile dezvoltate şi în societăţile 
care prezintă coeziune politică, şi 
socială, şi culturală, se coordonează 
pe deasupra limbilor diferenţele, mai 
ales diferenţele dialectale, într-o lim- 
bă comună, nu pentru toate regulile 
numite şi nu pentru chestiunile de 
comunicare locală, pentru tot ceea 
ce interesează comunitatea în tota- 
litatea ei. Vedem peste tot că într-un 
proces istoric normal se formează 
limbi comune; aceste limbi comune 
sînt pe deasupra dialectelor şi au, 
deci, şi ele modul lor de realizare în 
vorbire. Apoi, de multe ori, şi aceste 
limbi comune se diferenţiază în spa- 
tiu, mai ales cînd o limbă comună e 


vorbită într-un spaţiu foarte vast sau 
cînd e vorbită în mai multe state, şi 
atunci, pe deasupra limbii comune şi 
a calităţii limbii comune, se formează 
din nou, de obicei printr-un proces 
istoric care poate fi ajutat intenţionat, 
o limbă exemplară, o normă a acestei 
limbi comune, adică o limbă comună 
a limbii comune, limbă pe care o 
putem numi limbă standard sau, 
am preferat eu s-o numesc, limbă 
exemplară. Este, de exemplu, limba 
pe care o poate susţine o academie 
într-o ţară, sau limba păturii culte, 
sau limba celor care dirijează comu- 
nitatea, care guvernează. Această 
limbă exemplară nu trebuie înţeleasă 
ca limbă care ar elimina formele de 
varietate ale limbii comune, aşa cum 
limba comună nu trebuie înţeleasă 
ca limbă care ar trebui să elimine 
diferenţele locale în favoarea acestei 
limbi comune. 

Prin urmare, nu e incorect, 
fără îndoială, însă nu e normal ca 
cineva, într-o conferinţă la univer- 
sitate de exemplu, să vorbească 
aşa cum ar putea vorbi la piaţă sau 
acasă la el cu copiii; ar putea vorbi 
eventual alt dialect sau ar putea 
vorbi alt stil de limbă sau alt nivel de 
limbă. Într-o conferinţă, i se cere să 
vorbească (sau să încerce cel puţin 
să vorbească) limba exemplară, 
adică acea normă ideală pe care, 
mai mult sau mai puţin, încercăm 
s-o realizăm toţi cei care vorbim 
o limbă de cultură. Deci, şi limba 
exemplară, fără a fi o judecată, o 
apreciere — cum este corectitudinea, 
congruenía şi potrivirea sau adecva- 
rea — este o exigenţă a vorbitorilor, 
pentru toate acele situaţii care impun 
întrebuinţarea acestei limbi într-o co- 
munitate şi într-o activitate lingvistică. 
De aici această posibilă confuzie cu 
corectitudinea. Toate aceste norme 
constituie tocmai această obligatio, 
de care vorbeam la început, adică 
acel angajament pe care şi-l ia vorbi- 
torul, prin faptul că vorbeşte o limbă 
şi vorbeşte într-o situaţie anumită. 

Precizám totusi cá toate aceste nor- 
me pot fi suspendate, fără îndoială, 
însă pot fi suspendate, cu intenţie şi 
numai atunci cînd intenţia este recu- 
noscută ca atare şi cînd pretindem 
să realizăm o valoare superioară 
acestei valori zero, de fiecare dată. 
Adică, normele de congruentà pot 
fi suspendate de cátre normele de 
corectitudine si de cátre normele 
de potrivire. Dacă avem o regulă 
într-o limbă, atunci nu mai judecám 
eventuala incongruentà, iar dacă o 
judecăm, greşim. Dacă pretindem că 
ar trebui să spunem pahar cu apă şi 
nu pahar de apă, fiind paharul cu apă 
şi nu făcut din apă, greşim, fiindcă 
există o normă de corectitudine în 
limba română după care se spune 
tocmai pahar de apă. Tot aşa, dacă 
se spune într-o limbă, ca în limba 
italiană, mille e una notte, nu putem 
spune: „Nu, trebuie să punem plura- 
lul, fiindcă sînt o mie şi una de nopţi”. 
Asta este o regulă a altor limbi, în 
limba italiană nu se aplică această 
regulă, şi deci e bine cum se spune 
în italiană. Putem replica şi că: „Ni- 
meni nu poate vedea altfel decît cu 
ochii şi cu propriii săi ochi” şi totuşi, 
dacă avem această tradiţie lingvistică 
într-o limbă, spunem L-am văzut cu 
ochii mei şi nimeni nu întreabă: „Dar 
cum aţi fi putut să vedeţi altfel, decît 
cu ochii şi cu ochii dumneavoastră?” 
fiindcă, incongruenta este suspen- 
datá de corectitudine, de realizarea 
corectá a unei limbi. Tot asa, potrivi- 
rea poate suspenda toate normele 
de congruentá, dacă considerăm că 
tocmai incongruenta este potrivită, 
dacă facem o glumă, de exemplu, 
şi spunem: Cei patru evanghelişti 
sînt trei ş.a.m.d. Însă faptul trebuie 
recunoscut ca atare. Deci, normele 
de potrivire pot suspenda normele de 
congruenţă; mai mult, pot suspenda 
şi normele de corectitudine. Dacă 
discutăm cu un străin care vorbeşte 
prost limba noastră, trebuie să vorbim 
normal, sau dacă credem că trebuie 
să reducem regulile limbii noastre 


pentru ca străinul să ne înţeleagă, le 
reducem, dar vorbim incorect, fiindcă 
doar credem că aceasta este potrivi- 
rea, că acesta constituie acel prépon 
al vorbirii. Deci, valorile superioare 
pot suspenda valorile inferioare; în 
acest caz şi valorile specifice pot 
suspenda valorile generice. Însă, 
faptul că pot fi suspendate este toc- 
mai semnul că aceste norme există 
şi că aceste norme sînt înţelese ca 
atare de vorbitori şi de ascultători, că 
aceste norme sînt norme în limbaj, 
norme conţinute în activitate. De 
aceea, liberalismul lingvistic excesiv 
nu este în realitate liberalism, ci este 
mai curînd libertinaj, fiindcă nu recu- 
noaşte existenţa acestor norme care 
interesează pe toţi vorbitorii. Acest 
liberalism nu promovează, în reali- 
tate, libertatea limbajului, care este 
întotdeauna o libertate motivată, ci, 
dimpotrivă, arbitrariul nu e în realita- 
te o atitudine progresistă, tolerantă 
şi democratică, ci, dimpotrivă, e o 
atitudine reacționară si antidemo- 
cratică, fiindcă spunînd: „Fiecare 
poate vorbi cum crede şi cum îi 
pare”, înseamnă a lăsa pe fiecare 
vorbitor în sfera lui şi la nivelul lui 
de cultură şi a nega posibilitatea şi 
aspiraţia sa de a colabora la cultura 
majoră a comunităţii. Atunci cînd se 
spune: „Foarte bine, dacă vorbeşte 
şi cu greşeli, e bine că se înţelege, 
asta n-are nici o importanţă”, este 
nepotrivit. Are importanţă socială, 
culturală şi politică foarte mare, şi 
a spune că nu are nici o importanţă 
este arbitrariu şi libertinaj, nu libe- 
ralism. Putem termina cu o frază a 
filozofului spaniol Ortega y Gasset, 
care se aplicá si normelor lingvistice, 
cum se aplicá altor norme culturale 
Si sociale, zice Ortega: ,Lo peor 
no son las normas rigidas, lo peor 
es la ausencia de normas que es 
barbárie". 

1. Natura politică a limbajului 


Voi vorbi în primul rînd despre natura politică a limbajului, natură deter- 
minată de alteritatea omului, de această dimensiune fundamentală a omului, 
fiinţă ce trăieşte împreună cu alţii. Cel ce a pus mai întîi această problemă în 
termeni care sînt pînă astăzi actuali a fost, se înţelege, tatăl nostru spiritual, 
Aristotel. Chiar la începutul tratatului despre ştiinţa societăţii, Politica, Aristotel 
semnalează faptul că omul este cel mai politic dintre fiinţele gregare, dintre 
fiinţele care trăiesc în comunităţi, iar aceasta pentru că, pe cînd celelalte fiinţe 
care trăiesc în comunităţi au voce, omul dispune de limbaj. Omul are, în afară 
de voce, şi logos. Vocea poate exprima durerea, suferinţa sau plăcerea, pe cînd 
prin logos, spune Aristotel, se exprimă binele şi răul, dreptatea şi nedreptatea 
şi, întîi de toate, logosul permite aceste distincţii; aşadar logosul se dovedeşte 
baza conştiinţei sau manifestarea conştiinţei morale a omului. Acest logos în- 
seamnă limbaj. S-a spus recent că abia Heidegger ar fi constatat că termenul 
logos are în textul lui Aristotel această semnificaţie. 

In realitate, s-a ştiut întotdeauna că e vorba de limbaj, iar aceasta pentru 
că există o opoziţie între voce, faptul exclusiv material, de care dispun şi alte 
fiinţe, şi logos. Omul are şi această voce, care îi permite să-şi exprime suferinţa 
şi plăcerea, însă dispune şi de logos. Într-o veche traducere a lui Aristotel în 
spaniolă, logos e tradus pur şi simplu prin don della palabra, adică darul cuvin- 
tului. Aceasta este ceea ce-l deosebeşte pe om de celelalte ființe gregare. Îi 
deosebeşte prin faptul că exprimă conştiinţa şi, prin aceasta, omul este fiinţa 
cea mai politică, politică şi socială în acelaşi timp. Aristotel consideră că tocmai 
capacitatea omului de a distinge între ce e drept şi ce e nedrept, între ceea ce 
e bine şi ceea ce e rău reprezintă baza comunităţilor umane, baza cetăţii, adică 
a statului şi a familiei. Este foarte interesant că Aristotel înţelege limbajul ca 
manifestare a acestei naturi, politice, a omului. Această trăsătură comună pe 
care o prezintă oamenii nu e un fapt social sau un fapt politic, ci, dimpotrivă, 
este baza societăţii, adică este motivul întrunirii într-o societate cu adevărat 
umană. De altfel, această idee este prezentă şi acolo unde se prezintă intuitiile 
originare ale omului, anume în limbi, în mai multe limbi. Şi se înţelege că baza 
comunităţii este limbajul şi, mai mult, este limbajul deja determinat ca limbă, 
ca o anumită limbă a unei anumite comunităţi istorice. 

In foarte multe limbi se înţelege că limba pe care o vorbeşte o anu- 
mită comunitate este limba prin excelenţă, este limbajul natural al omului, şi 
cei care nu vorbesc această limbă sînt ori muti, ori necuvîntători, ori bîlbiiţi. 
Sînt barbari. Asta înseamnă de fapt barbaros în greacă. S-a spus de altfel că 
aceasta este o etimologie populară, însă şi etimologiile populare au un anumit 
sens şi se înţeleg într-un anumit fel. S-a spus că şi numele pe care slavii l-au 
dat germanilor, adică nemfí, ar însemna “muţii”, şi astăzi într-adevăr a ajuns să 


Textul conferinţei a fost prelucrat după înregistrările pe benzi magnetice de 

coincidá cu cuvîntul care înseamnă “mut”. E o etimologie populară, probabil. 
Insă faptul semnificativ şi simptomatic este că s-a ajuns la această identitate, 
deşi etimologia e, probabil, alta (vine, probabil, de la numele unui trib celtic — 
nemetoi). S-a ajuns, aşadar, să fie consideraţi muţi de ceilalţi pentru că nu 
vorbeau o limbă slavă. 

In mai multe limbi, cei care vorbesc o anumită limbă sînt oamenii, pe cînd 
ceilalţi sînt neoamenii, sînt cei care nu sînt oameni. De exemplu, în limbile bantu, 
bantu înseamnă pur şi simplu “oamenii”; adică noi, cei care vorbim această 
limbă, sîntem genul uman, speta umană, iar ceilalţi sint neoamenii. E vorba, 
cum vedeţi, chiar de limbă, de limbaj determinat deja ca limbă, o anumită limbă. 
De altfel, aceeaşi intuiţie, aceeaşi identitate între limbaj şi o anumită limbă o 
găsim şi în foarte multe limbi, unde nu se face nici o deosebire între limbaj şi 
limbă, fiindcă limbajul se prezintă întotdeauna ca limbă prin această alteritate 
a omului, care priveşte o anumită comunitate cu tradiţiile ei istorice şi care se 
prezintă cu o dimensiune actuală către ceilalţi vorbitori ai aceleiaşi limbi şi cu o 
dimensiune istorică, solidaritatea cu trecutul. Aceasta este alteritatea lingvistică, 
manifestată tocmai prin faptul că limbajul se prezintă întotdeauna ca limbă. 

Mult mai tîrziu după Aristotel, Sfintul Toma reia ideea în alt context şi insistă 
asupra faptului că limbajul arată această alteritate a omului. Vorbind numai de 
faptul că limbajul se prezintă ca exterior, se prezintă sub formă fonică, poate 
fi auzit şi înţeles de alţii, Sfîntul Toma spune: dacă omul ar fi o fiinţă solitară, 
atunci i-ar ajunge pur şi simplu impresiile psihice în conştiinţă şi nu ar avea 
nevoie să le exteriorizeze. Şi continuă: dat fiind că omul este o fiinţă politică 
şi socială, a fost necesar ca toate aceste intuiţii sau concepții ale unui individ 
să se arate în exterior, deci să fie cunoscute, să fie făcute cunoscute altora, 
ceea ce se întîmplă prin voce, deci tocmai prin acest limbaj, care se adresează 
altuia, iar aceasta tocmai pentru ca oamenii să poată convietui. 

In acelaşi sens, mult mai tîrziu, marele filozof american John Dewey 
observă că intersubiectivitatea conţinuturilor lingvistice face ca limbajul să fie 
obiectiv. Limbajul are o dimensiune obiectivă, numeşte anumite lucruri, însă le 
numeşte în sens obiectiv numai fiindcă e în acelaşi timp şi originar şi intersu- 
biectiv, adică fiindcă prezintă această dimensiune a alterităţii. Filozoful american 
consideră că limbajul are într-adevăr o dimensiune obiectivă, dar mai întîi are 
o dimensiune intersubiectivă, adică mai întîi se stabileşte o comunicare cu 
alții prin limbaj şi numai prin aceasta arată ceva care este comun vorbitorilor. 

Incă mai profund, probabil, a văzut lucrurile Heidegger, care spune că cei 
care vorbesc unii cu alţii au deja ceva în comun, iar ceea ce au în comun se 
manifestă în faptul că vorbesc unii cu alţii. Cum vedeţi, e vorba de acelaşi termen 
politikón al lui Aristotel, care conţinea deja amindouá ideile, adică faptul politic 
şi faptul social ca fundament al acestor societăţi umane, al acestei convietuiri 
în familii şi apoi în stat. Nu mai citez alţi gînditori care au vorbit despre acelaşi 
lucru, poate numai o frază, care îmi place foarte mult, a lui Merleau-Ponty, care 
spune: "Lorsque je parle ou que je comprends, je sens la présence d'autrui 
en moi-méme" (“Cînd vorbesc sau cînd înţeleg simt prezenţa altuia în mine 
însumi, în conştiinţa mea”). 

Limbajul este deci această deschidere spre alţii, spre alte conştiinţe. Altfel, 
constiintele sînt închise, sînt monadice. Nu există nici un mod de a trece direct 
de la o conştiinţă la o altă conştiinţă. Putem trece numai prin limbaj şi tocmai 
prin limbaj realizat deja ca limbă, deoarece limbajul, ca toate activităţile pe care 
le numim culturale (sau pe care le numim pur şi simplu cultură), este o activitate 
de creaţie, şi, în realitate, numai individul creează. Ceea ce se creează însă 
prin această dimensiune a alterităţii e adoptat de ceilalţi şi devine tradiţie. Si 
tocmai prin faptul limbajului, tradiţia este extrem de puternică, mult mai puternică 
decit toate celelalte activităţi culturale, de exemplu, mai puternică decît prin 
artă sau prin ştiinţă. lar ceea ce se creează în limbaj se creează deja printr-o 
limbă. Unii lingvişti au înţeles, în mod greşit, că limba, în acest sens, ca fapt 
social, se impune vorbitorilor, dar în realitate limba nu se impune vorbitorilor 


Restituiri 141 


Si nu distruge, nu suprimá creativitatea limbajului. Omul dispune de limbá si 
limba este condiţia libertăţii sale istorice. Prin limbă, omul îşi manifestă tocmai 
identitatea sa istorică, şi, cînd vorbeşte altă limbă, îşi asumă, cel puţin provizo- 
riu, o altă identitate, identitatea istorică a celui cu care vorbeşte. A te exprima, 
aşadar, într-o limbă nu înseamnă a nu fi liber, ci înseamnă a fi tu însuţi, adică 
a fi cine eşti ca individ istoric. 

Poate nimeni n-a exprimat acest lucru mai bine decit filozoful italian Gio- 
vanni Gentile prin cartea sa Sommario di pedagogia. După ce vorbeşte tocmai 
despre libertatea limbajului şi de limbaj ca activitate de creaţie, susţine că 
tocmai această libertate în mod concret nu se poate realiza, deoarece fiecare 
individ care vorbeşte are o istorie îndărătul său şi înlăuntrul său, cu alte cuvinte, 
fiecare individ reprezintă această istorie. Aceasta nu înseamnă că limba se 
impune vorbitorului, ci că fiecare individ care adoptă limba tradiţiei este şi el o 
parte a acestei tradiţii. Mergind mai departe pe aceeaşi idee, cel care adoptă 
o limbă şi se recunoaşte ca membru al unei comunităţi se recunoaşte pe sine 
însuşi ca individ. 

Actul de a vorbi implică mai multe alterităţi în cercuri concentrice. Există 
şi o alteritate negativă, care desparte, opunînd o anumită identitate istorică 
altei (altor) identități istorice. 

Limba creează şi se re-creeazá permanent; prin creativitate, limba se 
diferenţiază şi de aici a apărut necesitatea de a se stabili o limbă comună, pe 
deasupra diferenţelor, comună pentru toată comunitatea istorică. La rîndul ei, 
această limbă comună se diferenţiază fie pentru că nu a putut elimina toate 
particularitátile locale, fie pentru că au apărut în ea inovaţii. De aceea este 
nevoie să se realizeze o limbă standard, o limbă exemplară. 

Dialectul care a stat la baza limbii comune se schimbă, el devine altceva în 
urma unei “lupte”. lată de ce vom spune că nu simplul grai muntean stă la baza 
limbii române literare; acesta devine tradiţie, primeşte influenţe din alte graiuri 
şi ajunge să fie limba comună a tuturor românilor. Biblia de la Bucureşti eu 
o numesc moldo-valahă, la tocmirea ei contribuind nu numai graiul muntean, 
ci şi cel moldovean, iar dintre versiunile Regulamentului organic mult mai 
aproape de limba română comună e cea moldovenească. Contribuţia tradiţiei 
moldoveneşti la constituirea a ceea ce numim astăzi limbă română exemplară 
nu poate fi ignorată. 


2. Politica lingvistică. 
“Limba moldovenească” - o fantomă lingvistică 


Statele plurilingve sînt aglomerări de colectivităţi etnice şi lingvistice mai 
mult sau mai puţin diferite. Intre aceste colectivităţi există relaţii de colaborare, 
dar şi relaţii conflictuale, relaţii care se reflectă şi în planul lingvistic. In privinţa 
relaţiilor dintre limba proprie, a colectivitátii căreia individul îi aparţine istoric, 
şi o altă limbă, mai ales în cazul limbilor majoritare şi al limbilor minoritare, se 
pot distinge trei atitudini. 

Prima este cea pe care o numesc naționalismul sănătos, care înseamnă 
să îţi asumi limba ta pentru tine şi pentru comunitatea ta fără a impune această 
limbă şi altora; minoritățile pot să aibă şcoli în limba lor, să comunice în limba 
lor, să-şi dezvolte cultura proprie. 

A doua atitudine aş numi-o şovinismul lingvistic, al celor care vor să 
impună limba majoritară şi minorităţilor. 

In sfîrşit, cea de a treia este colonialismul sau imperialismul lingvistic, 
al celor care vor să impună limba lor majoritátilor cucerite. 

Singura atitudine rezonabilă este naționalismul sănătos. 

De-a lungul istoriei s-au manifestat toate cele trei atitudini, în ultimele 
secole şovinismul lingvistic şi imperialismul lingvistic luînd înfăţişări dintre cele 

mai diverse. Comunismul, ca doctriná, era intr-adevár internationalist si nu s-a 
pretins, în realitate, deznationalizarea. Dimpotrivă, lingvistul Marr — cu toate 
greşelile sale de concepţie despre care nu vorbim aici — voia să afirme toate 
limbile naţionale şi a creat chiar alfabete pentru foarte multe limbi, nu pe baza 
celui chirilic, ci bazate în general pe alfabetul latin. Limbii române folosite în 
republica autonomă de la est de Nistru i se recunoştea atunci identitatea, în 
scris folosindu-se şi alfabetul latin. Apoi a început reacţiunea. A fost chiar şi 
o reacțiune împotriva doctrinei lingvistice a lui Marr din cauză că nu a făcut 
politică în faptul lingvistic, mai exact nu a făcut politică lingvistică rusească. 
Dimpotrivă, Marr, care era un comunist foarte naiv, credea într-adevăr într- 
un fel de comunism internationalist, supernationalist şi îşi închipuia că limba 
finală a comunismului internaţional va fi o altă limbă, o limbă nouă, care nu va 
fi — spunea el — nici rusa (spunînd “nici rusa” înseamnă că înţelegea că tocmai 
rusa va deveni această limbă!), nici engleza, nici germana. 

Or, ce s-a produs în comunismul sovietic a fost pînă acum o reacțiune 
împotriva internationalismului din partea imperialismului rus. S-a afirmat de 
aceea cá în politica generală şi, prin urmare, şi în politica culturalá-lingvisticá, 
imperialismul rusesc şi comunismul sovietic au devenit imperialism sovietic. 
Această reacțiune s-a manifestat în sensul cel mai evident în cazul aşa-numitei 
doctrine a bilingvismului armonios, ceea ce însemna ca toată lumea să ştie 
limba comunismului, limba imperiului, adică ruseşte, şi, în afară de asta, să 
fie şi bilingvi. 

Ce s-a întîmplat cu această doctrină cu totul absurdă? Se înţelege că 
rusofonii din toate regiunile ocupate cu populaţie majoritară nerusá înțelegeau 
că nu trebuie să înveţe ei limba locală, deci adoptau o atitudine colonialistă, 
curentă şi în alte cazuri, fiindcă ei vorbeau deja limba imperiului, limba generală 
a comunismului. Aşadar, cei ce trebuia să fie bilingvi şi să accepte "bilingvismul 
armonios” erau, se înţelege, localnicii, adică cei care erau majoritari în fiecare 
regiune. Niciodată rusofonii nu s-au gîndit că şi ei, trăind în aceste regiuni, ar 
trebui să fie bilingvi. Şi rezultatul a fost că foarte mulţi rusofoni, veniţi de mult 
sau veniţi de curînd, pur şi simplu n-au învăţat, de exemplu, limba română şi 
nici alte limbi din alte ţări ocupate. 

Au rezistat foarte puţine ţări, din punct de vedere lingvistic. Au rezistat 
admirabil Georgia şi Armenia; au rezistat, de asemenea, Ţările Baltice, care 
şi-au păstrat limba, deşi acolo imigrația rusească a fost mai numeroasă decit 
în Republica Moldova. Imi permit să amintesc aici o întîmplare petrecută într- 
o universitate georgiană. Aveam de ţinut o conferinţă — care era tradusă în 
ruseste —, şi bătrînul Cicobava, un profesor de lingvistică de acolo, mi-a spus 
că într-o universitate georgiană pot vorbi în georgiană sau în orice altă limbă, 
dar nu ruseşte. Fără îndoială, aşa ceva nu s-a întîmplat niciodată, şi nu s-ar 
fi putut întîmpla, din nefericire, în Republica Moldova: să se spună că asta e 
o universitate românească şi că aici se vorbeşte româneşte, iar dacă nu ştiţi 
limba română, vorbiţi altă limbă, dar nu limba Imperiului! Si Cicobava nu era 
deloc anticomunist şi nu era nici duşman al ruşilor. Deci se înţelegea că la acea 
universitate se vorbeşte limba naţională şi se afirmă astfel identitatea culturală 
şi identitatea tradiţiilor culturale ale Georgiei. Pe cîtă vreme în Republica Moldo- 
va, pînă şi numele Georgiei a fost adoptat în forma rusească: se spune Gruzia 
şi gruzin, pe cînd în limba română s-a spus întotdeauna Georgia şi georgian. 

Cazul limbii române de dincolo de Prut e mult mai grav decît al celorlalte 
limbi din țările foste sovietice (ţările ocupate de sovietici). Aceasta pentru că 
acolo s-a afirmat numai doctrina absurdă a “bilingvismului armonios”, pe cînd 
în Republica Moldova s-a făcut şi altceva: s-a pretins că această limbă nu e 
aceeaşi limbă cu limba română, şi deci nici cultura nu este aceeaşi cu cultura 
românească. Prin urmare, ar fi vorba de altă cultură. Am povestit de multe ori 
şi am să amintesc şi aici că pînă şi pe Sadoveanu (cînd a fost la Chişinău) 
au pretins să-l traducă în limba moldovenească. Se spune că Sadoveanu ar 
fi răspuns cu rostirea lui moldavă: “Auzi, mişăii, sî má traduci pi mini în limba 

me!”. Acest lucru s-a întîmplat numai in două ţări: în Republica Moldova si în 
Tadjikistan. S-a creat, aşadar, o fantomă în lingvistică: s-a pretins că e o altă 
limbă şi o altă cultură, iar această cultură începe cu regimul sovietic. Aceasta 
s-a întîmplat în cele două ţări amintite, unde s-a pretins să se construiască o 
limbă locală, alta decît româna sau persana. Această fază a imperialismului 
lingvistic a fost faza cea mai gravă. 

După această fază s-a înţeles, cel puţin anumiţi lingvişti au înţeles, că nu 

se poate susţine această aberaţie şi pînă şi anumiţi politicieni au înţeles că nu 
se poate susţine, că cel mult se poate spune că e aceeaşi limbă, dar că are 
două nume diferite. Se numeşte limbă moldovenească şi limbă română, însă 
limba este aceeaşi. Cînd am vorbit la Chişinău împotriva acestei idei, cineva 
mi-a spus că doar sint atitea limbi care au două nume, prin urmare de ce nu 
ar fi posibil acest lucru şi pentru limba vorbită în Republica Moldova? Faptul 
nu e adevărat sau nu e adevărat în acest sens. In acest sens nu există limbi 
care să aibă două nume. Cînd au două nume, aceste nume se aplică la toată 
limba. Sau un nume care se aplică unei anumite variante a limbii. De exemplu, 
cînd spaniolul Hervâs (care scria şi italieneste) spunea /a lengua moldava 
o valaca, el înţelegea aceeaşi limbă, care în întregime putea fi numită sau 
moldovenească, sau valahă. Si tot aşa, Cantemir. In cazurile în care există, 
într-adevăr, două nume, se numesc variante ale unei limbi: cînd se spune ca- 
talană, valenciană, se înțelege norma, limba exemplară din Cataluña, Valencia, 
care nu este cu totul identică şi are chiar alt sistem fonologic, deşi în fond este 
aceeaşi limbă. Cînd se spune limba sírbàá sau croată, se înţelege cá e vorba 
de limba comună sírbo-croatá, în forma ei sîrbă, adică în forma Stókavo, şi că 
limba croată este aceeaşi limbă Stókavo, însă în forma ei ijekavo. Şi se mai 
înţelege că dialectele kâjkavo si Cákavo sînt dialecte croate, nu sírbe, deci nici 
într-un sens nu se aplică exact la aceeaşi limbă. 
P De aceea faptul de a menţine două nume duce la situaţii cu totul absurde. 
In statisticile ucrainene — de exemplu, o statistică pe care am găsit-o într-o revistă 
germană — se spunea cá în Ucraina locuiesc 180 000 de români şi 550 000 de 
moldoveni. lese deci din discuţie faptul că ei s-ar fi identificat prin limbă. Cînd 
am fost în regiunea Cernăuţi am auzit că cei de la Boian vorbesc româneşte, 
vorbesc limba română şi sînt, prin urmare, români, iar cei de la Noua Suliţă 
vorbesc moldoveneste şi sînt moldoveni. lar ei vorbesc la fel! lată cum două 
nume diferite pentru aceeaşi limbă înseamnă dezbinarea, despărţirea comu- 
nitátii lingvistice. 

Ultima formă pe care vreau să o amintesc este doctrina, în fond determi- 
nată tot politic, cel puţin în mod subteran, care admite identitatea limbii române 
cu limba moldovenească, eventual cu două nume diferite. Spunem în acest caz 
că e acelaşi lucru, însă această doctrină nu admite identitatea celorlalte dialecte 
cu limba română: deci istroromâna, meglenoromâna, aromâna ar fi alte limbi. 
Este părerea unui lingvist, de altfel serios si de bună credinţă, însă mai mult 
sau mai puţin influenţat de această ideologie, anume domnul Gabinschi de la 
Chişinău. Acesta pretinde să stabilească diferenţa între dialect şi limbă pe baza 
a trei criterii interne şi a unui criteriu extern. Primul criteriu ar fi posibilitatea de 
a traduce un text la acelaşi nivel stilistic dintr-o limbă în cealaltă. Dacă aceste 
idiomuri permit această traducere, atunci se poate spune că sînt două limbi 
diferite, două limbi autonome. Cînd ajunge la limbile fără literatură, unde nu 
se poate traduce la toate nivelurile, atunci trebuie să renunţe la acest criteriu 
şi spune: “Da, dacă ar avea literatură, ar fi altfel!” Deci înţelege prin limbă un 
idiom care este diferențiat la mai multe niveluri lingvistice. Al doilea criteriu este 
posibilitatea de a realiza dicţionare bilingve, şi dă exemplu un posibil dicţionar 
aromân-român. Al treilea criteriu priveşte inexistenţa textelor identice într-un 
stil neutru, adică un text care nu poate fi deosebit ca fiind tradus dintr-o limbă 
în cealaltă. 

Singurul criteriu extern este aşa-zisul criteriu al subordonării, care a fost 
aplicat şi în România de Alexandru Graur şi lon Coteanu cu aceeaşi bază 


144 Limba Románá 


teoreticá gresitá: aceste limbi nu depind de limba comuná, de limba románá 
comuná (dacá e vorba de dialectele limbii románe), cáci nu sint subordonate 
acestei limbi. Asa intelegind lucrurile, Gabinschi îi critică pe români, care pretind 
că aceste dialecte sînt dialecte ale limbii române. El sustine că românii, desi 
au dreptate cînd neagă existenţa limbii moldoveneşti, nu recunosc ceea ce ne 
spune lingvistica generală cu privire la limbă şi dialect. 

Domnul Gabinschi face aicea două greşeli foarte grave din punct de ve- 
dere teoretic şi afirmă în acelaşi timp două neadevăruri, probabil, într-un mod 
cu totul nevinovat. Anume, afirmă că lingvistica generală pretinde operarea cu 
aceste criterii pentru a distinge între limbă şi dialect. Nu ştie că nici o lingvistică 
generală n-a pretins astfel de criterii pentru a face această distincţie. Aceasta e 
numai concepţia domnului Gabinschi, nicidecum concepţia lingvisticii generale, 
care ne spune cu totul altceva cînd e vorba de limbă şi dialect. 

Lingvistica generală ne spune că există trei tipuri de criterii, dintre care unul 
singur este admis şi de vorbitori, anume criteriul înţelegerii reciproce. Acest criteriu 
ar putea fi explicat simplu astfel: dacă îl înţeleg pe celălalt, dar înțeleg cá nu e de 
aici, atuncea vorbim graiuri diferite; dacă îl înţeleg cu o anumită greutate, atunci 
înțeleg sensul unui discurs al lui în întregime, vorbim două dialecte; dacă nu îl 
înțeleg deloc, vorbim limbi cu totul diferite. De multe ori nu se aplică însă acest 
criteriu, fiindcă există limbi între care înţelegerea reciprocă este perfectă, de 
exemplu între limbile scandinave, în general, şi, dimpotrivă, există dialecte între 
care înţelegerea nu e deloc posibilă: de exemplu, între siciliană şi piemonteză 
nu este nici un fel de înţelegere reciprocă, deşi sînt dialecte ale limbii italiene. 

Al doilea criteriu susţinut, de exemplu, de marele lingvist francez Antoine 
Meillet, este cel al conştiinţei vorbitorilor, cu alte cuvinte, ce cred vorbitorii. 
Intr-un sens are dreptate, însă conştiinţa vorbitorilor este conştiinţa vorbitorilor 
ca atare: cînd sînt adică numai vorbitori, cînd pur şi simplu înţeleg şi vorbesc 
într-un anumit fel şi se înţeleg între ei, se înţelege că vorbesc aceeaşi limbă, 
deci numai în activitatea lingvistică îşi manifestă această conştiinţă. Insă con- 
ştiinţa poate fi modificată, poate fi alterată, şi vorbitorul care spune ce crede 
nu mai arată conştiinţa lui de vorbitor, ci devine lingvist. Si, ca lingvist, poate fi 
un lingvist foarte prost, care nu înţelege. Concret, atunci cînd mă adresez eu 
cuiva în Basarabia în limba mea, română, moldovenească, acesta mă înţelege 
perfect; apoi el spune că el nu vorbeşte româneşte, ci numai moldoveneste, iar 
atuncea el devine lingvist. Aceasta pentru că, în realitate, el m-a înţeles foarte 
bine, a înţeles ce am cerut, însă spune că el româneşte nu înţelege, el ştie 
numai moldoveneşte (asta în afara faptului că putem ajunge pînă la conştiinţa 
bolnavă a anumitor intelectuali, la acest masochism lingvistic, la această au- 
todistrugere a propriei identități istorice). 

Deci singurul criteriu care funcţionează în toate cazurile cunoscute este 
existenţa unei limbi comune. Acolo unde există o limbă comună, pe deasupra 
diferenţelor dialectale, atunci toate formele care seamănă mai mult cu această 
limbă comună decit cu orice altă limbă, împreună cu limba comună, care şi ea 
este un dialect, este un mod de a vorbi unul cu altul — asta înseamnă dialect 
în greceste —, sînt atribuite aceleiaşi limbi istorice. Deci nu e vorba de limbi 
care se aseamănă sau nu se aseamănă, ci de o anumită limbă comună. Dacă 
galiciana, pentru că nu există o limbă galiciană comună, seamănă mai mult 
cu limba comună portugheză decit cu orice altă limbă romanică, se spune că 
este un dialect al acestei limbi istorice, galiciana portugheză. Dacă în Spania 
s-ar fi afirmat o singură limbă comună, am vorbi de un dialect catalan, de un 
dialect castilian, de un dialect aragonez şi, poate, de un dialect galician. Deci 
e vorba de o atribuire a acestor dialecte aceleiaşi limbi istorice. 

Aceasta este ceea ce spune lingvistica generală: cînd nu există limbă 
comună, atuncea se aplică celelalte criterii, însă depinde de cei ce le aplică. 
De aceea numărul limbilor lumii variază de la un autor la altul, fiindcă unii se 
bazează pe conştiinţa vorbitorilor (vorbind aceeaşi limbă), alţii încearcă să 
măsoare asemănările interne ş.a.m.d. 

Care sint greşelile? Care este cealaltă afirmaţie neadeváratá? Domnul 
Gabinschi a inversat aici ordinea părerilor si a tezelor. In realitate, mai întîi 
s-a susţinut existenţa unei limbi moldoveneşti şi apoi s-a susţinut că celelalte 
dialecte româneşti nu sînt dialecte ale limbii române, ci sînt limbi independen- 
te. Fiindcă, se înţelege, dacă se despártea un grai ca graiul moldovenesc de 
dincolo de Prut (care la mine acasă este exact ca aici la Suceava), atunci se 
despárteau şi lingvistii, în cazul acesta neserioşi, ca domnul Graur şi domnul 
Coteanu. Ei au susţinut tocmai existenţa unei limbi moldoveneşti şi atunci, cu 
atit mai mult, trebuia să separe celelalte dialecte, care sînt mult mai departe 
de limba dacoromână decit graiul moldovenesc de dincolo de Prut. 

Care sînt greşelile pe care le face domnul Gabinschi şi le-au făcut şi 
alţi autori? Cum spuneam, teza lingviştilor serioşi, români şi din străinătate, 
a fost totdeauna că aceste dialecte sud-dunărene sînt dialecte ale aceleiaşi 
limbi. Insă ale cărei limbi? In realitate, greşeala gravă este că se pretinde să 
se compare două sisteme lingvistice pentru a stabili care este raportul dintre 
ele. Or, acest raport nu se poate stabili prin compararea a două idiomuri înru- 
dite, fiindcă fiecare sistem lingvistic este şi un dialect şi o limbă. Fiecare sistem 
lingvistic considerat în sine este o limbă. Dacă vrem să delimităm numai graiul 
de la Suceava, fără să-l introducem într-o categorie superioară, îi spunem limba 
de la Suceava şi putem să spunem şi limba studenţilor de la Suceava ş.a.m.d. 

Cu alte cuvinte, orice sistem considerat în sine este şi limbă, şi dialect. 
Limba comună este tot aşa: este o limbă şi este un dialect, adică o modalitate 
de a vorbi unii cu alţii. De altfel, cum am mai precizat, în greceşte, unde s-a 
născut termenul diálektos, se spunea koiné diálektos, adică “dialectul comun, 
limba comună”; koiné era tot un diálektos sau o diálektos (pentru că în greacă 
era feminin), era dialect. Comparatia se face nu la acest nivel, între două limbi, 
ci se face cu o limbă istorică ce prezintă mai multe varietăţi. Se înțelege deci 
că aceste dialecte nu sînt dialecte ale dacoromânei. Dimpotrivă, şi dacoromâ- 
na este un dialect al limbii române. La fel sînt dialectele din sudul Dunării: se 
atribuie limbii române istorice si nu dialectului dacoromân. In concepţia eronată 
amintită mai sus, lipseşte această noţiune, limbă istorică, limbă care are un 
nume, care s-a constituit istoriceşte şi care, într-adevăr, prezintă această va- 
rietate. Cînd atribuim limbii române un dialect din sudul Dunării, nu-l atribuim 
dacoromânei, ci îl atribuim limbii române istorice (dacoromâna este şi ea un 
dialect al acestei limbi istorice). Greşeala foarte gravă care se face din punct 
de vedere teoretic este că se consideră raportul dintre dacoromână şi aromână, 
de exemplu, iar nu raportul dintre limba istorică şi o varietate a acesteia. Ceea 
ce se demonstrează prin acest fapt este ceea ce ştim toţi, că macedoromâna 
nu este un dialect al dacoromânei. Se înţelege că nu e. E altfel. 

A doua greşeală foarte gravă la Gabinschi (pe care au făcut-o şi Coteanu şi 
Graur) este această idee a subordonării. Adică se susţine că criteriul subordonării 
este cel care ne spune dacă un idiom este limbă sau dialect: dialectul aromân nu 
este subordonat limbii române comune, limbii dacoromâne. Criteriul subordonării 
este un criteriu foarte bun, însă nu este vorba despre subordonarea unui dialect 
faţă de alt dialect. Nu subordonăm aromâna dialectului dacoromân şi nu spunem 
că este altă limbă fiindcă nu e subordonată dacoromânei. O subordonăm limbii 
istorice, căreia şi dacoromâna i se subordonează deopotrivă. 

Nu s-a înţeles într-o parte a lingvisticii acest fapt: că limba istorică nu este 
un sistem, ci este o colecţie de sisteme, este altceva decît un anumit sistem 
lingvistic. Cînd ne întrebăm cîte limbi se vorbesc în lume, cîte dialecte prezintă 
o singură limbă ş.a.m.d., trebuie să avem în vedere tocmai această noţiune 
de limbă istorică, adică o limbă care prezintă varietăţi dialectale, varietăţi de 
niveluri ş.a.m.d. 

Aceasta este şi sperăm să fie şi ultima fază a politizării lingvisticii cu privire 
la limba moldovenească şi la limba română în general şi reprezintă şi ultima 
zvicnire pretins teoretică. 

PRELEGERI COSERIENE 
LA UNIVERSITATEA DE STAT DIN MOLDOVA 


La 4 noiembrie 1993, savantului si profesorului Eugen Coseriu i-a fost 
conferit titlul Doctor Honoris Causa al Universităţii de Stat din Moldova. 

lar cu câteva zile mai înainte, la 1 noiembrie, Eugen Coseriu a păşit 
pentru prima dată pragul unei săli de curs de la Facultatea de Litere a Uni- 
versitátii de Stat din Moldova, într-o calitate care îl caracteriza în cel mai înalt 
grad — cea de profesor — si a ţinut aici, la baştina sa, pentru compatrioţii săi, 
un ciclu de prelegeri de un nivel academic nemaiîntâlnit la noi până atunci. 
A fost o revelaţie pentru toţi cei care l-au ascultat, căci să asişti la prelegerile 
unei asemenea somitáti este o şansă unică. Dar a fost, cu siguranţă, si o mare 
satisfacţie sau chiar o împlinire şi pentru profesorul Coseriu, căci, după atâţia 
ani de despărțire, se afla într-o stare de normalitate în relaţiile cu compatrioţii 
săi, o stare firească, ce ar fi trebuit şi la sigur că şi-a dorit să o trăiască pe 
parcursul întregii sale vieţi anume aici şi anume cu noi — starea de contact a 
profesorului cu sala plină de studenți. 

Au fost cinci prelegeri de lingvistică, desfăşurate cu sala plină, la care 
multi au luat notițe cu cea mai mare rigurozitate, şi aceasta a fost o experienţă 
inedită, căci am asistat nu pur şi simplu la expunerea unui text, ci la o moda- 
litate vie de a crea, de a modela subiectul, de a reflecta şi a găsi argumente 
Chiar pe parcursul conferinţei. Era un act de creaţie ce se desfăşura sub ochii 
asistenţei şi în cel mai strâns contact cu ea. Am observat că profesorul Coseriu 
urmărea atent reacţia sălii, îşi făcea expunerea într-un ritm moderat şi într-o 
tonalitate calmă ce permitea nu numai audierea, ci şi notarea (uneori chiar 
aştepta puţin, orientându-se după cei care erau mai în faţă — lucru practicat 
de profesorii cu experienţă). 

Astfel că, după aproape 10 ani, consultându-mi notițele de la acele pre- 
legeri coşeriene, mi-am dat seama cá am în faţă nişte texte inedite, riguros 
structurate, care au fost create în mare parte aici, la Chişinău, în aula 4 a 
Facultăţii de Litere. Subiectele expuse atunci de profesorul Coşeriu au fost: 
1. Filosofia limbajului (01.11.95); 2. Alteritatea şi competenţa lingvistică 
(02.11.93); 3. Arhitectura şi structura limbii (03.11.93); 4. Principiile sintaxei 
funcţionale (04.11.93); 5. Semantica structurală (05.11.93). 

Din aceste note de curs putem afla cum şi-a gândit profesorul Coseriu 
prelegerile pe care a vrut să le ţină şi le-a ţinut în faţa noastră în limba română, 
într-o română perfectă, cu toată terminologia de rigoare, limba de care bănuim 
că i-a fost tare dor, ca şi nouă, conationalii lui curiosi: să ştim şi să aflăm o 
viziune lingvistică anume de la EL — lingvistul secolului XX. 

Acest ciclu de prelegeri a mai fost susţinut la Universitățile din laşi şi 
Suceava, urmând să fie publicat în „Anuarul de lingvistică şi istorie literară” 
(1992-1993), însă la Chişinău respectivele texte sunt, practic, necunoscute. 
Astfel că din notitele ce urmează — redând conţinutul primei prelegeri coseriene 
la Chişinău —, multi dintre cei care au asistat la prelegerile de atunci ale profe- 
sorului Coşeriu vor putea reconstitui atât subiectele, cât şi atmosfera deosebită 
în care s-au desfăşurat conferințele marelui lingvist. 


Dr. lrina CONDREA 


FILOSOFIA LIMBAJULUI 
(Fragment) 


l. Limbajul e o activitate liberă a omului şi baza este această ştiinţă ori- 
ginară; vorbitorul ştie ce este limba în mod intuitiv. Benedetto Croce afirma: la 
întrebarea ce este arta s-ar putea răspunde glumind că arta este aceea ce toţi 

Stiu cá este (pentru cá omul este subiect de artá, subiect de filosofie, subiect 
de stiintá etc.). 

Există trei tipuri de ştiinţe — ştiinţa fiind o cunoaştere fondată şi justificată a 
lucrurilor în măsura posibilului, până la primele sau ultimele principii — şi anume: 

1) ştiinţa istorică, adică ştiinţa despre fapte individuale, despre indivizi, 
fiind individ nu numai o persoană, ci orice alt fapt individualizat; chiar universul 
considerat ca individ poate fi obiect de ştiinţă istorică; 

2) ştiinţele faptelor generale — ştiinţe generice, care nu privesc un 
individ sau un fapt individual, ci clase sau categorii din care face parte un obiect 
individual (Nu se întreabă „Ce copac este acesta?”, ci „Ce este un copac?"); 

3)stiinte filosofice sau filosofia, care se intreabá cu privire la sen- 
sul, modul de a fi al lucrurilor. Dacă am face filosofia copacului, ne-am întreba: 
„Ce este în univers acest mod de a fi?". 

Limbajul ne oferá si notiuni care tin direct de unul sau altul din aceste 
planuri şi posibilităţi de a întreba. 

Limbajul ne oferă nume proprii care sunt nume de obiecte istorice: Mihai, 
Petru, Mihai Eminescu, Chişinău, Basarabia. 

Limbajul ne oferă nume de categorii sau clase care ne permit să ne în- 
trebám ce este această clasă — plantă, râu, limbă — ne putem întreba ce este 
o plantă, ce este un râu, ce este o limbă. 

Limbajul ne oferă noţiuni care privesc direct modalităţi ale fiinţei, ale 
modului de a fi; de exemplu, VIRTUTE - nu e o clasă, ci un mod de a fi. Ne 
întrebăm care este sensul şi locul acestui mod de a fi în viaţa omului şi în 
univers, în general. 

Se înţelege că în viaţa de toate zilele acestea sunt întrebări practice, 
motivate provizoriu. Ştiinţa se deosebeşte de aceste întrebări practice prin 
faptul că nu se mulţumeşte cu un prim răspuns utilizabil în viaţa practică, ci 
prin faptul că vrea să ştie tot despre individ, viaţă, modul de a fi, deci conti- 
nuă să întrebe, nu se mulţumeşte cu a identifica doar ceea ce e necesar în 
scopuri practice. Aceste întrebări se pot pune şi cu privire la acelaşi obiect, 
însă la niveluri diferite. 

John Dewey, filosof american, întrebuința acelaşi cuvânt cu privire la 
acelaşi obiect la diferite niveluri sau planuri. De exemplu: 

NAVA — 1) ce navă este aceasta? — facem istoria acestei nave, acestui 
vapor; 

2) ce este o navă? — facem ştiinţa navelor, ,navologie"; 

3) ce este ,navitatea"? E un instrument? Care e sensul instrumentului? etc. 

Se ajunge până la sensul muncii, sensul transformării universului etc. 

După Hegel, cealaltă dimensiune esenţială a omului e limbajul (altă 
dimensiune e munca). Numai omul munceşte mereu, transformând lumea 
fizică, adaptând-o fiinţei sale biologice (celelalte fiinţe muncesc numai pentru 
necesităţile lor imediate). 

Numai omul vorbeşte, adaptând lumea la necesităţile sale spirituale. 

Ştiinţele generice — pot fi ştiinţe matematice sau pot studia obiectele 
naturale, care sunt de trei tipuri. Prin natura lor obiectele sunt diferite, deci şi 
întrebarea se pune de fiecare dată altfel. Aceste trei tipuri de ştiinţe le putem 
deosebi astăzi, mai ales, pe baza distinctiei între formă şi substanţă, pe care o 
găsim deja la Aristotel, şi distincţii între CERTO şi VERO (siguranţă şi adevăr), 
în sensul filosofului italian din sec. XVII G.B.Vico. 

Prin CERTO înțelege Vico siguranţa pe care subiectul uman o are cu 
privire la ceea ce ştie. lar adevărul este modul de a fi, obiectiv, al obiectului, 
care poate fi stabilit prin experienţă şi studiu. Prin aceste două distincţii putem 
deosebi trei tipuri de obiecte: 

1) Obiecte matematice, care sunt obiecte pur formale (linia n-are nici 
o substanţă, e o formă pură, punctul n-are nici o dimensiune). Cu privire la 
aceste obiecte matematice avem certitudine (sau siguranţă), fiindcă le facem 
noi. Ştiinţele matematice sunt, ca atare, făcute de om. 

2) Obiecte naturale, pe care le intálnim in naturá, in viatá. Aceste obiecte 
se prezintă mai întâi cu o anumită substanţă, care capătă o formă anumită, de 
exemplu, o anumită substanţă cristalizată într-un mod anumit (apa sub formă 
de fulgi de zăpadă). La aceste obiecte naturale există o formă pe care o capătă 
substanţa lor. Cu privire la aceste obiecte, care au realitatea lor, adevărul lor, 
există legi naturale. Insă cu privire la aceste obiecte nu avem certitudine, fiindcă 
nu le facem noi. Noi doar constatăm legile. 

3) Obiecte culturale — sunt acele obiecte pe care le face omul, obiecte 
unde forma şi funcțiunea sunt determinate, se alege forma care convine. O 
bucată de muzică e intuită de compozitor pentru un instrument anume. In 
sculptură — grecii făceau statuile de bărbaţi din bronz, fiindcă bronzul e opac 
şi contururile se reliefează. Statuile de zeițe le făceau din marmură, ce permite 
să pătrundă lumina, deci contururile sunt mai vagi. Cu privire la aceste obiec- 
te omul are CERTITUDINE, siguranţă, fiindcă el le face şi ştie cu ce scop le 
face — obiectul coincide cu certitudinea pe care omul o are. Aceste obiecte nu 
sunt guvernate prin cauze, ci prin finalitate, scop, ceea ce înseamnă că ele tin 
de lumea libertăţii, nu de lumea necesităţii. Aici întrebarea este nu „Din care 
cauzá?", ci „De ce?", „Cu ce scop?". Aceasta înseamnă că omul ştie de ce are 
această certitudine. 

Modul de a avea ştiinţă sigură cu privire la un lucru este să faci acest 
lucru, consideră G.B.Vico. 

Toate obiectele culturale au partea exterioară, dar şi partea „mentală”, 
care se află în conştiinţă — în cazul limbajului aceasta este semnificaţia. Forma 
materială a limbajului este numai un stimulent exterior. 

Şi limbajul — este forma fundamentală, primară a culturii, a expresiei de 
manifestare a libertăţii omului — şi pentru artă (funcţia poetică), şi pentru ştiinţă, 
şi pentru filosofie. 

Lingvistica — e ca ştiinţa culturală. Putem face filosofia limbajului întrebân- 
du-ne cu privire la tot limbajul sau cu privire la aceste forme care se numesc 
limbi sau chiar întrebându-ne ce este cuvântul. Prin cuvânt facem tot filosofia 
limbajului. 

Ceea ce caracterizează întrebuinţarea limbajului (şi modul de a întreba 
în filosofie) este întrebarea: care e modul acestui fapt şi care sunt relaţiile lui 
cu alte fapte. Structura internă o considerăm ca determinată de sensul faptului. 

In filosofia limbajului de multe ori problema filosofică se pune cu privire 
la funcțiunea cuvintelor (ce fac cuvintele). Dacă limbajul are semnificaţie, ce 
înseamnă „a însemna ceva”? Cunoaşterea intuitivă — ce e cuvântul — este 
întrebare filosofică. 

Se ştie că limbajul se prezintă ca vorbire şi vorbind spunem cuiva ceva 
despre ceva. Ştim că este o activitate de vorbire prin care un subiect ia contact 
cu alt subiect interlocutor pentru a-i spune ceva despre ceva. 

Ştim că limbajul are două dimensiuni fundamentale, că se prezintă în 
acest raport între două subiecte, 

Ob 


S 1—2 

că are această dimensiune intersubiectivă, chiar când vorbim cu noi în- 
şine (ne tutuim, ca şi când am vorbi cu altcineva); ştim că are şi o dimensiune 
obiectivă, căci se vorbeşte despre ceva, despre lucruri, înțelegând prin lucruri 
şi fapte abstracte, imaginare, obiecte despre care se spune ceva. 

Fundamentale pentru limbaj sunt două dimensiuni — dimensiunea inter- 
subiectivă şi dimensiunea obiectivă. Care este unitatea acestor două dimensi- 
uni? De ce aceste două dimensiuni se dau împreună? In ce sens aceste două 
dimensiuni sunt una singură, sau are loc reducerea acestor două dimensiuni 
la una singură? 

Limbajul este una dintre aceste activităţi culturale. 

Limbajul se deosebeşte de celelalte activităţi prin faptul că are facultatea 

de a prezenta lumea extralingvisticá — atát cea pe care o considerá realá, cát 
Si cea pe care o considerá imaginará. 

Limbajul se prezintá sub formá de limbá, limbajul se realizeazá prin aceste 
forme istorice, pe care le numim limbi. Tot ceea ce se creeazá se creeazá intr-o 
limbă. (In filosofia antică — semnificativă este hotărârea unei divinităţi ca printr- 
un anumit cuvânt să se înţeleagă un anumit lucru). Grecii au pus şi această 
întrebare: ce înseamnă a însemna? 

La F. de Saussure semnul lingvistic, de exemplu, un cuvânt, are o parte 
materială şi un înţeles — signifiant/signifié. 

Este vorba de două feţe ale semnului şi, în afara lui, e vorba de lucrul pe 
care-l desemnăm printr-un semn. 


chose 
signifiant semâinon 
SEMA | —— chose SEMA |—  prágma 
signifie semainomen 
(F. de Saussure) (Filosofii antici) 


Problema a fost pusă astfel: care e raportul dintre cuvântul material şi 
lucru: signifiant — chose. La început s-a pus cu privire la corectitudinea numelor: 
justetea numelor (ortodes ted onomatos). 

In filosofia preplatonicá s-au dat douá solutii: 

Physei — prin natură sau de la natură. 

Thései — thesis din greacă înseamnă impunere (de la verbul thitere: a 
pune), deci punerea, impunerea printr-un acord, prin tradiţie, obicei etc. 

Cuvântul înseamnă un anumit lucru, fiindcă prin natura sa se leagă de 
acest lucru, de imaginea acestui lucru. 

Altă soluţie — nu există nici un raport necesar între formă şi lucru şi valoa- 
rea cuvântului se datorează numai faptului că s-a pus acest nume — ori printr-o 
convenţie, ori printr-o lege. 

Soluţia numită thései este o soluţie târzie în filosofia postaristotelică, în 
filosofia alexandrină. Înainte de Platon si la Platon apare n6moi, adică „prin 
obicei, prin datină” sau hata syntetei — în acord cu ceea ce s-a stabilit, prin 
motivare istorică. 

Aceste două soluţii sunt discutate de Platon în Dialogul despre limbaj 
(Despre justetea numelor), în capitolul Kratylos. 

Ceea ce Platon vrea să arate, e că problema e rău pusă. Soluţia „dialo- 
gului” este că problema trebuie altfel pusă. 

Aristotel pleacă de la această soluţie a lui Platon şi schimbă modul de a 
pune problema. După Aristotel, ADEVARUL este a spune lucrurile aşa cum 
sunt: 

|. Onomázen — a numi. 

II. Lezen — a spune ceva despre ceea ce s-a numit. 

In primul caz (|) nu se prezintă adevărul sau neadevărul, acesta se prezintă 
numai în (II) „a spune” (lezen). „A numi” se poate întrebuința si pentru adevăr, 
şi pentru neadevár. In Organon sunt incluse opere logice. De interpretatione 
are un capitol despre limbaj. 

Ethimon din greacá inseamná adevárat, iar etimologie — adevárul despre 
cuvánt. 

Intre cuvânt, ca formă materială, şi lucru se deosebesc trei relaţii: 

1) Semnul nu se raportează la lucru, ci la conținuturile conştiinţei. Ceea 
ce e în voce (faptele vocii) sunt simboluri ale patimilor din suflet; páthima — este 
orice modificare sub acţiunea unui factor extern. 

2) Voce 


Onoma (1) | —— lucru 
Pâthima 


150 Limba Románá 


Numele se află în raport cu lucrurile si se întrebuinţează în vorbire 
pentru lucruri. Alt tratat al lui Aristotel, Analitica priora, examinează propo- 
ziţiile (S este P). 

3) Orice expresie este potrivită pentru un conţinut. Antrophos — nu este 
nici adevárat, nici fals, pentru cá nu contine nici analizá, nici sintezá. Numele — 
faptul cá pentru un anume nume se înţelege un oarecare lucru este un acord 
cu ceea ce este deja stabilit. 

Singura funcţie a limbajului este semnificaţia — apprehensio indivisibilem — 
înseamnă intuiţie globală. Tot limbajul este semantic. 


apophantikos 
Logos semanticos — pragmatikos 
poetikos (care face) 


Retorica este limbajul pragmatic care nu afirmă, nici nu neagă ceva, 
ci cere, roagă etc. 

Poetikos înseamnă a face, a produce ceva, logosul care produce 
realitatea, poezia; grecescul poei are sensul de a face. 

Limbajul în sine este numai semantic; numai această captare a lucrurilor, 
fără analiză şi fără sinteză, aşa cum este văzută de om. 

II. Nu se mai fac progrese esenţiale în filosofia limbajului până la Hum- 
boldt şi Hegel. Amintim contribuţia lui Humboldt: Humboldt este cel care a 
explicat ce înseamnă creativitate, în ce sens limbajul e activitate liberă sau 
culturală, activitate de creaţie. Humboldt întrebuinţează noţiunea de ener 
g eia. Limbajul considerat îndeaproape nu este un produs (ergo n), ci este 
o activitate (e n e r g e ia). Acest cuvânt desemnează o noţiune a lui Aristotel, 
explicată în Metafizica sa, şi anume, activitate pură sau activitate de creaţie. 

Există activităţi productive şi neproductive. 

A face — prattein — este activitate neproductivá. 

Poiein — înseamnă a face productiv. 

Agere — a fi activ, fără a fi productiv — facere. 

Quid agis? înseamnă “Ce mai faci?" (nu Ce mai produci?). 

Aristotel deosebeşte în acest poiein (a face productiv) activitatea care 
produce, însă fără invenţie, creaţie, ci care produce pe baza unei tehnici învăţate 
prin experienţă şi studiu, care realizează o dynamis, o capacitate, o potenţă. 
Pe de altă parte, există şi poiein ca realizare, invenţie pură, ce nu se bazează 
pe dynamis. Aristotel considera această creaţie ca atribut al divinității, ce e 
identificată cu Dumnezeu. La om nu există această creaţie pură, la om creaţia 
e în a trece dincolo de dynamis, o activitate anterioară oricărei tehnici. Pentru 
om activitatea de creaţie e în a trece dincolo de dynamis, a depăşi. Şi în măsura 
în care omul depăşeşte dynamis, el este demiurg, creator divin. 

Creaţia poate fi anterioară unei cunoştinţe învăţate, deprinse. 

După Humboldt, aceasta e o activitate umană, care depăşeşte limbajul 
deja produs, trece dincolo de dynamis; este ceea ce numim schimbare ling- 
vistică — o depăşire a sistemului tehnic şi a normelor deja date şi, în acelaşi 
timp, o transformare în limbă a faptului creat — adică un fapt sistematic, comun, 
în tradiţie. Schimbarea devine un fapt istoric, tradiţie a unui grup sau a unei 
comunităţi. 

Schimbarea lingvistică e obiectivarea istorică a creaţiei, este această 
reînnoire permanentă a tradiţiilor fără a ieşi din ele, continuându-le. 

O limbă e o tehnică istorică cu un sistem de cunoştinţe tradiţional, care 
se transmite. 

Energeia stă la baza concepţiei noastre (a lui E.Coseriu — I.C.) 
despre limbaj (pornind de la Aristotel). 

Prof. Dumitru IRIMIA 
Universitatea 
“Al. |. Cuza” - laşi 


ÎNTRE DOUĂ SCRISORI 


Vestea plecării Profesorului Eugen Coseriu ne-a luat prin surprindere. il 
aşteptam din nou la laşi. Il ştiam încărcat de proiecte si, în pofida vîrstei si a 
răului care îi pîndea fiinţa fizică, cu o extraordinară încredere în ducerea lor la 
capăt. Vestea mi-a readus în minte o altă plecare similară, cea a profesorului 
Gh. Ivănescu, alt mare lingvist român, şi el opunînd răului proiecte înscrise 
aproape în acelaşi drum, al dezvoltării unei ştiinţe a limbii în interiorul filozofiei 
culturii, cu situarea în prim plan a raportului dintre om şi limbă. Imi îngădui, de 
aceea, să reiau, aici, un comentariu publicat, acum zece ani, în revista “Cro- 
nica”, pentru a readuce în atenţie două scrisori trimise spre laşi de Profesorul 
Eugen Coseriu, la distanţă de aproape jumătate de secol, semnificative sub 
multe aspecte. 

Intr-un timp încă derutant, în care viitorul nu se lăsa uşor determinabil, 
Eugen Coseriu, aflat de mai multi ani în Italia, încearcă, în primăvara lui 1947, 
să reia legătura cu lumea ştiinţifică românească. La 8 mai, îi scrie de la Milano 
profesorului Ivănescu, “cel mai apropiat şi de încredere” dintre ieşeni: 


Milano, 8 mai 1947 
“lubite domnule Ivănescu, 


Nu mai ştiu cíti ani sînt de cînd nu ţi-am mai scris, trei sau patru. Cine 
ştie che (sic!) vei fi crezînd despre mine. Totuşi, nu m-am pierdut în viltoarea 
războiului şi am încă pe umeri capul, destul de sănătos, cu care gîndesc mai 
mult, mai bine si mai solid decît pe vremea scurtei mele studenţii ieşene. După 
atiţia ani trăiţi şi nu petrecuţi în occident, am un orizont limpede si un discer- 
námínt sever al valorilor pe care pe atunci nu-l aveam. Am învăţat multe lucruri, 
multe limbi (vreo douăzeci, adică toate limbile romanice, slave şi germanice), 
am pătruns multe altele, de la arte pînă la filosofie şi la matematică şi am un 
mod al meu de a fi, de a interpreta şi de a scri. De mă voi întoarce în ţară, 
ceea ce cred că nu se va întîmpla curînd, am de gînd să încep o vastă mişcare 
culturală, spre a răsturna multi colosi cu picioarele de lut şi spre a da românilor 
o viziune exactă asupra multor fapte. Aş avea multe idei, pe care, însă, cine 
ştie de le voi putea realiza. Inainte de a pleca în străinătate, m-am pus rău cu 
multă lume meschină, care tine minte mai curînd excesele temperamentale 
decit meritele autentice. Aş fi vrut să reiau legătura cu multi, dar la urmă mi s-a 
părut că numai dumitale îţi pot vorbi cu încredere şi sinceritate ca odinioară. 
De mult pusesem gînd să-i scriu si lui lordan la Moscova, de aproape doi ani, 
numai că, lăsător cum sînt, fiind moldovean, am tot amínat de la o zi pe alta şi 
nici pînă acum nu m-am hotărit. In neliniştea acestor vremi, de altfel, gîndurile 
vin si se duc, se fac planuri azi de întoarcere în ţară, si mini de ráminere pe 
loc şi de plecare în America. Intre timp anii trec şi alţii mi-o iau înainte, oameni 
fără structură intelectuală văd că devin lectori, profesori, publică lucrări infame 
şi traduceri pline de greşeli, trăiesc bine şi fără griji şi lumea-i pretuieste si le 
tine hangul. Vorbesc de românii care se află în Italia, rátáciti toti sau aproape 
toti într-o mizerie morală şi intelectuală nemaipomenită şi cu care eu, fireşte, 
nu intretin nici o legătură. 


152 Limba Románá 


Dar văd că vorba m-a dus departe si eu voiam să-ţi spun cîte ceva despre 
mine. Marea carieră ştiinţifică şi literară care mi s-ar fi deschis, fără îndoială, 
dacă rámineam în ţară ori dacă mă întorceam la vreme, o văd îndepărtindu-se 
tot mai mult de la calea pe care soarta se pare că mi-a hotărit-o. Trebuie să ştii 
că de trei ani sînt căsătorit şi am un copil de doi. Am deci o familie de întreţinut 
şi de asta a trebuit să-mi caut o meserie statornicá; sînt ziarist şi critic de artă 
aici la Milano şi destul de prețuit de multi prieteni şi cunoscuţi, scriitori, ziarisi şi 
artişti. Scriu din cînd în cînd povestiri şi fantezii pe care le public în ziar sau prin 
reviste şi care iarăşi sînt pretuite. Ti-as putea trimite din ele dacă te interesează. 
La toamnă am de gînd să mă prezint la un mare concurs literar cu un roman. Tot 
în toamnă am de gînd să adun în volum o seamă de articole de artă şi de portrete 
de artişti italieni contemporani. In puţină vreme mi-am făcut într-un mediu străin 
şi nu de tot primitor ceea ce se cheamă “o poziţie”, iar faptul nu mă măguleşte 
peste măsură, pentru că, în schimb, a trebuit să muncesc din greu şi să renunţ 
aproape cu totul la activitatea mea de studiu atît de roditoare în anii cînd trăiam 
din bursă. Abia de-mi rămîn cîteva minute pe zi pentru a citi două-trei pagini, 
mai ales cá viaţa e grea şi familia implică multe lucruri: casă, mobile, asezámínt. 
De frecventat bibliotecile, nici vorbă, n-am timp; citesc ce pot acasă şi nu pot 

Eugen Coseriu împreună cu prof. D. lrimia, prof. S. Fânaru şi acad. S. Berejan. 


mult, pentru cá, din cele aproape patru mii de cárti pe care le adunasem, multe 
le-am pierdut cu războiul. S-ar putea, deci, întîmpla, să-mi inchei zilele pe aici 
ca ziarist şi scriitor italian. (De altfel, de mult vorbesc şi scriu italieneşte mai bine 
decit româneşte şi nu e exclus ca chiar în scrisoarea de faţă să afli multe stîngăcii 
de limbă românească). Cum ziceam, stau şi mă gîndesc şi nu ştiu pe ce drum 
o voi apuca mini. Să mă întorc în ţară? Aş face-o numai dacă aş şti că mi se 
oferă o situaţie decentă şi serioasă. Avînd familie, n-aş putea înfrunta un viitor 
nesigur nici accepta un post de asistent ori de lector. Tot mă gîndesc să cer aici 
o catedră de slavistică dar, din lipsă de timp, încă nu m-am hotărit şi cine ştie 
de má voi hotărî. Să cer un post de ataşat cultural ori de presă ca atítia alţii 
care cu cultura şi cu presa n-au avut de-a face în viaţa lor? Aş putea, dacă nu 
în Italia, să cer un post în vreo ţară slavă sau germanică, mai cu seamă că nu 
cred să fie multă lume în România care să ştie limbile pe care le cunosc eu şi 
să aibă cunoştinţele pe care le am eu despre ţări, literaturi şi popoare. Dar nu 
mă încumet, neavînd prieteni şi nici măcar cunoscuţi în diplomatie şi printre 
autorităţile de aici şi din ţară. La Roma aud c-a fost numit ataşat de presă un 
coleg al meu de universitate (dar cu vreo doi ani în urma mea), om fără nici 
o pregătire. Un orizont oarecum calm mi se deschisese acum trei ani, cînd, 
prin intervenţia ministrului Suediei, fusesem numit membru la Şcoala română 

din Roma. Dar miîncăii de la legatie mà dădură afară în două săptămîni cu 
intrigării politice, cu toate că-mi venise şi numirea telegraficá de la Bucureşti. 
Acum şcoala e plină de oameni mai mult timpi şi fără rost, unii dintre care şi-au 
sfîrşit studiile cu ruşine pe aici. Eu doctoratul în litere l-am trecut cu laudă la 
Roma, în vremuri grele, cu o teză despre influenţele vechi franceze şi italiene în 
poezia epică populară a slavilor meridionali. Am terminat de doi ani şi filosofia 
(acum mă ocup mai mult de filosofie), dar doctoratul încă nu mi l-am dat,; îl voi 
da poate anul acesta cu o teză despre evoluţia ideilor estetice în România, pe 
care o am în pregătire. Intre timp am tradus în italieneşte o culegere de nuvele 
din opt limbi, o antologie de nuvele româneşti, romanul “Uvar” al lui Sado- 
veanu, un roman rusesc — toate tipărite sau sub tipar — , o antologie a poeziei 
croate moderne care ar fi trebuit să se tipărească în România încă prin '43, o 
antologie de nuvele bulgare şi o antologie a poeziei suedeze, pe care le am 
în manuscris, opera filosofică a lui Blaga (a ieşit pînă acum un volum) şi cele 
două piese ale lui Ciprian. Acum am de lucru traducerea unui roman american 
şi o gramatică descriptivă şi normativă a limbii române literare scrise şi vorbite, 
bună pentru italieni dar şi pentru români, un studiu asupra filosofiei lui Blaga, 
un studiu asupra limbii lui Barbu şi altele. 


Am ajuns la încheierea scrisorii vorbind numai despre mine şi abia de- 
mi mai rămîne spaţiu să te întreb în fugă ce mai faci, cum trăieşti, cum te mai 
fmpaci cu lumea, cu viaţa si cu ştiinţa. E adevărat, cum mi s-a spus, că (i s-a 
dat, în sfirşit, o catedră la Universitate? Tare mi-ar plăcea să fie adevărat. 
Răspunde-mi curînd şi nu din fugă şi iartă-mi scrisoarea asta cam pripită şi 
rău închegată de reluare de legătură. Ce mai face Pasăre? Multă voie bună 
dumitale şi tuturor celor cumsecade. Eugeniu Coseriu" 


După 45 de ani, Eugen Coseriu avea să trimită spre laşi scrisoare de 
la Tubingen, unde se afla din 1963, profesor la Universitatea de aici, de 
Lingvistică generală şi de Lingvistică romanică, discipline ştiinţifice pe 
care le intemeiase la Universitatea din Montevideo şi le sustinuse acolo timp 
de 12 ani. Se pregătea să vină la laşi, unde începuse, de fapt, drumul său în 
lumea ştiinţei, pentru a i se înmîna diploma de DOCTOR HONORIS CAUSA 
al Universităţii "Al. |. Cuza”: 


Tubingen, 29 febr. 1992 
“lubite domnule Irimia, 


Ştirea cu doctoratul honoris causa m-a bucurat nespus si mă bucură 
încă, deşi aceste titluri, care, de o seamă de vreme încoace, îmi plouă de 
peste tot, au început să fie aproape o rutină. Cel de la laşi e al doisprezece- 
lea. Dar, pentru mine, e mai presus de toate celelalte tocmai pentru că e de 
la laşi. Eu am umblat pe la multe universităţi celebre, învăţind ce se putea ori 
predínd ce puteam, dar totuşi Universitatea din laşi, prima mea universitate, 
deşi am studiat acolo numai un an, a rămas într-un fel tot timpul universitatea 
mea (subl. E. C.). Ori, poate eu am rămas tot timpul studentul de un an de la 
laşi, acel student sărac, jerpelit şi rupt în coate, dar cu mari názuinti, care, în 
1939, venit din “fundul Basarabiei”, cum se zicea pe atunci, şi ca un ţăran ce 
se afla, se apropia cu sfialá de templul ştiinţei si de atiţia maestri care, pentru 
el, urmau să rămînă toti mari si neasemuiţi. Tocmai de aceea vă sînt profund 
recunoscător Dv. şi tuturor colegilor — care, cînd s-a putut, şi-au adus aminte 
de mine şi au hotărit că se cuvenea să-mi facă şi mie, înstrăinatului, un locşor 
în tagma lor şi să mă facă din nou ieşean. Păcat numai că s-a putut atit de 
tîrziu si că atitea universităţi străine le-au luat-o înainte. Dar ce să facem? Nu 
e omul peste vremi. Eugen Coseriu “ 

Între cele două scrisori cîtă istorie! Si într-o parte a lumii, partea spre care 
acestea plecaseră, ce cumplită eroare a istoriei! 

Prima scrisoare pleca de la Milano spre laşi într-un moment în care lumea, 
abia ieşită din cel mai distrugător dintre războaiele omului, îşi căuta, derutată, 
dar încrezătoare, drumul pierdut. O parte a lumii, cea unde ajungea scrisoarea, 
însă, era “ajutată” (“Dacă nu poti, te ajutăm, dacă nu vrei, te obligăm”), după 
ce fusese în diferite părţi şi în diferite feluri sfirtecată, să găsească “drum nou”, 
drum sigur spre alienarea ființei umane, prin anularea sacralitátii sale láuntrice, 
de fiinţă liberă în faţa Lumii. 

A doua scrisoare sosea la laşi într-un timp devenit foarte repede nu mai 
puţin derutant, într-o Românie — incredibil — în continuare sfirtecatá (desi 
sfirtecátorul fusese declarat mort), într-o lume abia ieşită din cel mai cumplit 
război, de lungă durată, dus împotriva umanităţii fiinţei omului, o lume neîn- 
stare încă să se regăsească pe sine, să-şi regăsească sacralitatea pierdută. 

Şi în această curgere de vreme, se înscrie destinul a doi oameni de ex- 
ceptie, în raport, primul — Eugen Coseriu, cu istoria, în confruntare, cel de 
al doilea — Gheorghe Ivănescu, cu eroarea istoriei, destine, construit, primul, 
în toată libertatea, dincolo de ţară, trăit, suferit şi apărat, celălalt, dincoace 
de ţară, adică dincolo şi dincoace de guvernanţii ţării. Pentru că, într-un fel sau 
altul, guvernarea şi profitorii guvernării nu l-au vrut, nici pe unul, nici pe celălalt. 
Dar şi unul şi celălalt au înţeles că destinul lor era strîns legat de destinul cul- 
turii umanităţii în general şi al spiritualităţii româneşti în special. Aşa se face că 
îndepărtarea de ţara geografică nu a reuşit să-l înstrăineze pe primul, iar limbile 
în care a trebuit să-şi construiască destinul, limbi de largă circulaţie (spaniola, 
germana, italiana, franceza) i-au dat posibilitatea să ducă mai departe gîndirea 
despre esenţa fiinţei umane înscrisă în raportul său intim cu limba (spaţiu al 
dezvoltării creativităţii şi afirmării libertăţii) şi să impună Teoria COŞERIU, Teoria 
românului Eugen Coseriu în ştiinţa şi filozofia limbii în secolul XX. 

Destinul intelectual al profesorului Coseriu părea, în anii primei scrisori, 
a ezita, între România, Italia şi America, dintr-un punct de vedere, între ştiinţă 
şi literatură, din altă perspectivă. Cea de a doua scrisoare ajungea la laşi după 
patru decenii din momentul în care opţiunea se produsese. Cu consecinţe 
extrem de importante pentru ştiinţa limbii şi pentru filozofia culturii. După ce 
functionase ca lector de limba română la Universitatea din Milano (1947-1950), 
Eugen Coseriu ocupă prin concurs, la Universitatea din Montevideo, un post de 
profesor de Lingvistică generală, Lingvistică indo-europeană şi Lingvistică 
romanică. Aici, la Montevideo, va publica, în deceniul şase, principalele lucrări 
în care îşi va dezvolta concepţia, revolutionind în mod fundamental lingvistica, 
prin aprofundarea şi totodată îndepărtarea semnificativă de concepţia celuilalt 
mare lingvist — Saussure: Sistema, norma y habla (1952), Forma y sustan- 
cia en los sonidos del lenguaje (1954), Logicismo y antilogicismo en la 
gramática (1956), Sincronía, diacronia e historia (1958). In 1963, revine şi 
rámine in Europa, Profesor la Universitatea din Tübingen, unde creeazá o altá 
şcoală puternică de lingvistică, cu ramificatii în toată lumea. 

Ce s-a întîmplat cu scriitorul? “Povestirile şi fanteziile”, pe care le publica 
în “Corriere Lombardo" si în “L'Europeo”, între 1946 şi 1950, ar părea că se 
retrag din drumul lingvistului, într-o insulă uitată, revăzută din cînd în cînd şi 
redescoperită “pentru rude, prieteni şi colegi”, în 1988, printr-un volum de redu- 
să întindere, publicat la Tubingen, sub titlul La stagione delle piogge (tradus 
şi în limba română, în 1992, Anotimpul ploilor), un volum care reflectă un 
scriitor modern ca structură stilistică şi poetică, neliniştit şi neliniştitor, şi, deci, 
tot modern, ca viziune şi lume semantică. Un univers marcat de o stare de 
gravitate şi stranietate, dominat de întrebări sau mai exact provocînd întrebări 
privind identitatea fiinţei umane, raportul omului cu lumea (cosmică şi socială), 
raportul cu timpul, dramatismul imposibilității de apărare a purității fiinţei umane. 

Pe cel de al doilea, Gh. Ivănescu, eroarea istoriei nu a reuşit să-l înfrîngă 

iar dacă limba în care şi-a scris cea mai mare parte din opera sa — limba română, 
de restrînsă circulaţie — nu i-a permis să participe în aceeaşi măsură şi direct la 
mişcarea lingvisticii europene, în ţară rolul său a fost esenţial în acelaşi sens, 
al dezvoltării gîndirii despre esenţa umană a limbii, despre raportul intim dintre 
om şi limbă. A întemeiat şcoli la Timişoara şi Craiova, a dezvoltat în continuare 
şcoala lingvistică ieşeană, şi-a lăsat amprenta distinctă pe şcoala de la Cluj şi 
pe cea de la Bucureşti. 

In ‘89/90, paranteza erorii istoriei părea să se închidă şi omul — fiinţă liberă 
prin limbaj — îşi reamintea, la sfîrşit de secol şi de mileniu, de sine, de esenţa 
sa şi începea să caute căi pentru a lua în stăpînire vremile. Şi, astfel, Univer- 
sitatea ieşeană l-a chemat acasă, după 50 de ani, pe savantul Coseriu. L-a 
chemat acasă, nu ca să-i dea adăpost, ci ca să-i exprime recunoştinţa pentru 
a fi readus lingvistica acasă, adică alături de fiinţa umană, care a creat limbajul 
creîndu-se pe sine. L-a chemat acasă pe ilustrul om de ştiinţă pentru a se simţi 
onorată onorînd pe unul din exponentii de seamă ai spiritualităţii româneşti. lar 
“fiul risipitor — avea să spună în răspunsul său eminentul savant — se întoarce 
ca fiu adunátor." 

Ajungind la laşi, Profesorul Eugen Coseriu nu l-a mai putut întîlni pe 
Gh. Ivănescu; profesorul plecase de aproape un deceniu. A întîlnit, însă, aş- 
teptarea şi spiritul şcolii lingvistice ieşene pe care acesta îl întărise şi în care 
îl integrase, în pofida interdictiilor, pe savantul de departe. 

Revenirea ACASA avea să-şi releve întreaga încărcătură în cei zece 
ani de la cea de a doua scrisoare. Opera lui Eugen Coseriu, ca şi inaccesibilă 
anterior prin absenţa ei din biblioteci şi prin “starea de veghe”, rareori înfruntată, 
a unei cenzuri ridicole şi absurde, a fost pusă la dispoziţie de savantul însuşi 
prin donaţii făcute bibliotecilor universitare şi prin totala deschidere arătată 
procesului de traducere în limba română. In acelaşi timp, Profesorul declanşa, 
după aproape jumătate de secol “mişcarea culturală” visată şi în mod direct, prin 
Conferinţe în Aula Magna a universităţilor care s-au simţit onorate “cu asupra 
de măsură”, acordîndu-i înaltul titlu de Doctor Honoris Causa, prin prelegeri 
în amfiteatre, în care se strîngeau la un loc studenti şi profesori (la laşi, Cluj, 
Chişinău, Timişoara, Bălţi etc.), prin Colocvii ştiinţifice nationale si internatio- 
nale (la laşi, Cluj, Chişinău, Bucureşti, Cernăuţi, Suceava, Timişoara, Craiova, 
Tîrgovişte, Sibiu, Galaţi, Bălţi etc.) 

In plan conceptual, raportul om-limbă, aşezat la baza teoriei sale lingvis- 
tice în deceniul şase, trece acum în cea mai complexă concepţie, întemeind 
Lingvistica integrală; lingvistul Coşeriu devine astfel reprezentantul cel mai 
de seamă al Filozofiei limbajului — componentă fundamentală a Filozofiei 
culturii. Scriitorul care, de fapt, numai se retrăsese, undeva în adîncul fiinţei 
sale, spre a lăsa loc de prim plan omului de ştiinţă, “a lucrat” în această direcţie, 
a afirmării omului ca fiinţă culturală (în sensul lui Blaga). Aici îşi află originea 
dimensiunea definitorie a concepţiei lui Eugen Coseriu: umanismul. 

In planul realităţii, acelaşi raport om-limbă va fi aşezat de savantul umanist, 
deloc “înstrăinatul” de destinul neamului său, la baza tuturor intervențiilor sale, 
la laşi, Timişoara, şi mai ales la Chişinău, Cernăuţi, Bălţi, la Congresul V al 
Filologilor Români (laşi — Chişinău, 1994) sau la Conferinţa Internaţională 
a Şcolii Româneşti din Regiunea Cernăuţi, prin care a denunţat, cu argu- 
mentatia omului de ştiinţă (este exemplară în acest sens conferinţa Latinitatea 
orientală) şi cu forţa verbului care trebuie “să spună lucrurile aşa cum sínt" 
falsificarea, în scopuri politice, a adevărului lingvistic şi istoric privind identita- 
tea şi unitatea limbii şi poporului român din România şi Republica Moldova, 
din regiunea Cernăuţi şi Ţinutul Hertei sau din alte zone locuite de români: “A 
promova sub orice formă o limbă moldovenească deosebită de limba 
română este, din punct de vedere strict lingvistic, ori o greşeală naivă, ori 
o fraudă ştiinţifică; din punct de vedere istoric şi practic e o absurditate 
şi o utopie; şi, din punct de vedere politic, e o anulare a identităţii etnice 
şi culturale a unui popor şi, deci, un act de genocid cultural.” 

Eugen COSERIU 


CAI NEGRI PE DRUMUL 
SPRE PETERSBURG 


— Vino, zice taicá-meu, lui Ka- 
lin i-e rău. 

— Si ce-mi pasá mie, zic, dacá-i 
e ráu? Nu-mi pasá chiar deloc. Si nici 
nu-l pot suferi pe Kalin ásta al táu, e 
un mosneag dat în mintea copiilor. 

(Taicá-meu zimbeste: sint de 
aceeaşi vîrstă. Adică si el e moşneag? 
Dar el n-a dat în mintea copiilor.) 

— Nu vorbi aşa, zice taicá-meu, 
Kalin e prietenul meu. Si-i e foarte 
ráu. La cápátiiul lui Kalin e deja 
o doctoritá. 

— Treizeci | 
şi nouă, zice tata. . à 
Are treizeci şi "wx S 

S AN VN 
nouá de grade, 
bietul Kalin. 

— Ah, esti 
aici, zice Kalin. 
Te asteptam. Te 
aşteptam ca să-ţi 
zic vreo două. Ai 
fost un mincinos tot 
timpul, Giovanni. 
Mi-ai tot spus că o 
să mă duci înapoi la 
Petersburg, şi nici 
gînd. Şi uite, acum 
o să mor fără să 
revăd Petersburgul. 
Acum e prea tirziu. Eşti 
un ticălos, ce mai. 

(Kalin ăsta! Dar dacă voia atit 
de mult să mai vadă o dată Peters- 
burgul, de ce nu s-a întors singur? 
Cine-l împiedica?) 

— Treizeci şi nouă cu cinci, zice 
taică-meu. 

— Ascultă, Giovanni, de ce nu 
plecăm chiar acum? zice Kalin. 

— Chiar, zice taicá-meu, de ce 


nu plecăm chiar acum? Cine ne îm- 
piedică? Pun să înhame caii la troică 
şi plecăm. 

— Repede, repede, zice Kalin. 
Dacă nu, nu mai văd Petersburgul. 

(Doctorita zimbeste. Dar ce-i 
cu taică-meu?) 

— Pornim la drum, Kalin! În- 
veleşte-te bine; pe cîmpiile Rusiei e 
foarte frig. Repede, Kalin, caii sînt 
nerăbdători. 

— Dar sînt caii noştri de pe 
vremuri, zice Kalin. Cum le-ai dat de 
urmá? Negri toti trei. 

— Nu conteazá cum le-am dat 
de urmă. Ce contează e cá aleargă. 
Vezi cum aleargă? 

— Văd, zice Kalin. Sint ca pe 
vremuri, cei mai iuți cai din lume. 
Coamele flutură in vint, zăpada se 

învîrteşte sub troică... 
Dar unde sîntem, 
Giovanni? 

— Sîntem la 
Minsk. Trecem 
pe sub pádurile 
din Minsk. Nu le 
recunosti, Kalin? 

— De-abia 
la Minsk? Ba da, 
le recunosc, sint 
pádurile de-odi- 
nioará. Multu- 
mesc, Giovanni. 
Cînd am spus 
că eşti un min- 
cinos am glumit, 
ştii? Ştiam eu că 
o să mă duci îna- 

poi la Petersburg. 
Dar cum mai aleargă 
caii, şi sania parcă n-atinge pămîntul. 

— Chiar aşa, n-atinge pămîntul. 
Şi-am şi ajuns la Vitebsk. 

— De-abia la Vitebsk? Repede, 
Giovanni, dacă nu, nu mai văd Pe- 
tersburgul. Ti-aduci aminte, Giovanni? 
Aici am făcut un an de puşcărie. Eram 
revoluționari pe-atunci. Dar tu eşti un 
ticălos, Giovanni. Tu m-ai smuls des- 
tinului meu de revoluţionar, zice Kalin. 

— Nu-i adevărat, zice taicá- 
meu. Nu sînt un ticălos, şi n-a fost 
vina mea, împrejurările au fost de 
vină. 

— Nu, Giovanni, tu ai fost de 
vină. Si ţi-ai renegat si tu destinul de 
revoluţionar. Şi-n felul ăsta revoluţia 
n-a mai avut loc. 

— Ba da, Kalin, revoluţia a avut 
loc. 

— A avut loc fără noi? Vezi că 
eşti un ticălos, Giovanni? Oricum, 
aici am făcut un an de puşcărie. Îi tii 
minte pe Nusim, croitorul? Ce-o mai 
fi cu el? 

— Ofi murit, zice taică-meu. Ce 
vrei... 

— Nufi rău, Giovanni. Nu mai fi 
ticălos. Nu-mi vorbi de moarte acuma 
cînd trebuie să văd iar Petersburgul. 

— Patruzeci, zice taicá-meu. 

— Cum aleargă caii nostri, 
Giovanni. Dar de ce nu dăm o fugă 
la lasnaia Poliana? E aproape. 

— Nu putem. lasnaia Poliana 
rămîne în dreapta, în provincia Tula. 

— E aproape, Giovanni. Hai 
să-l mai vedem pe Tolstoi. Tii minte 
vara aceea la Tolstoi? Ne dăduseră 
afară din universitate, eram urmăriţi 
şi contele ne ascunsese la el, ti- 
aduci aminte, Giovanni? Hai să-l mai 
vedem pe Tolstoi. Pe urmă o luăm 
imediat din nou spre Petersburg. 

— Degeaba, Kalin. Tolstoi a 
murit. 

— Nu-i adevărat. Minti, Giovan- 
ni, ca-ntotdeauna. Tolstoi n-a murit. 
Si lasnaia Poliana e aproape, chiar 
foarte aproape. Se vede de-aici, e 
de-ajuns să te ridici în picioare în 
troică. Vezi casa cea veche de ţară 
şi pe Tolstoi în pridvor? Nu-l vezi, 
Giovanni? 

— Ba da, Tolstoi e în pridvor. 
Citeşte şi-şi mîngiie barba. Dar nu ne 
putem opri, Petersburgul ne aşteaptă 
şi am ajuns deja la Velikie Luki. 

— Cum aleargă caii. Sînt caii 
noştri de pe vremuri. Şi acum unde 
sîntem? 


— La Staraia Russa. Sîntem 
la Staraia Russa, Kalin. Ai rábdare. 
Caii aleargă si în curînd ajungem 
la Petersburg. Tocmai ocolim lacul 
llImen şi am ajuns la Novgorod. 

— La Novgorod? Ti-aduci amin- 
te de Olga, Giovanni? Fata aia blon- 
dă? Ce-ti mai plăcea. 

— Mi-aduc aminte, Kalin, zice 
taicá-meu. Si pe urmá spre mine: 
— Dar să nu-i spui mamei. 

— Cum aleargă caii, Giovanni. 
Coamele flutură în vint şi zăpada 
se-nvirteste sub troicá. Sînt caii noştri 
de pe vremuri. Dar unde sintem? 

— Tot patruzeci, zice taicá- 
meu. Sîntem la Petersburg, Kalin. 
Intrám in Petersburg. Nu vezi primele 
case joase de la periferie? 

— Bada, Giovanni. Si acum ne 
apropiem de centru. Dar ce-i cu ceata 
asta? 

— Eceata Petersburgului, Ka- 
lin. E ceata obişnuită din Petersburg. 

— Si frigul ásta? Ce-i cu frigul 
ásta, Giovanni? 

— E frigul Petersburgului. Suflă 
vîntul dinspre Tarskoe Selo si e frig. 
E frigul obişnuit din Petersburg. A în- 
ghetat şi sudoarea cailor. Vezi turturii 
de gheaţă din coamele lor? 

— Patruzeci şi unu, zice taică- 
meu. 

— Si întunericul ăsta? Ce-i cu 
întunericul ăsta, Giovanni? 

— E întunericul Petersburgului. 
Dar în curînd se aprind felinarele. 
Vezi? Felinarele s-au şi aprins. lar 
acum mergem în lungul Nevei, şi în 
fund se vede Palatul de larnă. Uite 
cîte sănii, Kalin. Auzi cum sună zur- 
gălăii, uită-te cum flutură panaşele de 
argint. Acum o să ne odihnim, Kalin, 
iar la miezul nopţii vom ieşi să privim 
reflexele aurorei boreale. 


(„Corriere Lombardo”, 
23/24 martie 1964; 

în traducere spaniolă: 
„Mundo Uruguaio”, 
Montevideo, 12.X.1950) 

PATA 
LUPUL 
ANOTIMPUL PLOILOR 


În timp ce se rádea, într-o di- 
mineatá, Domenico bágá de seamá 
că sub bărbie îi apăruse o mică pată 
cenuşie. Era mică de tot, ca o alunitá, 
dar nu era rotundă. Avea un fel de 
nucleu, cu protuberante în jur, mai 
lungi şi mai scurte. E drept, se vedea 
doar în lumină, şi Domenico se gîndi 
că, poate o avusese dintotdeauna şi 
nu-şi dăduse seama pînă atunci. Tre- 
cură cîteva zile şi Domenico nu se mai 
gîndi la asta. Dar într-o dimineaţă, în 
timp ce din nou, în mod excepţional, 
se bărbierea singur, văzu că pata de 
sub bărbie crescuse considerabil. Era 
acum cit o nucă şi, depăşind linia ma- 
xilarului, se întindea pe obrazul drept. 
Apoi, din cenuşie cum era la început, 
devenise mai întunecată, aproape 
brună. Domenico se nelinişti destul 
de tare: poate se vedea deja de la 
distanţă şi, dacă avea de gînd să mai 
crească, i-ar fi compromis fizionomia. 
Dar pe stradă, la birou, la teatru şi la 
restaurante, nimeni nu remarcă pata 
lui Domenico. Trecură apoi zile şi 


p 
= 


săptămîni şi luni, trecură ani şi pata 
crescu. Se întindea pe git şi pe piept, 
iar sus, după ce acoperise întreg 
obrazul, trimitea protuberante pe după 
ureche şi pe sub suvitele de păr. Do- 
menico era tot mai neliniştit, acum nu 
pentru frumusețea lui, pierdută deja 
pe veci, nu fiindcă nu afla cauzele 
misterioase ale acelei pete, ci pentru 
faptul că nimeni altcineva nu o băga 
de seamă. Prietenii îi vorbeau jovial 
ca întotdeauna, fetele continuau să-l 
iubească, subalternii nu şuşoteau prin 
colţuri. Domenico era perplex. Pînă ce 
într-o zi, era o zi de septembrie şi în 
cursul nopţii plouase puţin, Domenico 
îşi dădu seama că pete la fel cu a lui şi 
chiar mai mari acopereau chipul prie- 
tenilor săi, al fetelor pe care continua 
să le dezmierde cu tandrete. Pete mai 
mari sau mai mici întunecau chipul 
tuturor fiinţelor, oameni şi animale. Si 
aceleaşi pete, la fel de tenebroase, 
la fel de opace, acopereau zidurile 
oraşului, trimiteau protuberante pe 
acoperisuri şi pe clopotnitele biseri- 
cilor. Pete la fel se vedeau pe pietre, 
pe copaci si pe cer. Da, si pe cer. Si 
era aceeasi umbrá. N-avea de ce sá 
Se bucure, Domenico, dar era totusi 
o usurare. 


k*k k*k 


Rămas singur după dezastru, 
lui Domenico i se făcu frig. Se gîndi 
că toate lucrurile pe care învățase să 
le cunoască si să le pretuiascá drept 
folositoare vor fi, în viața restituită 
unor epoci anterioare cu mii de ani, 
absolut inutile. De altceva era nevoie 
acum. Era nevoie de gheare si colti 
puternici, de muşchi elastici de fiară 
si poftă de sînge cald. Se făcea tot 
mai frig. Gheturile veşnice coborau 
tot mai mult către ecuator, cele două 
calote enorme aproape că se uneau, 
iar în atmosfera încremenită ninsoarea 
cădea fără încetare, măruntă şi intepá- 
toare. Domenico rătăcea pe gheturi si 
fi era frig. Nu mai recunostea locurile. 
Păduri, oraşe, rîuri şi mări erau aco- 
perite de gheaţă şi, încetul cu încetul, 
chiar munţii îşi rotunjeau crestele şi, 

adáugindu-le fluxului rigid al zápezii, 
pierdeau mereu din înălţime. In curînd 
nu s-ar mai fi deosebit din cîmpie. Do- 
menico se gîndea că i-ar trebui colti si 
gheare. Si totuşi fu o zi tragică cea în 
care constată că pe piept îi crescuse 
o blană deasă şi negricioasă, că avea 
colti şi gheare, că muşchii îi deveniseră 
elastici ca ai fiarelor şi că pînă şi glasul 
său, în aerul îngheţat, nu era altceva 
decit un lătrat prelung de lup înfometat 
dornic de sînge cald. 


*k* 


Fárá sá aibá cea mai micá inten- 
tie sá cumpere ceva, Domenico intrá 
în magazinul de mobilă. I| atrágeau 
într-un fel fotoliile cáptusite în alb, 
lungile divane verzi si surisul femeii 
singure din spatele pupitrului, dar totul 
confuz, ca în clipele de toropealá di- 
naintea somnului, simţea o vagă che- 
mare din partea oglinzilor în care s-ar 
fi văzut înalt, puţin adus de spate, cu 
umărul drept mai coborit decît stingul. 
Un timp, greu de spus cît, Domenico 
se învirti prin sala înțesată de lucruri. 
Isi lăsă mina pe un scaun, care nu 
scoase nici un scîrţiit, şi rămase ne- 
mişcat. Apoi se întinse într-un fotoliu 
şi avu conştiinţa clară a inevitabilului. 
Alături de el, în picioare, stătea feme- 
ia singură, de o vîrstă incertă, poate 
soţia necredincioasă, poate sora sau 
cumnata nemăritată a proprietarului, 
şi Domenico urma să o iubească 
şi să rămînă lungă vreme cu ea, în 
plictiseala de nespus a magazinului, 
printre fotolii-pat, şezlonguri, cuiere, 
scrinuri şi oglinzi. Să plece ar fi fost 
imposibil, pentru că afară începuse 
anotimpul ploilor şi urma să dureze 
mult, săptămîni sau poate luni, ori 
poate o nesfiîrşită eră geologică. 

Afară, o cortină imensă de ploa- 
ie, măruntă, aşezată şi grea, cobora 
din cer în tăcere. Dar într-un ungher 
îndepărtat al magazinului începu să 
se audă o picătură. Tac, tac, scandind 
mistuirea lentă a anilor. 


(„Corriere Lombardo”, 
31 iulie/1 august 
şi 14/15 august 1946) 


OMUL CU FLOAREA 
IN BUZUNAR 


S-a întîmplat ieri la Milano, în 
piaţa Piemonte, în staţia tramvaiului 
5. Cum ştie toată lumea, cine are 
abonament se poate sui prin faţă. Ei 
bine, printre cei care aşteptau să urce 
şi, cu obişnuitul gest de oboseală 
arogantă, arătau abonamentul, era 
un domn simplu îmbrăcat, serios şi 
nu lipsit de eleganţă, care, în mod 
evident, nu era abonat. Avea în mînă 
o floare şi, cu un vag surís amical, o 
întinse vatmanului. Nu era o orhidee 
şi nici măcar un trandafir, era doar o 
floare de cîmp, galbenă. 

Vatmanul nu pricepea: „Dum- 
neavoastră aveţi abonament?” în- 
trebă. Domnul nu răspunse: între 
descumpănit şi uimit, încercă din nou 
să-i ofere vatmanului floarea. 

— Ajunge, spuse vatmanul; 
dacă n-aveţi abonament, urcați prin 
spate şi luaţi bilet. 

Însă domnul nu se tulbură, păru 
intrucitva jignit de atita neînțelegere, 
totuşi încercă să insiste. Înaintă şi 
puse un picior pe scară. Era acum 
foarte aproape de vatman şi tot îi mai 
întindea floarea. 

— Dar sînteţi nebun, zise vat- 
manul, şi, manevrínd o pedală as- 
cunsá, inchise usile. 

Domnul cel tácut abia apucá sá 
se retragá dezamágit, cu floare cu tot. 

— Ce aiurit, zise un cálátor. 

— Care aiurit, zise altul, o fi 
vreun nebun scápat de la balamuc. 

Gestul necunoscutului care 
voia să înlocuiască abonamentul cu 
o floare li se părea tuturor absurd. 

Un călător, însă, încercă să-l 
apere. Arătă că necunoscutul făcea o 
lamentabilă confuzie între omagiu şi 
plată. „Fără să vrea, spuse, a ofensat 
demnitatea unui onest funcţionar al 
transportului municipal organizat, 
încercînd să-l corupă cu o floare. Sau 
poate nu are noţiunea de funcţionar 
şi de mijloc de transport în comun 

si, oricum, a oferit un omagiu inutil, 
nestiind, evident, cá în societatea 
noastră modernă omagiul inutil e 
absurd. Poate că, mai spuse, nu fără 
pedanterie, o floare ar fi fost de ajuns 
ca să-i deschidă domnului portiera 
cvadrigii lui Apollo, în vremuri mitolo- 
gice, dar nu şi să-i deschidă uşile unui 
tramvai în 1947”. Între timp tramvaiul 
se repusese în mişcare. 

Rămas jos, domnul cu floarea 
galbenă flutura inutil o legitimatie de 
abonament pe toate liniile. 


(„Corriere Lombardo”, 
28/29 octombrie 1946) 


INOCENTISTII 


În seara aceea, aflase el, ino- 
centiştii se adunau în casa pădura- 
rului Kars. Întovărăşit de diavolul lui, 
Domenico se duse într-acolo. Drumul 
era lung, cărările erau şerpuite şi în- 
tunecoase, dar aripile diavolului erau 
puternice şi drumul nu dură mai mult 
de jumătate de minut. La intrarea 
casei de lemn, Domenico se opri şi 
ciocăni. 

- Cine e? întrebă bănuitor 
bătrînul Pogon. 

- Eu sînt, Pogon. Sînt eu, Do- 
menico. Vreau să vin printre voi. 

- Intră, frate, spuse bătrînul 
Pogon şi deschise larg uşa; din 
cameră, fum de răşină si de támfie 
Si mireasmá de smirnă-l izbirá pe 
Domenico-n fatá. 

- N-am înţeles, frate, continuă 
bătrînul Pogon. Ce înseamnă printre 
noi? Vrei să intri în familia noastră de 
fericiţi? Altfel nu se poate. 

- Da, zise Domenico, vreau să 
fiu unul de-ai voştri. Vreau să intru în 
fericita voastră familie. 

Dar diavolul de lîngă el sughiţă, 
şi bătrînul Pogon nu-l văzu şi nu-l 
auzi. 

- Fraţi iubiţi, spuse atunci bă- 
trinul Pogon, şi-l luă pe Domenico de 
mînă. Vă aduc un nou frate. El n-are 


încă barbă şi foloseşte săpunul cel 
spurcat, mănîncă usturoi şi carne de 
animal ucis si se închină cirmuitorilor 
pămînteşti. Dar de azi încolo n-o să 
mai facă. Briciul nu-i va mai atinge 
barba şi foarfecii nu-i vor mai atinge 
părul, aşa cum n-au atins barba şi pă- 
rul lui Cristos şi ale apostolilor; spuma 
săpunului celui spurcat nu-i va mai 
mînji chipul, aşa cum n-a mínjit chipul 
Domnului Nostru şi pe acela al Prea- 
sfinţilor Părinţi ai Bisericii. lar usturoiul 
şi carnea nu vor mai intra în gura lui 
cea împrospătată şi limba lui nu va 
mai păcătui mărturisind credinţă cîr- 
muitorilor pámíntesti, ci va mărturisi 
doar credinţa în adevărul împărtăşit 
lumii de Domnul Nostru Inocenţiu din 
Balta. Si nu va mai întrebuința oglinzi, 
nici cerneală, nici maşinării, nici unul 
din lucrurile care vin de la Anticrist. 
Întîmpinaţi-l cu bucurie, frati iubiţi, e 
încă o oaie rătăcită care se întoarce 
la tîrlă. 

Sármanii ucraineni şi moldoveni 
îl priviră ţintă, cu priviri năuce îşi în- 
toarseră toţi către el feţele bărboase. 

- Domenico! tună vocea bă- 
trînului Pogon din claia de păr slinos. 
Márturisesti credinţa împărtăşită 
nouă de Domnul Nostru Inocenţiu din 
Balta, singura şi dumnezeiasca întru- 
chipare a Sfintei Treimi pe pămînt? 

- Da, zise Domenico, márturi- 
sesc. 

Dar în sinea lui se gîndea: „Asta 
n-am mai auzit-o. Prin alte părţi ino- 
centiştii spun că monahul Inocenţiu, 
ridicat la ceruri în anul de graţie 1917, 
cînd a fost marea răscoală a noroa- 
delor, era întruchiparea Sfîntului Duh. 
Cînd colo, bătrînul Pogon, căpetenia 
inocentiştilor din valea asta şi din încă 
şase, zice mai mult, zice că Inocenţiu 
era întruchiparea Tatălui, a Fiului şi a 
Sfîntului Duh laolaltă”. 

Diavolul lui Domenico tresări 
şi sughitá, dar bárbosii sectanti nu-l 
văzură şi nu-l auziră. 

- Domenico, jură că nu vei 
mai intra în bisericile lui Anticrist şi 
nu vei mai tine sărbătorile lui diavo- 

lesti. Rugáciunea ta va fi rugáciunea 
noastră, în fiecare sîmbătă seara, iar 
sărbătorile tale vor fi cele poruncite de 
Domnul. 

- Jur, zise Domenico. 

Sărmanii moldoveni şi ucrai- 
neni, cu femeile lor, îl priviră cu 
ochii rátáciti. Domenico îşi plimbă 
privirea prin cameră: pe bănci de 
lemn, de-a lungul pereţilor acoperiţi 
cu icoane, ardeau lumînări, iar în 
vase de pămînt ardeau răşină şi 
tămiie. Lumînările aruncau o lumină 
stranie asupra unor imagini cumplite: 
se vedea iadul păcătoşilor şi raiul 
fericiţilor, mulţimea de draci care-i 
chinuiau pe păcătoşi, călătoria Mai- 
cii Domnului prin locurile vesnicei 
plîngeri. Deasupra, pe peretele din 
faţă, trona imaginea lui Inocenţiu, un 
călugăr sumbru cu ochii de foc, cel 
care prezisese răscoala noroadelor 
şi fusese băgat la închisoare şi bătut 
cu vergi de oţel şi purtat în lanţuri, 
descult, pe drumuri înzăpezite, pînă 
la temnitele de la Marea Albă, cel 
pentru care bunicii lui fácuserá de- 
atitea ori pe jos drumul cel mai lung 
pînă la mănăstirea din Balta, unde el 
vestea apropiata venire a domniei lui 
Cristos şi înfrîngerea lui Anticrist şi 
a slugilor sale. 

Diavolul miîrîi şi hohoti din nou, 
dar rîsul i-l auzea numai Domenico. 

— Acum o să înceapă sárbátoa- 
rea, spuse bátrinul Pogon. Sárbátoa- 
rea noastrá e sármaná si simplá. 

— Nu! strigá tinárul Prado, cu 
párul lung si negru si cu barba rará. 
Mai întîi Domenico să se spovedeas- 
cá în fata noastră a tuturor si să ne 
spună de ce şi-a bătut de-atitea ori 
joc de noi şi de bubele noastre, sfă- 
tuindu-ne să intrebuintám sápunul cel 
Spurcat. 

— Domenico nu era pe atunci 
fratele nostru, zise Pogon, dar acum 
este. Acum stie cá bubele sînt pedep- 
se pe care ni le dá Domnul pentru 
pácatele noastre si cá sápunul e de 
la Anticrist. Dar acum sá incepem 
sárbátoarea. 


— Nu, mai spuse tînărul Prado, 
şi chipul îi rosi sub ridurile pline de 
colb. Trebuie să mă spovedesc eu. 
Fraţilor, în mine sălăşluieşte diavolul. 
Am femeia mea, care-i Anna, dar dia- 
volul m-a împins să rivnesc la femeile 
altora şi să păcătuiesc cu toate. Tere- 
sa, Olga, Maria, Giuseppa, Vera, Tatia- 
na şi Liudmila, aici de faţă, cu toate am 
păcătuit în afara sărbătorilor, netinind 
seama de legile noastre. Fraţilor, în 
mine sălăşluieşte diavolul. Si am rîvnit 
şi la Elvira, femeia lui Domenico, şi de 
aceea îl urăsc. Fraţilor, ajutaţi-mă să-l 
gonesc pe diavol din trupul meu. 

— Legati-| de masă, porunci 
bătrînul Pogon. Şi dati-i un bici. Frate, 
goneste diavolul din tine. 

Tînărul Prado privea cu ochii 
rátáciti şi începu să se biciuiascá. 

Diavolul lui Domenico ridea. 

— Şi noi! strigará Anna, Teresa, 
Olga, Maria, Giuseppa, Vera, Tatiana 
si Liudmila. O mie de draci ne chinuie. 

- Toti, spuse bătrînul Pogon. 
Bice la toti. În voi toti sălăşluieşte 
diavolul. 

Începură atunci să se biciuiascá 
cu toţii, femeile şi bărbaţii lor — Kars, 
Isail, Mazod, Frano, Migar, Raskol şi 
Pana — si toti ceilalţi, bărbaţi şi femei, 
şi bătrînul Pogon. 

Diavolul lui Domenico rîdea. 
Bicele continuau să lovească carnea, 
să sfişie vesmintele de in. Lumînările 
ardeau şi ajunseseră la jumătate, 
fumul umplea încăperea. De-abia se 
vedea de partea cealaltă, sub imagi- 
nea cruntă a lui Inocenţiu, figura lui 
Pogon, care striga: — Încă, fraţilor. 

Apoi spuse: — Gata. Acum dia- 
volul, cum îi e obiceiul, ne-a părăsit 
pe toti. 

Pe urmá toti, cu bátrinul Pogon 
împreună, intonară imnuri de bucurie: 
Peste munţii cei mari răsare soarele 
Domnului şi Bucură-se acum toate 
popoarele, şi altele şi altele. Luminári- 
le erau pe terminate. Fumul era dens. 

— Să bem, fraţilor, sîngele 
Domnului, strigă Pogon credincioşilor 
care-l priveau cu ochi rătăciţi. 

REVISTA -LIMBA ROMANA 
LA fü ANI 


Chisináu, 21 mai 2001. Aspect de la festivitatea prilejuitá de aniversarea 


a X-a de la fundarea revistei Limba Română. In prezidiu: acad. Gheorghe Mi- 
hăilă (Bucureşti), acad. Andrei Andrieş, preşedinte al Academiei de Ştiinţe din 
Republica Moldova, acad. Eugen Coseriu, acad. Mihai Cimpoi, preşedinte al 
Uniunii Scriitorilor din Republica Moldova şi Alexandru Bantoş, redactor-şef 


al revistei Limba Română, director al Casei Limbii Române. 


Din ulcioare se revarsă în cănile 
de pămînt un torent de vin. 

— Încă, fraţilor! Singele Dom- 
nului e dulce si sporeste bucuria 
fericitilor. 

În fumul de tămiie bárbosii 
inocentişti, cu femeile lor împreună, 
beau mai departe, apoi începură să 
dántuiascá în jurul mesei; şi-şi smul- 
seră veşmintele sfişiate de bice. 

— Să ne bucurăm, fraţilor! stri- 
ga mereu bătrînul Pogon, şi stringea 
femeile în braţe, împingîndu-le apoi 
către bărbaţi. Şi fură atunci îmbră- 
tisári inválmásite, între oameni fără 
nume, bătrîni şi tineri, moldoveni şi 
ucraineni, printre lumînări aprinse si 
icoane vechi, prin fumul de tămiie şi 
de răşină şi mireasmă de smirnă. 

Deodată, Prado, clătinîndu- 


Se pe picioare, îşi atinti privirea pe 
Domenico. 

— De ce nu se veseleşte ăsta, 
zice — dacă-i de-ai noştri? De ce e 
îmbrăcat? De ce n-are şi el o femeie? 

— E diavolul! urlă bătrînul Po- 
gon, si toti, ameninţători, se ridicará 
şi se îndreptară spre Domenico. 

Dar Domenico era deja afară 
şi pusese drugul în uşă. Diavolul lui 
rise, un hohot pe care-l auzirá cu toţii, 
poate; şi, ieşind, răsturnă străchinile 
cu támfíie aprinsă şi lumînările pe sub 
báncile de brad. 

— Acum or sá ardá bárbile lor 
murdare cum ard ciltii, se gîndi Do- 
menico. 


(,Corriere Lombardo mattino", 26 
aprilie 1946) 

LIMBA ROMÂNĂ — J 
O DIMENSIUNE SPIRITUALĂ INDISPENSABILĂ 
LA EST DE PRUT 


Era nevoie de un organ care să recucerească tradiţia şi în ceea 
ce priveşte persoanele, oamenii care au creat această tradiţie aici în 
Basarabia şi dincolo de Prut, care să-i recucerească şi să-i readucă 
“acasă” şi pe unii fii îndepărtați, dar nu risipitori, ca, de exemplu, cel 
care se afla la Tiibingen. Deşi, cum a spus-o poetul Dabija, în rea- 
litate nu plecase niciodată de la Mihăileni. Era nevoie, în sfirşit, să 
se răspîndească modelele de limbă şi ştirile despre tot ce se făcea 
pe tárímul limbii româneşti şi despre toate luptele pentru afirmarea 
limbii româneşti, în popor, în şcoli, printre învăţători, pentru că ei 
erau şi sînt cei care vor duce mai departe această creştere a limbii. 
Era nevoie din cînd în cînd să se adune lucrurile mai importante 
din acest domeniu, comunicările şi rapoartele la congrese sau la 
alte întruniri şi să se împartă, eventual, chiar gratuit, pentru că nu 
toată lumea, în condiţiile care se creaserá, putea cumpăra revistele 
şi volumele respective. 

După cum vedeţi, am descris o misiune, am încercat să arăt 
de ce era nevoie în acei ani, înainte de 1991, cînd a apărut pentru 
prima dată revista Limba Română. Am descris tocmai misiunea 
revistei Limba Română: de această revistă era nevoie atunci şi 
dacă atunci era nevoie de această revistă şi de tot ce a făcut cu 
atita rivnă, cu atît entuziasm şi atitea sacrificii în aceşti ani, astăzi 
trebuie să spunem că revista nu e numai necesară: în condiţiile 
politico-culturale şi de politică lingvistică la care am ajuns în ultima 
vreme, a devenit de-a dreptul indispensabilă. 

Să nu lăsăm deci să piară această revistă, să nu lăsăm să 
scadă şi să decadă această tribună. Ea trebuie să trăiască mai de- 
parte şi să ne ajute cum ne-a ajutat pînă acum la afirmarea culturii 
româneşti şi la cultivarea limbii române. Fiindcă, dacă dispare şi 
această revistă, dacă ne asumăm acest risc, atunci ne-am trădat 
cultura naţională, ne-am trădat identitatea spirituală, am trădat 
dimensiunea fundamentală a omului ca fiinţă spirituală: limbajul; 
dimensiune care pentru noi se prezintă sub forma limbii noastre 
istorice: limba română. Ceea ce înseamnă că, dacă această revistă 
moare — şi să nu dea Dumnezeu cumva să moară —, începem să 
murim cu toţii spiritualiceşte şi nu mai sîntem noi înşine. 


Eugen COŞERIU 
(Din discursul rostit la şedinţa festivă prilejuită de împlinirea unui dece- 


niu de apariţie a revistei Limba Română. Sala Mare a Academiei de Ştiinţe a 
Moldovei, Chişinău, 21 mai 2001.) 

